
Pirmasis skyrius 
Du vienas kitam prieštaraujantys laiškai 


„Misteriui Dž. Starui, inžinieriui. 
Edinburgas, Kanonheto g. 30 


Jeigu misteris Džemsas Staras teiksis atvykti rytoj į Eberfoilo 
kasyklos Dočerto šachtos Jarou šulinį, jam bus pranešta tai, kas jį 
galbūt sudomins. 

Kolanderio stotyje visą dieną misterio Džemso Staro lauks Ha- 
ris Fordas, buvusio kasyklos meistro Simono Fordo sūnus. 

Prašome apie šį kvietimą niekam nepasakoti". 


Toks buvo laiškas, kurį Džemsas Staras gavo pirmuoju paštu 18.. 
metų gruodžio 3 dieną,- laiškas, antspauduotas Eberfoilo pašto 
kontoroje, Sterlingo grafystėje, Skotijoje. 

Laiškas inžinierių labai sudomino. Jam net nekilo mintis, kad tai 
gali būti mistifikacija. Jis seniai pažinojo Simoną Fordą, kadaise bu- 
vusį meistrą Eberfoilo kasyklose, kur jis pats, Džemsas Staras, dvi- 
dešimt metų buvo direktoriumi arba, kaip sakoma Anglijos šachto- 
se, valdytoju. 

Džemsas Staras buvo tvirtai sudėtas. Nors jam buvo penkias- 
dešimt penkeri metai, atrodė lyg keturiasdešimtmetis. Jis buvo kilęs 
iš senos edinburgiečių šeimos ir, be abejo, buvo viena iš žymiausių 
jos atžalų. Jo veikla darė garbę garsiai Jungtinės Karalystės kalnų 
inžinierių korporacijai tiek Kardife, tiek Niukasle, tiek ir Skotijos 
lygumų grafystėse. Bet labiausiai Staras išgarsėjo, dirbdamas neištir- 
tose Eberfoilo kasyklų gelmėse. Sios kasyklos ribojasi su Aloa rūdy- 
nais ir užima dalį Sterlingo grafystės. Kaip tik Eberfoile prabėgo be- 
veik visas jo gyvenimas. Be to, Džemsas Staras dalyvavo Škotijos an- 
tikvarų draugijos veikloje, ir šios draugijos nariai išrinko jį savo pre- 
zidentu. Jis taip pat buvo laikomas vienu iš veikiausių Karališkojo 
instituto narių. „Edinburgo apžvalga" dažnai spausdindavo jo pui- 

kius straipsnius. Kaip matome, jis buvo vienas iš mokslininkų prak- 
tikų, kūrusių Anglijos gerovę. Apskritai jis buvo gana žymus asmuo 
senojoje Skotijos sostinėje, kuri ne tik dėl savo išvaizdos, bet dar 
labiau dėl savo kultūros nusipelnė „Siaurės Atėnų" pavadinimo. 

Žinome, kad anglai savo gausias anglies kasyklas labai išraiškin- 
gai pavadino „Juodąja Indija“ , ir ši Indija, galbūt dar daugiau nei 
tikroji, prisidėjo prie stebėtino Jungtinės Karalystės praturtėjimo. 
Iš tiesų ten dieną ir naktį dirba ištisa šachtininkų armija, iš Angli- 
jos gelmių išgaudama labai vertingą kurą, be kurio negali apsieiti 
šiuolaikinė pramonė. 

Taip laikais kasyklos toli gražu dar nebuvo išeikvotos, ir specia- 
listų paskaičiavimu artimiausioje ateityje nebuvo ko bijoti, kad gali 
pristigti anglies. Senojo ir Naujojo pasaulio anglies telkinius dar bu- 
vo galima plačiu mastu eksploatuoti. Fabrikams, gaminantiems dau- 
gybę daiktų, garlaiviams, lokomobiliams, garvežiams, dujų gamyk- 
loms — niekam kol kas negrėsė pavojus likti be mineralinio kuro. 
Bet pastaraisiais metais anglies poreikis taip išaugo, kad kai kurie 
telkiniai buvo išnaudoti iki pat ploniausių anglies klodų. Apleisti pa- 
liktų šachtų šuliniai ir ištuštėję štrekai nuo šiol be naudos varstė ir 
raižė žemę. 

Kaip tik tokia lemtis ištiko Eberfoilo kasyklas. 

Prieš dešimt metų paskutinis vagonėlis išvežė iš šitų kasyklų pas- 
kutinę toną anglies. Požeminė įranga — mašinos, priverčiančios 
judėti bėginį transportą štrekuose, vagonėliai, iš kurių sudaromi po- 
žeminiai traukiniai, šachtų tramvajai, nusileidimo ir pasikėlimo ka- 
binos, vamzdynai, kuriais suspaustas oras patenka į perforatorius, — 
žodžiu, visos gamybos priemonės buvo ištrauktos iš šachtų 1r numes- 
tos paviršiuje. Išeikvota kasykla buvo panaši į fantastiško dydžio 
mastodonto lavoną, iš kurio išplėšti visi gyvybiniai organai ir likęs 
tiktai skeletas. 

Iš visų šių įrengimų liko tik ilgos medinės kopėčios, kuriomis bu- 
vo galima nusileisti į šachtos gilumą Jarou šuliniu — vieninteliu, ku- 
riuo dar galėjai patekti į žemutinius Dočerto štrekus. 

Tik išlikę pastatai rodė vietas, kur buvo išrausti požeminiai šach- 
tos šuliniai. O pati šachta, kaip ir visos kitos, sudarančios Eberfoilo 
kasyklų visumą, buvo visiškai apleista. 

Liūdna buvo diena, kai šachtininkai paskutinį kartą pakilo iš 
šachtos, kurioje dirbo daugelį metų. 

Inžinieriaus Džemso Staro kvietimu į milžinišką Dočerto šach- 
tos kiemą, kuris kadaise būdavo užverstas anglimis, susirinko keli 
tūkstančiai darbininkų — darbščių ir atkaklių kasykloje dirbančių 
žmonių. Čia buvo kirtėjai, išgabentojai, vedliai, krovėjai, sutvirtin- 

tojai, kelininkai, priėmėjai, svėrėjai, kalviai, dailidės — visi pože- 
miuose ir viršuje dirbantys vyrai su savo šeimomis. 

Sie dori žmonės, dirbę Eberfoilo šachtose ilgus metus, iš kartos 
į kartą, dabar, verčiami susiklosčiusių aplinkybių išskirstyti kas sau, 
prieš atvykdami visam laikui iš savo senojo rūdyno susirinko į krūvą 
ir laukė, kada inžinierius tars paskutiniuosius atsisveikinimo žo- 
džius. Firma išdalijo jiems kaip atlyginimą tų metų pelną. Tiesa, pi- 
nigai buvo ne kažin kokie, nes pajamos tik truputį viršijo eksploa- 
tavimo išlaidas; bet ir tai buvo šiokia tokia parama darbininkams 
— juk dabar jie turėjo ieškoti darbo kaimyninėse šachtose arba fer- 
mose ir gamyklose kitose grafystės vietovėse. 

Džemsas Staras stovėjo prieš duris, vedančias į erdvų pastatą, 
kuriame tiek metų dirbo pakeliamojo šulinio galingos garo mašinos. 
Inžinierių supo meistrai, tarp kurių buvo Simonas Fordas, penkias- 
dešimt penkerių metų Dočerto šachtos meistras. 

Džemsas Staras nusiėmė skrybėlę. Vienplaukiai šachtininkai ty- 
lėdami laukė. Si atsisveikinimo scena buvo graudoka ir iškilminga. 

— Mano bičiuliai, — prabilo inžinierius, - atėjo metas išsiskirti. 
Eberfoilo kasyklos, kur mes daugelį metu dirbome kartu, jau tuš- 
čios. Mūsų žvalgytojai nebesurado naujų klodų, ir iš Dočerto šach- 
tos ką iškastas paskutinis gabalėlis anglies! 

Lyg patvirtindamas savo žodžius, Džemsas Staras parodė šach- 
tininkams į kubilėlį su anglies nuoskala. 

— Sis anglies gabalėlis, mano bičiuliai, — tęsė jis, — tai lyg pas- 
kutinis kraujo lašas iš mūsų kasyklos gyslų! Mes saugosime jį, kaip 
saugojome pirmąjį gabalėlį, iškastą iš Eberfoilo telkinių prieš pus- 
antro šimto metų. Nuo tos dienos, kai buvo iškastas pirmasis ak- 
mens anglies luitas, iki tos dienos, kai buvo iškeltas paskutinis ga- 
balėlis, mūsų šachtose pasikeitė daugybė darbininkų kartų. Bet da- 
bar viskas baigta! Paskutiniai žodžiai, kuriais į jus kreipiasi jūsų in- 
žinierius, —- atsisveikinimo žodžiai. Visas jūsų gyvenimas buvo šachta, 
ir jūsų rankos ją vis didino. Darbas buvo sunkus, bet duodavo mums 
šiokios tokios naudos. Mūsų didelė šeima yra priversta išsisklaidy- 
ti, ir nedaug vilties, kad ateityje mes vėl susitiksime. Bet nepamirški- 
te, kad mes ilgai gyvenome kartu ir kad padėti vienas kitam — Eber- 
foilo šachtininkų pareiga. Jūsų buvę viršininkai jūsų taip pat nepa- 
mirš. Ilgai dirbę kartu, negalime susvetimėti. Mes domėsimės ju- 
mis, ir kur jūs besikreiptumėte, ieškodami doro darbo, mes jus vi- 
sada paremsime. Taigi likite sveiki, bičiuliai mano, ir tepadeda jums 
Dievas! 

Tatai pasakęs Džemsas Staras stipriai apkabino seniausią šach- 
tos darbininką, ir senuko akyse pasirodė ašaros. Paskui paspausti 

inžinieriui rankos priėjo įvairių šachtų meistrai, o šachtininkai mo- 
javo kepurėmis ir šaukė: 

= Likite sveiki, Džemsai Starai, mūsų viršininke ir drauge! 

Sis atsisveikinimas paliko neišdildomą žymę jų dorose širdyse. 
Bet reikėjo skirstytis, ir visi išsivaikščiojo, nuliūdę apleido erdvų kie- 
mą. Aplink Džemsą Starą kiemas ištuštėjo. Juoduose keliuose, ve- 
dančiuose į Dočerto šachtą, paskutinį kartą nuaidėjo darbininkų 
žingsniai, o triukšmingą pagyvėjimą, anksčiau pripildantį Eberfoilo 
kasyklas, pakeitė tyla. 

Su Džemsu Staru liko tik du žmonės. 

Tai buvo Simonas Fordas ir jo sūnus Haris, penkiolikametis jau- 
nuolis, jau keleri metai dirbęs po žeme. 

Džemsas Staras ir Simonas Fordas pažinojo ir gerbė vienas ki- 
tą. 

— Sudie, Simonai,— tarė inžinierius. 

— Su Dievu, misteri Džemsai,- atsakė vyresnysis meistras, - Ar- 
ba, teisingiau sakant, iki pasimatymo! 

— Taip, iki pasimatymo, Simonai!-— tęsė Džemsas Staras.- Juk 
žinote, kad visada džiaugiuosi, galėdamas jus matyti ir pasikalbėti 
apie mūsų senojo Eberfoilo praeitį. 

— Esu tuo tikras, misteri Džemsai. 

— Mano namai Edinburge visada lauks jūsų. 

— Edinburgas toli, - paprieštaravo meistras, palinguodamas gal- 
vą,— toli nuo Dočerto šachtos! 

— Argi toli, Simonai? Kur jūs ketinate gyventi? 

— Čia, misteri Džemsai! Mes neapleisime šachtos, mūsų seno- 
sios žindyvės, nors jos pienas išseko! Mano žmona, sūnus ir aš pats 
pasistengsime jos neišduoti. 

— Su Dievu, Simonai,— atsakė inžinierius, jo balse girdėjai ne- 
sutvardomą jaudulį. 

— Ne, misteri Džemsai, - dar kartą sakau: iki pasimatymo, pa- 
prieštaravo meistras.— Iki pasimatymo, o ne sudie. Patikėkite Si- 
mono Fordo žodžiu — Eberfoilas dar pamatys jus! 

Inžinierius nepanoro sugriauti paskutinės senojo meistro iliuzi- 
jos. Jis apglėbė jaunąjį Harį, kuris žvelgė į jį didelėmis sujaudinto- 
mis akimis, dar kartą paspaudė Simono Fordo ranką ir pagaliau pa- 
traukė iš kasyklos. 

Visa tai įvyko prieš dešimt metų; bet nepaisant senojo meistro 
noro kada nors pasimatyti, Džemsas Staras per tą laiką nieko apie 
jį negirdėjo. 

Ir štai po dešimties metų nesimatymo inžinierius gavo Simono 
Fordo laišką, kviečiantį nedelsiant atvykti į senąsias Eberfoilo ka- 

syklas. 

Kokia gi žinia galėjo sudominti Džemsą Starą? Dočerto šachta, 
Jarou šulinys! Kiek prisiminimų sukėlė šie pavadinimai! Taip! Tai 
buvo puikus metas, kupinas darbo ir kovos, geriausias jo gyveni- 
mo metas! 

Džemsas Staras dar kartą perskaitė laišką. Paskui atidžiai jį ap- 
žiūrėjo. Tiesą sakant, jis apgailestavo, kad Simonas Fordas nepridūrė 
daugiau nė eilutės, ir netgi apmaudavo už tokį jo santūrumą. 

Nejaugi senajam meistrui pasisekė rasti naują, tinkamą eksplo- 
atuoti klodą? Vargu! 

Džemsas Staras žinojo, kaip kruopščiai ir rūpestingai buvo išžval- 
gytos Eberfoilo šachtos prieš darbų nutraukimą. Jis pats paskutinį 
kartą žvalgė požemius ir nerado jokių naujų telkinių gelmėse, nua- 
lintose maksimalaus eksploatavimo. Buvo netgi bandyta pasiekti 
anglingus klodus po sluoksniais, kuriuos paprastai sudaro raudonasis 
devono smiltainis. Jokių rezultatų! Džemsas Staras apleido šachtą 
tvirtai įsitikinęs, kad joje daugiau nebėra nė gabalėlio anglies. 

Ne, kartojo jis pats sau, ne! Kaip patikėti, kad Simonui Fordui 
pasisekė aptikti tai, ko negalėjau surasti aš? Bet juk senasis meist- 
ras puikiai žino, kad mane gali sudominti tik vienas dalykas. Ir kodėl 
nevalia niekam prasitarti apie kvietimą į Dočerto šachtą? 

Džemsas Staras vis mąstė ir mąstė apie tai. 

Inžinierius žinojo, kad Simonas Fordas yra sumanus kalnakasys, 
turintis daugybę įgimtų savybių, būtinai reikalingų šachtininkui. Jis 
nebuvo matęs Simono nuo to laiko, kai buvo apleistos Eberfoilo ka- 
syklos, ir netgi negirdėjo, kaip sekasi senajam meistrui. Jis neturėjo 
jokių žinių, ką dabar daro Simonas Fordas ir net kur jis su žmona 
1r sūnumi gyvena. Jis tiktai žinojo, kad pasimatymas paskirtas prie 
Jarou šulinio ir kad Haris, Simono Fordo sūnus, lauks jo Kolande- 
rio stotyje visą sekančią dieną. Matyt, teks aplankyti Dočerto šach- 
tą. 

— Važiuosiu, būtinai važiuosiu! — vis labiau jaudindamasis, kar- 
tojo Džemsas Staras. 

Reikia pasakyti, kad šaunusis inžinierius buvo iš tų karštos pri- 
gimties žmonių, kurių galva visą laiką be perstojo dirba. Juk iš tiesų 
vienų žmonių mintys virte verda, lyg katiliukas ant karštos ugnies, 
o kitų — vos ne vos kliuksi. Tą dieną Džemso Staro mintys tiesiog 
kunkuliavo. 

Bet netrukus įvyko netikėtas dalykas, ir tarsi šaltas lietus tuojau 
pat atvėsino įkaitusias smegenis. 

Baigiantis dienai, Džemso Staro tarnas atnešė antrąjį laišką, pri- 
statytą vakariniu paštu. 

Laiškas buvo įgrūstas į šiurkštų voką, adresas užrašytas ranka, 
be abejo, nepratusia prie plunksnos. 

Džemsas Staras atplėšė voką. Ten buvo pageltonavusi nuo laiko 
popieriaus skiautė, tarytum išplėšta iš seno sąsiuvinio. 

Ant skiautės brūkštelėta tik viena frazė: 


„Inžinieriui Džemsui Starui nebėra ko rūpintis, - Simono For- 
do laiškas dabar prarado bet kokią prasmę". 


Parašo nebuvo. 


Antrasis skyrius 
Kelyje 


Perskaitęs šį laišką, iš esmės prieštaraujantį pirmajam, Džemsas 
Staras visiškai sutriko. 

„Ką visa tai reiškia" — mąstė jis. 

Jis vėl paėmė atplėštąjį voką. Ant jo, kaip ir ant pirmojo, buvo 
Eberfoilo pašto kontoros antspaudas. Vadinasi, jis atėjo iš to paties 
Sterlingo grafystės miestelio. Jį rašė ne Simonas Fordas — tai buvo 
aišku. Bet taip pat buvo aišku, kad laiško autorius žinojo senojo 
meistro paslaptį, jeigu taip ryžtingai atšaukė inžinieriaus gautąjį 
kvietimą. 

Ar iš tikrųjų pirmasis laiškas dabar nebeturėjo prasmės? O gal 
kažkas tiesiog nenorėjo, kad Džemsas Staras važiuotų, ir todėl įti- 
kinėjo, jog keliauti nėra reikalo. Ar tik čia neslypi piktas ketinimas, 
noras supainioti Simono Fordo planus? 

Gerokai pamąstęs, tokią išvadą padarė Džemsas Staras. Laiškų 
prieštaringumas tik sustiprino norą važiuoti į Dočerto šachtą. Jei- 
gu čia slypi mistifikacija, tai geriau išsiaiškinti viską iki galo. Bet 
Džemsui Starui atrodė, kad labiau reikėtų tikėti pirmuoju laišku nei 
antruoju, tai yra patikėti tokiu žmogumi, kaip Simonas Fordas, o 
ne anonimu autoriumi. 

„Iš tiesų, jeigu kažkas nori pakeisti mano nusiteikimą važiuo- 
ti, - pasakė jis pats sau, - vadinasi, Simono Fordo žinia turi būti la- 
bai svarbi. Rytoj nurodytu laiku būsiu paskirtoje vietoje!" 

Vakare Džemsas Staras pasiruošė kelionei. Kadangi galėjo už- 
trukti keletą dienų, jis perspėjo serą Elfistoną, Karališkojo institu- 
to pirmininką, kad negalės dalyvauti artimiausiame posėdyje. Jis 
atidėjo keletą reikalų, kuriuos turėjo atlikti artimiausiomis dieno- 
mis. Paskui, liepęs tarnui sudėti kelioninį krepšį, atsigulė, susijau- 
dinęs labiau nei galbūt derėjo. 

Kitą dieną, penktą valandą ryto, Džemsas Staras pašoko iš l0- 
vos, šilčiau apsirengė, nes oras buvo šaltas ir lietingas, ir išėjo iš sa- 

vo namų Kanonheto gatvėje (pagrindinė ir žinomiausia senojo Edin- 
burgo gatvė. — Aut.), ketindamas Grentono prieplaukoje sėsti į gar- 
laivį, kuris per tris valandas nugabens jį Forto upe iki Sterlingo. 

Tikriausiai pirmąkart gyvenime Džemsas Staras, eidamas Kanon- 
heto gatve, neatsisuko pasižiūrėti į Holirudą — ankstyvesniųjų Ško- 
tijos valdovų rūmus. Jis nepastebėjo rūmų sargybinių, apsirengusių 
senoviniais škotų drabužiais: sijonai iš žalio audeklo, languoti ple- 
dai ir krepšiai iš ožkų kailių, tabaluojantys beveik iki pat žemės. Nors 
inžinierius, kaip ir bet kuris tikras senosios Kaledonijos sūnus, bu- 
vo fanatiškas Valterio Skoto gerbėjas, jis priešingai įpročiui, net ne- 
žvilgtelėjo į viešbutį, kur kadaise apsistodavo Veiverlėjus ir kur 
siuvėjas atnešė jam garsųjį karinį apdarą, sukėlusį tokį naivų našlės 
Flokhert susižavėjimą. Nepasveikino jis ir mažos aikštės, kur po Pre- 
tendento pergalės kalniečiai šaudė iš šautuvų, rizikuodami pataiky- 
ti į Florą Mak Aivor. Viduryje gatvės kalėjimo pilies laikrodis rodė 
savo fatališkąjį ciferblatą: inžinierius žvilgtelėjo į jį vien tik todėl, 
kad norėjo įsitikinti, jog nevėluoja. Reikia taip pat pripažinti, kad 
Nelher Bou gatvėje jis net nepažvelgė į namelį, kuriame gyveno di- 
dysis reformatorius Džonas Noksas, vienintelis žmogus, kurio ne- 
suviliojo Marijos Stiuart šypsena. Pasukęs į Haistrytą, gana judrią 
gatvę, taip išsamiai aprašytą romane „Abatas“, jis nužingsniavo link 
gigantiškojo Bridžstryto tilto, sujungiančio tris kalvas, ant kurių 
įsikūręs Edinburgas. 

Po kelių minučių Džemsas Staras jau buvo geležinkelio stoty- 
je, o po pusvalandžio išlipo iš traukinio Niuheivene, gražiame žvejų 
miestelyje, esančiame už mylios nuo Leiso, kuriame įsikūręs Edin- 
burgo uostas. Artėjantis potvynis pamažu užliejo juosvą, akmeni- 
mis nusėtą smėlio juostą prie kranto. Pirmosios bangos jau skala- 
vo estakadą, krantinės statinį, sutvirtintą grandinėmis. Kairėje, prie 
Grentono pirso, buvo prisišvartavęs vienas iš garlaivių, reguliariai 
kursuojantis Forto upe tarp Edinburgo ir Sterlingo. 

Tą valandėlę iš „Velso princo" kamino veržėsi juodi dūmų ka- 
muoliai, garlaivio katilas dusliai šniokštė. Keliskart suskambėjus var- 
peliui, į garlaivį skubėjo vėluojantys keleiviai. Krantinėje būriavosi 
prekeiviai, fermeriai, dvasininkai, — pastaruosius buvo galima at- 
pažinti iš trumpų kelnių, ilgų surdutų ir siaurų baltų apykaklaičių, 
tvirtai prigludusių prie kaklo. 

Džemsas Staras užkopė ant „Velso princo“ denio kartu su pas- 
kutiniais keleiviais. Nors pylė lietus, niekas nesirengė slėptis gar- 
laivio salone. Visi stovėjo nejudėdami, gūžėsi į kelioninius apsiaus- 
tus, o kai kurie retkarčiais šildėsi iš vidaus — tai yra gurkšteldavo 
džino arba viskio iš savo gertuvių. Pasigirdo paskutinis varpo dūžis, 

buvo atrištos laivo virvės ir „Velso princas" ėmė suktis, kad išplauktų 
iš įlankos, kurią nuo Šiaurės jūros saugojo molas. „Fers of Fort" — 
taip vadinosi įlanka, įsirėžianti į sausumą tarp Faifo grafystės krantų 
šiaurėje ir Linlithou, Edinburgo ir Gadingtono grafysčių pakrančių 
— pietuose. Jį sudaro Forto upės Žiotys. Si upė nedidelė, bet gili, 
panašiai kaip Temzė arba Mersis. Ji prasideda vakarinėse Ben Lo- 
mondo šlaituose ir įteka į jūrą Kinkardaine. 

Nuo Grentono prieplaukos iki Forto įlankos galo būtų galima 
greitai nuplaukti, jei nereikėtų daugybę kartų sukiotis ir stabčioti 
abiejų krantų prieplaukose. Forto krantuose įsikūrę daug miestų, 
gyvenviečių, tarp medžių prisiglaudusių kotedžų. Stovėdamas po pla- 
čiu tilteliu, permestu tarp dviejų gaubtų, Džemsas Staras mažai 
domėjosi peizažu, tą dieną slepiamu plonos lietaus uždangos. Jis ati- 
džiai stebėjo, ar kas nors iš keleivių jo neseka. Buvo visai įmano- 
ma, kad anoniminio laiško autorius plaukia garlaiviu. Tačiau inži- 
nierius nepastebėjo nė vieno įtartino žvilgsnio. 

Plaukdamas nuo Grentono prieplaukos, „Velso princas" patrau- 
kė į siaurą įlanką tarp dviejų iškyšulių, vadinamų Saut Kvinsferiu ir 
Nort Kvinsferiu, už kurių Fortas pavirsta tarsi į ežerą, — į jį gali 
įplaukti net šimto tonų talpos laivai. 

Prošvaistėse, kartkartėmis praplėšiančiose rūką, tolumoje pasi- 
rodė snieguotos Grampiano kalnų viršūnės. 

Netrukus garlaivis pametė iš akių Everdouro miestelį, Kolmo sa- 
l4ą, apvainikuotą XII amžiaus vienuolyno griuvėsių, praplaukė pro 
Barnbaglo pilies liekanas, paskui pro Donibristlį, kur buvo užmuštas 
regento Merio žentas, vėliau pro įtvirtintą Harvio salelę. Jis išplaukė 
iš Kvinsferio įlankos, kairėje palikdamas Rosaito pilį, senąjį lizdą, 
tos Stiuartų atšakos, su kuria giminiavosi Kromvelio motina; pra- 
plaukė pro Bleknes Kestlį, vis dar įtvirtintą pagal vieną Sąjungos 
sutarties straipsnį, ir nuplaukė palei nedidelio uosto Carlstono kran- 
tus, kur vežamos kalkės iš lordo Eldžino kasyklų. Pagaliau „Velso 
princo" varpas paskelbė, kad laivas sustojo Krombi Pointo prieplau- 
koje. 

Oras buvo bjaurus. Žvarbūs vėjo gūsiai smulkino lietaus čiurkšles 
į vandens lašelius. Sūkuriuodamas juos tarsi viesulas, vis užgriūda- 
vo šniokščiantis vėjo šuoras. 

Džemsas Staras visą laiką nerimavo. Ar sutiks jį Simono Fordo 
sūnus? Iš patirties žinojo, kad šachtininkai, įpratę prie netrikdomos 
šachtų tylos, nelabai mėgsta vaikščioti per darganą. Valstiečiai be- 
veik nekreipė dėmesio į lietų ir audrą. Nuo Kolanderio iki Dočerto 
šachtos ir Jarou šulinio buvo apie keturias mylias. Todėl senojo 
meistro sūnus galėjo pavėluoti. Bet dar labiau inžinieriui ramybės 

nedavė mintis, kad antrasis laiškas atšaukė susitikimą, paskirtą pir- 
majame. Tai, tiesą sakant, labiausiai jaudino Džems4ą Starą. Ir Džem- 
sas Staras nutarė, kad jeigu jis nepamatys Hario Fordo Kolanderio 
stoties perone, tai jis į Dočerto šachtą, ir netgi prireikus į Eberfoi- 
lo kaimą patrauks vienas. Ten, be abejo, jis ką nors sužinos apie Si- 
moną Fordą, ir kur dabar gyvena senasis meistras. 

Tuo metu „Velso princo" mentės ir toliau kėlė milžiniškas ban- 
gas. Abu upės krantus dengė rūkas, drėgnuose garlaivio dūmuose 
jau išnyko Krombio, Toriberno, Torihauso, Niumilso, Keridenhau- 
so, Kjerkgrendžio ir Soltpenso miesteliai dešiniajame krante, nedi- 
delis Bauneso uostas, Grendžmouto uostas, pastatytas Klaido ka- 
nalo Žiotyse. Tankus įstrižo lietaus nėrinys paslėpė senąjį Kelreso 
kaimą su abatijos griuvėsiais, Kinkardino laivų statyklą, kur buvo 
užsukęs garlaivis, Eirs Kestlį su kvadratiniu XIII amžiaus bokštu, 
Klakmananą ir jo pilį, pastatytą Roberto Briuso. 

Kad galėtų išlipti keletas keleivių, „Velso princas" stabtelėjo Aloa 
prieplaukoje. Džemsui Starui suskaudo širdį: pirmąkart po dešim- 
ties metų jis vėl išvydo šį miestelį, stambaus kasyklų rajono centrą, 
maitinusį daugybę darbininkų. Vaizduotė nudangino jį po žeme, kur 
vis dar stuksėjo šachtininko kirtiklis, atnešdamas didelę naudą. Aloa 
kasyklos kaip ir anksčiau turtino grafystę, o kaimynystėje esančios 
Eberfoilo kasyklos jau seniai buvo išnaudotos, jose nebeliko nė vie- 
no darbininko. 

Praplaukęs pro Aloa, garlaivis devyniolika mylių skubėjo į priekį, 
sukiodamasis pro begalę Forto kilpų tarp miškingų krantų. Lau- 
kymės gale šmėkštelėjo Kambeskeneto vienuolyno, iškilusio XII 
amžiuje, griuvėsiai, vėliau Sterlingo pilis ir taip pat vadinama kara- 
liškoji tvirtovė; netoli jos per Forto upę buvo permesti du tiltai, ne- 
praleidžiantys laivų su aukštais stiebais. 

Vos tik „Velso princą" pririšo, inžinierius vikriai šoktelėjo ant 
krantinės. Po penkių minučių jis jau buvo geležinkelio stotyje, o po 
valandos išlipo iš traukinio Kolanderyje — didelėje gyvenvietėje kai- 
riajame Teito krante. 

Prie stoties pastato stoviniavo jaunuolis, kuris tuoj pat priėjo pa- 
sitikti inžinieriaus. 

Tai buvo Simono Fordo sūnus Haris. 


16 


Trečiasis skyrius 
Jungtinės karalystės gelmės 


Kad skaitytojai geriau suprastų šią apysaką, reikia keliais Žo- 
džiais priminti akmens anglies atsiradimą. 

Tų geologinių epochų laikotarpiu, kai Zemės rutulys dar tik for- 
mavosi, jį gaubė tiršta atmosfera, prisotinta vandens garų ir pri- 
sigėrusi angliarūgštės. Pamažu tie garai susikondensavo į smarkias 
liūtis, krintančias žemyn, tarsi būtų išpilti milijardai selterio vandens 
buteliukų. Šis vanduo, prisotintas angliarūgštės sruvo ant klampaus, 
dar nesutvirtėjusio dirvožemio, kenčiančio nuo greitų arba lėtų de- 
formacijų, o jo pusiau skystas būvis priklausė tiek nuo saulės, tiek 
ir nuo vidinės masės karščio. Vidinė šiluma Žemės rutulio centre 
dar nebuvo susikoncentravusi. Per įtrūkimus ji skverbėsi į plonos ir 
ne visiškai sutvirtėjusios žemės plutos paviršių. Todėl Žemę gaubė 
vešli augmenija, — tokia, kokia galbūt auga ant Veneros ir Merku- 
rijaus paviršiaus: juk šios planetos yra arčiau Saulės nei Zemė. 

Taigi žemynų dirvožemiai, dar nelabai tvirti, apaugo gausiais 
miškais. Angliarūgštės, labai reikalingos augmenijos vystymuisi, ore 
buvo pakankamai. Todėl augalai įgijo medžių formą. Nebuvo nė vie- 
nos žolės. Visur stūksojo didžiuliai medžių masyvai, be Žiedų, be vai- 
sių, visi vienodai atrodantys ir visiškai netinkami gyvoms būtybėms. 
Žemė dar nebuvo pasiruošusi gyvūnijos atsiradimui. 

Kokia buvo tų prieštvaninių miškų sudėtis? Juose vyravo bežie- 
džių induočių klasė. Kalamitai — medžio pavidalo asiūklių rūšis; le- 
pidodendronai — milžiniškų pataisų rūšis, kurių aukštis siekia dvi- 
dešimt penkis — trisdešimt metrų, o kamienas — metro storio; as- 
terofilai, paparčiai, didžiulės sigiliarijos, kurių atspaudai randami 
Sent Etjeno šachtose, — visi jie tada buvo didingi, o dabar jų gimi- 
naičių galima aptikti tik tarp kukliausių floros atstovų — tokia bu- 
vo neįvairiarūšė, bet milžiniška augmenija, kuri ir sudarė tos epo- 
chos miškus. 

Medžiai augo nepaprastai drėgname, pelkėtame dirvožemyje, pa- 

našiame į didžiulę lagūną, kur gėli vandenys maišydavosi su jūros 
vandenimis. Medžiai godžiai kaupė anglį, pamažu ją siurbdami iš 
atmosferos, dar netinkamos gyvūnų organizmams; galima sakyti, jog 
tie medžiai buvo skirti sukaupti anglies atsargoms Zemės gelmėse 
anglių pavidalu. 

Tai buvo Zemės drebėjimų epocha. Juos sukeldavo vidiniai po- 
slinkiai bei plutoninė veikla, ir staiga pasikeisdavo dar nesusiformavę 
žemės paviršiaus bruožai. Cia — kauburiai, kurie pavirto kalnais; ten 
— prarajos, kurios turėjo tapti vandenynais arba jūromis. O tuo me- 
tu ištisi miškai grimzdavo į žemės plutą per nesutvirtėjusius sluoksnius, 
kol nesurasdavo atramos, panašios į pirmykščius granito klodus, ar- 
ba kol slėgimas nepaversdavo jų pačių į tvirtą masę. 

Iš tiesų vidinę geologinę Zemės sandarą galime įsivaizduoti maž- 
daug tokią: virš pirmapradžių padermių guli nuosėdos, susidariu- 
sios iš pirminių kartu, ant jų — antrinių kartų sluoksnis, kur žemu- 
tinį aukštą užima anglingi klodai, o ant jo — tretinių kartų sluoks- 
nis, o virš visko guli senasis ir naujasis aliuvis — tekančių vandenų 
sąnašos. : 

Tos epochos metu vandenys, atsiradę visame Zemės paviršiuje, 
kondensuojantis vandens garams, nesulaikomai ir audringai tekėjo 
visomis kryptimis, grauždami ką tik susiformavusias uolas, plukdy- 
dami medžiagą, iš kurios vėliau susidarė skalūnai, smiltainiai, klintys. 
Vandenys užliedavo pelkėtus miškus, ta medžiaga nusėsdavo sluoks- 
niais, kurie turėdavo nugulti ant anglingųjų klodų. Laikui bėgant 
— periodai čia skaičiuojami milijonais metų — tie sluoksniai tvirtėjo, 
kaupėsi vieni ant kitų ir palaidojo visą nugriuvusią medžių masę po 
storu konglomeratų, skalūnų, trapių arba tvirtų smiltainių, Žvyro ir 
skaldos šarvų. 

Kas gi įvyko milžiniškame tiglyje, kur susikaupė anglinė me- 
džiaga, nugrimzdusi į įvairų gylį? Ten vyko panašus į distiliavimą tik- 
ras cheminis perdirbimas. Cia susikaupė visa anglis, sukaupta au- 
galuose, ir veikiant didžiuliam slėgiui bei aukštai temperatūrai, ku- 
rią skleidė ištirpusi magma, tais laikais buvusi labai arti Zemės plu- 
tos, susidarė akmens anglis. 

Tad vykstant šiai lėtai, bet neišvengiamai reakcijai, vieną karali- 
ją pakeitė kita. Augalas pavirto mineralu. Visi augalai, veikiami pir- 
mapradžių jėgų, suakmenėjo. Kai kurie šio milžiniško herbariumo 
pavyzdžiai ne visiškai pavirtę į mineralus, paliko savo atspaudus ki- 
tose medžiagose, kurios suakmenėjo greičiau ir spaudė juos lyg ne- 
girdėto galingumo hidraulinis presas. Tuo metu geldelės, zoofilai, 
— pavyzdžiui, jūros žvaigždės, — polipai, stuburiniai, tarp jų ir žuvys, 
bei mėgstantys vandenį driežai, paliko dar minkštame anglies klo- 

de ryškius atspaudus — tartum puikias nuotraukas. (Beje, reikia pa- 
stebėti, kad visi šie augalai, kurių atspaudai išliko, priklauso rūšims, 
dabar augančioms tik ekvatorinėse Zemės rutulio zonose. Todėl gali- 
ma daryti išvadą, kad visoje Zemėje buvo vienodai karšta, galbūt dėl 
karšto vandens maišymosi, o gal todėl, kad vidinė ugnis įkaitindavo 
plutą net iki Žemės rutulio paviršiaus. Taip galima paaiškinti anglies 
klodų atsiradimą visose Zemės platumose. — Aut.) 

Slėgis, matyt, daug ką reiškė, formuojantis anglies klodams. Bū- 
tent nuo jo jėgos priklauso anglies rūšių, naudojamų pramonėje, 
įvairovė. Zemiausiuose anglies telkinių sluoksniuose guli antracitas, 
beveik neturintis lakiųjų medžiagų ir pasižymintis didžiausiu anglies 
kiekiu. Viršutiniuose sluoksniuose, atvirkščiai, pasitaiko lignitas ir 
iškasamasis medis, kuriuose anglies žymiai mažiau. Po šiais sluoks- 
niais glūdi grafitai, riebiosios ir liesosios anglys: jų skirtumai priklau- 
so nuo slėgio, kurį jos patyrė. Netgi galima tvirtinti, jog durpių klo- 
dai nepavirto akmens anglimi, nes jie nepatyrė reikiamo slėgio. 

Vadinasi, anglies klodai, kad ir kokioje Zemės rutulio vietoje jie 
būtų, atsirado taip: pradžioje gigantiškų akmens anglies epochos 
miškų grimzdimas į Zemės plutą, vėliau, veikiant laikui, slėgiui, šilu- 
mai ir angliarūgštei, augalų mineralizavimasis. 

Tačiau gamta, paprastai tokia išlaidi, nepalaidojo tokios daugybės 
miškų, kad jų užtektų daugeliui tūkstantmečių. Vieną gražią dieną 
anglis išnyks — tuo neteka abejoti. Mašinos visame pasaulyje liau- 
sis veikusios, jeigu anglies nepakeis kokios nors kitos rūšies kuras. 
Anksčiau ar vėliau anglies telkinių nebeliks, jei neskaičiuosime tų, 
kurie padengti amžinu ledu Grenlandijoje, Bafino jūros zonoje, ir 
kurių eksploatuoti beveik neįmanoma.Tokia neišvengiama lemtis. 
Amerikos akmens baseinų eksploatavimas, nors ten telkiniai dar ga- 
na turtingi, — prie Didžiojo Druskos ežero, Oregone, Kalifornijo- 
je, — kada nors pradės mažėti. Tas pats atsitiks ir anglies kasyklose 
Bretono kyšulyje, Šv. Laurentijaus baseine, Alegane, „Pensilvanijo- 
je, Virdžinijoje, Ilinojuje, Indianoje, Misūryje. Nors Šiaurės Ame- 
rikos anglies telkiniai dešimt kartų turtingesni už visus likusius pa- 
saulyje, bet nepraeis nė šimtas šimtmečių, kai pramonė, šis milijo- 
nagalvis monstras, praris paskutinį akmens anglies gabalėlį Zemėje. 

Senajame pasaulyje, be abejo, anglies trūkumą pajusime anks- 
čiau. Abisinijoje, Natalyje, Zambezės pakrantėse, Mozambike, Ma- 
dagaskare yra daug anglies telkinių, bet jos gavyba kelia daug rūpes- 
čių. Birmoje, Kinijoje, Indokinijoje, Japonijoje, Vidurinėje Azijoje 
anglies telkiniai pasibaigs gana greitai. Anglai, žinoma, ims naudo- 
ti Australijos, telkiniai pasibaigs gana greitai. Anglai, žinoma, ims 
naudoti Australijos, gana turtingos anglies, gelmėse slypintį mine- 


ž 19 


ralinį kurą anksčiau nei Jungtinė karalystė pradės jausti anglies sty- 
ių. Tuo metu Europos anglies kasyklos, išgremžtos iki paskutinių 
klodų, jau bus apleistos. 

Štai skaičiai, pagal kuriuos galima spręsti apie anglies kiekį, su- 
naudotą, nuo pirmųjų telkinių atradimo. Anglies baseinai Rusijoje, 
Saksonijoje ir Bavarijoje užima šešis šimtus tūkstančių hektarų; Ispa- 
nijoje — šimtą penkiasdešimt tūkstančių; Bohemijoje ir Austrijoje 
- šimtą penkiasdešimt tūkstančių. Belgijos baseinai, keturiasdešimt 
Ijė ilgio ir trijų pločio, irgi užima pusantro šimto tūkstančių hektarų 
ir tęsiasi po Lježo, Namiuro, Monso ir Sarlerua teritorijomis. Pran- 
cūzijoje akmens anglies baseinas driekiasi tarp Luaros ir Ronos, Riv 
de Žjere, Sent Etjene, Zivore, Epinake, Blansyje, Le Kreze, — ka- 
syklos Gare, Alė, Grand Kombe, Aveirone ir Obenėje, telkiniai Kar- 
me, Basake, Grezake; šalies šiaurėje — Anzene, Valansjene, Lan- 
se, Betiunėje — visi kartu užima netoli trijų šimtų penkiasdešimt 
tūkstančių hektarų. 

Jungtinė Karalystė, be abejo, labai turtinga anglies. Išskyrus Ai- 
riją, beveik neturinčią mineralinio kuro, ji valdo didžiulius anglies 
turtus, bet kaip ir visi turtai, jie gali baigtis. Svarbiausias jos basei- 
nas, esantis Niukaslyje, aprėpia Nortamberlendo grafystės gelmes 
ir duoda iki trisdešimties milijonų tonų anglies per metus, tai yra 
apie trečdalį viso anglų poreikio ir daugiau nei du kartus, palygi- 
nus su gavyba Prancūzijoje. Velso baseinas, sutelkęs gausią kalna- 
kasių armiją Kardife, Svensyje, Niuporte, duoda dešimt milijonų 
tonų vertingos anglies, vadinamos kardifine. Anglijos centre eksplo- 
atuojami baseinai Jorko, Lankasterio, Derbio, Stafordo grafystėse; 
ių našumas mažesnis, bet vis dėlto didžiulis. Pagaliau Skotijoje, tarp 
Edinburgo ir Glazgo, tarp dviejų jūrų, įsirėžusių toli į sausumą vie- 
na priešais kitą, yra vienas iš turtingiausių Anglijos anglies telkinių. 
Visi šie baseinai, kartu paėmus, užima ne mažiau kaip milijoną šešis 
šimtus tūkstančių hektarų ir duoda per metus iki šimto milijonų tonų 
mineralinio kuro. 

Bet kas iš to! Pramonės ir prekybos poreikiai taip padidės, kad 
visos tos gėrybės bus sunaudotos. Dar nesibaigs trečiasis mūsų eros 
tūkstantmetis, kai šachtininko ranka ištuštins šiuos Europos san- 
dėlius, kuriuose, pasak vieno taiklaus palyginimo, sukaupta pirma- 

radė saulės energija. 

Ir štai, būtent tuo laikmečiu, kai vystosi mūsų apysakos veiks- 
mas, dėl pernelyg greito eksploatavimo išsibaigė vienas iš stambiau- 
sių anglies telkinių Škotijos baseine. Eberfoilo šachtos, kur inžinie- 
rius Džemsas Staras ilgai vadovavo darbams, yra tarp Edinburgo ir 
Glazgo, teritorijoje, kurios plotis siekia dešimt — dvylika mylių. 

Štai jau dešimt metų, kai šios šachtos buvo apleistos. Naujų tel- 
kinių nepavyko rasti, nors gręžiniai pasiekdavo pusantro ar net du 
tūkstančius pėdų gylio, ir Džemsas Staras išvyko iš Eberfoilo, tikėda- 
mas, kad pats ploniausias klodas buvo visiškai išgremžtas. 

Savaime suprantama, kad taip susiklosčius aplinkybėms naujo 
anglies baseino Anglijos gelmėse atradimas būtų turėjęs didžiulės 
reikšmės. Bet ar Simono Fordo žinia, ką nors panašaus žadėjo? Stai 
ko savęs klausinėjo Džemsas Staras, štai ko jam norėjosi tikėti. 

Vienu žodžiu, ar jis nebuvo pakviestas užkariauti dar vieno tur- 
tingo „Juodosios Indijos" kampelio? Jis norėjo tuo tikėti. 

Antrasis laiškas akimirkai sujaukė šias jo mintis, bet dabar Džem- 
sas Staras apie jį negalvojo. Be to, senojo meistro sūnus buvo prieš 
jį, laukdamas nurodytoje vietoje. Vadinasi, anoniminio laiško buvo 
galima nepaisyti. Vos tik inžinierius įžengė į platformą, jaunuolis at- 
skubėjo prie jo. 

— Tu — Haris Fordas? — be jokių įžangų guviai paklausė Džem- 
sas Staras. 

— Taip, misteri Starai. 

— Nebūčiau tavęs pažinęs, drauguži! Per dešimt metų visiškai 
suaugai. 

— O aš jus pažinau, — atsakė jaunasis šachtininkas, laikydamas 
kepurę rankoje. — Jūs nepasikeitėte, pone. Jūs tas pats žmogus, ku- 
ris apkabino mane atsisveikinimo dieną Dočerto šachtoje. Tokie da- 
lykai nepasimiršta! 

— Užsidėk kepurę, Hari, — tarė inžinierius. — Šitaip pila lietus, 
o mandagumas neturi įvaryti slogos. 

— Galime kur nors pasislėpti, misteri Starai, — pasiūlė Haris For- 
das. 

— Ne, Hari. Darganai nematyti galo. Lietus pils visą dieną, o aš 
skubu. Eime. 

— Kaip sau norite, — atsakė jaunuolis. 

— Ar tėvas sveikas, Hari? 

— Visiškai, misteri Starai. 

— O motina? 

— Ir motina. 

— Tai tavo tėvas rašė, kad paskirdamas pasimatymą prie Jarou 
šulinio? 

— Ne, aš. 

— (O kas parašė antrąjį laišką, atšaukdamas pasimatymą — Si- 
monas Fordas? — gyvai paklausė inžinierius. 

— Ne, misteri Starai, — atsakė jaunasis kalnakasys. 

— Taip! — tarstelėjo Džemsas Staras, daugiau nekalbėdamas apie 

anoniminį laišką. Netrukus vėl kreipėsi į jaunuolį. 

— O gal gali pasakyti, ko nori iš manęs senasis Simonas? 

— Misteri Starai, mano tėvas pats ketina jums apie tai pasakyti. 

— Bet tu viską Žinai? 

— Zinau. 

— Gerai, Hari, daugiau tavęs nebeklausinėsiu. Tad į kelią. No- 
riu kuo greičiau pasikalbėti su Simonu Fordu. Beje, kur jis gyvena? 

— Sachtoje. 

— Kaip, Dočerto šachtoje? 

— Taip, misteri Starai, — atsakė Haris Fordas. 

— Vadinasi, tavo šeima neišvyko iš senosios šachtos nuo pat 
darbų pabaigos? 

— Nė vienai dienai, misteri Starai. Juk jūs pažįstate mano tėvą. 
Ten jis gimė, ten nori ir mirti. 

— Suprantu, Hari, suprantu... Mieloji šachta! Jis nenori jos ap- 
leisti! Ir jums ten patinka? 

— Taip, misteri Starai, — atsakė jaunasis šachtininkas, — todėl, 
kad mes nuoširdžiai mylime vienas kitą ir mums nedaug tereikia. 

— Gerai, Hari, — pakartojo inžinierius. — Į kelią! 

Ir Džemsas Staras kartu su jaunuoliu patraukė Kolanderio gat- 
vėmis. 

Po dešimties minučių jie išėjo iš miesto. 


Ketvirtasis skyrius 
Dočerto šachta 


Haris Fordas buvo aukštas dvidešimt penkerių metų jaunuolis, 
stiprus ir gerai sudėtas. Apyrimtis veidas ir mąsli išvaizda dar vai- 
kystėje išskirdavo jį iš draugų. Taisyklingi veido bruožai, gilios ge- 
ros akys, greičiau kaštoniniai nei rusvi plaukai, įgimtas patrauklu- 
mas — viskas susivienijo jame, kad sukurtų užbaigtą laulenderio, tai 
yra, lygumų škoto tipą. Beveik nuo vaikystės dirbdamas kasyklose, 
jis buvo užsigrūdinęs, sveikas jaunuolis, patikimas draugas, turįs at- 
kaklią 1r dorą dvasią. Vadovaujamas tėvo ir skatinamas savo sie- 
kių, jis anksti pradėjo dirbti bei mokytis ir būdamas tokio amžiaus, 
kai kiti esti paprasti mokiniai, sugebėjo tapti vienu iš pirmųjų savo 
aplinkoje, — ir tai atsitiko šalyje, kur beveik nėra neišmanėlių, nes 
čia viskas daroma, kad būtų išgyvendintas nemokšiškumas. Pirmai- 
siais savo jaunystės metais Haris Fordas nesiskyrė su kirtikliu, bet 
vėliau, įgijęs pakankamai žinių, pasižymėjo tarp šachtininkų ir tik- 
riausiai būtų pakeitęs savo tėvą, tapdamas vyriausiuoju kalnakasybos 
meistru Dočerto šachtoje, jeigu nebūtų pasibaigę jos ištekliai. 

Džemsas Staras buvo dar geras ėjikas, bet vis dėlto būtų atsi- 
likęs nuo savo vedlio, jeigu šis nebūtų sulėtinęs žingsnio. 

Lietus ėmė rimti. Stambūs reti lašai pavirsdavo lietaus dulkėmis, 
nepasiekę žemės. Vėjo gūsiai tarsi ginė ore šaltas drėgmės bangas. 

Haris Fordas ir Džemsas Staras nuėjo apie mylią vingiuotu kai- 
riuoju upės krantu. Jaunuolis nešė lengvą inžinieriaus bagažą. Pas- 
kui jie pasuko į kelią, einantį į krašto gilumą po dideliais čaižomais 
lietaus medžiais. Abiejose pusėse šen bei ten matei vienišas fermas, 
apsuptas plačių ganyklų. Banda ramiai rupšnojo žolę, visada žalią 
Žemutinės Skotijos lankose, dažniausiai tai būdavo beragės arba 
smulkios šilkiavilnės avys, panašios į žaislinius avinėlius. Piemenų 
nesimatė, jie tikriausiai slėpėsi po kokiais nors drevėtais medžiais; 
bet aplink dūlinėjo koliai — šiai vietovei būdingos veislės šunys, pa- 
sižymintys sargumu. 

Jarou šulinys yra už keturių mylių nuo Kolanderio. Džemsas Sta- 
ras vis labiau jaudinosi. Jis nematė šių vietovių nuo to laiko, kai pas- 
kutinė Eberfoilo anglies tona buvo pakrauta į Glazgo geležinkelio 
vagoną. Kaimiškasis gyvenimas pakeitė pramoninį, visada veiklesnį 
ir triukšmingesnį. Kontrastas buvo dar ryškesnis, nes žiemą laukų 
darbai apmiršta. Bet kadaise kalnakasiai pagyvindavo šią vietovę: 
juk darbai vykdavo tiek paviršiuje, tiek ir po žeme bet kuriuo metų 
laiku. Daug transporto su anglimi judėdavo dieną naktį. Bėgiai, anks- 
čiau vaitoję nuo vagonų svorio dabar ilsėjosi ant sutrūnijusių Žuo- 
lių ir buvo užversti žemėmis. Bėgių kelius pakeitė paprasti senoviniai 
keliai, grįsti arba net gruntkeliai. Džemsui Starui atrodė, kad jie ei- 
na per dykumą. 

Inžinierius liūdnai dairėsi. Retkarčiais stabtelėdavo atsikvėpti. 
Įsiklausydavo. Dabar jau nebepasigirsdavo tolimi švilpukai ir mašinų 
trinksėjimas. Horizonte nebebuvo su debesimis susiliejančio tam- 
saus dūmelio, kurį mėgsta matyti darbininkai. Nė vieno aukšto ka- 
mino, apvalaus arba kvadratinio, iš kurio driektųsi dūmai; nė vieno 
vamzdžio, iš visų jėgų pučiančio balto garo kamuolius. Zemė, anks- 
čiau buvusi padengta anglies dulkių, dabar buvo švari, tad Džemso 
Staro akiai atrodė neįprastai. 

Kai inžinierius stabtelėdavo, Haris Fordas palūkuriuodavo jo. 
Jaunasis kalnakasys laukdavo tylėdamas. Jis suprato, kas dedasi 
bendrakeleivio širdyje, juk buvo šachtos vaikas, ir visas jo gyveni- 
mas praėjo šitos žemės gelmėse. 

— Taip, Hari, Viskas pasikeitė, — tarė Džemsas Staras. — Bet 
čia iškasdavo tiek anglies, kad kasyklos vieną gražią dieną turėjo 
išsekti! Tau gaila tų laikų? 

— Gaila, misteri Starai, — atsakė Haris. — Darbas buvo sunkus, 
bet žavėdavo kaip bet kuri kova. 

— Be abejonės, drauguži! Nuolatinė kova, pavojus, griūčių, gais- 
rų, užtvindymo, dujų sprogimų, trenkiančių kaip žaibas... Reikėjo 
nugalėti visus tuos pavojus. Tu gerai pasakei. Tatai buvo kova ir, va- 
dinasi, verdantis gyvenimas! 

— Sachtininkams Aloa geriau pasisekė nei ebertoildiečiams, mis- 
teri Starai. 

— Taip, Hari, — sutiko inžinierius. o 

— Iš tiesų, — šūktelėjo jaunūolis, — gaila, kad ne visas Zemės 
rutulys sudarytas iš anglies! Tada jos pakaktų daugeliui metų! 

— Zinoma, Hari. Bet tenka pripažinti, kad gamta pasielgė ap- 
dairiai, sukurdama mūsų planetą daugiausia iš smiltainio, klinčių ir 
granito, kurių neįmanoma sudeginti. 

— Jūs norite pasakyti, misteri Starai, kad Žmonės galiausiai su- 

degintų visą Žemės rutulį? 

— Kaip tik taip, drauguži, — atsakė inžinierius. — Juk visa žemė 
iki paskutinio gabalėlio, patektų į garvežių, garlaivių, lokomobilių, 
dujų gamyklų pakuras; taip ir pasibaigtų mūsų pasaulis vieną gražią 
dieną! 

— To nėra ko bijotis, misteri Starai. Bet ir anglies atsargos, be 
abejo, išseks anksčiau nei prognozuoja statistika. 

— Visiškai įtikėtina, Hari. Man atrodo, Anglija elgiasi neteisin- 
gai, mainydama savo kurą į kitų šalių auksą. 

— Zinoma, — sutiko Haris. 

— Be abejo, žinau, — pridūrė inžinierius, — kad nei hidraulika, 
nei elektra dar neparodė visko, ką jos gali, ir kad šios jėgos dar daug 
kur bus naudojamos. Bet kas iš to? Anglis labai patogi ir lengvai 
gali būti naudojama bet kokiam pramoniniam tikslui. Deja, žmonės 
negali jos patys pasigaminti! Jeigu miškai žemės paviršiuje visą lai- 
ką auga, veikiami šilumos ir drėgmės, tai gelmėse anglies klodai ne- 
atsinaujina, mūsų planetoje niekada nebebus tokių sąlygų, kad vėl 
galėtų formuotis anglis! | 

Taip besikalbėdami, Džemsas Staras ir jo vedlys ėmė žingsniuo- 
ti greičiau. Po valandos nuo žygio pradžios jie priėjo Dočerto šach- 
tą. 

Net patį abejingiausią žmogų būtų sugraudinęs liūdnas apleis- 
tos šachtos vaizdas. Tai buvo lyg skeletas gyvūno, kuris kadaise bu- 
vo gyvas. 

Plačioje aikštėje, supamoje kelių džiūstančių medžių, dirva dar 
buvo padengta juodų anglies dulkių, bet nei anglių smulkmės, nei 
stambesnių gabalų niekur nebebuvo: viską seniai surinko ir sudegi- 
no. 

Ant nedidelės kalvos stovėjo milžiniškas gręžiamasis bokštas. Jį 
pamažu naikino saulė ir lietūs. To įrenginio viršūnėje dar matei di- 
delį ketinį ratą arba skriemulį, o žemiau sukosi didžiuliai būgnai, 
ant kurių kadaise buvo vyniojamas lynas, iškeliantis į paviršių kabi- 
nas. 

Apatiniame aukšte galėjai atpažinti išardytą salę mašinoms, ku- 
rios kadaise švietė plieninėmis ir varinėmis dalimis. Nugriuvusios 
sienos nuolaužos mėtėsi ant Žemės, tarp sutrūnijusių, pažaliavusių 
nuo drėgmės sijų. Liekanos sverto, prie kurio tvirtindavo pompos 
stūmoklius, sutrūkę, purvu apnešti guoliai, krumpliaračiai su atmuš- 
tais dantimis, išvartyti keliamieji mechanizmai, kopėčios su išretėju- 
siais skersiniais, labiau panašios į ichtiozauro šonkaulius, bėgliai ant 
sutrūnijusių žuolių su styrančiomis, išsiklaipiusiomis bėgvinėmis, pa- 
kabinamieji lynai, kurie neišlaikytų netgi tuščio vagonėlio, — toks 

buvo niūrus Dočerto šachtos vaizdas. 

Suskeldėjęs akmeninis pamatas po kolonomis apaugęs tankiu sa- 
manų sluoksniu. Vienur galėjai spėti esant kabinos griaučius, kitur 
sugriuvusią stoginę, į kurią sukraudavo anglis prieš gabalų rūšiavi- 
mą pagal dydį ir kokybę. Matei medinių kibirų liekanas su nutrūku- 
siomis grandinėmis, parvirtusius didžiulius ramsčius, plieno skardas 
nuo garo katilų, išsikraipiusius stūmoklių štokus, ilgas svirus, karan- 
čias virš siurblių šulinio, nuo vėjo virpančias estakadas, linguojan- 
čius po kojomis tiltelius, suskilinėjusias sienas, pusiau nugriuvusius 
stogus, virš kurių kyšojo suaižėjusių plytų kaminai, panašūs į pa- 
trankų vamzdžius, kurių storgalys apjuostas masyviais žiedais; visa 
tai kėlė apleistumo, vargingumo, niūrumo įspūdį, kurio nepatiri, ma- 
tydamas senos akmeninės pilies griuvėsius arba sugriautos tvirtovės 
liekanas. 

— Koks sunykimas — tarė Džemsas Staras, žvilgtelėjęs į Harį 
Fordą, bet šis nieko neatsakė. 

Jie Įėjo po stogine, dengiančia Jarou šulinio angą: kopėčiomis 
buvo galima nusileisti į žemutinius šachtos lygius. 

Inžinierius pasilenkė virš angos. 

Kadaise čia jautei galingą, ventiliatorių traukimą oro srovę. Da- 
bar tai buvo nebyli praraja, tarsi užgesusio vulkano krateris. 

Džemsas ir Haris įžengė į pirmąją aikštelę. 

Anuo metu kai kuriuose puikiai mechanizuotuose Eberfoilo šuli- 
niuose veikė išmoningi įrengimai: kabinos, slystančios mediniais 
kreiptuvais, judantys laiptai, įgalintys darbininkus saugiai nusileisti 
ir be pastangų pakilti į viršų. 

Bet nutrūkus darbams visi šie patobulinti įtaisai buvo išardyti. 
Jarou šulinyje liko tik ilgos kopėčios, padalytos siaurų aikštelių į pen- 
kiasdešimties — šešiasdešimties pėdų tarpus. Trisdešimt tokių ko- 
pėčių, sujungtų tarpusavyje, įgalino nusileisti iki žemiausio lygio — 
į pusantro tūkstančio pėdų gylį. Tatai buvo vienintelė susisiekimo 
priemonė tarp viršutinių ir žemutinių Dočerto šachtos aukštų. Ven- 
tiliacija vyko Jarou šuliniu, štrekais sujungtu su kitu šuliniu, kurio 
žiotys buvo žymiai aukščiau: šiltas oras sudarydavo natūralią trau- 
ką šiame savotiškame apverstame sifone. 

— Aš paskui tave, drauguži, — tarė inžinierius, mosteldamas jau- 
nuoliui, kad jis leistųsi pirmas. 

— Kaip jums geriau, misteri Starai. 

— Turi lempą? 

— Taip, ir duok Dieve, kad mums vėl prireiktų apsauginės lem- 
pos, kokia naudojomės kadaise! 

— Iš tiesų, — atsakė Džemsas Staras, — dujų sprogimo dabar 

nėra ko baimintis. 

Haris turėjo tik paprastą žibalinę lempą, kurią jis įžiebė. Šach- 
toje, kurioje nebėra anglies, nebeišsiskiria metanas — vadinasi, nėra 
ko bijotis sprogimo ir atskirti ugnį nuo aplinkinio oro metaliniu tink- 
leliu. Devio lempa, tuo metu žymiai patobulinta, čia nebuvo reika- 
linga. Bet jei pavojaus nebuvo, tai tik todėl, kad išnyko jo priežastis, 
o ši priežastis buvo kuras, kadaise didžiausias Dočerto šachtos tur- 
tas. 

Haris nusileido pirmaisiais kopėčių laipteliais, ir Džemsas Sta- 
ras pasekė juo. Juos apsupo juoda tamsa, sklaidoma tik lempos, ku- 
rią jaunuolis laikė aukštai virš galvos, kad geriau matytų bendrake- 
leivis. 

Inžinierius su savo vedliu jau įveikė apie dešimtį kopėčių, leis- 
damiesi vienodu, įprastu kalnakasiams žingsniu. 

Laiptai buvo gerai išsilaikę. 

Džemsas Staras blyškioje lempos šviesoje smalsiai apžiūrinėjo 
matomas niūrias šulinio sienas, apkaltas patręšusiomis lentomis. 

Pasiekę penkioliktąją aikštelę, tai yra pusę kelio, jie stabtelėjo 
kelioms minutėms. 

— Taip, mano kojos nebe tokios, kaip tavo, — pasakė inžinie- 
rius, giliai alsuodamas, — bet vis dėlto dar tinkamos. 

— O, jūs tvirtas vyras, misteri Starai, — atsakė Haris, — matyt, 
ilgai gyventi šachtoje vis dėlto šį tą reiškia. 

— Tikrai, Hari. Kadaise, kai man buvo dvidešimt metų, galėjau 
nusileisti vienu atsikvėpimu, net nestabtelėdamas. Na, į kelią! 

Bet tą akimirką, kai jie ruošėsi pajudėti iš aikštelės, šulinio gilu- 
moje pasigirdo tolimas balsas. Jis artėjo tarsi palengva didėjanti gar- 
so banga, darėsi vis aiškesnis. 

— Luktelk. Kas ten eina? — paklausė inžinierius, sustabdydamas 
Harį. 

— Nežinau, — atsakė jaunuolis. 

— Gal tavo tėvas? 

— Tėvas? Ne, misteri Starai. 

— (Gal koks kaimynas? 

— Mes neturime kaimynų šachtos gilumoje, — atsakė Haris. — 
Mes ten vieni, visiškai vieni. 

— Gerai! Praleiskime tą atėjūną, — tarė Džemsas. — Tie, kurie 
leidžiasi, turi užleisti kelią tiems, kurie kyla. 

Jie ėmė laukti. 

Balsas skambėjo iškilniai, lyg dideliame geros akustikos paviljo- 
ne, ir netrukus Haris suprato kelis škotiškos dainos žodžius. 

— „Ežerų daina!" — riktelėjo jaunasis kalnakasys. — Labai nu- 

stebčiau, jei ją dainuotų ne Džekas Rajanas! 

— O kas toks Džekas Rajanas, kuris taip nuostabiai dainuoja? 
— paklausė Džemsas Staras. 

— Buvęs šachtos draugas, — atsakė Haris. Paskui, pasilenkęs nuo 
aikštelės, šūktelėjo: — Ei, Džekai! 

— Tai tu, Hari? — pasigirdo vietoj atsakymo. — Luktelk, aš ei- 
nu. 

Ir vėl sklido daina, garsiau nei prieš tai. 

Po kelių minučių šviesos juostoje, krintančioje nuo lempos, pa- 
sirodė aukštas, dvidešimt penkerių metų vaikinas, linksmo veido, be- 
sijuokiančiomis akimis ir ryškia, aukso spalvos šukuosena. Jis užkopė 
į penkioliktąją laiptų aikštelę ir pirmiausia tvirtai paspaudė Hariui 
Fordui ranką. 

— Džiaugiuosi tave matydamas! — riktelėjo jis. — Bet prisiekiu 
šventuoju Mungu, jei būčiau žinojęs, kad tu šiandien vaikščioji vir- 
šuje, nebūčiau leidęsis į Jarou šulinį! 

— Misteris Staras? — nustebo Džekas Rajanas. — Ak, pone in- 
žinieriau, nepažinau jūsų! Nuo to laiko, kai išėjau iš šachtos, mano 
akys atprato matyti tamsoje. ž 

— O, prisiminiau berniuką, kuris visada dainuodavo. Stai jau de- 
šimt metu praėjo nuo to laiko. Vadinasi, tai buvai tu? 

— Aš, misteri Starai. Dabar dirbu kitur, o charakteris vis toks 
pats, kaip matote. Kur ten! Juoktis ir dainuoti, mano galva, geriau 
nei aimanuoti ir verkti! 

— Dirbu Melrouzo fermoje, netoli Ervino, keturiasdešimt my- 
lių nuo čia. Bet ferma — visiškai ne tas, kas buvo mūsų Ebertfoilo 
kasyklos! Kapliukas man labiau patinka nei kastuvas arba kauptu- 
kas. Ogi senojoje šachtoje buvo skambių kampelių, skardus aidas, 
taip smagiai atkartojantis balsą, — tai ne viršuje... O jūs einate ap- 
lankyti senojo Simono, misteri Starai? 

— Taip, Džekai, — atsakė inžinierius. 

— Nebetrukdysiu jūsų. 

— Sakyk, Džekai, — paklausė Haris, — ko ėjai šiandien pas mus? 

— Norėjau tave pamatyti, bičiuli, — atsakė Džekas Rajanas, — 
ir pakviesti į Ervino klano šventę. Juk žinai — aš ten pučiu dūdmaišį! 
Dainuosime, šoksime... 

— Ačiū, Džekai. Bet negaliu. 

— Negali? 

— Taip. Misteris Staras gali užtrukti pas mus, o aš turiu jį pa- 
lydėti atgal į Kolanderį. 

— Ė, Hari, Ervino klano šventė įvyks tik po savaitės! Tikriausiai 
tuo metu misteris Staras jau bus išvykęs, ir tau niekas netrukdys. 

— Žinoma, Hari, — įsikišo Džemsas Staras. — Priimk draugo 
kvietimą. 

— Gerai, sutinku, Džekai, — pasakė Haris. — Po savaitės pasi- 
matysime Ervino šventėje. 

— Puiku, po savaitės! — atsakė Džekas Rajanas. — Sudie, Hari! 
Nuolankiai jūsų, misteri Starai! Labai džiaugiuosi, jus sutikęs! Da- 
bar galėsiu papasakoti apie jus visiems draugams. Jūsų niekas ne- 
pamiršo, pone inžinieriau. 

— Ir aš nieko nepamiršau, — atsakė Džemsas Staras. 

— Ačiū visų vardu, pone. 

— Lik sveikas, Džekai! — pasakė Haris, galiausiai spustelėda- 
mas ranką draugui. 

Ir Džekas Rajanas, vėl užtraukęs dainą, pradingo viršutinėje šuli- 
nio dalyje, blankiai apšviestoje jo lempos. 

Po ketvirčio valandos Džemsas Staras ir Haris nusileido nuo pas- 
kutinių kopėčių žemutiniame šachtos lygyje. 

Iš apvalios aikštelės, sudarančios Jarou šulinio pagrindą, ėjo štre- 
kai, skirti žemutinio anglies klodo eksploatavimui. Jie ėjo gilyn - į 
skalūno ir smiltainio masyvą, — vieni sutvirtinti staktomis iš storų, 
šiek tiek aptašytų rąstų, kiti paremti akmens stulpeliais. Likusios 
tuštumos visur buvo užpildytos skaldytais akmenimis. 

Stulpai, sumūryti iš akmenų, paimtų iš kaimyninių akmens skal- 
dyklų, laikė skliautus, tai yra dvigubą terciaro ir kvartero uolienų 
klodą, kadaise gulėjusį ant paties sluoksnio. Tamsa dabar tvyrojo 
štrekuose, kadaise apšviestuose šachtininkų lempų arba elektros, 
įvestos į šachtą paskutiniaisiais jos eksploatavimo metais. Tamsiuo- 
se tuneliuose nebegirdėjai vagonėlių, važiuojančių bėgiais, girgždėji- 
mo, greitai užsidarančių oro sklendžių triukšmo, išgabentojų balsų, 
arklių ir mulų žvengimo, kirtiklio smūgių ir sprogimų, ardančių 
anglies masyvą, trenksmo. 

— Gal norite pailsėti, misteri Starai? — paklausė jaunuolis. 

— Ne, drauguži, — Atsakė inžinierius, — noriu kuo greičiau pa- 
siekti senojo Simono kotedžą. 

— Tad sekite paskui mane, misteri Starai. Aš eisiu priekyje, nors 
esu tikras, kad jūs puikiausiai rastumėte kelią štrekų labirinte. 

— O taip! Mano galvoje išliko visas šachtos planas. 

Haris aukštai iškėlė lempą ir žengė gilyn į aukštą štreką, panašų 
į šoninį katedros priestatą. Inžinierius sekė paskui jį, retkarčiais 
knaptelėdamas ant medinių žuolių, likusių nuo senojo bėgių kelio. 

Bet nesuspėjo jie nueiti penkiasdešimt žingsnių, kai prie Džem- 
so Staro kojų nukrito didžiulis akmuo. 

— Atsargiau, misteri Starai! — riktelėjo Haris, stverdamas inži- 

nierių už rankos. 

— Tai akmuo, Hari! Matyt, senieji skliautai ne tokie jau tvirti, 
Ir... 

— Misteri Starai, — nesutiko Haris, — man regis, akmuo ne šiaip 
sau nukrito, o buvo sviestas... sviestas žmogaus rankos! 

— Sviestas! — šūktelėjo Džemsas Staras. — Ką tu tuo nori pasa- 
kyti, mano vaike? 

— Nieko, misteri Starai, — išsisukinėdamas tarė Haris, 0 jo ne- 
rimastingas žvilgsnis, regis, norėjo prasiskverbti pro storas sienas. 
— Eime toliau. Prašom įsitverti man į ranką ir nebijokite suklupti. 

— Gerai, Hari. 

Jie nužingsniavo tolyn. Haris vis dairėsi, apšviesdamas lempa 
štreko sienas. 

— Ar dar ilgai? Greitai ateisime? — paklausė inžinierius. 

— Apie dešimt minučių. 

— Puiku. 

— O vis dėlto keista, — tyliai pasakė Haris. — Pirmąkart man 
taip atsitinka. Ir reikėjo nukristi akmeniui kaip tik tuo metu, kai mes 
ėjome! 

— Hari, tai tiesiog, atsitiktinumas! 

— Atsitiktinumas? — pakartojo jaunuolis, purtydamas galvą. — 
Taip, atsitiktinumas... 

Jis stabtelėjo ir įsiklausė. 

— Kas ten? — paklausė inžinierius. 

— Man pasirodė, kad paskui mus kažkas eina, — atsakė Haris, 
įdėmiai klausydamasis. — Ne, turbūt suklydau. Prašom tvirčiau rem- 
tis į mano ranką, misteri Starai. Tegu ji būna jums lyg ramentas. 

— Tvirtas ramentas, Hari, — atsakė Džemsas Staras. — Nėra ge- 
resnės atramos nei šaunus vaikinas, toks kaip tu. 

Abu tylomis žingsniavo į priekį po niūriais skliautais. Haris, 
aiškiai sunerimęs, vis gręžiojosi, stengdamasis išgirsti tolimą garsą 
arba pamatyti blankią šviesą. Bet ir priekyje, ir už nugaros buvo tik 
tamsa ir tyla. 

Penktasis skyrius 
Fordų šeima 


Po dešimties minučių Džemsas Staras ir Haris galiausiai išėjo iš 
pagrindinio štreko. 

Jaunasis kalnakasys su savo bendražygiu pasiekė didelį grotą, jei- 
gu galima taip pavadinti erdvų ir niūrų požeminį kasinį. Bet ši ertmė 
nebuvo visiškai tamsi. Pro apleisto šulinio angą, iškasto iš aukštu- 
tinių lygių, į ją skverbėsi blausi šviesa. Šuliniu vyko Dočerto šach- 
tos ventiliacija. Dėl savo mažesnio tankumo šiltas oras veržėsi iš Čia 
į Jarou šulinį. 

Tokiu būdu pro storą skliautą į požeminę ertmę patekdavo šiek 
tiek oro ir šviesos. 

Čia, požeminėje patalpoje, iškirstoje skalūno masyvuose, toje pa- 
čioje vietoje, kur kadaise dirbo galingos pakėlimo mašinos, jau de- 
šimt metų gyveno Simonas Fordas su savo šeima. 

Senasis meistras juokaudamas savo būstą vadino „kotedžu“". 

Turėdamas šiek tiek santaupų, kurias sukaupė per ilgus darbo 
metus, Simonas Fordas galėjo gyventi saulėje, tarp medžių, bet ku- 
rioje Jungtinės Karalystės vietoje; bet jis ir jo namiškiai nutarė ne- 
apleisti kasyklų, kur jie buvo laimingi, — jų mintys ir jausmai buvo 
vienodi. Taip, jiems patiko šis kotedžas, įrengtas Skotijos žemės 
gelmėse, pusantro tūkstančio pėdų gylyje. Vienas iš šio būsto pri- 
valumų buvo tas, kad čia nereikėjo bijoti mokesčių inspektorių ku- 
ricms buvo patikėta surašyti mokesčių mokėtojus: jie čia neateis 
ieškoti kotedžo savininkų. 

Aprašomu laikotarpiu Simonas Fordas, buvęs Dočerto šachtos 
kasvklų meistras, buvo dar gana žvalus, nors turėjo šešiasdešimt pen- 
kerius metus. Aukštas, stiprus, gerai sudėtas, jis galėjo būti laiko- 
mas vienu iš žymiausių gyventojų kantone, pateikiančiame hailan- 
derių pulkams tiek šaunių ir augalotų kareivių. 

Simonas Fordas priklausė senai šachtininkų šeimai, — jo geneo- 
logija siektų tuos laikus, kai atsirado pirmosios škotų anglies klodų 

kasyklos. 

Nesiimdami archeologinių tyrinėjimų, kad sužinotume, ar se- 
novės graikai ir romėnai naudojo anglį ir ar kiniečiai turėjo anglies 
kasyklas daugelį šimtmečių prieš mūsų erą, nenagrinėdami klausi- 
mo, ar iš tiesų mineralinio kuro pavadinimas kilęs nuo vieno belgų 
kalvio, gyvenusio XII amžiuje, — galime ir be to tvirtinti, kad anglų 
anglies baseinai buvo pirmieji, kuriuose prasidėjo tinkama gavyba. 
Jau XI amžiuje Vilhelmas Užkariautojas savo kovos draugams da- 
lijo Niukaslio baseino turtus. XIII amžiuje Henrikas III išdavė pa- 
tentą „Jūros angliai". Pagaliau tam pačiam amžiui priklauso užsi- 
minimas apie telkinius Škotijoje i ir Velse. 

Kaip tik šiame amžiuje Simono Fordo protėviai nusileido į kasyk- 
las Kaledonijoje. Ir nuo tų laikų visi Fordai, karta po kartos, čia dar- 
bavosi. Jie būdavo paprasti darbininkai. Išgaudami brangų kurą, jie 
dirbo kaip katorgininkai. Netgi spėjama, kad darbininkai anglies 
šachtose kaip ir druskos viryklose buvo tikri vergai. XIII amžiuje ši 
nuomonė buvo taip plačiai paplitusi Skotijoje, kad Pretendento karų 
epochoje buvo būgštaujama, ar nesukils dvidešimt tūkstančių šach- 
tininkų Niukaslyje, kad atgautų laisvę, kuri, jų nuomone, jiems bu- 
vo atimta. 

Kaip ten bebūtų, Simonas Fordas didžiavosi, kad priklauso di- 
džiajai Škotijos šachtininkų kastai. Jis dirbo ten, kur ir jo protėviai 
darbavosi su kirtikliu, kapliuku ir kapliu. Būdamas trisdešimties 
metų, jis tapo Dočerto šachtos, stambiausios Eberfoilo kasyklos, 
meistru. Jis aistringai mėgo darbą šachtoje ir daugelį metų uoliai 
vykdė savo pareigas. Sielvartavo vien dėl to, jog matė, kaip nyksta 
klodas, ir nujautė, jog telkinys kada nors pasibaigs. 

Tada jis ir pradėjo žvalgyti naujus sluoksnius visose Eberfoilo 
šachtose, susisiekiančiose po žeme. Jam pasisekė atrasti keletą klodų 
— jau paskutiniuoju kasyklos eksploatavimo laikotarpiu. Jis nuosta- 
biai naudojosi savo šachtininko nuojauta, ir inžinierius Džemsas Sta- 
ras jį labai vertino. Galima sakyti, kad jis nuspėdavo, kur kasyklų 
gelmėse yra telkiniai, lygiai kaip kaimo Žžiniuonis aptinka nemato- 
mus šaltinius žemėje. 

Bet, kaip jau sakėme, atėjo metas, kai kasyklose visiškai nebeli- 
ko anglies. Nieko paguodžiančio nerodė ir gręžiniai. Tapo aišku, kad 
anglies sluoksnis visiškai išgremžtas. Darbai nutrūko. Šachtininkai 
išsisklaidė. 

Ar patikės mumis? Dauguma jų buvo praradę viltį. Tie, kurie 
žino, kaip žmogus gali mėgti savo darbą, nesistebi tuo. Simonas For- 
das, be abejo, buvo labiausiai nusivylęs. Jis buvo tikras šachtinin- 
kas, vienas iš tų, kurio gyvenimas buvo glaudžiai susijęs su šachtos 

eksploatavimu. Jis neapleido šachtos nuo pat gimimo dienos ir, kai 
darbai nutrūko, panoro likti joje. Ir jis liko. Haris turėdavo aprūpinti 
požeminį būstą būtiniausiais dalykais; Simonas per dešimt metų ne- 
buvo iškopęs į paviršių net dešimties kartų. 

— Kopti į viršų? Ko? — kalbėjo jis ir toliau rūpinosi savo juodo- 
siomis valdomis. 

Beje, šioje beveik kurortinėje vietoje visada esant vienodai tem- 
peratūrai, senasis meistras nesusidurdavo nei su vasaros karščiais, 
nei su žiemos šalčiais. Jo šeima buvo sveika. Ko dar jis galėjo norėti? 

Bet sielos gilumoje jis buvo smarkiai nuliūdęs. Jis ilgėjosi triukš- 
mo, judėjimo, andainykščio gyvenimo, kai šachta buvo energingai 
eksploatuojama. Bet jį palaikė viena nuolatinė mintis. 

— Ne, ne! Telkinys dar neišsibaigęs! — kartojo jis. 

Ir liūdnai būtų baigęsi tam, kuris Simono Fordo akivaizdoje būtų 
drįsęs suabejoti, kad senasis Eberfoilas nebepakils iš numirusiųjų! 
Garbusis meistras neatsisveikino su viltimi atrasti naują klodą, ku- 
ris sugrąžintų šachtai ankstesniąją didybę. Taip, jeigu prireiktų, jis 
vėl imtųsi kirtiklio ir jo senos, bet vis dar tvirtos rankos neabejoda- 
mos įsiskverbtų į uolą. Taigi jis vaikščiojo tamsiais štrekais Čia vie- 
nas, čia su sūnumi stebėdamas, ieškodamas, o vakarop grįždavo į 
kotedžą pavargęs, bet nenusivylęs. 

Medžė, aukšta I ir stipri moteris, buvo Simono Fordo verta drau- 
gė, „mieloji žmona", kaip sakoma Škotijoje. Kaip ir jos vyras, Medžė 
nepanoro išeiti iš Dočerto šachtos. Šiuo atžvilgiu ji pritarė visoms 
Simono viltims ir svajonėms. Ji skatino jį, ragino veikti, o jos tikėji- 
mas šildė senojo meistro širdį. 

— Eberfoilas tik miega, Simonai! Tu teisus. Tai tiktai poilsis, O 
ne mirtis! 

Medžė irgi galėjo apsieiti be išorinio pasaulio ir tenkinosi šei- 
mynine laime tamsiame kotedže. 

Čia ir atvyko Džemsas Staras. 

Inžinieriaus laukė. Kotedžo šeimininkas Simonas Fordas, sto- 
vėjęs prie slenksčio, puolė pasitikti savo buvusio viršininko, kai tik 
tolumoje švystelėjo Hario Fordo lempa. 

— Sveiki atvykę, misteri Džemsas! — šūktelėjo jis, ir jo balsas 
garsiai nuskambėjo po skalūno skliautais. — Sveiki atvykę į šachtų 
meistro kotedžą! Nors Fordų šeimos namas ir slypi žemės gelmėse 
pusantro tūkstančio pėdų gylyje, vis dėlto jis nepasidarė mažiau sve- 
tingas. 

— Kaip laikotės, brangusis Simonai? — paklausė Džemsas Sta- 
ras, spusteldamas šeimininkui ranką. 

— Puikiai, misteri Starai. O kaipgi jūs? Juk čia mums negresia 

jokia dargana. Mūsų damos vasarą važiuoja pakvėpuoti oru į Niu- 
heiveną ir Porto Belą (kurortai Edinburgo apylinkėse. — Vert.), o ge- 
riau jos praleistų keletą savaičių Eberfoilo kasyklose. Jos nerizikuotų 
susirgti sloga, kaip tai atsitinka per rudens drėgmę mūsų senosios 
sostinės gatvėse. 

— Neprieštarausiu jums, Simonai, — atsakė Džemsas Staras, džiaug- 
damasis, kad senasis meistras nė kiek nepasikeitė. — Tiesa, aš pats 
nežinau, kodėl neišsikeičiu savo namo Edinburge į kokį nors kote- 
džą šalia jūsų! 

— Jeigu tik panorėsite, misteri Starai. Pažįstu vieną iš jūsų bu- 
vusių šachtininkų, kuris būtų ypač laimingas, galėdamas tapti jūsų 
kaimynu. 

— O kaip Medžė? — paklausė inžinierius. 

— Sveika, dar sveikesnė už mane, jeigu tai įmanoma, — atsakė 
Simonas Fordas. — Ir džiaugiasi, galėdama jus pavaišinti. Manau, 
kad ji pranoks pati save, kad tik kuo pagarbiau priimtų jus! 

— Pamatysime, Simonai, pamatysime! — tarė inžinierius, džiaug- 
damasis, kad galės gerai papusryčiauti po tokio ilgo pasivaikščioji- 
mo. 

— Išalkote, misteri Starai? 

— Tikrai išalkau. Kelyje atsirado apetitas. Juk vykau per tokią 
baisią darganą! 

— O! Ten, viršuje, lyja! — pastebėjo Simonas Fordas su gilia 
užuojauta. 

— Taip, Simonai, ir Fortas banguoja lyg jūra! 

— Očia, misteri Džemsai, niekada nelyja! Bet man nereikia jums 
aiškinti, kokias mes turime privilegijas. Jūs žinote jas ne blogiau už 
mane! Jūs atvykote į kotedžą — tatai svarbiausia, ir dar kartą sa- 
kau: sveiki atvykę! 

Simonas Fordas ir Haris pakvietė Džemsą Starą į didelį kam- 
barį, apšviestą kelių lempų; viena iš jų buvo pakabinta prie margin- 
tos lubų sijos. Aplink stalą, apdengtą siuvinėta staltiese, stovėjo ke- 
turios oda apmuštos kėdės. 

— Sveika, Medže, — tarė inžinierius. 

— Sveiki, misteri Džemsai, — atsakė škotė, atsistodama pasitik- 
ti svečio. 

— Labai džiaugiuosi, matydamas jus, Medže. 

— Visiškai tikiu jumis, misteri Džemsai. Visada malonu matyti 
tuos, kam buvote geras. 

— Sriuba laukia, žmona, — tarė Simonas Fordas, — o jos nega- 
lima versti laukti, kaip ir misterio Džemso. Išalkau lyg šachtininkas 
ir noriu matyti, kad mūsų berniuko dėka kotedže nieko netrūksta! 


36 


Beje, Hari, — pridūrė senasis meistras, kreipdamasis į sūnų, — pas 
tave buvo atėjęs Džekas Rajanas. 

— Žinau, tėve. Mes susitikome Jarou šulinyje. 

— Jis šaunus ir linksmas vaikinas, — tęsė Simonas Fordas. — Bet 
jam, regis, patinka viršuje! Jo gyslomis teka netikras šachtininko 
kraujas! Prašom prie stalo, misteri Džemsai, reikia papietauti so- 
čiau, nes gali būti, kad vakarieniauti teks labai vėlai. 

Ruošdamasis jau sėsti už stalo, inžinierius kreipėsi į šeiminin- 
ką: 

— Valandėlę, Simonai. Ar norite, kad valgyčiau su apetitu? 

— Tai mums bus didžiausia garbė, rnisteri Džemsai, — atsakė Si- 
monas Fordas. - 

— Bet tam reikalinga dvasinė ramybė, o man taip norisi užduoti 
jums du klausimus. 

— Klauskite, misteri Džemsai. 

— Jūs rašėte, kad pasakysite man šį tą įdomaus. 

— Iš tiesų labai įdomų dalyką. 

— Jums? 

— Jums ir man, misteri Džemsai. Bet noriu viską jums papasa- 

koti tik po pietų ir tiesiog vietoje. Kitaip jūs nepatikėsite manimi. 
„  — Simonai, — prabilo inžinierius, — žvilgtelėkite į mane gerai... 
Stai taip... į akis... Įdomų dalyką? Taip? Gerai, neprašau tolesnių 
aiškinimų, — pridūrė jis, lyg senojo meistro akyse būtų perskaitęs 
atsakymą, kokio tikėjosi. 

— O antrasis klausimas? — pasiteiravo meistras. 

— Ar nežinote, Simonai, kas galėjo tatai parašyti? — atsakė in- 
žinierius, parodydamas anoniminį laišką. 

Simonas Fordas paėmė jį, labai įdėmiai perskaitė, paskui per- 
davė sūnui. 

— Ar pažįsti braižą? — paklausė. 

— Ne, tėve, — atsakė Haris. 

— Ir ant šito laiško buvo Ebertoilo pašto kontoros antspaudas? 
— paklausė Simonas Fordas inžinieriaus. 

— Taip, kaip ir ant jūsų. 

— Ką manai, Hari? — sunerimęs paklausė Simonas Fordas. 

— Manau, tėve, — atsakė Haris, — kažkas norėjo sutrukdyti mis- 
teriui Starui atvykti į paskirtą pasimatymą. 

— Bet kas, kas galėjo atspėti mano mintis? — šūktelėjo senasis 
kalnakasys. 

Ir Simonas Fordas, viską pamiršęs, ėmė mąstyti, bet netrukus jį 
pažadino Medžės balsas. 

— Sėskimės prie stalo, misteri Starai, — pasakė ji. — Sriuba atauš. 


37 


Kol kas negalvokime apie tą laišką. 

Pakviesti senutės, visi susėdo už stalo: Džemsas Staras — prie- 
šais Medžę, kad pademonstruotų jai savo pagarbą, 0 tėvas su sūnu- 
mi — vienas priešais kitą. 

Tai buvo tikri škotiški pietūs. Jie prasidėjo tirštu sultiniu, kuria- 
me plaukiojo geras mėsos gabalas. Pasak senojo Simono, tokios sriu- 
bos virimo mene jo žmona varžovių neturėjo. 

Beje, tą patį buvo galima pasakyti ir apie vištienos ragu su po- 
rais, nusipelniusį visokiausių pagyrimų. 

Visa tai buvo užgeriama puikiu eliu iš geriausių Edinburgo alaus 
daryklų. 

Bet svarbiausias nacionalinis patiekalas buvo apkepas iš mėsos 
ir miežinių miltų. Sis puikus patiekalas, įkvėpęs poetą Bernsą pa- 
rašyti vieną iš geriausių odžių, susilaukė tokio pat likimo kaip ir vi- 
si nuostabūs daiktai pasaulyje: jis išnyko kaip sapnas. 

Medžė su malonumu išklausė nuoširdžių svečio pagyrimų. 

Po pietų buvo patiektas sūris ir puikiai iškepti avižiniai sausai- 
niai. Prie deserto buvo pasiūlyta išgerti keletą stikliukų puikios dvi- 
dešimt penkerių metų senumo duoninės degtinės, tai yra Hario vien- 
metės. 

Prabangi puota užtruko gerą valandą. Džemsas Staras ir Simo- 
nas Fordas ne tiktai sočiai pavalgė, bet ir ligi valiai pasišnekėjo — 
iš esmės apie senųjų Eberfoilo kasyklų praeitį. 

Haris buvo nekalbus. Dukart pakilo nuo stalo ir netgi išėjo iš 
namo. Aiškiai matei, kad nelauktas atsitikimas su akmeniu neduo- 
da jam ramybės ir kad jis nori apžiūrėti kotedžo apylinkes. Anoni- 
minis laiškas jam irgi kėlė nerimą. 

— Saunus jūsų sūnus, mano bičiuliai! — pasakė inžinierius Si- 
monui Fordui ir Medžei, kai Haris išėjo iš kambario. 

— Taip, misteri Džemsai, Haris — mylintis sūnus ir patikimas pa- 
galbininkas, — gyvai atsakė senasis meistras. 

— Jam patinka čia, kotedže? 

— Jis nė už ką nepaliks mūsų. 

— Tačiau jums teks apvesdinti jį. 

— Apvesdinti Harį! — šūktelėjo Simonas Fordas. — Bet su kuo? 
Su mergiote viršuje, kuri mėgsta šventes, šokius ir labiau vertins savo 
giminę nei mūsų šachtą? Haris to nenorės! 

— Simonai, — paprieštaravo Medžė, — juk tu nepareikalausi, kad 
mūsų Haris niekada nevestų? 

— Aš to nereikalausiu, — atsakė senasis šachtininkas, — bet ir 
skubėti nėra ko. Kas žino, galbūt mes surasime jam gerą nuotaką... 

Tą akimirką grįžo Haris, ir Simonas Fordas nutilo. 

Kai Medžė pakilo iš už stalo, visi pasekė ja ir išėjo pasėdėti prie 
kotedžo durų. 

— Na, Simonai, — tarė inžinierius, — aš jūsų klausau. 

— Misteri Džemsai, — atsakė Simonas Fordas, — man reikalin- 
gos ne jūsų ausys, o kojos. Ar jau pailsėjote? 

— Ir pailsėjau, ir pasistiprinau. Esu pasiruošęs lydėti jus, kur tik 
panorėsite. 

— Hari, — pasakė Simonas Fordas, atsisukdamas į sūnų, — uždek 
apsaugines lempas. 

— Jūs 1mate apsaugines lempas? — šūktelėjo nustebęs Džemsas 
Staras. 

Šachtoje, kurioje visiškai nebuvo anglies, nebuvo ko bijoti rūdynų 
dujų sprogimo. 

— Taip, misteri Džemsai, iš atsargumo. 

— Ar neketinate, brangusis Simonai, pasiūlyti man apsirengti 
šachtininko drabužių? 

— Dar ne, misteri Džemsai, dar ne' — atsakė senasis meistras, 
kurio akys keistai švytėjo iš po užvirtusių antakių. 

Haris įžengė į kotedžą ir beveik tuoj pat išėjo, nešdamas tris ap- 
saugines lempas. Vieną padavė inžinieriui, kitą tėvui, o trečiąją pa- 
siliko sau; ji kabojo ant kairiosios jo rankos, o dešinėje vaikinas laikė 
ilgą kartį. 

— Į kelią! — tarė Simonas Fordas, imdamas sunkų kirtiklį, sto- 
vėjusį prie kotedžo durų. 

— Į kelią! — atsiliepė inžinierius. — Iki pasimatymo, Medže! 

— Tepadeda jums Dievas, — atsakė škotė. 

— Paruošk gerą vakarienę, žmona, girdi? — šūktelėjo Simonas 
Fordas. — Grįšime alkani kaip vilkai ir turėsime garbės užvalgyti! 

Šeštasis skyrius 
Keletas nepaaiškinamų reiškinių 


Plačiai žinoma, kaip paplitę prietarai Škotijos kalnų ir slėnių sri- 
tyse. Kai kuriuose klanuose žemvaldžių nuomininkai, susirinkę va- 
kare, mėgsta sekti pasakas, pasiskolintas iš šiaurės mitologijos 10- 
byno. Išsilavinimas, taip plačiai ir dosniai skleidžiamas šalyje, dar 
nepajėgė nurungti legendų, kuriomis tarsi persunkta pati senosios 
Kaledonijos ž žemė, iki paprastų pasakų lygio. Škotija — vis dar dva- 
sių ir šmėklų, kaukų ir fėjų šalis. Ten vis dar pasirodo čia piktasis 
genijus, iš kurio reikia išsipirkti, čia kalnėnų „įžvalgusis žmogus", 
turintis aiškiaregystės dovaną ir išpranašaujantis artimas mirtis, 
„Mėja Maulok", pasivaidenanti mergaitės su plaukuotomis ranko- 
mis pavidalu ir perspėjanti išsirinktąją šeimą apie jai gresiančius pa- 
vojus, arba fėja „„Benši", išpranašaujanti liūdnus įvykius, arba „Brau- 
nis", kuriam pavesta saugoti namų turtą, arba „Uriskas“, dažniau- 
siai gyvenantis atkampiuose tarpekliuose prie Ketraino ežero, ir dau- 
gelis kitų. 

Suprantama, Škotijos šachtų gyventojai Irgi turėjo įnešti savo le- 
gendų ir padavimų į šį mitų lobyną. Jeigu gerų ir piktų stebuklingųjų 
būtybių gausu kalnynuose, tai žymiai daugiau jų turėtų būti niūrio- 
se kasyklų gelmėse. Kas audringomis naktimis priverčia krūpčioti 
klodus? Kas parodo neatrastą gyslą? Kas uždega rūdynų dujas ir 
įvykdo baisius sprogimus? Kas, jeigu ne rūdynų dvasia? 

Bent jau tokia buvo tarp prietaringųjų škotų paplitusi nuomonė. 
Iš tiesų, dauguma kalnakasių noriai įžiūri grynai fiziniuose reiški- 
niuose kažką fantastiško, ir mėginti įtikinti juos, kad jie klysta, — 
tuščias laiko gaišimas. Kur lengviau plisti prietarams, jei ne niūrio- 
se prarajose. 

Nenuostabu, kad Eberfoilo šachtos, esančios pačiame legendų 
šalies centre, tapo stebuklingų įvykių arena: paslaptingiems pasa- 
kojimams apie juos nebuvo galo. 

Beje, reikia pasakyti, kad kai kurie reiškiniai, iki šiol nepaaiški- 

nami, teikė daug peno visuotiniam prietaringumui. Prietaringiau- 
sias Dočerto šachtos gyventojas buvo Džekas Rajanas, Hario Drau- 
gas. Jis buvo didžiausias pasaulyje antgamtiškumo gerbėjas. Fantas- 
tinius pasakojimus jis paversdavo dainomis, kurios susilaukdavo di- 
delio pasisekimo vakarėliuose. 

Bet Džekas Rajanas buvo ne vienintelis, atsidavęs savo lengva- 
tikystei. Jo draugai nė kiek nemažiau įsitikinę pareikšdavo, kad 
Eberfoilo šachtose vaidenasi, kad jose dažnai pasirodo kažkokios 
paslaptingos būtybės, gyvenančios kalnų tarpekliuose. Jų nuomone, 
būtų neįtikėtina, jeigu viskas būtų kitaip. Iš tiesų, argi dvasių, gno- 
mų, vaiduoklių ir kitų fantastinių dramų aktorių žabangoms ir išdai- 
goms yra tinkamesnė vieta nei gili, niūri anglies šachta? Dekoraci- 
jos paruoštos, kodėl antgamtinėms būtybėms nepasirodžius ir ne- 
suvaidinus savo vaidmenų? Taip samprotavo Džekas Rajanas ir jo 
draugai. 

Kaip jau sakėme, įvairios Eberfoilo kasyklos šachtos tarpusavy- 
je buvo sujungtos ilgais požeminiais koridoriais, iškastais tarp sluoks- 
nių. Tokiu būdu po Sterlingo grafyste buvo didžiulis masyvas, išvars- 
tytas tunelių, urvų, išgraižiotas šachtų šulinių, — šiek tiek panašu į 
milžiniškas katakombas arba į požeminį labirintą, primenantį gigan- 
tišką skruzdėlyną. 

Sachtininkai iš įvairių lygių nuolat susitikdavo, eidami į kirtavie- 
tes arba grįždami iš jų. Todėl jiems buvo nemažai progų pasikalbėti 
ir paskleisti legendų, susijusių su kasyklomis. Pasakojimai sklisda- 
vo neįtikėtinai greitai, juos perduodavo iš lūpų į lūpas ir dar, kaip 
tr turi būti, pagrąžindavo. 

Tiktai du žmonės, labiau išprusę ir blaivesnio proto, visada prie- 
šinosi šiam bendram susižavėjimui legendoms ir neleido Žmogaus 
gyvenime maišytis gnomams, dvasioms ir fėjoms. 

Tai buvo Simonas Fordas ir jo sūnus. Savo netikėjimą visokiau- 
sia velniava jie įrodė, įsikurdami niūriame požemyje, kai buvo baigti 
darbai Dočerto šachtoje. Galbūt geraširdė Medžė, kaip ir bet kuri 
kalnietė škotė, ir buvo truputį linkusi į antgamtiškumo garbinimą, 
bet istorijas apie vaiduoklius jai tekdavo pasakoti pačiai sau, ką ji 
sąžiningai ir darydavo, norėdama palaikyti senąsias tradicijas. 

Simonas Fordas ir Haris, netgi būdami tokie pat prietaringi kaip 
ir jų draugai, vis dėlto nebūtų atidavę šachtos nei dvasioms, nei 
fėjoms. Viltis atrasti naują klodą, būtų privertusi juos nepaisyti vi- 
so pulko vaiduoklių. Jie lengvai galėjo patikėti vienu dalyku: nei 
tėvas, nei sūnus nemanė, kad Eberfoilo anglies telkinys galutinai 
išnaudotas. Tam tikru mastu būtų teisinga pasakyti, kad Simonas 
Fordas ir jo sūnus šiuo požiūriu turėjo savą „šachtininko tikėjimą", 

kurio niekas negalėjo paneigti. 

Todėl visus dešimt metų, nepraleisdami nė vienos dienos, tėvas 
ir sūnus, tvirtai ir nuoširdžiai tikėdami neišvengiama savo planų 
sėkme, imdavo kirtiklį, kartį bei lemputę ir abu slankiodavo po šach- 
tą, ieškodami, bandydami trumpais smūgiais uolieną, įsiklausyda- 

— bene ji atsakys tinkamu garsu. 

Kadangi gręžimai buvo nutraukti nepasiekus granito, Simonas 
Fordas ir Haris manė, kad žvalgyba, iki šiolei nedavusi teigiamų re- 
zultatų, duos juos ateityje, ir todėl reikia ją tęsti. Jie buvo pasiryžę 
atiduoti visą savo gyvenimą bandymams grąžinti Eberfoilo kasyk- 
loms jų andainykšųį klestėjimą. Jeigu tėvas numirtų, nesulaukęs 
sėkmės, sūnus turėtų tęsti paieškas vienas. 

Tie ištikimi šachtos draugai rūpestingai ją saugojo. Jie išbandy- 
davo užmūrytų spragų ir skliautų tvirtumą, patikrindavo, ar kur nors 
negresia griūtis ir ar nereikia užmūryti kurios nors šachtos dalies, 
sekdavo paviršinių vandenų sunkimąsi, surinkdavo juos, nukreipda- 
vo ją į nusodintuvus. Zodžiu, jie tapo savanoriškais gynėjais ir sau- 
gotojais šios bevaisės karalystės, iš kurios buvo išgabenta tiek turtų, 
dabar pavirtusių dūmais. 

Sių Žygių metu Haris kartkartėm pastebėdavo reiškinių, kurių 
niekaip negalėdavo išsiaiškinti. 

Taip ne kartą, eidamas per siaurą priešpriešinę kirtavietę, jis 
girdėdavo garsus, panašius į kirtiklio bilsmą, kai šis trenkiasi į už- 
murytą spragą. 

Haris, nesibijantis nei gamtinių, nei antgamtinių reiškinių, pa- 
spartindavo žingsnį, norėdamas sužinoti paslaptingųjų garsų prie- 
žastį. Bet štrekas būdavo tuščias. Apšvietęs sienas lempa, jaunasis 
kalnakasys neaptikdavo jokių šviežių darbo kirtikliu arba laužtuvu 
pėdsakų ir klausinėdavo savęs, bene tai buvo jausmų apgaulė arba 
keistas, įnoringas aidas. 

Retkarčiais, netikėtai apšvietęs kokią nors įtartiną įdubą, Haris 
lyg ir pamatydavo kažkieno prasprūstantį šešėlį. Jis puldavo paskui 
jį — ir nieko neaptikdavo, nors toje vietoje nebūdavo jokios angos, 
pro kurią galetų pabėgti gyva būtybė. 

Dukart per pastarąjį mėnesį, lankydamasis vakarinėje šachtos da- 
lyje, Haris aiškiai girdėjo tolimus sprogimus, tarsi kažkur būtų sprog- 
dinamas dinamitas. 

Pastarąjį kartą, kruopščiai apieškojęs, jis aptiko, kad viena ne- 
kasta juosta išgriauta sprogimo. 

Lempos šviesoje Haris atidžiai apžiūrėjo išgriautąją sienelę. Ji 
nebuvo akmeninė. Tai buvo skalūno luitas, gilumoje įsirėžęs į ang- 
lies klodą. Gal sprogdinami norėjo surasti naują klodą? O gal kaž- 

kas ketino sukelti šios šachtos dalies griūtį? Štai ko savęs klausinėjo 
Haris, o kai papasakojo apie tai savo tėvui, nei jis pats, nei senasis 
meistras taip nieko ir neišsiaiškino. 

— Keista! — kartojo Haris. — Juk šachtoje negali būti nežino- 
ma būtybė, o vis dėlto ji yra. nejaugi dar kas nors be mūsų ieško 
tinkamų klodų? Arba, teisingiau sakant, nori sunaikinti tai, kas li- 
ko iš Eberfoilo kasyklų? Bet kokiam galui? Turiu tatai išsiaiškinti, 
net jeigu tam prireiktų mano gyvybės! 

Prieš dvi savaites Haris buvo labai arti tikslo. 

Jis vaikščiojo po pietvakarinę šachtos dalį, rankoje laikydamas 
galingą žibintą. 

Staiga jam pasivaideno, kad už kelių šimtų pėdų, įstrižai masy- 
vo einančios atšakos gilumoje, švystelėjo ir užgeso švieselė. Jis puolė 
ten... Bergždžios pastangos. 

Nemanydamas, kad fizinius reiškinius reikėtų aiškinti antgam- 
tiškai, Haris nusprendė, kad po šachtą slankioja nepažįstamasis. Ta- 
čiau nei kruopščiausi ieškojimai, nei mažiausių nelygumų sienose 
tyrinėjimai nedavė rezultatų; jis nieko nesurado ir negalėjo pada- 
ryti neginčijamos išvados. 

Taigi Haris pasikliovė atsitiktinumu, kuris jam padėtų atskleisti 
paslaptį. Jis pastebėjo, kad retkarčiais šokčioja ugnelės, panašios į 
žaltvyksles; bet jos tvyksteldavo ir užgesdavo lyg žaibas, tad teko at- 
sisakyti minties, jog galima išsiaiškinti jų prigimtį. 

Jeigu tas fantastiškas ugnis būtų pastebėjęs Džekas Rajanas ir 
kiti prietaringi rūdynų gyventojai, jie, žinoma, būtų ėmę šaukti apie 
antgamtiškumą. 

Bet Haris, kaip ir jo tėvas, negalvojo apie tai. Ir kai jie kalbėda- 
vosi apie tuos reiškinius, be abejo, kylančius dėl grynai fizinių prie- 
žasčių, senasis meistras sakydavo: 

— Palaukime, mano vaike. Viskas kada nors paaiškės. 

Tačiau reikia pasakyti, kad iki šiolei nei prieš Harį, nei prieš Si- 
moną Fordą nebuvo jokių pasikėsinimų. Jeigu akmuo, šiandien nu- 
kritęs prie Džemso Staro kojų, buvo sviestas piktadario rankos, va- 
dinasi, tai buvo pirmasis pasikėsinimas. 

Džemsas Staras, su kuriuo Haris aptarė šį nuotykį, manė, kad 
akmuo atitrūko nuo štreko skliautų. Bet Haris nepatikėjo tokiu pa- 
prastu aiškinimu. Jo nuomone, akmuo ne pats nukrito, o buvo svies- 
tas. Jis niekada nebūtų kritęs tokia trajektorija, jeigu nebūtų kieno 
nors mestas. 

Taigi Haris čia įžvelgė tiesioginį pasikėsinimą prieš save, prieš 
savo tėvą arba net prieš inžinierių. Pasvėrus viską, ką vaikinas bu- 
vo pastebėjęs, galima sutikti, kad jis turėjo pagrindą taip manyti. 

Septintasis skyrius 
Simono Fordo patirtis 


senas medinis laikrodis salėje išmušė vidurdienį, kai Džemsas 
StaraS Ir du jo palydovai išėjo iš kotedžo. 

Šviesa, skverbdamasi pro ventiliacinį šulinį, blyškiai apšvietė 
aikštelę. Cia Hario lemputė atrodė nereikalinga, bet netrukus turėjo 
jos rireikti, nes senasis meistras norėjo nuvesti inžinierių į tolimiau- 
šią Jočerto šachtos galą. 

praėję apie dvi mylias pagrindiniu štreku, trys žvalgai, — mes pa- 
matysime, kad tai buvo tikra žvalgyba, — atsidūrė prie siauro tune- 
lio angos, kurio skliautai rėmėsi į medinius sutvirtinimus, apaugu- 
siųs Palsvomis samanomis. Tunelis ėjo apytikriai ta pačia kryptimi, 
kaip 1r Forto tėkmė viršuje, esanti pusantro tūkstančio pėdų virš jų 
galvu: aš i | E 
pžemsas Staras ir Simonas Fordas žingsniavo, šnekučiuodamiesi 
tarpusavyje. Manydamas, kad inžinierius galėjo primiršti Dočerto 
šachtos išsidėstymą, Simonas Fordas primindavo jam vietas ir lygin- 
davo Jos planą su geograiiniais orientyrais. | 

aris žengė priekyje, šviesdamas priekyje kelią. Retkarčiais ne- 
tikėta! pakreipdamas šviesą į tamsesnes įdubas, jis stengėsi pagauti 
kokį OIS įtartiną šešėlį. | | 

> Ar dar toli eiti, brolau Simonai? — paklausė inžinierius. 

„ Dar apie pusę mylios, misteri Džemsai. Anksčiau šį kelią nu- 
vazįjyOdavome vagonėliu, bėgiais... Kaip seniai tai buvo. 

„ Vadinasi, mes traukiame į paskutinio klodo galą? 

„ Taip. Matau, jūs gerai prisimenate šachtą. 

„ Kurgi ne, Simonai, — tarė inžinierius, — jeigu neklystu, čia 
sunkia! sekėsi kirsti. 

„ Iš tiesų, misteri Džemsai. Ten mūsų kirtikliai išlupo pasku- 
tinį anglies gabalėlį. Prisimenu tai lyg šiandien! Aš pats paskutinį 
kar(ą kittau, ir tas smūgis nuaidėjo mano krūtinėje garsiau nei sie- 
noje! Toliau buvo tik smiltainis ir skalūnas, ir kai vagonėlis riedėjo 

prie pakėlimo šulinio, man pasirodė, kad einu paskui kokio nors 
vargšo karstą. Sakytum visas gyvenimas išėjo iš šachtos kartu su tuo 
vagonėliu! 

Gilus liūdesys, su kuriuo senasis meistras ištarė šiuos Žodžius, 
sujaudino inžinierių, kuriam šis sielvartas buvo suprantamas. Tokius 
jausmus patiria jūreivis, apleisdamas savo skęstantį laivą, arba fer- 
meris, kurio akivaizdoje sugriaunamas jo protėvių namas. 

Džemsas Staras spustelėjo Simono Fordo ranką. Tas atsakė tvirtu 
rankos paspaudimu. 

— Aną dieną mes visi suklydome, — pasakė jis. — Ne, senoji 
šachta nemirė! Šachtininkai apleido ne lavoną, ir aš drįstu tvirtinti, 
kad šachtos širdis dar plaka! 

— Sakykite gi, Simonai! Jūs suradote naują klodą? — susijau- 
dinęs šūktelėjo inžinierius. — Taip ir žinojau! Jūsų laiškas negalėjo 
turėti kitokios prasmės! Tokia žinia, o dar iš Dočerto šachtos... Kas 
daugiau galėtų mane dominti, jeigu ne anglies sluoksnio radimas? 

— Misteri Džemsai, — atsakė Simonas Fordas,- nenorėjau nie- 
kam apie tai sakyti, tik jums... 

— Ir gerai padarėte, Simonai! Bet sakykite, kaip ir kuo gręžėte, 
kad įsitikintumėte... 

— Klausykite, misteri Džemsai, — tarė Simonas Fordas. — Aš 
radau ne klodą... 

— Oką gi? 

— Tiktai įrodymą, kad tas klodas egzistuoja. 

— Kokį įrodymą? 

— Kaip manote, ar iš žemės gelmių išsiskirtų rūdynų dujos, jei- 
gu ten nebūtų anglies, iš kurių jos gaunamos? 

— Zinoma, ne! — atsakė inžinierius. — Be anglies negali būti ir 
dujų. Be priežasties pasekmių nebūna... 

— Kaip nėra dūmų be ugnies. 

— Jūs aptikote metaną? 

— Senas kalnakasys negali apsirikti, — atsakė Simonas Fordas. 
— Iš karto pažinau mūsų seną priešą — rūdynų dujas. 

— Galbūt tai kitokios dujos? — paprieštaravo Džemsas Staras. 
— Metanas beveik neturi kvapo, jis bespalvis! Jis parodo savo buvi- 
mą tik sprogdamas... 

— Misteri Džemsai, — atsakė Fordas, — ar teiksitės leisti papa- 
sakoti, ką padariau... ir kaip padariau... savaip, nepykdamas, jei ta- 
tai ilgokai užtruks? 

Džemsas Staras gerai pažinojo senąjį meistrą — garbiajam šach- 
tininkui reikėjo leisti pasakoti ir nenutraukti jo. 

— Misteri Džemsai, — tęsė Simonas Fordas, — per tuos dešimt 

metų nebuvo dienos, kad mes su Hariu negalvotume, kaip sugrą- 
žinti kasykloms jų andainykštę gerovę, — nė vienos dienos! Jeigu 
egzistuoja kokie nors klodai, mes nusprendėme žūtbūt juos surasti. 
Bet kokiu būdu? Mes turėjome kuo gręžti, bet turėjome šachtininkų 
uoslę, o uoslė dažnai būna stipresnė už protą. Bent aš taip manau... 

— Visiškai su jumis sutinku, — prabilo inžinierius. 

— Tad štai ką Haris, vaikščiodamas po vakarinę šachtos dalį, porą 
sykių matė: kur nors už posūkio arba pro užmūrytų galinių štrekų 
plyšius šokteldavo ir vėl užgesdavo ugnelės. Kodėl jos plyksteldavo 
— nesupratau ir iki šiol nesuprantu. Vienas dalykas aiškus — tos 
ugnelės įrodo, kad yra rūdynų dujų, 0 jeigu yra dujų, vadinasi, yra 
ir anglies sluoksnis. 

— Ar ugnelės nesproginėdavo? — gyvai paklausė inžinierius. 

— Tik smulkūs, pavieniai sprogimai, — atsakė Simonas Fordas. 
— Tokie pat, kokius aš sukeldavau, norėdamas įsitikinti, ar nėra 
rūdynų dujų. Atsimenate, kaip užbėgdavome už akių sprogimams 
šachtoje, kol mūsų gerasis genijus Hemfris Devis neišrado apsau- 
ginės lempos? 

— Taip, atsimenu, — atsakė Džemsas Staras. — Jūs kalbate apie 
„atgailautojus“. Man nebeteko matyti jų darbo. 

— Taip, misteri Džemsai, nepaisant jūsų metų, jūs pernelyg jau- 
nas, tad ir negalėjote to matyti. Bet aš dešimt metų vyresnis ir ma- 
čiau, kaip dirbo paskutinysis „atgailautojas" kasyklose. Jį taip vadi- 
no, nes jis vilkėdavo panašią į vienuolio sutaną. Jo tikrasis vardas 
— „ugnies žmogus". Tuo metu kenksmingas dujas degindavo smul- 
kiais sprogimais anksčiau nei jos dėl savo lengvumo dideliais kie- 
kiais susikaupdavo viršutinėse štrekų dalyse. Stai kodėl „atgailau- 
tojas" su kauke ant veido, nuo galvos iki kojų apsisiautęs sutana su 
gobtuvu, šliauždavo keturpėsčias. Jis galėdavo laisvai alsuoti, nes 
apatiniame sluoksnyje išlikdavo tyras oras, o dešiniąja ranka vedžio- 
davo sau virš galvos degantį fakelą. Jeigu ore būdavo tiek dujų, kad 
susidarydavo sprogstamasis mišinys, tai sprogimas būdavo nepavo- 
jingas ir pakartojus keletą kartų šią operaciją buvo galima išvengti 
katastrofos. Retkarčiais „atgailautojas" nuo stipraus sprogimo žūda- 
vo vietoje ir jį pakeisdavo kitas. Taip buvo, kol šachtose nebuvo 
pradėta naudotis Devio lemputėmis. Bet aš žinojau šį būdą. Kaip 
tik juo naudodamasis, aptikau dujas, vadinasi, aptikau naują anglies 
klodą Dočerto šachtoje. 

Tai, ką pasakojo senasis meistras apie „atgailautoją“, buvo gry- 
na teisybė. Būtent taip kadaise elgdavosi šachtose, norėdami apva- 
lyti orą nuo metano. 

Rūdynų dujos, kitaip vadinamos balų dujomis arba metanu, yra 

bespalvės, beveik be kvapo, degdamos blyškiai šviečia ir absoliučiai 
netinkamos kvėpuoti. Sachtininkai negali dirbti šių žalingų dujų at- 
mosferoje, lygiai kaip negalima įsitaisyti dujomatyje, pripildytame 
šviečiančiųjų dujų. Be to, kaip ir šios dujos, būdamos anglies oksi- 
du metanas ore sudaro sprogstamąjį mišinį, kai tik jo koncentracija 
pasiekia aštuonis ar net penkis procentus. Jei mišinys dėl vienokios 
ar kitokios priežasties užsidega, tuoj įvyksta sprogimas, beveik vi- 
sada sukeliantis siaubingas katastrofas. 

Kaip tik nuo šio pavojaus ir apsaugo Devio lempa, tinkliniu me- 
talo vamzdeliu izoliuodama liepsną. Dujos dega tik viduje vamzde- 
lio, neleidžiančio liepsnai plėstis. Apsauginę lempą tobulino dešimtis 
kartų. Suduždama ji užgęsta. Jeigu šachtininkas, nepaisydamas griež- 
tų draudimų, atidengtų ją, ji irgi užgestų. Bet kodėl vis dar įvyksta 
sprogimai? Todėl, kad neišvengiamai atsiranda neatsargių darbi- 
ninkų, kurie trūks plyš nori užsirūkyti pypkę; todėl, kad kirtiklis gali 
išskelti kibirkštį. 

Ne visose šachtose esti rūdyno dujų. Ten, kur jų nėra, leidžiama 
naudotis paprastomis lempomis. Tokia, beje, yra Tjero šachta An- 
zeno kasyklose. Bet jeigu dirbama telkinyje, kuriame būna riebi ang- 
lis — o tokioje anglyje esti didelis kiekis lakiųjų medžiagų — tai dujų 
gali išsiskirti be galo daug. Vien tik Devio lempa apsaugo nuo spro- 
gimų, kurie būna tokie siaubingi, kad net šachtininkai, nuo jų patys 
nenukentėję, rizikuoja geriau uždusti, kai štrekai prisipildo iš dujų 
susidariusio sprogimo produkto — angliarūgštės. 

Pakeliui Simonas Fordas papasakojo inžinieriui, ką darė, siek- 
damas tikslo: kaip įsitikino, kad iš kraštinio štreko, esančio vaka- 
rinėje šachtos dalyje, išsiskiria dujos, kaip jam pasisekė plyšiuose 
tarp skalūno klodų sukelti pavienius sprogimus — tikriau sakant, 
liepsnos plykstelėjimus, neleidžiančius abejoti, jog čia esama dujų, 
kurios skiriasi pamažu, bet nuolat. 

Po valandos žygio Džemsas Staras ir jo palydovai jau buvo už 
keturių mylių nuo kotedžo. Užliūliuotas vilties ir troškimų, inžinie- 
rius žingsniavo, visai negalvodamas apie atstumą. Jis apmąstė, ką 
buvo išgirdęs iš senojo kalnakasio. Mintyse pasvėrė įrodymus, ku- 
riuos, gindamas savo idėją, buvo pateikęs Simonas Fordas. Džem- 
sas Staras irgi manė, kad nuolatinis metano išsiskyrimas tikriausiai 
rodo naują anglies telkinį. Jeigu tai buvo tik dujų prisipildžiusi „ki- 
šenė", kokia retkarčiais atsiranda tarp sluoksnių, tai ji greitai būtų 
ištuštėjusi, ir reiškinys nebesikartotų. Bet viskas buvo ne taip. Pa- 
sak Simono Fordo, metanas skyrėsi be paliovos, tad buvo galima da- 
ryti išvadą, kad egzistuoja nemažas klodas. Vadinasi, Dočerto šach- 
tos turtai nebuvo iki galo išnaudoti. Bet kokio dydžio šis sluoksnis? 


Ž 51 


Jis gali būti nedidelis. O galbūt tai klodas, nusidriekęs per visą ang- 
lingo rajono lygį? Stai kas dabar svarbiausia. 

Haris, ėjęs priekyje tėvo ir inžinieriaus, sustojo. 

— Na, štai ir atėjome! — šūktelėjo senasis kalnakasys. — Garbė 
Dievui, jūs čia, misteri Džemsai, ir mes tuojau sužinosime... 

Senojo meistro balsas, visada toks tvirtas, šiek tiek virpėjo. 

— Brangusis mano Simonai, nusiraminkite, senasis drauge, — 
tarė jam inžinierius. — Aš irgi nemažiau jaudinuosi, bet nepraras- 
kim savitvardos. 

Šioje vietoje galutinis šachtos štrekas platėdamas pavirto į tam- 
sų urvą. Cia nebuvo šulinių, ir štrekas, giliai įsiskverbęs į žemės gel- 
mes, neturėjo tiesioginio susisiekimo su Sterlingo grafystės paviršiu- 
mi. 

Džemsas Staras, smarkiai susidomėjęs, viską atidžiai apžiūrėjo. 

Ant tolimiausios urvo sienos dar matei paskutinių kirtiklio smū- 
gių pėdsakus ir net keletą išgrąžų, kai baigiant darbus buvo sprog- 
dinama uola. Cia skalūnas buvo labai: tvirtas. Todėl aklavietė, ku- 
rioje baigėsi darbai, net nebuvo užmūryta. Atsirėmęs į terciaro epo- 
chos skalūną ir smiltainį, anglies sluoksnis išnyko. Kaip tik čia, šio- 
je aklavietėje, buvo iškirstas paskutinis anglies gabalėlis Dočerto 
šachtoje. 

— Stai čia, misteri Džemsai, — tarė Simonas Fordas, pakelda- 
mas kirtiklį, — čia mes atidengsime tuščiavidurę uolieną, nes už šios 
sienelės arčiau ar giliau tikriausiai slūgso anglies sluoksnis, apie kurį 
kalbėjau. 

— Ar šioje sienelėje aptikote rūdynų dujų skverbimąsi? — pa- 
klausė Džemsas Staras. 

— Taip, — patvirtino Simonas Fordas. — Man pasisekė jas už- 
degti be niekur nieko, prikišus lempą prie plyšio tarp sluoksnių. Ha- 
ris padarė tą patį, ką ir aš. 

— Kokiame aukštyje? — paklausė Džemsas Staras. 

— Dešimt pėdų nuo apačios, — atsakė Haris. 

Džemsas Staras prisėdo ant akmens. Regis, pakvėpavęs urvo oru, 
jis suabejojo šachtininkų pasakojimu, nors jų žodžiai skambėjo vi- 
siškai įtikinamai. 

Siaip ar taip, metanas nėra visiškai be kvapo, tad pirmiausia inži- 
nierius nusistebėjo, kodėl jo uoslė, šiaip jau gana jautri, nepajuto, 
kad čia būtų sprogstamųjų dujų. Jeigu čia dujos ir maišėsi su oru, 
tai labai mažais kiekiais. Vadinasi, buvo galima, nesibaiminant spro- 
gimo, atidengti apsauginę lempą, kad pasiryžtum bandymui. Sena- 
sis kalnakasys taip ir padarė. 

Tą akimirką Džemsas Staras rūpinosi ne tuo, kad ore būtų per- 

nelyg daug dujų, o tuo, kad jų labai mažai arba visiškai nėra. 

— Nejaugi jie apsiriko? — sušnibždėjo jis. — Ne, šie žmonės 
išmano savo darbą. O vis dėlto... 

Jis su nerimu laukė, kad jo akivaizdoje įvyktų tai, apie ką kal- 
bėjo Simonas Fordas. Bet tą akimirką Haris, matyt, irgi pajuto, kad 
nėra rūdyno dujoms būdingo kvapo, nes jo balsas pasikeitė, kai jis 
pasakė: 

— Tėve, regis dujos nebesiskverbia pro skalūno sluoksnius? 

— Nebesiskverbia? — riktelėjo senasis kalnakasys. 

Kietai suspaudęs lūpas, jis keletą kartų stipriai trūktelėjo orą no- 
simi, paskui šaižiai tarė: 

— Lempą, Hari! 

Simonas Fordas sugriebė lempą drebančia ranka. Jis atsuko tink- 
linį metalo vamzdelį, kurio viduje buvo dagtis, ir liepsna ėmė degti 
atvirame ore. 

Kaip jie ir tikėjosi, sprogimas neįvyko. Bet svarbiausia — ugnelė 
degė lygiai. Jokio sprogimo, rodančio, kad esama dujų. 

Simonas Fordas paėmė iš Hario kartį ir pritaisęs prie jos galo 
lempą pakėlė aukštyn, kur dėl savo mažo lyginamojo svorio turėjo 
susikaupti dujos, kad ir nedaug jų būtų ore. 

Lempos liepsna, lygi ir balta, nerodė, kad būtų dujų. 

— Arčiau sienelės, — pasakė inžinierius. 

— Tuojau, — atsiliepė Simonas Fordas, kyšteldamas lempą prie 
tos sienelės dalies, kur jie su Hariu dar vakar matė dujų veržimąsi. 

Senojo meistro ranka drebėjo, kai jis ėmė vedžioti lempą ska- 
lūno įtrūkimo lygyje. 

— Dabar tu, Hari, — tarė jis. 

Haris paėmė kartį ir ėmė sukinėti lempą prie įvairių sienelės 
vietų, kur sluoksniai tarsi skyrėsi... bet spragsėjimo, rodančio dujų 
skverbimąsi, nesigirdėjo, ir Haris niūriai raukė antakius. 

Ugnelė neužsiliepsnojo. Matyt, nė viena dujų molekulė nepra- 
siskverbė pro plyšius sienoje. 

— Nieko nėra! — riktelėjo Simonas Fordas, gniauždamas kumš- 
čius greičiau iš pykčio nei iš nusivylimo. 

Staiga Haris suriko. 

— Kas ten? — gyvai paklausė Džemsas Staras. 

— Plyšiai skalūne užtepti! 

— Negali būti! — šūktelėjo senasis kalnakasys. 

— Ziūrėkite! 

Haris neapsiriko: užglaistyti plyšiai aiškiai matėsi lempos švie- 
soje. Sviežias kalkių glaistas paliko sienoje ilgą balsvą juostą, pras- 
tai paslėptą po anglies dulkių sluoksniu. 

— Jis! — šūktelėjo Haris. — Tai gali būti tik jis! 

— Jis? — dar kartą paklausė Džemsas Staras. 

— Taip, tai jis! — atsakė Haris. — Tas pats paslaptingasis žmo- 
gus, kuris slankioja po mūsų šachtą, kurį šimtus kartų tykojau ir nė 
karto negalėjau pagauti! Tai, be abejo, jis parašė laišką, kuris, mis- 
teri Starai, turėjo jums sutrukdyti atvykti į tėvo paskirtą pasimaty- 
mą! Tai jis metė į mus akmenį Jarou šulinio štreke! O, nebėra ko 
daugiau abejoti! Juk visose šunybėse aiškiai matoma žmogaus ran- 
ka! 

Haris kalbėjo taip karštai, kad jo įsitikinimas tuoj pat persidavė 
inžinieriui. O senojo meistro nė nereikėjo įtikinėti. Beje, nenuginči- 
jamas, visiškai aiškus faktas: užtepti plyšiai, per kuriuos dar tik va- 
kar laisvai skverbėsi dujos. 

— Imk kirtiklį, Hari! — šūktelėjo Simonas Fordas. — Lipk man 
ant pečių, vaike! Aš dar ganėtinai tvirtas ir išlaikysiu tave. 

Haris suprato. Jo tėvas atsistojo prie pat sienos. Haris užsiropštė 
jam ant pečių, kad galėtų kirtikliu pasiekti užglaistytus plyšius. Jis 
keliais kirtiklio smūgiais glaiste išmušė nedidelę angą. 

Tuoj pat pasigirdo silpnas šnypštimas, panašus į garsą, kurį anglų 
šachtininkai pamėgdžiodami vadina „puf". 

Haris stvėrė lempą ir kyštelėjo prie angos. 

Pasigirdo silpnas sprogimas, ir ant sienos it žaltvykslė suplazde- 
no nedidelė raudona liepsnelė melsvais pakraščiais. 

Haris tuojau stryktelėjo ant žemės, o senasis meistras, netver- 
damas džiaugsmu, griebė inžinierių už rankos. 

— Valio, valio, valio! Misteri Džemsai, dujos dega! Vadinasi, 
anglies yra! 

Bandymas, apie kurį kalbėjo senasis meistras, pavyko. Metanas, 
kaip žinoma, susidaro tik anglies kloduose. Vadinasi, be jokių abe- 
jonių čia buvo to brangaus kuro telkinys. Jo apimtį ir anglies ko- 
kybę bus galima nustatyti vėliau. 

Tokias išvadas, remdamasis stebėjimais, padarė inžinierius. Jos 
buvo visiškai panašios į Simono Fordo išvadas. 

„Taip, — pats sau tarė Džemsas Staras, — už šios sienelės tįso 
anglies sluoksnis, kurio nepasiekė gręžiniai! Apmaudu, nes teks at- 
naujinti šachtos įrangą, apleistą prieš dešimt metų. Nieko! Buvo ma- 
noma, kad telkinys išsibaigė, o mes suradome naują sluoksnį ir šį 
kartą eksploatuosime jį iki galo!" 

— Na kaip, misteri Džemsai, — klausinėjo Simonas Fordas, — 
ką jūs manote apie mūsų atradimą? Jūs nesigailite, kad aplankėte 
Dočerto šachtą? Ar ne be reikalo jus sutrukdžiau? 

— Ne, ne, mano senasis bičiuli, — atsakė Džemsas Staras. —- Mes 
kol kas nepraradome laiko. Bet dabar nėra ko gaišti, turime tuoj 
pat traukti atgal į kotedžą. Mums čia teks sugrįžti rytoj. Mes išver- 
sime sienelę dinamitu ir atversime įėjimą į naująjį klodą; jeigu po 
kelių gręžimų paaiškės, kad jis reikšmingas, didžiausiam buvusių ak- 
cininkų džiaugsmui organizuosiu Naujojo Eberfoilo bendrovę. Rei- 
kia, kad ne vėliau kaip po trijų mėnesių į žemės paviršių būtų iškelti 
kibirai iš naujojo telkinio! 

— Aukso žodžiai, misteri Džemsai! — šūktelėjo Simonas Fordas. 
— Vadinasi, senosios kasyklos atjaunės it našlė, ištekėjusi dar kar- 
tą. Su kastuvų ir kirtiklių bildesiu, su vagonėlių dundesiu, arklių 
žvengimu, kubilų girgždesiu, mašinų ūžimu į šachtą vėl sugrįš an- 
dainykštis gyvumas! Ir aš visa tai pamatysiu. Tikiuosi, misteri Džem- 
sai, jūs nelaikote manęs pernelyg senu, kad nebegalėčiau užimti 
meistro pareigų? | 

— Ne, Simonai, Zinoma, ne! Jūs jaunesnis už mane, senasis bi- 


55 


čiuli! 

— Ir tesaugo mus šventasis Mungas! O jūs vėl būsite mūsų di- 
rektorius! Tegu naujasis eksploatavimas tęsiasi metų metus, ir duok 
Dieve man numirti, nepamačius jo pabaigos! 

Senojo meistro džiaugsmas liejosi per kraštus; Džemsas Staras 
buvo laimingas nemažiau nei jo draugas, bet leido Simonui Fordui 
džiūgauti už du. 

Tik Haris buvo susimąstęs. Jis prisiminė keistus, nepaaiškinamus 
nutikimus, kurie siejosi su naujojo klodo suradimu, ir tatai jam ne- 
davė ramybės. 

Po valandos Džemsas Staras ir jo bendražygiai grįžo į kotedžą. 

Inžinierius pavakarieniavo su dideliu apetitu, pritardamas vi- 
siems senojo meistro planams, ir jeigu su tokiu nekantrumu nebūtų 
laukęs rytdienos, jis niekur nebūtų geriau išsimiegojęs nei šiame ko- 
tedže, kur vyravo nenusakoma tyla. 

Kitą dieną, sočiai papusryčiavę, Džemsas Staras, Simonas For- 
das, Haris 1r net Medžė susiruošė į žygį. Sį kartą jie iškeliavo tarsi 
tikri šachtininkai: nešėsi įvairius instrumentus ir dinamitinius patro- 
nus sienelei štreko gale išsprogdinti. Be galingo žibinto Haris pa- 
siėmė dar ir didelę apsauginę lempą, galinčią degti dvylika valandų. 
To turėjo visiškai pakakti, norint nueiti į štreką ir sugrįžti atgal, be 
to, išžvalgyti aplinką, jeigu paaiškės, kad žvalgyba įmanoma. 

— Prie darbo! — šūktelėjo Simonas Fordas, su bendražygiais pa- 
siekęs štreko galą, ir, pagriebęs sunkų laužtuvą, trenkė juo į sienelę. 

— Valandėlę, — paprieštaravo Džemsas Staras. — Pažiūrėkime, 
ar nieko neatsitiko ir ar skverbiasi rūdynų dujos pro plyšius sie- 
nelėje? 

— Jūs teisus, misteri Starai, — atsakė Haris. — Tai, kas buvo 
užglaistyta vakar, gali būti užglaistyta ir šiandien. 

Medžė, sėdėdama ant akmens, atidžiai apžiūrinėjo urvą ir sie- 
nelę, kurią teks išsprogdinti. 

Viskas buvo kaip ir vakar. Plyšiai skalūne nė kiek nepasikeitė. 
Metanas skverbėsi pro juos, bet silpnokai. Tatai, žinoma buvo gali- 
ma paaiškinti tuo, kad dujos galėjo laisvai smelktis nuo vakar die- 
nos. Dujų išsiskirdavo visiškai nedaug, ir jos negalėjo su oru suda- 
ryti sprogstamojo mišinio. Todėl Džemsas Staras su savo draugais 
galėjo darbuotis visiškai nesibaimindami. Beje, oras pamažu būtų 
apsivalęs, ir rūdynų dujos, pasklidusios po visą štreką, nebūtų galėju- 
sios sukelti sprogimo. 

— Taigi prie darbo! — pakartojo Simonas Fordas, ir greitai nuo 
galingų jo kirtiklių smūgių į visas puses ėmė lakstyti uolienos atska- 
los. 

Sluoksnis buvo susidaręs iš kvarcinio konglomerato, susimaišiu- 
sio su smiltainiu ir skalūnu, kaip dažniausiai būna anglies klodų su- 
siaurėjimuose. 

Džemsas Staras parankiojo kirtikliu atskeltų nuoskalų ir atidžiai 
apžiūrėjo jas, tikėdamasis aptikti anglies pėdsakų. 

Pirmasis darbų etapas tęsėsi apie valandą. Sienelėje atsirado ga- 
na didelė įduba. 

Džemsas Staras parinko vietą gręžimui. Haris su grąžtu ir kir- 
tikliu greitai išmušė joje skylę. Į ją sudėjo dinamitinius patronus, 
prie jų pritvirtino ilgą įdervuotą nepavojingo degiklio dagtį su pi- 
roksilino kapsule. Netrukus degiklį padegė prie pat grindų. Džem- 
sas Staras ir jo draugai paėjėjo į šalį. 

— Ak, misteri Džemsai, — kalbėjo Simonas Fordas, net nesi- 
stengdamas slėpti jį apėmusio jaudulio, — niekada, ne, niekada dar 
mano sena širdis neplakė taip stipriai. Kaip man norisi kuo grei- 
čiau griebtis klodo eksploatavimo! 

— Kantrybės, Simonai, — atsakė inžinierius. — Ar tik nesitikite 
už sienelės rasti gatavai iškasto štreko? 

— Atleiskite, misteri Džemsai, — paprieštaravo senasis meistras, 
— dabar tikiuosi visko! Jeigu mums su Hariu nusišypsojo laimė rasti 
šį klodą, tad kodėl mūsų sėkmė negalėtų tęstis ir toliau? 

Dinamitas sprogo. Požeminėmis galerijomis nusirito duslus griaus- 
mas. 

Džemsas Staras, Medžė, Haris ir Simonas Fordas tuojau pat 
sugrįžo prie urvo sienelės. 

— Misteri Džemsai, misteri Džemsai! — riktelėjo senasis meist- 
ras. — Žiūrėkite, durys išlaužtos! 

Sienoje atsiradusi kiaurymė, kurios gylio nebuvo galima nusta- 
tyti, pateisino tokį palyginimą. 

Haris buvo pasiruošęs pulti į išmuštą landą, bet inžinierius, nors 
ir labai nustebintas, kad atsirado tokia tuštuma, sulaikė jį. 

— Luktelk, kol apsivalys oras, — tarė jis. 

— Taip, saugokis nuodingųjų dujų, — patvirtino Simonas For- 
das. 

Nekantraudami jie palaukė ketvirtį valandos. Paskui, pritvirtinę 
prie karties galo žibintą, įkišo jį į kiaurymę. Žibintas degė ryškiai. 

— Ženk į priekį. Hari, - pasakė Džemsas Staras. - Mes paskui 
tave. 

Dinamito išmušta kiaurymė buvo gana didelė, į ją galėjo įeiti 
žmogus. Haris neabejodamas žengė į ją su žibintu rankoje ir išnyko 
tamsoje. 

Džemsas Staras, Simonas Fordas ir Medžė nejudėdami laukė jo. 

Praslinko minutė, jiems pasirodžiusi labai ilga. Haris nepasirodė ir 
nešūktelėjo. Priėjęs prie kiaurymės Džemsas Staras net nepamatė 
jo lempos ugnelės, turėjusios apšviesti požeminį urvą. 

Ar Haris kur nors nesuklupo? Ar jaunasis šachtininkas neįkrito 
į kokią duobę? O gal jo balsas nebepasiekė bendražygių? 

Senasis meistras, nieko nebegirdėdamas, savo ruožtu jau norėjo 
lįsti į angą, kai staiga pasirodė šviesa, iš pradžių blyški, vėliau stip- 
rėjanti, ir pasigirdo Hario balsas: 

— Prašom, misteri Starai! Eikite, tėve! Kelias į Naująjį Eberfoi- 
lą laisvas! 


Devintasis skyrius 
Naujasis Eberfoilas 


Jeigu kokių nors antgamtinių jėgų pagalba inžinieriams pavyktų 
pakelti dviejų tūkstančių pėdų storumo žemės plutos sluoksnį toje 
Skotijos teritorijoje, kur išsidėsčiusios Sterlingo, Dambartono ir 
Renfru grafysčių upės, ežerai, įlankos ir pakrančių sritys, tai jie po 
tuo milžinišku dangčiu rastų didžiulę tuštumą, kurią galima lyginti 
tik su viena į ją panašia tuštuma pasaulyje — garsiuoju Mamutų urvu 
Kentukyje. 

Ta tuštuma susidaro iš šimtų narvelių, kurie yra įvairiausių formų 
ir dydžių. Ji panaši į milžiniško dydžio korį, kuriame vietoj bičių 
galėtų tilpti visi priešistorinės epochos ichtiozaurai, megaterijai ir 
pterodaktiliai. 

Ištisas labirintas koridorių, čia išsidėsčiusių aukščiau katedros 
skliautų, čia Žemiau, siaurų ir vingiuotų, čia einančių horizontaliai, 
čia kylančių ir besileidžiančių pakalnėn visomis kryptimis, jungė šiuos 
narvelius ir įgalino laisvai vaikščioti nuo vieno prie kito. 

Skliautų atramos, regis, pasiskolintos iš įvairių architektūrinių 
stilių, storos sienos, tvirtai stovinčios tarp angų, patys skliautai — 
visa tai buvo susidarę iš smiltainio ir skalūno uolienų. Bet tarp 
tuščiavidurių uolienų sluoksnių ėjo stipriai jų suspaustos puikios 
anglies gyslos, tarsi painiu kraujagyslių tinklu būtų tekėjęs juodas 
keisto klodo kraujas. Klodas slūgsojo keturiasdešimt mylių pagal die- 
novidį, net po Siaurės kanalu. Sio baseino storį buvo galima apskai- 
čiuoti tik jį išžvalgius, bet jis, matyt, buvo storesnis už Kardifo tel- 
kinį Velse ir už Niukaslio baseiną, esantį Nortamberlendo grafystėje. 

Sio klodo eksploatavimas buvo tuo lengvesnis, kad įnoringai 
išsidėsčiusios antrinio periodo sluoksniams ir susispaudus minera- 
linėms medžiagoms šio masyvo kietėjimo epochoje pati gamta su- 
formavo Naujajame Eberfoile daugybę persipinančių praėjimų ir tu- 
nelių. 

Taip, pati gamta! Iš pirmo žvilgsnio galėjo pasirodyti, kad atras- 

tos senos, kadaise apleistos kasyklos. Bet ne! Tokių turtų niekas ne- 
apleidžia. Žmonės — termitai dar neįsitraukė į šią Škotijos gelmių 
dalį, o visa tai padarė gamta. Bet, kartojame, jokių požeminių Egipto 
mauzoliejų ir senovės Romos katakombų negalėjai su tuo lyginti, 
— gal tik garsųjį Mamutų urvą, kuriame dvidešimties mylių plote 
suskaičiuojami du šimtai dvidešimt šeši koridoriai, vienuolika ežerų, 
septynios upės, aštuoni kriokliai, trisdešimt du bedugniai šuliniai ir pen- 
kiasdešimt septyni kupolai, o kai kurie iš jų, beje, yra nemažiau kaip 
keturių šimtų penkiasdešimties pėdų aukščio. 

Kaip ir urvas Kentukyje, taip ir Naujasis Eberfoilas buvo ne žmo- 
gaus rankų, o paties Dievo kūrinys. 

Tokios buvo naujosios, negirdėtai turtingos valdos, kurių atra- 
dimo garbė teisėtai priklausė senajam meistrui. Dešimt gyvenimo 
metų senosiose kasyklose, retai pasitaikantis užsispyrimas, Žvalgant 
apylinkes, tvirtas įsitikinimas, palaikomas nuostabiai jautrios šach- 
tininko uoslės, — visa tai lėmė, kad jis sulaukė sėkmės ten, kur dau- 
gelis būtų patyrę pralaimėjimą. Kodėl gręžiniai, kadaise išgręžti, va- 
dovaujant Džemsui Starui, nepasiekė gelmių, kurios ribojasi su nau- 
juoju klodu? Žinoma, atsitiktinai, bet tokiuose žvalgymuose atsitik- 
tinumas — ne toks jau retas dalykas. 

Kaip ten bebūtų, čia, Škotijos gelmėse, buvo surasta lyg ir po- 
žeminė grafystė, kuriai, kad būtų apgyvendinta, tetrūko, jog šviestų 
saulė arba šiaip koks dirbtinis šviesulys, galintis ją pakeisti. 

Keliuose įdubimuose čia slūgsojo vanduo, sudarydamas didžiu- 
lius tvenkinius arba net ežerus, didesnius už Ketraino ežerą, tyvu- 
liuojantį kaip tik virš jų. Žinoma, šiuose ežeruose nebuvo vandens 
judėjimo, srovių, bangų mūšos. Juose neatsispindėjo kokios nors go- 
tikinės pilies siluetas. Nei beržai, nei 4žuolai netiesė šakų nuo jų 
krantų; kalnai nemetė ilgų šešėlių ant jų vandens paviršiaus; gar- 
laiviai nevagojo jų, jokios ugnys neatsispindėjo juose, saulė neuž- 
liedavo jų savo ryškiais spinduliais, mėnuo niekada nepakilo virš jų 
horizonto. Bet vis dėlto šie gilūs ežerai, kurių veidrodinė lyguma 
niekada nesiraukšlėjo nuo vėjų, buvo savotiškai žavūs, šviečiant ko- 
kiam nors elektros šviesųliui: o jeigu juos sujungtum kanalais, tai 
jie puikiai papildytų šios nuostabios požeminės šalies geografiją. 

Siame požemyje, nors jis visiškai netiko augalų veisimuisi, galėjo 
tilpti daugybė žmonių. Ir kas Žino, ar vargingieji Jungtinės Karalystės 
gyventojai neras sau prieglobsčio Eberfoilo šachtų gilumoje, kaip 
1 Kardifo ir Niukaslio kasyklose, kai anglies atsargos ten baigsis? 

Dešimtasis skyrius 
Ten ir atgal 


Išgirdę Hario balsą, Džemsas Staras, Medžė ir Simonas For- 
das perėjo siaurą kiaurymę, jungiančią Dočerto šachtą su Naujuoju 
Eberfoilu. 

Jie atsidūrė gana erdvioje tuštumoje. Atrodė, kad tai — žmogaus 
rankų darbas, kad kirtikliu ir kastuvu iškirsta ertmė, skirta naujojo 
klodo eksploatavimui. Zvalgai negalėjo suprasti, ar kartais jie ne- 
pateko į seną šachtą, apie kurią nieko nežinojo netgi seniausi anglia- 
kasiai. 

Bet ne! Epochoje, kai vyko antrinio periodo klodų sėdimas, geo- 
loginiai sluoksniai ,,pagailėjo“ šios tuštumos. Galbūt kadaise čia 
šniokštė audringas srautas, kurio paviršiniai vandenys maišėsi su 
dumblu atneštais augalais; bet dabar čia buvo taip sausa, lyg ši ertmė 
būtų išrausta keliais tūkstančiais pėdų Žemiau, tai yra granitinėse 
uolienose. Tačiau oras čia patekdavo laisvai: vadinasi, ertmė jungiasi 
gamtiniais „ventiliaciniais kanalais" su žemės paviršiumi. 

Si pastaba, pasakyta inžinieriaus, buvo visiškai teisinga: iš anks- 
to matei, kad įrengti ventiliaciją naujojoje šachtoje nebus sunku. O 
jei prisiminsime rūdynų dujas, kurios skverbėsi pro skalūninę sie- 
nelę, tai jos, matyt, kaupėsi „kišenėje“, tai yra įduboje, dabar iš- 
tuštėjusioje. Galerijoje, kurioje jie stovėjo, dujų kvapo nesijautė. Ta- 
čiau Haris iš atsargumo pasiėmė tik apsauginę lempą, kuri galėjo 
degti dvylika valandų. 

Atradimai pranoko visus Džemso Staro ir jo draugų lūkesčius. 
Aplink juos buvo vien tik anglis! Iš džiaugsmingo susijaudinimo jie 
negalėjo kalbėti, netgi Simonas Fordas savo jausmus reiškė vien tik 
šūksniais. 

Galbūt jie elgėsi neapdairiai, taip toli eidami į požemius. O, jie 
visiškai negalvojo apie grįžimą! Buvo taip gera eiti patogiu, beveik 
tiesiu koridoriumi, nesibaiminant nei plyšių, pastojančių kelią, nei 
oro, užnuodyto dujomis. Vadinasi, nebuvo ko stoviniuoti, ir Džem- 
5. 221 

sas Staras, Medžė, Haris ir Simonas Fordas žingsniavo apie valan- 
dą, per daug nesirūpindami, į kurią pusę veda nežinomasis tunelis. 

Ir jie, be abejo, būtų ėję toliau, jeigu nebūtų pasiekę plačios ga- 
lerijos galo. Sia galerija jie žingsniavo nuo pat pirmos minutės, kai 
pateko į naująjį anglies telkinį. 

Galerijos gale buvo milžiniška ertmė, kurios matmenų negalėjai 
nustatyti. Kokiame aukštyje suapvalėjo jos kupolas, koks atstumas 
iki priešingos sienos, — tamsa neleido įžiūrėti. Zvalgai lempos švie- 
soje galėjo tik nustatyti, kad urve yra didžiulis tvenkinys arba eže- 
ras su stovinčiu vandeniu, o aukšti, uolėti krantai nyko tamsumoje. 

— Sustokit! — šūktelėjo Simonas Fordas, staiga stabtelėdamas. 
— Dar žingsnis, ir mes nukrisime į prarają! 

— Atsipūskime, bičiuliai mano, — pasiūlė inžinierius. — Reikia 
pagalvoti apie grįžimą. 

— Mūsų lempa dar gali degti dešimt valandų, — pasakė Haris. 

— O vis dėlto pailsėkime, — pakartojo Džemsas Staras. — Prisi- 
pažinsiu, mano kojoms reikia poilsio. O jūs, Medže, ar nepavargo- 
te po tokio ilgo ėjimo? 

— Ne, nelabai, misteri Džemsai, — atsakė ištvermingoji škotė. 
— Mes įpratome vaikščioti po Eberfoilo kasyklas ištisomis dieno- 
mis. 

— Ė! — pridūrė Simonas Fordas. - Medžė nueis dešimtkart dau- 
giau, jei prireiks. Bet vėl paklausiu jūsų, misteri Džemsai, ar nusi- 
pelnė mano pranešimas jūsų dėmesio? Tik pabandykite pasakyti 
„ne“, misteri Džemsai, pabandykite! 

— Ė, drauguži, jau seniai bepatyriau tokį džiaugsmą! — atsakė 
inžinierius. — Nedidelis plotas, kurį išžvalgėme šiame stebuklinga- 
me klode, kalba apie jo milžinišką apimtį, bent jau apie ilgį. 

— Ir apie plotį bei gylį, misteri Džemsai, — paprieštaravo Simo- 
nas Fordas. 

— Tatai sužinosime vėliau. 

— O aš galvą guldau! Patikėkite seno šachtininko uosle, ji nie- 
kada manęs neapgavo. 

— Noriai tikiu, Simonai, — atsakė šypsodamasis inžinierius. — 
Bet, kiek galima spręsti iš šios parengtinės žvalgybos, čia anglies at- 
sargų pakaks mažiausiai keliems amžiams. 

— Zinoma! — riktelėjo Simonas Fordas. — Aš irgi taip manau, 
misteri Džemsai! Praeis nemažiau tūkstančio metų, kol iš mūsų nau- 
josios šachtos bus iškastas paskutinis anglies gabalėlis! 

— Duok Dieve! — tarė Džemsas Staras. — O jeigu kalbėsime 
apie anglies kokybę, tai į paviršių iškilusios sienos rodo... 

— Puikiausia, misteri Džemsai, puikiausia kokybė! Štai, pažiū- 

rėkite pats! 

Ir Simonas Fordas su šiais žodžiais kirtikliu atskėlė gabalėlį nuo 
juodos sienos. 

— Tik žvilgtelėkite, — pakartojo jis, kyšteldamas anglį prie lem- 
pos. — Matote, kaip ji žvilga! Mes turėsime riebios, dervingos ang- 
lies. O kaip ji skyla į gabalus, — beveik be dulkių! Ak, misteri Džem- 
sai, prieš dvidešimt metų šis telkinys būtų buvęs pavojingas varžo- 
vas Svenso ir Kardifo angliai! Bet, manau, kūrikai ir dabar pešis dėl 
jos. Nors ji mums kainuos pigiai, viršuje ją vis tiek pardavinės bran- 
giai. 

— Tikrai, — pasakė Medžė, paėmusi anglies atskalą ir apžiūrėjusi 
ją su žinovo išraiška, — labai gera anglis. Simonai, pasiimkime jos 
su savimi, parsinešime į kotedžą. Noriu, kad pirmasis šios anglies 
gabalėlis sudegtų mūsų krosnyje. 

— Gerai sakai, žmona, — atsakė senasis meistras. — Ir tu pama- 
tysi, kad aš neklydau. 

— Misteri Starai, — paklausė Haris, — ar bent apytikriai įsivaiZ- 
duojate kryptį šios ilgos galerijos, kuria mes visą laiką žingsniavo- 
me? 

— Ne, mano vaike, — atsakė inžinierius. — Jei turėčiau kompa- 
są, galėčiau nustatyti jos bendrąją kryptį. Bet be kompaso aš čia lyg 
jūreivis atviroje jūroje rūke, nes be saulės jis negali orientuotis. 

— Zinoma, misteri Džemsai, — atkirto Simonas Fordas. — Bet 
prašom nelyginti mūsų padėties su jūreivio padėtimi, kuriam visa- 
da ir visur po kojomis bedugnė. Juk esame sausumoje ir mums ne- 
gresia pavojus nuskęsti. 

— Neliūdinsiu jūsų, drauguži Simonai, — atsakė inžinierius, — 
aš nė neketinau įžeisti naująjį Eberfoilo klodą neteisingu palygini- 
mu. Tik norėjau pasakyti, kad nežinome, kur esame. 

— Po Sterlingo grafystės dirvožemiu, misteri Džemsai, — tarė 
Simonas Fordas. — Ir aš tuo tikiu, kaip... 

— Paklausykite! — nutraukė jį Haris. 

Senojo kalnakasio paraginti visi įsiklausė. Išlavėjusi šachtininko 
klausa išgirdo triukšmą, tolimą dundesį. Netrukus tatai išgirdo ir li- 
kusieji. Iš viršutinių masyvo sluoksnių sklido vos ne vos girdimas 
šniokštimas, kuris čia susilpnėdavo, čia sustiprėdavo. 

Visi keturi kurį laiką klausėsi, netardami nė žodžio. Paskui Si- 
monas Fordas, šūktelėjo: 

— E, prisiekiu šventuoju Mungu! Nejaugi! Nejaugi Naujajame 
Eberfoile jau bėgiais važinėja vagonėliai? 

— Tėve, — pasakė Haris, — man regis, kad tai ošia bangos, atsi- 
trenkdamos į krantą. 

— Bet juk mes esame ne po jūra, — paprieštaravo senasis meist- 
ras. 

— Ne, — atsakė inžinierius, — bet visiškai įtikėtina, kad virš mūsų 
ošia Ketraino ežeras. 

— Vadinasi, skliautas šioje vietoje nėra storas, jeigu vandens 
šniokštimas taip aiškiai girdėti. 

— Taip, nelabai storas, — atsakė Džemsas Staras. — Todėl ir ur- 
vas toks aukštas ir erdvus. 

— Tikriausiai jūs teisus, misteri Starai, — tarė Haris. 

— Be to, viršuje toks lietus, — tęsė Džemsas Staras, — kad van- 
duo ežere turi pakilti iki Forto lygio. 

— Ė, argi pagaliau čia taip svarbu! — atkirto Simonas Fordas. 
— Anglies klodas nepasidarys blogesnis, jeigu jis slūgso po ežeru. 
Juk ir anksčiau ne kartą kasdavo anglį po pačiu jūros dugnu. Jeigu 
mums teks žvalgyti gelmes ir gilumas po Siaurės kanalu, — kas čia 
blogo? 

— Nuostabu! — šūktelėjo inžinierius ir nejučiom nusišypsojo, ma- 
tydamas senojo meistro entuziazmą. — Iškasime štrekus po jūros 
bangomis! Išvarpysime Atlanto vandenyno dugną! Pasitiksime ame- 
rikiečius, iškirsdami sau kelią po okeano dugnu! Nusileisime iki pat 
žemės centro ir ištrauksime iš ten paskutinį akmens anglies gabalėlį! 

— Jūs juokiatės, misteri Džemsai? — suglumęs paklausė Simo- 
nas Fordas. 

— Net negalvoju, bičiuli Simonai! Ne! Bet jūs kupinas tokio en- 
tuziazmo, kad ir mane stumtelėjote į neįgyvendinamų svajonių sritį. 
Grįžkime į tikrovę, juk ji ir taip puiki. Palikime kirtiklį, mes grįšime 
jo kitą kartą, o dabar traukime atgal į kotedžą. 

Kol kas čia nebuvo ką veikti: vėliau ateis inžinierius su kalnaka- 
sių brigada, atsineš lempas, būtiniausius instrumentus ir pradės 
Naujojo Eberfoilo eksploatavimą. O dabar reikėjo grįžti į Dočerto 
šachtą. Beje, kokių nors kliūčių kelyje neturėjo būti. Galerija vedė 
per anglies masyvą, beveik tiesiai prie angos, išmuštos dinamito, tad 
paklysti pavojaus nebuvo. 

Bet tą akimirką, kai Džemsas Staras žengė link galerijos, Simo- 
nas Fordas sustabdė jį. 

— Misteri Džemsai, — tarė jis. — Ar matote šį milžinišką urvą, 
Šį požeminį ežerą, kurio vandenys beveik siekia mūsų kojas? Tad 
štai, aš noriu persikelti čia! Čia pasistatysiu naują kotedžą, ir jeigu 
kokie narsūs draugai panorės sekti mano pavyzdžiu, tai greičiau nei 
per metus mūsų senojoje Anglijoje atsiras dar vienas miestelis! 

Džemsas Staras pritariamai nusišypsojo, girdėdamas Simono 
Fordo planus, paspaudė jam ranką, ir visi trys, o paskui juos ir Me- 

džė patraukė koridoriumi, skubėdami į Dočerto šachtą. 

Taip jie nužingsniavo pirmąją kelio mylią, ir nieko ypatingo ne- 
atsitiko. Haris žengė priekyje ir, pakėlęs virš galvos lempą, pasišvietė 
kelią. Jis visą laiką ėjo pagrindiniu štreku, nesukdamas į siaurus tu- 
nelius, atsišakojančius į kairę ir į dešinę. Atrodė, kad kelias atgal 
bus toks pat lengvas, kaip ir kelias į naująjį telkinį, bet staiga ne- 
lauktas nutikimas smarkiai pablogino ir sukomplikavo žvalgų padėtį. 

Tą valandėlę, kai Haris kilstelėjo lempą aukščiau, staiga oras su- 
judo, tarsi nuo nematomų sparnų mosto. Kažkas iš šono trenkė į 
lempą, ji išsprūdo iš Hario rankų, nukrito ant akmeninio tako ir su- 
dužo. 

Džemsas Staras su savo bendražygiais atsidūrė visiškoje tamso- 
je. Zibalas iš lempos išsiliejo, ir ji daugiau niekam nebetiko. 

— Ei, Hari, — šūktelėjo Simonas Fordas, — nori, kad mes nusi- 
suktume sprandus, grįždami į kotedžą? 

Haris neatsakė. Jis susimąstė. Ar šitas nuotykis vėl byloja apie 
paslaptingos būtybės ranką? Ar žemės gelmėse negyvena koks ne- 
draugas, kurio nepaaiškinamas priešiškumas ateityje gali pridaryti 
sunkumų? Gal kas nors pavydžiai saugo naująjį anglies klodą nuo 
bandymų jį eksploatuoti? Tiesa, tuo negalėjai patikėti, bet faktai bu- 
vo gana iškalbūs, jų susikaupė tiek daug, kad paprasti spėliojimai 
galėjo pavirsti į įsitikinimą. 

Zvalgų padėtis buvo nepavydėtina. Visiškoje tamsoje jiems rei- 
kėjo nueiti apie penkias mylias tuneliu, vedančiu į Dočerto šachtą, 
o nuo ten dar buvo apie valandą kelio iki kotedžo. 

— Eime, — tarė Simonas Fordas. — Negaiškime nė akimirkos. 
Slinksime į priekį apgraibomis, kaip aklieji. Cia neįmanoma paklysti. 
Tuneliai, pasitaikantys kelyje siauri it kurmių urvai, 0 traukdami pa- 
grindine galerija būtinai atsidursime prie angos, pro kurią įėjome. 
O toliau — senoji šachta. Joje mes puikiausiai orientuojamės, nes 
man ir Hariui ne kartą teko vaikščioti po ją tamsoje. Beje, ten mes 
palikome lempas. Taigi, į kelią! Hari, tu eik priekyje! Misteri Džem- 
sai, jūs — paskui jį! Medže, tu žingsniuok paskui misterį Džemsą, o 
aš būsiu ariergarde. Svarbiausia — neišsisklaidyti, o kadangi nega- 
lime žingsniuoti kartu, eikime vienas paskui kitą. 

Teliko tik paklusti senojo meistro nurodymams. Kaip jis sakė, 
išklysti iš kelio, einant apgraibomis, buvo neįmanoma. Tiktai teko 
akis pakeisti į rankas ir pasitikėti instinktu, kurį Simonas ir jo sūnus 
buvo puikiausiai ištobulinę. 

Taigi Džemsas Staras ir jo bendrakelioniai žąsele patraukė į ke- 
lią. Jie nesikalbėjo, bet ne todėl, kad neturėjo ko pasakyti. Visiems 
pasidarė aišku, kad jie turi priešą. Bet kas jis toks ir kaip gintis nuo 

jo klastingų, apgalvotų antpuolių? Štai kas visiems nedavė ramybės. 
Bet dabar nebuvo galima prarasti dvasios stiprybės. 

Haris, ištiesęs rankas, slinko į priekį tvirtu žingsniu. Jis stengėsi 
eiti palei sieną. Jeigu kelyje pasitaikydavo įdubos arba šoninės kiau- 
rymės, jis apčiuopomis įsitikindavo, kad neverta ten sukti, nes įdu- 
bos nedidelės, o angos pernelyg siauros; taip jis nepametė krypties. 

Tas sunkus grįžimas visiškoje tamsoje, kai tamsu, nors į akį durk, 
užtruko apie dvi valandas. Džemsas Staras, paskaičiavęs laiką ir at- 
sižvelgdamas į tai, kad keliauta gana lėtai, nutarė, jog išėjimas iš ga- 
lerijos turi būti jau čia pat. 

Iš tiesų Haris netrukus sustojo. 

— Arjau atėjome, Hari? — paklausė Simonas Fordas. 

— Taip, — atsakė jaunasis kalnakasys. 

— Nagi dabar ieškok angos, jungiančios Naująjį Eberfoilą su Do- 
čerto šachta. 

— Jos nėra, — atsakė Haris, nes jo rankos visur užčiuopė tik išti- 
sinę sieną. 

Senasis meistras žengtelėjo į priekį ir ėmė pats grabinėti skalūno 
sluoksnį. Staiga jis riktelėjo. 

Arba žvalgai paklydo, eidami atgal, arba anga, išmušta dinami- 
to, buvo neseniai užtaisyta. 

Kaip ten bebūtų, Džemsas Staras ir jo bendražygiai buvo 
užmūryti Naujajame Eberfoile! 


Vienuoliktasis skyrius 
Ugnies moterys 


Nuo šių įvykių praslinkus savaitei, Džemso Staro draugai ėmė 
rimtai nerimauti. Inžinierius dingo, bet kaip jis dingo, niekas ne- 
galėjo pasakyti. 

Apklausus jo tarnus, paaiškėjo, kad jis įsėdo į garlaivį Grento- 
no prieplaukoje, o „Velso princo" kapitonas pasakė, kad inžinie- 
rius išlipo Sterlinge. Cia Džemso Staro pėdsakai išnyko. Savo laiške 
Simonas Fordas prašė inžinieriaus saugoti paslaptį, tad Džemsas Sta- 
ras niekam nepasakė, kad jis keliaująs į Eberfoilą. 

Edinburge visi tik ir kalbėjo apie paslaptingą inžinieriaus dingi- 
mą. Seras Elfistonas, Karališkojo instituto pirmininkas, savo kole- 
goms pranešė apie laišką, kurį jam atsiuntė Džemsas Staras, atsi- 
prašydamas, kad negalės dalyvauti eiliniame posėdyje. Du ar trys 
inžinieriaus draugai parodė panašius laiškus. Bet jeigu tie dokumen- 
tai bylojo, kad Džemsas Staras išvažiavo iš Edinburgo, — o tai ir 
šiaip aišku, — tai jie nė kiek nepaaiškino, kas su juo atsitiko. 

Netikėtas Džemso Staro išvykimas, visiškai neatitinkantis jo įpro- 
čių, sukėlė nustebimą, o paskui! ir nerimą, nes inžinierius vis negrįžo. 

Niekas iš jo draugų nenumanė, kad jis iškeliavo į Eberfoilo ka- 
syklas. Visi žinojo, kad jis anaiptol nesiveržia pamatyti savo anks- 
tesnės veiklos vietų. Jis ten nebuvo buvęs nuo tos dienos, kai į pa- 
viršių ištraukė paskutinį kibirą anglies. Bet kadangi iš garlaivio jis 
išlipo Sterlingo prieplaukoje, tai ir buvo ieškoma tose apylinkėse. 

Bet ir čia ieškojimai buvo bevaisiai. Niekas neprisiminė, kad būtų 
matęs inžinierių šiuose kraštuose. Visuotinį smalsumą galėjo pa- 
tenkinti tik Džemas Rajanas, susitikęs inžinierių su Hariu vienoje 
iš Jarou šulinio aikštelių. Bet linksmasis vaikinas, kaip žinome, dir- 
bo Melrouzo fermoje, už keturiasdešimties mylių į pietvakarius, 
Renfru grafystėje, ir netgi neįtarė, kad Džemso Staro dingimu taip 
rūpinamasi. O praėjus savaitei po savo apsilankymo kotedže, Dže- 
kas Rajanas būtų ramiausiai dainavęs Ervino klano vakarėliuose, 

Jeigu ir jo nebūtų ištikęs rimtas pavojus, apie kurį papasakosime vėliau. 

Džemsas Staras buvo pernelyg įžymus ir gerbiamas žmogus ne 
tiktai mieste, bet ir visoje Skotijoje, tad jo dingimas negalėjo būti 
nepastebėtas. Lordas prefektas, svarbiausiasis Edinburgo asmuo, 
teisėjai, patarėjai — visi iš esmės inžinieriaus draugai — ėmė labai 
rimtai jo ieškoti. Visur buvo išsiuntinėti agentai, bet jie nieko nera- 
do. 

Teko pagrindiniuose Jungtinės Karalystės laikraščiuose įdėti Ži- 
nutę apie inžinierių Džemsą Starą, nurodant jo požymius bei jo išvy- 
kimo iš Edinburgo datą, ir laukti rezultatų. Tatai negalėjo nesukel- 
ti didelio nerimo. Anglijos mokslininkų visuomenė pradėjo tikėti, 
kad tikrai dingo vienas iš Žymiausių jos narių. 

Tuo metu, kai visi nerimavo dėl Džemso Staro, Hario irgi nė kiek 
nemažiau buvo pasigesta. Bet senojo šachtininko sūnaus likimas ne- 
susilaukė plačiosios visuomenės dėmesio, dėl jo nerimavo vien tik 
jo draugas Džekas Rajanas. 

Prisimename, kad susitikimo Jarou šulinyje metu Džekas Raja- 
nas pakvietė Harį ateiti į Ervino klano šventę. Haris sutiko ir tvir- 
tai pažadėjo pribūti, o Džekas ne kartą buvo įsitikinęs, kad jo drau- 
gas visada tęsi savo žodį. Ką pažadėdavo, tą ir padarydavo. 

Ir štai Ervino šventėje nieko netrūko — nei dainų, nei šokių, nei 
įvairių pasilinksminimų — nebuvo tiktai Hario Fordo. 

Džekas Rajanas pyktelėjo ant draugo, nes žodžio netesėjimas ga- 
dino jam nuotaiką. Jis net vienąsyk suklydo dainuodamas ir pirmą 
kartą gyvenime suklupo, šokdamas džigą, ogi paprastai susilaukda- 
vo pelnytų pagyrimų. 

Reikia pasakyti, kad Žinutė apie Džemsą Starą, įdėta į laikraščius, 
dar nepakliuvo Džekui Rajanui į akis. Todėl dorasis jaunuolis rūpi- 
nosi vien tik Hariu ir galvojo, kad svarbi kliūtis sutrukdė jo drau- 
gui ištesėti savo pažadą. Kitą dieną po Ervino šventės Džekas Ra- 
janas ketino važiuoti traukiniu į Glazgą, o iš ten vykti į Dočerto šach- 
tą, ir būtų taip padaręs, jei ne nuotykis, vos neatėmęs jam gyvybės. 

O atsitiko dalykas, galėjęs patvirtinti visų prietaringų žmonių, ku- 
rių Melrouzo fermoje buvo nemažai, teisumą. Stai kas nutiko gruo- 
džio dvyliktosios naktį. 

Ervinas, pajūrio miestelis Renfru grafystėje, turintis apie septy- 
nius tūkstančius gyventojų, išsidėstęs skardingame Skotijos pakran- 
tės įlinkyje, beveik prie pat Klaido įlankos. Jo uostas, neblogai ap- 
saugotas nuo vėjų, pučiančių iš atviros jūros, yra apšviečiamas ryš- 
kaus švyturio, rodančio, kaip priplaukti prie kranto, tad atsargūs 
jūreiviai negali apsirikti. Todėl šioje pakrantėje laivai duždavo re- 
tai, o pakrančių arba tolimojo plaukiojimo laivai, plaukiantys Klai- 

do įlanka pakeliui į Glazgą, patekę į Ervino užutėkį, galėdavo be 
jokio pavojaus manevruoti netgi tamsiausiomis naktimis. 

Jeigu miestelis turi šiokią tokią istorinę praeitį, O jeigu dar jo 
pilis kadaise priklausė Robertui Stiuartui, tai jame būtinai turi būti 
griuvėsiai. O Skotijoje visuose griuvėsiuose gyvena dvasios — bent 
jau taip galvojama visur, tiek kalnuose, tiek lygumose. O seniausi 
griuvėsiai, šioje pakrantės dalyje turėję, blogiausią šlovę, kaip tik ir 
buvo Roberto Stiuarto pilies griuvėsiai, vadinami Dendonaldo Kest- 
liu. 

Tuo metu Dendonaldo pilis — visų šalyje klaidžiojančių dvasių 
prieglauda — buvo visiškai apleista. Nedaug atsirasdavo norinčių 
kopti į aukštą uolą virš jūros, dvi mylios už miesto, kur dunksojo 
pilis. Retkarčiais koks nors keleivis panorėdavo apžiūrėti šiuos is- 
torinius griuvėsius, bet jam tekdavo ten eiti vienam: Ervino gyven- 
tojai nė už jokius pinigus nesutikdavo būti vedliais į šią baisią vie- 
tą. Cia galėjai prisiklausyti pasakojimų apie Ugnies moteris, apsi- 
gyvenusias senojoje pilyje. Prietaringiausi žmonės tvirtindavo savo 
akimis matę šias fantastines būtybes. Zinoma, tą patį būtų pasakęs 
19 Džekas Rajanas. 

Ogi iš tiesų kartkartėmis čia ant pusiau sugriautos sienos, čia 
bokšto viršūnėje, dunksančioje virš Dendonaldo pilies griuvėsių im- 
davo šokinėti ilgi liepsnos liežuviai. 

Ar tie liežuviai buvo panašūs į žmonių figūras? Ar jie nusipelnė 
Ugnies moterų pavadinimo, duoto jiems pakrantės gyventojų? Be 
abejo, tai buvo tik į prietarus linkusių protų iliuzija; mokslas šiam 
reiškiniui būtų radęs visiškai paprastą paaiškinimą. 

Siaip ar taip, visoje šalyje buvo tvirtai tikima, kad Ugnies mote- 
rys dažnai lankosi senosios pilies griuvėsiuose ir dažnai, ypač tam- 
siomis naktimis, ten ruošia laukinius šokius. Kad ir koks drąsuolis 
buvo Džekas Rajanas, jis vis tiek nebūtų drįsęs pagroti joms savuo- 
ju dūdmaišiu. 

— Joms pakanka ir senojo Niko, — kalbėdavo jis, — 0 aš jo šėto- 
niškajam orkestrui esu nereikalingas! 

Žinoma, be pasakojimų apie vaiduoklius nepraeidavo nė vienas 
vakaras. Džekas Rajanas žinojo aibę legendų apie Ugnies moteris, 
ir kai jam tekdavo apie jas pasakoti, jis galėdavo kalbėti be galo. 

Taigi Ervino klano šventės vakare, kai jau buvo išgerta daug elio, 
brendžio ir viskio, kuriuo baigiasi puota, Džekas Rajanas nedels- 
damas griebėsi savo mėgstamos temos visų klausytojų dideliam ma- 
lonumui, 0 gal ir dideliam siaubui. 

Vakarėlis vyko erdvioje Melrouzo fermos daržinėje, netoli nuo 
kranto. Viduryje dideliame geležiniame trikojyje liepsnojo koksas. 

Tirštas rūkas tvyrojo virš bangų, genamų į krantą stipraus pietva- 
karių vėjo. Naktis buvo juoda; debesyse nesimatė nė vienos pro- 
peršos; žemė, jūra ir dangus — viskas išnyko neperžvelgiamoje tam- 
soje. Toks oras nieko gero nebūtų žadėjęs laivui, įsidrąsinusiam 
įplaukti į Ervino įlanką. | 

Apskritai į šią mažą įlanką mažai kas įplaukia — dažniausiai 
stambūs laivai. Prekybiniai, buriniai arba gariniai laivai, jeigu nori 
įplaukti į Klaido įlanką, prisišvartuoja prie kranto šiek tiek šiauriau. 

Bet tą vakarą pasivėlinęs Žvejys būtų nustebęs, matydamas lai- 
vą, plaukiantį kranto link. O jeigu būtų pasidarę šviesu, jis būtų ne 
tik nustebęs, bet ir išsigandęs, nes laivas plaukė pavėjui, išskleidęs 
visas bures. 

Siauras įlankos žiotis supo didžiulės uolos, tad įplaukti į vidų bu- 
vo sunku; be to, neatsargus laivas rizikavo priartėti prie uolų ir su- 
dužti į jas. 

Vakaras baigėsi paskutiniuoju Džeko Rajano pasakojimu. Klau- 
sytojai persikėlė į šmėklų pasaulį ir buvo nusiteikę taip, kad galėjo 
bet kuo patikėti. 

Staiga lauke pasigirdo riksmai. 

Džekas Rajanas nutraukė pasakojimą, ir visi išbėgo iš daržinės. 
Naktis buvo tamst; vėjo gūsiai nuo jūros blaškė įstrižas lietaus čiurkš- 
les. 

Du ar trys žvejai, laikydamiesi už uolos, kad audra jų nenuneštų, 
garsiai šaukė įtemptais balsais. Džekas Rajanas ir dar keletas vyrų 
nubėgo prie jų. 

Žvejai šaukė ne fermos gyventojams, o laivui, kuris lėkė mirčiai 
į glėbį, nieko neįtardamas. 

Iš tikrųjų už kelių kabeltovų nuo kranto neryškiai matei tamsią 
masę. Iš signalinių žiburių galėjai spręsti, kad ten laivas: prie bizan- 
stiebio liepsnojo balta ugnis, ant dešiniojo borto — žalia, ant kai- 
riojo — raudona. Matyt, laivas su visomis iškeltomis burėmis lėkė į 
krantą. 

— Laivas žus! — riktelėjo Džekas Rajanas. 

— Taip, — atsakė vienas iš Žvejų, — jis nebegalės pakeisti halso, 
net jei pastebės pavojų! 

— Reikia jiems pasignalizuoti! — šūktelėjo vienas škotas. 

— Kaip? — paprieštaravo žvejys. — Toks vėjas užgesins bet kokį 
fakelą. 

Kol jie išpoškino šiuos žodžius, vėl pasigirdo riksmai.Bet kas juos 
išgirs, kai taip siaučia vėjas? Laivas jau nebegalėjo išvengti savo lem- 
ties. 

— Kam jis taip manevravo? — šūktelėjo vienas žvejys. 

— Nejaugi norėjo priplaukti prie kranto? — paklausė kitas. 

— Argi kapitonas nieko nežino apie Ervino švyturį? — paklausė 
Džekas Rajanas. 

— Tikriausiai žino, — atsakė vienas iš Žvejų, — jei tik jo neapga- 
vo... 

Nespėjo žvejys baigti, kai Džekas Rajanas siaubingai užkaukė. 
Kažin ar jį išgirdo ekipažas? Vargu, bet, šiaip ar taip, pernelyg vėlai, 
kad laivas dar galėtų išvengti baltuojančios tamsoje bangų mūšos 
linijos. 

Bet šis riksmas nebuvo, kaip galėjo atrodyti, paskutinis beviltiškas 
Džeko bandymas perspėti žūstančius žmones. Tą valandėlę Džekas 
Rajanas stovėjo į jūrą nugara. Jo bendražygiai irgi žiūrėjo į kažką, 
esantį už pusės mylios nuo jų. 

Ten dunksojo Dendonaldo pilis. Bokšto viršūnėje vėjo gūsiai 
plaikstė ilgą liepsnos liežuvį. 

— Ugnies moteris! — pagauti siaubo šaukė prietaringieji škotai. 

Tiesą sakant, reikėjo turėti turtingą vaizduotę, kad žiūrėdamas 
į liepsną matytum žmogų. Plaikstydamasi vėjyje kaip šviečianti vėlia- 
va, ji retkarčiais atitrūkdavo nuo bokšto viršūnės ir jau atrodydavo, 
kad tuoj užges, bet po akimirkos vėl prilipdavo savo melzganu ga- 
liuku prie griuvėsių. 

— Ugnies moteris! Ugnies moteris! — išsigandę šaukė valstiečiai 
ir Žvejai. 

Viskas paaiškėjo. Matyt, laivas, pasiklydęs rūke, iškrypo iš kelio 
ir pamanė, kad liepsna, besiplaikstanti Dendonaldo pilies viršūnėje, 
yra Ervino švyturio ugnis. Kapitonas galvojo, kad jau įplaukė į įlan- 
kos Žiotis, esančias už dešimties mylių į šiaurę, oO iš tiesų lėkė tiesiai 
į krantą, kur laivo laukė tikra pražūtis. 

Jeigu dar nevėlu, ko griebtis, kad išgelbėtum laivą? Galbūt už- 
kopti ant griuvėsių ir užgesinti liepsną, kad liautųsi klaidinti laivą? 

Zinoma, tatai ir reikėjo padaryti, ir nedelsiant; bet koks škotas 
galėtų pagalvoti, o pagalvojęs — ryžtis pasikėsinti į Ugnies moterį? 
Nebent Džekas Rajanas. Jis buvo drąsus, ir netgi įgimtas prietarin- 
gumas nebūtų nuslopinęs jo kilnaus ryžto. 

Bet buvo vėlu. Per stichijos dundėjimą pasigirdo baisus traške- 
sys. Laivas užlėkė ant seklumos. Jo ugnys užgeso. Regis, baltuojan- 
ti bangų mūšos linija perlūžo: laivas trenkėsi į ją, parvirto ant šono 
ir sudužo į rifus. 

Tą akimirką — koks keistas sutapimas! — ilgoji liepsna išnyko, 
lyg ją būtų nuplėšęs stiprus vėjo gūsis. Jūra, dangus, krantas — vėl 
viskas nugrimzdo į nepermatomą tamsą. 

— Ugnies moteris! — paskutinį kartą riktelėjo Džekas Rajanas, 

kai nesuvokiamas reiškinys, antgamtiškas tiek jam, tiek ir jo drau- 
gams, staiga išnyko. 

Cia vyriškumas, apleidęs prietaringuosius škotus šmėklos akivaiz- 
doje, vėl sugrįžo, nes iškilo akivaizdžiai realus pavojus, — reikėjo 
gelbėti žmones. Įsisiautėjusi stichija jų negąsdino. Apsijuosę vir- 
vėmis, jie puolė į pagalbą sudužusiam laivui, 0 jų narsumas buvo 
nė kiek nemažesnis nei anksčiau juos sukaustęs prietaringumas. 

Laimė, jiems pavyko išgelbėti žmones, nors kai kurie gelbėto- 
jai, tarp jų ir drąsusis Džekas Rajanas, smarkiai susitrenkė į akme- 
nis. Bet laivo kapitonas ir aštuoni ekipažo žmonės buvo pristatyti į 
krantą gyvi ir nenukentėję. 

Tai buvo norvegų brigas ,Motala“, plukdęs į Glazgą medieną. 
Kapitonas, suklaidintas ugnies, liepsnojusios Dendonaldo pilies 
bokšte, pasuko laivą į krantą, užuot įplaukęs į Klaido įlanką. 

Dabar iš „Motalos“ nieko nebeliko, išskyrus nuolaužas, kurias 
bangų mūša išsvaidė po kranto uolas. 


Dvyliktasis skyrius 
Džeko Rajano žygdarbiai 


Džeką Rajaną ir tris jo draugus, taip pat sužeistus, nunešė į Mel- 
rouzo fermą, kur jiems nedelsiant buvo suteikta pagalba. 

Džekas nukentėjo labiausiai, nes tą akimirką, kai jis, apsijuosęs 
virve, puolė į jūrą, įnirtingos bangos švystelėjo jį ant rifo. Nedaug 
trūko, ir jo draugai būtų ištempę į krantą tik jo negyvą kūną. 

Narsusis jaunuolis buvo priverstas dvi dienas vartytis lovoje, o 
tai jį labai pykdė. Bet kai jam leido dainuoti, kiek tik nori, jis tapo 
kantresnis, o linksmas jo balsas nuolat skardeno fermoje. Bet po šio 
nuotykio jis dar labiau bijojo visokių gnomų ir dvasių, kurie mėgsta 
kamuoti vargšus Žmones, ir apkaltino juos pražudžius „Motalą“. 
Niekas negalėjo jo įtikinti, kad Ugnies moterys neegzistuoja ir kad 
liepsną, netikėtai pasirodančią griuvėsiuose, sukelia vien tik fiziniai 
reiškiniai. Jo draugai, dar atkaklesni nei jis, nė nemanė atsisakyti 
prietarų. Jų nuomone, Ugnies moteris tyčia priviliojo „Motalą" prie 
kranto, 0 jos nepatrauksi į atsakomybę — tai tas pats lyg nubausti 
uraganą! Teismo valdininkai gali kelti bylų, kiek jiems patinka: lieps- 
nos nepasodinsi į kalėjimą, neapčiuopiamos būtybės nesukaustyti 
grandinėmis. Reikia pasakyti, kad vėlesnis tyrimas padarė beveik to- 
kią prietaringą išvadą. 

Iš tiesų teismo valdininkas, kuriam buvo pavesta ištirti įvykį, at- 
vyko norėdamas paklausti katastrofos liudytojus. Visi tvirtino, kad 
laivas sudužo, nes Dendonaldo pilies griuvėsiuose pasirodė antgam- 
tinė būtybė — Ugnies moteris. 

Suprantama, teisingumo negalėjo patenkinti tokie aiškinimai. Be 
abejo, griuvėsiuose turėjo vykti visiškai natūralus reiškinys. Bet ar 
čia buvo atsitiktinumas, ar pikta užmačia? Štai ką reikėjo išsiaiškinti 
tardytojui. 

Tegu žodžiai „pikta užmačia" nenustebina skaitytojo. Nereikia 
pernelyg gilintis į istoriją, kad surastume tam patvirtinimų. Dauge- 
lis laivų plėšikų bretonų krante tuo ir vertėsi: suviliodavo laivą plauk- 

ti ant rifų, o kai jis suduždavo, dalydavosi grobį. Čia, žiūrėk, kele- 
tas dervingų medžių, uždegtų naktį, nuviliodavo laivą į tokias vie- 
tas, iš kur jis nebeišplaukdavo; čia, žiūrėk, fakelas, pririštas prie jau- 
čio ragų ir judantis pagal gyvulio įgeidžius, apgaudavo ekipažą, ir 
laivas pasiklysdavo. Pakliuvęs į tokius žabangus, laivas anksčiau ar 
vėliau suduždavo, o tuo pasinaudodavo piktadariai. Turėjo įsikišti 
teisingumas, kad būtų išnaikintas toks barbariškumas. Gali būti, kad 
ir šį kartą nusikaltėliai prisiminė senuosius kranto plėšikų įpročius. 

Taip galvojo policijos agentai, nepaisydami to, ką sako Džekas 
Rajanas ir jo draugai. Žmonės, išgirdę apie tyrimą, pasiskirstė į dvi 
stovyklas: vieni tik gūžčiojo pečiais, kiti, baikštesni, pareiškė, kad 
toks iššūkis, mestas antgamtinėmis būtybėms, tikriausiai taps naujų 
katastrofų priežastimi. 

Vis dėlto tyrimas vyko labai nuodugniai. Policijos agentai nuvy- 
ko į Dendonaldo pilį ir labai kruopščiai ją apžiūrėjo. 

Tardytojas pirmiausia norėjo nustatyti, ar neliko žemėje pėdsa- 
kų, kurie būtų kieno nors kito, bet ne dvasių. Tačiau jokių pėdsakų, 
nei senų, nei vėlesnių neaptiko, nors žemė, pažliugusi po vakarykščio 
lietaus, būtų išsaugojusi netgi mažiausias žymes. 

— Dvasių pėdsakai! — šūktelėjo Džekas Rajanas, sužinojęs apie 
pirmųjų paieškų nesėkmę. — Tai tas pats, lyg pelkėje ieškotum žalt- 
vykslės pėdsakų. 

Taigi, pirmoji tyrimų dalis buvo be rezultatų. Neįtikėtina, kad 
antroji būtų bent kiek sėkmingesnė. 

Buvo bandoma nustatyti, kokiu būdu buvo uždegta ugnis bokšto 
viršūnėje, kokios medžiagos buvo naudojamos kurui, ir pagaliau, kas 
liko, užgesus ugniai. 

Nebuvo rasta jokių ugnies įkūrimo pėdsakų: nei apdegusių deg- 
tukų, nei popieriaus skiaučių. 

Lygiai taip pat nebuvo rasta nei sausų žolių, nei sausų šakelių, 
nei malkų, nors buvo aišku, kad reikėjo nemažai kuro, norint, jog 
naktį degtų tokia stipri ugnis. 

Netgi nebuvo rasta laužo liekanų. Kadangi nebuvo nei pelenų, 
nei degėsių, nei nuodėgulių, nei suodžių, tad netgi nepavyko nusta- 
tyti, kurioje vietoje buvo uždegta ugnis. Nei ant žemės, nei ant uolų 
nebuvo jokių juodų dėmių. Galbūt kuris nors piktadarys laikė ugnį 
rankose? Tai buvo nelabai panašu į tiesą, nes liudytojų žodžiais, 
liepsna buvo didžiulė, — juk „Motalos" ekipažas, nepaisant rūko, 
pamatė ją, būdamas už kelių mylių nuo kranto. 

— Taip! — šūkčiojo Džekas Rajanas. — Ugnies moteris moka ap- 
sieiti be degtukų! Jai tereikia pūstelėti, ir oras aplink ją užsilieps- 
noja, o pelenų nuo jos laužo niekada nelieka! 

Taigi, tardymo organai liko su savo rūpesčiais, o prie daugybės 
vietinių legendų prisidėjo dar viena, kuri turėjo įamžinti „Motalos" 
žūtį ir nenuginčijamai įrodyti Ugnies moters egzistavimą. 

"Toks drąsus ir tvirto sudėjimo jaunuolis, kaip Džekas Rajanas, 
be abejo, negalėjo ilgai tvarsytis lovoje. Sutrenkimai ir raiščių pa- 
tempimai negalėjo paguldyti jo ilgesniam laikui. Jis neturėjo kada 
sirgti. O jeigu sveikame Pietų Skotijos klimate kas neturi laiko sirgti, 
tas ir neserga. 

Taigi Džekas Rajanas greitai pasveiko. Vos atsistojęs ant kojų, 
jis nutarė, prieš griebdamasis darbo fermoje, įvykdyti vieną savo ke- 
tinimą. Jis norėjo aplankyti savo draugą Harį ir sužinoti, kodėl šis 
neatvyko į Ervino šventę. 

Toks Hario, visada tesinčio pažadus, poelgis buvo nepaaiškina- 
mas. Be to, neįtikėtina, kad senojo meistro sūnus nebūtų girdėjęs 
apie „Motalos“" katastrofą, kuri buvo smulkiai aprašyta laikraščiuo- 
se. Haris turėjo sužinoti, ką nuveikė Džekas Rajanas, gelbėdamas 
skęstančiuosius ir kas jam atsitiko. Kodėl jis neatvyko į fermą pa- 
spausti draugui rankos? Iš kur toks neatidumas? 

Ne, jeigu Haris nepasirodė, vadinasi, jis negalėjo pasirodyti. Dže- 
kas Rajanas būtų greičiau patikėjęs, kad nėra Ugnies moterų, nei 
suabejojęs savo draugo ištikimybe. 

Taigi, praėjus dviems dienoms po laivo sudužimo, Džekas Raja- 
nas žvaliai patraukė į kelionę. Tvirtas vaikinas jau visiškai nebejautė 
sutrenkimų. Linksmos dainos aidu pažadinęs uolingą krantą, jis nu- 
žingsniavo prie geležinkelio, einančio per Glazgą ir Sterlingą į Ko- 
landerį. 

laukdamas traukinio, jis pastebėjo tokį skelbimą: 

„Gruodžio ketvirtąją inžinierius Džemsas Staras iš Edinburgo 
Girentono prieplaukoje įsėdo į garlaivį „Velso princas" ir tą pačią die- 
ną išlipo Sterlinge. Nuo to laiko nieko apie jį daugiau nežinoma. 

Visas su juo susijusias Žinias prašome siųsti Karališkojo institu- 
to pirmininkui Edinburge". 

Džekas Rajanas, stabtelėjęs prie šio skelbimo, perskaitė jį du- 
kart, niekaip negalėdamas atsistebėti. 

— Misteris Staras! — šūktelėjo. — Bet kaip tik gruodžio ketvir- 
tąją dieną sutikau jį su Hariu Jarou šulinio laiptuose! Štai praėjo 
jau dešimt dienų! Nuo to laiko jis daugiau nebepasirodė... Ar ne 
tai sutrukdė mano bičiuliui atvykti į Ervino šventę? 

Negaišdamas laiko raštiškam pranešimui Karališkojo instituto 
pirmininkui, ką Žino apie Džemsą Starą, šaunusis vaikinas įšoko į 
traukinį, tvirtai nutaręs pirmiausia nukakti prie Jarou šulinio. Ten, 
jeigu reikės, nusileis į Dočerto šachtos dugną ir suras Harį, o kartu 

ir inžinierių Džemsą Starą. 

Po trijų valandų jis išlipo iš traukinio Kolanderio stotyje ir grei- 
tai patraukė link Jarou šulinio. 

— Jie daugiau nepasirodė, — kalbėjo pats su savimi vaikinas. — 
Kodėl? Atsirado kokia nors kliūtis? Arba juos šachtos gilumoje su- 
laikė svarbus darbas? Sitai aš sužinosiu! 

Ir Džekas Rajanas, paspartinęs žingsnį, greičiau nei per valan- 
dą pasiekė Jarou šulinį. 

Iš išorės niekas nebuvo pasikeitę. Aplink tokia pat tyla. Nė vie- 
no gyvo padaro šioje dykumoje. 

Džekas Rajanas žengė po apgriuvusia stogine, dengiančia šuli- 
nio angą. Jis įsispoksojo į prarają — ir nieko nepamatė; paskui įsi- 
klausė — ir nieko neišgirdo. 

— O mano lempa! — šūktelėjo jis. — Kodėl jos nėra įprastoje 
vietoje? 

Lempa, kuria naudodavosi Džekas Rajanas, leisdamasis į šach- 
tą, paprastai stovėdavo kampe, netoli nuo viršutinių laiptų aikšte- 
lės. Dabar jos ten nebebuvo. 

— Štai ir pirmoji kliūtis, — tarė Džekas Rajanas, pradėdamas ne- 
rimauti. Paskui, neabejodamas ir nepaisydamas prietaringos baimės, 
šūktelėjo: — Eisiu, net jei ten bus tamsiau nei pragare! 

Ir jis ėmė leistis ilgomis kopėčiomis, dingstančiomis bedugnia- 
me šulinyje. 

Kad tam ryžtųsi, Džekas Rajanas turėjo gerai prisiminti savo 
ankstesnius šachtininko įpročius ir puikiai pažinoti Dočerto šachtą. 

Beje, jis leidosi labai atsargiai. Jo kojos apčiuopdavo kiekvieną 
laiptelį. Kai kurie buvo pagraužti kirminų. Vienas neatsargus žings- 
nis — ir vaikinas būtų nukritęs į pusantro tūkstančio pėdų gilumo 
prarają. Todėl Džekas Rajanas skaičiavo kiekvieną nusileistą laiptų 
aikštelę. Jis žinojo, kad pasieks šachtos dugną, tik nusileidęs tris- 
dešimt aikštelių. O ten jau bus nesunku, kaip jis galvojo, surasti ko- 
tedžą, esantį, kaip Žinia, pagrindinio štreko gale. 

Taip jis pasiekė dvidešimt šeštąją aikštelę. Nuo šachtos dugno jį 
skyrė tik du šimtai pėdų. Jis nuleido koją, mėgindamas užčiuopti 
pirmąjį dvidešimt septintųjų kopėčių laiptelį. Bet jo koja pakibo 
tuštumoje, neužtikusi jokios atramos. 

Džekas atsiklaupė ir pabandė ranka surasti kopėčių galą... Veltui. 

Aišku, kad dvidešimt septintųjų kopėčių savo vietoje nebėra. Va- 
dinasi, jas nuėmė. 

— Ar tik čia nepasisuko Senasis Nikas? — tarė pats sau Džekas 
Rajanas, truputį būgštaudamas. 

Džekas Rajanas stovėjo, sukryžiavęs rankas, stengdamasis ką 

nors įžvelgti nepermatomoje tamsoje. Paskui jam atėjo į galvą, kad 
jeigu jis negali nusileisti, vadinasi, šachtos gyventojai negali išlipti. 
Iš tiesų tarp išorinio pasaulio ir šachtos gelmių nebuvo jokio kito- 
kio susiekimo. Ir jeigu žemutinės Jarou šulinio kopėčios buvo nuim- 
tos po jo paskutinio apsilankymo, tad kas atsitiko su senuoju Simo- 
nu Fordu, su jo žmona, sūnumi ir inžinieriumi? Kadangi Džemso 
Staro buvo ieškoma, vadinasi, jis neišlipo iš šachtos nuo tos dienos, 
kai Džekas Rajanas sutiko jį Jarou šulinyje. Kaip nuo to laiko vertėsi 
kotedžo gyventojai? Ar pakako maisto nelaimėliams, uždarytiems 
po žeme pusantro tūkstančio pėdų gylyje? 

Sios mintys akimirksniu šmėkštelėjo Džeko Rajano galvoje. Jis 
suprato, kad vienas nenusigaus iki kotedžo. Dabar jau neabejojo, 
kad piktadariai tyčia nuėmė kopėčias. Teismo valdininkai, žinoma, 
piktadarybę išaiškins, bet reikia kuo greičiau jiems apie tai pranešti. 

Džekas Rajanas pasilenkė virš aikštelės. 

— Hari! Hari! — sušuko jis galingu savo balsu. 

Aidas kelis kartus pakartojo Hario vardą ir nutilo Jarou šulinio 
gilumoje. 

Džekas Rajanas greitai pakilo aukštutinėmis kopėčiomis ir išėjo 
į dienos šviesą. Jis nutarė negaišti laiko. Nė karto nestabtelėjęs, 
nubėgo iki Kolanderio stoties. Ten jam tereikėjo palaukti vos ke- 
lias minutes, kol atvyko Edinburgo ekspresas, ir trečią valandą po 
pietų vaikinas jau buvo pas sostinės lordą prefektą. 

Ten jį nepertraukdami išklausė. Pateikiamų detalių tikslumas 
išsklaidė bet kokias abejones. Apie tai tuoj pat buvo pranešta serui 
Elfistonui — ne tik kolegai, bet ir asmeniniam Džemso Staro drau- 
gui, — Ir jis paprašė leidimo vadovauti paieškoms, kurias nedelsiant 
buvo nutarta atlikti Dočerto šachtoje. Serui Elfistonui į pagalbą bu- 
vo atsiųsti keli agentai. Jie pasiėmė su savimi lempas, kirtiklius, il- 
gas kopėčias, nepamiršdami ir maisto bei vaistų. Netrukus visi, va- 
dovaujami Džeko Rajano, patraukė į Eberfoilo kasyklas. 

Tą vakarą seras Elfistonas, Džekas Rajanas ir agentai atvyko prie 
Jarou šulinio ir nusileido iki dvidešimt šeštosios aikštelės, kur prieš 
keletą valandų Džekas sutiko neįveikiamą kliūtį. Į šulinio gilumą 
nuleido lempas, pririštas prie ilgų virvių, ir įsitikino, kad keturių pas- 
kutiniųjų kopėčių nėra. 

Neliko abejonių, kad bet koks susisiekimas tarp viršaus ir šach- 
tos gelmių buvo tyčia nutrauktas. 

— Ko mes laukiame, pone? — nekantriai klausinėjo Džekas Rajanas. 

— Laukiame, kol bus ištrauktos lempos, mano drauge, — atsakė 
seras Elfistonas. — Paskui nusileisime į žemutinį štreką, ir tu nuve- 
si mus... 

— Į kotedžą! — šūktelėjo Rajanas. — O jeigu reikės, tai ir į gi- 
liausias šachtos prarajas! 

Kai tik lempos buvo ištrauktos, agentai pririšo prie aikštelės vir- 
vines kopėčias. Jos besivyniodamos nukrito žemyn. Zemutinės aikš- 
telės buvo sveikos, tad jomis buvo galima naudotis, leidžiantis nuo 
vienos prie kitos. 

Leistis buvo labai sunku. Džekas Rajanas pirmasis pakibo ant 
siūbuojančių kopėčių ir pirmasis pasiekė šachtos dugną. Netrukus 
prie jo prisijungė seras Elfistonas ir agentai. 

Apskrita aikštelė, sudaranti Jarou šulinio dugną, buvo visiškai 
tuščia, ir seras Elfistonas smarkiai nustebo, išgirdęs Džeko Rajano 
šūksnį: 

— Stai kopėčių liekanos! Jos pusiau apdegusios! 

— Apdegusios? — pakartojo seras Elfistonas. — Taip, tikrai, štai 
ir nuodėguliai. 

— Kaip jūs galvojate, sere, — paklausė Džekas Rajanas, — kam 
inžinieriui Džemsui Starui prireikė nudeginti kopėčias ir nutraukti 
bet kokį susisiekimą su išoriniu pasauliu? 

— Taip, — mąsliai atsakė seras Elfistonas. — Į kelią, mano drau- 
ge, į kotedžą! Ten viskas paaiškės! 

Džekas Rajanas abejodamas pakraipė galvą ir paėmęs lempą iš 
vieno agento rankų, greitai nužingsniavo pagrindiniu Dočerto šach- 
tos štreku. Bendražygiai nusekė iš paskos. 

Po ketvirčio valandos Seras Elfistonas ir jo palydovai pasiekė įdu- 
bą, kurios gale buvo įrengtas Simono Fordo kotedžas. Sviesos lan- 
guose nebuvo. 

Džekas Rajanas šoko prie durų ir atplėšė jas. Kotedžas buvo 
tuščias. 

Tamsiojo būsto kambariai buvo nuodugniai apžiūrėti. Viduje — 
jokių prievartos ženklų. Visur ideali tvarka, tarsi senoji Medžė dar 
būtų čia. Maisto atsargos pakankamai didelės, jų būtų užtekę For- 
do šeimai kelioms dienoms. 

Taigi buvo visiškai neaišku, kodėl nėra šeimininkų. Bet ar buvo 
įmanoma nustatyti, kada jie išėjo? Be abejo, nes požemyje, kur ne- 
galima atskirti dienos nuo nakties, Medžė paprastai kiekvieną die- 
ną paženklindavo kryžiuku savo kalendoriuje. 

Kalendorius kabojo svetainėje ant sienos. Paskutinis kryžiukas bu- 
vo brūkštelėtas gruodžio šeštą dieną, tai yra praėjus dienai po Džem- 
so Staro atvykimo. Tatai galėjo patvirtinti ir Džekas Rajanas. Ma- 
tyt, gruodžio šeštąją, vadinasi, prieš dešimt dienų, Simonas Fordas, 
jo žmona, sūnus ir svečias apleido kotedžą. Ar jie taip ilgai negrįžta, 
nes inžinierius ėmėsi naujų žvalgymo darbų? Turbūt ne. Bent taip 

galvojo seras Elfistonas. Atidžiau apžiūrėjęs kotedžą, jis vis dar ne- 
žinojo, ko griebtis. 

"Tamsa buvo neperžvelgiama. Tiktai lempos agentų rankose švietė 
lyg Žvaigždės šioje neperregimoje tamsumoje. 

Ir staiga Džekas Rajanas šūktelėjo. 

— Ten! Ten! — kartojo jis, ir jo ranka rodė į gana ryškią šviesos 
dėmę, šokčiojančią tamsioje štreko gilumoje. 

— Bičiuliai, bėkime į tą šviesą! — tarė seras Elfistonas. 

— Į dvasios ugnelę? — riktelėjo Džekas Rajanas — Kam? Mes 
niekada jos nepavysime. 

Karališkojo instituto pirmininkas ir agentai, nelabai prietaringi 
žmonės, puolė link mirkčiojančios ugnies. Džekas Rajanas, nugalėjęs 
baimę, šoko paskui juos. 

Tai buvo ilgos ir varginančios gaudynės. Atrodė, kad ugnelę lai- 
ko rankose nedidelė, bet nepaprastai vikri būtybė, kuri kas valandėlę 
pradingdavo už posūkių ir vėl pasirodydavo kokio nors skersinio 
štreko gilumoje. Greitai šokčiodama čia vienoj pusėj, čia kitoj, ji 
išnykdavo iš akių. Atrodydavo, kad ji visiškai prapuolė, bet staiga 
žibintuvėlis vėl aiškiai švysteldavo. Apskritai atstumas tarp jos ir per- 
sekiotojų mažėjo iš lėto, tad Džekas Rajanas ne veltui galvojo, kad 
jos neįmanoma pagauti. 

Bevaisės gaudynės tęsėsi jau valandą. Seras Elfistonas ir jo paly- 
dovai vis labiau krypo į Dočerto šachtos pietrytinę dalį. Jie irgi 
pradėjo savęs klausinėti, ar jie kartais nesivaiko nepagaunamos 
žaltvykslės. 

Bet tuo metu atstumas tarp ugnelės ir persekiotojų tarsi pradėjo 
mažėti. Gal bėgančioji būtybė pavargo, o gal ji norėjo įsivilioti serą 
Elfistoną ir jo palydovus ten, kur galbūt buvo įvilioti kotedžo gy- 
ventojai, — sunku pasakyti. Siaip ar taip, agentai, matydami, kad 
tikslas artėja, padvigubino jėgas. Ugnelė, visą laiką šmėkščiojusi dau- 
giau nei už dviejų šimtų žingsnių, dabar buvo arčiau nei už penkias- 
dešimties, o atstumas vis mažėjo. Tas, kuris nešėsi žibintuvėlį, pasi- 
darė ryškesnis. Retkarčiais, kai jis pasukdavo galvą, buvo galima 
įžvelgti lyg ir žmogaus profilį, — jeigu tik ne dvasia pasivertė žmo- 
gumi. Džekas Rajanas buvo priverstas prisipažinti, kad vejasi anaip- 
tol ne antgamtinę būtybę. 

— Drąsiau, bičiuliai! — šaukė jis, spartindamas žingsnį. — Ji pa- 
vargo! Mes greitai ją pavysime, ir jeigu ji tokia pat iškalbi, kaip ir 
greita, daug ką mums papasakos! 

Tačiau gaudynės darėsi vis sunkesnės. Giliausioje šachtos dalyje 
štrekai kryžiavosi lyg labirinto takai. Tokioje painiavoje bėglys leng- 
vai galėjo išsprūsti: jam būtų pakakę užgesinti Žibintuvėlį ir šoktelėti 

į šoną, į kokį nors tamsų skersgatvį. 

Tikrai, galvojo seras Elfistonas, jeigu jis nori pasislėpti nuo mūsų, 
kodėl to nedaro? 

Nepagaunamoji būtybė kol kas negesino žibinto, bet vos tik tokia 
mintis šmėkštelėjo serui Elfistonui, kai ugnelė staiga užgeso, ir agen- 
tai, vydamiesi toliau, netrukus atsidūrė prieš siaurą angą tarp ska- 
lūno sluoksnių, žemutinio praėjimo gale. 

Seras Elfistonas, Džekas Rajanas ir jų bendražygiai gana grei- 
tai, pasitvarkę lempas, prasibrovė pro angą. 

Bet jie nenubėgo nė šimto žingsnių naujuoju tuneliu, platesniu 
ir aukštesniu, kai staiga sustojo. 

Prie sienos ant žemės gulėjo keturi kūnai — galbūt keturi lavonai. 

— Džemsas Staras, — sušnibždėjo seras Elfistonas. 

— Hari! Hari! — šaukė Džekas Rajanas, puldamas prie savo 
draugo. 

Iš tiesų tai buvo inžinierius, Medžė, Simonas Fordas ir Haris. 
Jie gulėjo nejudėdami. Bet staiga vienas iš išsitiesusių kūnų kils- 
telėjo, ir pasigirdo silpnas senosios Medžės šnibždesys: 

— Juos!..Iš pradžių juos... 

Seras Elfistonas, Džekas Rajanas ir agentai paskubomis atgaivino 
inžinierių ir jo palydovus, davę jiems išgerti po kelis stiprinančių vaistų 
lašelius. Tai jiems beveik iš karto pasisekė. Nelaimingieji, dešimt dienų 
palaidoti Naujajame Eberfoile, vos nenumirė nuo išsekimo. 

Ir jeigu per tą ilgą įkalinimo laiką jie nenumirė, — kaip pasakė 
Džemsas Staras serui Elfistonui, — tai tik todėl, kad triskart šalia 
savęs rado duonos ir ąsotį vandens. Be abejo, gailestingoji būtybė, 
kuriai jie turėjo būti dėkingi už gyvybes, negalėjo niekuo jiems dau- 
giau padėti. 

Seras Elfistonas paklausė savęs, ar tai nebus darbas to nepagau- 
namojo padaro, kuris juo atvedė tiesiai į tą vietą, kur gulėjo Džem- 
sas Staras ir jo draugai. 

Kaip ten bebūtų, inžinierius, Medžė, Simonas Fordas ir Haris 
buvo išgelbėti. Juos nuvedė į kotedžą, praeidami pro tą pačią angą, 
kurią nepagaunamasis vedlys lyg tyčia parodė serui Elfistonui. 

Tos angos, kurią Džemsas Staras ir jo draugai išsprogdino dina- 
mitu, jie negalėjo surasti, nes ji buvo aklinai užmūryta akmens nuo- 
laužomis. Neperžvelgiamoje tamsoje jiems nepavyko nei surasti, nei 
išversti šios užtvaros. 

Vadinasi, kol jie tyrinėjo didžiulius požemius, kažkieno piktava- 
liška ranka tyčiomis nutraukė bet kokį susisiekimą tarp Senojo ir 
Naujojo Ebertoilų! 

Tryliktasis skyrius 
Kolsitis 


Praėjus trejiems metams po aprašytųjų įvykių, Žoano arba Mu- 
rėjaus kelionių žinynai ėmė rekomenduoti turistams, besilankan- 
tiems Sterlingo grafystėje, „praleisti keletą valandų Naujojo Eber- 
foilo kasyklose". 

Nei Senajame, nei Naujajame pasaulyje nebuvo kitų tokių ka- 
syklų, kur galėtum pamatyti tokį nuostabų reginį. 

Pirmiausia lankytojas be jokio vargo ir rizikos nusileisdavo iki 
pat šachtos dugno, į pusantro tūkstančio pėdų gylį. Už septynių my- 
lių į pietvakarius nuo Kolanderio žemės paviršių pasiekia nuolai- 
dus tunelis su monumentaliu įėjimu, papuoštu dantytais bokšteliais. 
Šis platus, šiek tiek nuožulnus tunelis vedė tiesiai į požemį, tikrą 
gamtos stebuklą Skotijos žemės gelmėse. 

Po grafystės žemėmis įsikūrusį miestelį, iškilmingai pavadintą 
Kolsičiu (Kolsitis — anglies miestas /angl./) dvivėžiu bėgių keliu va- 
žinėjo traukiniai, varomi hidraulinės traukos. 

Lankytojas, atvykęs į Kolsitį, atsidurdavo ypatingoje aplinkoje, 
— pagrindinis šviesos ir šilumos šaltinis čia buvo elektra. 

Iš tiesų, ventiliaciniai šuliniai, kad ir kiek jų bebūtų, reikiamai 
nepajėgtų išskaidyti Naujojo Eberfoilo tamsos. Betgi šį niūrų urvą 
nutvieksdavo ryški šviesa, nes daugybė elektros diskų atstodavo 
saulę. Pakabinti prie skliautų, pritvirtinti prie natūralių kolonų, be 
paliovos maitinami srovės, kurią tiekdavo elektromagnetinės ma- 
šinos, šie šviesuliai, čia atstodavę žvaigždes, čia saulę, dosniai ap- 
šviesdavo požeminį pasaulį. Kai ateidavo poilsio metas, tereikėda- 
vo pasukti jungiklį, ir kasyklų gelmėse ateidavo dirbtinė naktis. 

Visi apšviečiamieji aparatai, dideli ir maži, veikė vakuume, tai 
yra jų šviečiantieji lankai visiškai nesiliesdavo su aplinkiniu oru. Jei- 
gu ore net susikaipdavo pavojingas rūdynų dujų kiekis, nereikėjo 
bijoti sprogimo. Todėl elektra buvo plačiai naudojama visoms namų 
ūkio ir pramonės reikmėms tiek Kolsičio kotedžuose, tiek ir Nau- 

jojo Eberfoilo kirtavietėse. 

Pirmiausia reikia pasakyti, kad Džemso Staro prielaidos, susiju- 
sios su naujuoju telkiniu, visiškai pasiteisino. Anglies klodai buvo 
be galo turtingi. Sachtininkų kirtiklis pirmąkart įsmigo į naujus 
sluoksnius vakarinėje urvo dalyje, ketvirtis mylios nuo Kolsičio. Va- 
dinasi, naujoji gyvenvietė nebuvo gavybos centras. Požeminiai dar- 
bai jungėsi su antžeminiais ventiliaciniais ir pakėlimo šuliniais, ku- 
riais vyko susiekimas tarp įvairių šachtos lygių, 0 taip pat su žemės 
paviršiumi. Didžiulis tunelis, kuriuo važinėjo traukiniai, varomi hid- 
raulinės traukos, buvo skirtas tik keleivių transportavimui. 

Skaitytojas prisimena tą nuostabų, milžinišką urvą, kuriame pir- 
mosios žvalgybos metu sustojo senasis meistras su savo draugais. Ka- 
žin kur aukštai virš jų kilo smailus kupolas. Atramos, ant kurių jis 
dunksojo, išnyko trijų šimtų pėdų aukštyje, — grotas savo aukščiu 
galėjo lygintis su Mamutų sale Kentukio urve. 

Zinoma, kad ta milžiniška salė, pati didžiausia iš visų Amerikos 
urvų, gali sutalpinti penkis tūkstančius žmonių. Naujajame Eberfoile 
esanti salė buvo tokio pat dydžio ir panašios išvaizdos. Bet užuot 
išvydęs nuostabius garsiojo urvo stalaktitus, žvilgsnis čia stabtelėdavo 
ties anglies klodais, kurie visur kyšojo iš sienų, tarsi juos spaustų 
skalūno sluoksniai. Jie buvo panašūs į reljefus iš juodojo gintaro, o 
jų briaunos žėrėjo atmušdamos šviečiančiųjų diskų spindulius. 

Po šiais skliautais tyvuliavo ežeras, tokios pat dydžio kaip Negy- 
voji jūra Mamutų urve, — gilus ežeras, kurio skaidriame vandenyje 
knibždėjo beakės žuvys ir kurį inžinierius pavadino Malkolmo eže- 
ru. 

Čia, milžiniškame natūraliame požemyje, Simonas Fordas pasi- 
statydino naują kotedžą, kurio nebūtų keitęs į geriausią namą Princų 
gatvėje Edinburge. Puikus būstas stovėjo ant ežero kranto, ir penki 
jo langai žvelgė į niūrius vandenis, nuvilnijančius toli už žmogaus 
matymo ribų. 

Po dviejų mėnesių šalia Simono Fordo kotedžo atsirado kitas gy- 
venamasis būstas: tai buvo Džemso Staro namas. Inžinierius atsi- 
davė Naujajam Eberfoilui siela ir kūnu. Jis irgi norėjo ten gyventi, 
ir tik neatidėliotini reikalai priversdavo jį iškopti į paviršių. Čia, 
gelmėse, jis buvo tarp angliakasių ir gyveno jų gyvenimą. 

Atsivėrus naujiems anglies klodams, senųjų kasyklų darbininkai 
atidėjo į šalį arklą bei akėčias ir vėl griebėsi laužtuvo bei kirtiklio. 
Įsitikinę, kad visiems užteks darbo ir kad už jį gerai mokama, nes 
anglies gavyba vyksta sėkmingai, jie iš viršaus nusileido į žemės gel- 
mes ir įsikūrė šachtoje, kuri savo struktūra puikiai tiko tokioms gy- 
venvietėms. 

Plytiniai šachtininkų nameliai vaizdingai išsidėstė ant Malkolmo 
ežero kranto ir po arkomis, kurios tarsi katedros kontrforsai laikė 
skliautus. Kirtikai, smulkinantys uolieną, dešimtininkai, vadovaujan- 
tys darbams, išgabentojai, vežiojantys anglį, sutvirtintojai, atramo- 
mis, paramstantys galerijas, kelininkai, taisantys kelius, mūrininkai, 
akmenimis užtaisantys išnaudotas kirtavietes, — žodžiu, visi darbi- 
ninkai, triūsiantys prie požeminių darbų, apsigyveno Naujajame 
Eberfoile, ir taip palengva susiformavo Kolsitis, išsidėstęs po ryti- 
niu Ketraino ežero kraštu, vakarinėje Sterlingo grafystės dalyje. 

Taip ant Malkolmo ežero krantų iškilo gyvenvietė, panaši į fla- 
mandų kaimą. Virš jos, ant didžiulės uolos, kurios papėdę skalavo 
požeminio ežero vandenys, stūksojo koplyčia, skirta šventajam Ju- 
lijui. 

Kai požeminį miestą apšviesdavo elektrinės saulės, kabančios 
prie skliautų piliastrų arba po kupolų arkomis, jis atrodydavo šiek 
tiek fantastiškai, neįprastai ir visiškai pateisindavo vadovų rekomen- 
dacijas. Todėl čia visada būdavo daug turistų. 

Suprantama, Kolsičio gyventojai didžiavosi savo požeminiu mies- 
tu. Jie retai iškeliaudavo iš jo. Jų pavyzdžiu buvo Simonas Fordas, 
niekada nenorėjęs iškopti į paviršių. Senasis meistras tvirtino, kad 
ten, viršuje, visada lyja. Ir prisimenant Jungtinės Karalystės klima- 
tą reikia pasakyti, kad jis buvo beveik teisus. 

Taigi Naujojo Eberfoilo gyventojai klestėjo. Per trejus metus jie 
sukūrė gerovę, kokios niekada nebūtų pasiekę viršuje. Daugelis vaikų, 
gimusių po darbų atnaujinimo, dar nebuvo kvėpavę laisvu oru. 

Todėl Džekas Rajanas kalbėjo: 

— Štai jau pusantrų metų, kai juos atjunkė nuo krūties, o jie vis 
dar nepabuvojo dienos šviesoje! 

Reikia pasakyti, kad Džekas Rajanas vienas iš pirmųjų atsiliepė 
į inžinieriaus kvietimą. Linksmasis vaikinas laikė savo pareiga grįžti 
prie ankstesniojo amato, tad Melrouzo ferma neteko savo daininin- 
ko ir muzikanto. Bet tai nereiškė, kad Džekas Rajanas liovėsi dai- 
nuoti. Atvirkščiai, Naujojo Eberfoilo aidas lavino savo akmeninius 
plaučius, pritardamas jam. 

Džekas Rajanas įsikūrė naujajame Simono Fordo kotedže. Jam 
pasiūlė kambarį, ir jis nesidrovėdamas apsigyveno jame, kaip ir ti- 
ko paprastam, nuoširdžiam žmogui. Senoji Medžė mylėjo jį už ge- 
rumą ir visuomet giedrą nuotaiką. Ji beveik visiškai pritardavo jo 
samprotavimams apie fantastines būtybes, neva apsigyvenusias šach- 
toje; ir likę vieni jie pasakodavo vienas kitam baisias pasakas, ku- 
rios būtų galėjusios papildyti Siaurės mitologiją. 

Taigi Džekas Rajanas kotedže visiems patiko. Beje, jis iš tiesų 

buvo šaunus vaikinas ir geras darbininkas. Praėjus pusmečiui po 
darbų atnaujinimo, jis buvo paskirtas brigadininku. 

— Stai kaip puikiai klostosi reikalai, misteri Fordai, — kalbėjo 
jis, praslinkus kelioms dienoms po savo persikraustymo. — Jūs su- 
radote naują telkinį, ir jeigu už šį atradimą vos nebūtumėte su- 
mokėję savo gyvybe, tatai nebūtų ypatingai brangu! 

— Ne, Džekai, nebūtų pernelyg brangu, net jei mes iš tikrųjų 
būtume sumokėję savo gyvybėmis, — atsakė senasis meistras. — Bet 
nei misteris Staras, nei aš niekada nepamirškime, kam turime būti 
dėkingi už išgelbėjimą. 

— Na ne, — paprieštaravo Džekas Rajanas. — Jūs turite būti 
dėkingi savo sūnui Hariui, nes jis taip mielai priėmė mano kvieti- 
mą į Ervino šventę... 

— Ir neatvyko į ją, ar ne? — atsakė Haris, spūsteldamas draugui 
ranką. — Ne, Džekai, kad mus surado šachtoje gyvus, mes dėkingi 
tau: tu, vos apsigydęs žaizdas, negaišai nei dienos, nei valandos... 

— Nane, — pakartojo atkaklusis vaikinas. — Neleisiu kalbėti to, 
ko nėra! Aš, žinoma, skubėjau sužinoti, kodėl neatėjai, Hari, štai ir 
visas mano vaidmuo. Bet norėdamas atiduoti kas kam priklauso pri- 
dursiu, kad be tos nepagaunamos dvasios... 

— O! Taip ir žinojau! — šūktelėjo Simonas Fordas. — Be dvasios! 

— Be dvasios, gnomo, fėjos sūnaus, — pakartojo Džekas Raja- 
nas, — Ugnies moters vaikaičio, vaiduoklio, be ko tik norite! O vis 
dėlto be jo mes niekada nebūtume patekę į galeriją, iš kurios jūs 
negalėjote išeiti! 

— Be abejo, Džekai, — atsakė Haris. — Belieka tik sužinoti, kiek 
tas padaras antgamtiškas, kaip kad tu manai. 

— Dar ko! — šūktelėjo Džekas Rajanas. — Toks pat antgam- 
tiškas, kaip ir kaukas, kurį pamatęs su ugnele rankoje, užsimany- 
tum pagauti, o jis išsprūstų it koks silfas. Ta būtybė šmėstelėjo prieš 
mus su ugnele rankoje ir išnyko lyg šešėlis. Bet būk ramus, Hari, 
anksčiau ar vėliau mes ją surasime. 

— Teisingai, Džekai, — tarė Simonas Fordas, — ar jis kaukas, ar 
ne, mes vis tiek jo ieškosime, o tu mums padėsi. 

— Susilauksite rūpesčių, misteri Fordai, — atsakė. Džekas Raja- 
nas. 

— Nieko, Džekai, tegu tik pasitaiko gera proga! 

Lengva įsivaizduoti, kaip su Naujuoju Eberfoilu apsiprato For- 
do šeima, ypač Haris. Jaunasis šachtininkas išnaršė slapčiausius jo 
užkampius. Jis netgi išmoko nustatyti, kokia viršuje esanti vietovė 
atitinka vieną ar kitą kasyklų vietą. Jis žinojo, kad štai virš šito klo- 
do tyvuliuoja Klaido įlanka, o štai ten — Lomondo arba Ketraino 

ežeras; Štai šie stulpai yra Grampiano kalnų atramos, šis skliautas 
— Dambartono pamatas; virš šio didžiulio tvenkinio eina geležin- 
kelis į Boloką; ten baigiasi Škotijos pakrantė, o čia prasideda jūra, 
kurios ošimas aiškiai girdimas galingų audrų metu per ekvinokciją. 
Haris galėjo būti puikus vedlys po šias natūralias katakombas; tai, 
ką Alpių gidai daro tarp snieguotų viršūnių, ryškioje šviesoje, jis būtų 
galėjęs daryti šachtoje, visiškoje tamsoje, bet su tokiu pat nepalygi- 
namu instinkto tikrumu. 

O kaip jis didžiavosi savo Naujuoju Ebertoilu! Kiek kartų, pri- 
sitvirtinęs prie kepurės lemputę, skverbėsi į atokiausias kasyklų vie- 
tas! Jis tyrinėjo ežerą, plaukiodamas luotu, kurį puikiai valdė. Jis 
netgi medžiojo, nes į urvą priskrido daugybė laukinių paukščių, til- 
vikų, smailiauodegių ančių, taisčių, mintančių žuvimis, kurios knibždėjo 
juoduosiuose vandenyse. Atrodė, kad Hario akys skirtos tamsiems 
požemiams, kaip jūreivių akys — tolimiems horizontams. 

Bet keliaudamas Haris tikėjosi surasti paslaptingąją būtybę, ku- 
ri, tiesą sakant, daugiausia prisidėjo prie jo ir prie jo bendražygių 
išgelbėjimo. Ar jam tai pavyks? Taip, žinoma, — jeigu tikėsime nuo- 
jauta. Ne, — jeigu spręsime pagal tai, kad iki šiolei jis nieko nerado. 

Prisiminę antpuolius, kurie buvo užgriuvę senojo meistro šeimą, 
turėsime pasakyti, kad jie nebeatsinaujino. 

Taip klostėsi reikalai šioje neįprastoje vietovėje. 

Nereikia galvoti, kad tuo metu, kai Kolsitis pradėjo kurtis, po- 
žeminiame mieste nebuvo jokių pasilinksminimų ir gyvenimas ten 
buvo nuobodus. Priešingai. Miesto gyventojai, suvienyti tų pačių in- 
teresų, vienodų skonių ir galėdami naudotis tais pačiais pasiekimais, 
iš esmės sudarė vieną didelę šeimą. Jie pažinojo vienas kitą, visi gy- 
veno kartu, ir beveik niekam nekilo noras prasimanyti daugiau links- 
mybių. 

Be to, puikios pramogos buvo ir sekmadieniniai pasivaikščioji- 
mai po šachtą, ekskursijos po tvenkinius ir ežerus. 

Dažnai ant Malkolmo ežero krantų pasigirsdavo dūdmaišio gar- 
sai. Škotai, išgirdę savo tautinį instrumentą, sueidavo jo pasiklau- 
syti. Prasidėdavo šokiai, ir Džekas Rajanas su savo kalniečio kos- 
tiumu būdavo šventės karalius. 

Žodžiu, Kolsitis, pasak Simono Fordo, jau galėjo lenktyniauti su 
Škotijos sostine, kurią kankino žiemos šalčiai, vasaros karščiai, dar- 
ganos, o dėl savo oro, užteršto gamyklų dūmų, ji visiškai pelnytai 
buvo vadinama „Senąja rūkykla". 

Keturioliktasis skyrius 
Ant plaukelio 


Taigi visos karštos Fordų šeimos svajonės išsipildė, ir jie buvo 
laimingi. Bet vis dėlto galėjai pastebėti, kad Haris, visada buvęs 
niūroko charakterio, vis dažniau, Medžės žodžiais tariant, ,užsi- 
sklendžia savyje" . Ir netgi Džekui Rajanui, nepaisant jo užkrečia- 
nčio geraširdiškumo, nepavykdavo Hario pralinksminti. 

Vieną gražų birželio sekmadienį abu draugai vaikštinėjo Mal- 
kolmo ežero pakrante. Kolsitis poilsiavo. Viršuje siautė audros. Po 
stiprių liūčių ir karščio žemę gaubdavo tiršti garai. Grafystėje nebū- 
davo kuo alsuoti. Kolsityje, priešingai, viešpatavo visiška ramybė, 
maloni temperatūra: nei lietaus, nei vėjo. Stichijos siautėjimo čia 
nesijausdavo. Todėl turistai iš Sterlingo ir jo apylinkių, ieškodami 
vėsumos, nusileido į požemius. 

Elektriniai diskai švietė taip, kad jiems tikriausiai būtų pavydėjusi 
Britanijos saulė, dulsvesnė nei derėjo būti šią sekmadienio dieną. 

Džekas Rajanas stengėsi atkreipti Hario dėmesį į triukšmingą 
turistų minią, bet šis, regis, vos girdėjo jo žodžius. 

— Pažiūrėk, Hari, — šūkčiojo Džekas Rajanas, — kaip jie skuba 
žvilgtelėti į mus! Gana, drauge, vyk šalin liūdnas mintis, kad turis- 
tai nesusidarytų klaidingos nuomonės apie mūsų miestą. Juk tie 
žmonės gali pamanyti, kad mes jiems pavydime. 

— Džekai, — atsakė Haris, — nesirūpink manimi. Tu linksmas 
už du, ir to pakanka. 

— Tetraukia mane Senasis Nikas, — atkirto Džekas Rajanas, — 
juk tavoji melancholija galiausiai paveikia ir mane! Mano akys pa- 
tamsėja, lūpos susičiaupia, juokas stringa gerklėje, dainos išnyksta 
iš atminties... Na, Hari, kas tau atsitiko? 

— Pats žinai, Džekai. 

— Tu vis apie tai galvoji? 

— Vis apie tai. 

— Ak, vargšas mano Haris! — sušuko Džekas Rajanas, gūžtel- 

damas pečiais. — Jeigu visa tai priskirtum šachtos dvasioms kaip aš, 
tavo sieloje būtų ramiau. 

— Puikiai žinai, Džekai, kad dvasios egzistuoja tik tavo vaiz- 
duotėje. Nuo to laiko, kai Eberfoile buvo atnaujinti darbai, niekas 
nematė nė vienos dvasios. 

— Tebūnie taip, Hari! Bet jeigu dvasios nebepasirodo, tai, ma- 
tyt ir tie, kuriems tu nori priskirti visus šiuos nepaprastus įvykius, 
irgi pradingo. 

— Aš juos surasiu, Džekai! 

— Ak, Hari, Hari! Nelengva pagauti Naujojo Eberfoilo dvasias! 

— Aš jas surasiu, tavo tariamąsias dvasias, — pakartojo didžiai 
įsitikinęs Haris. 

— Vadinasi, nori jas nubausti? 

— Nubausti ir apdovanoti, Džekai. Jeigu viena ranka užmūrijo 
mus tunelyje, tai vis dėlto nepamirštu, kad kita — mus išgelbėjo. Ne, 
aš to nepamiršiu! 

— Ė, Hari, — paprieštaravo Džekas Rajanas, — ar esi tikras, kad 
tos rankos nepriklauso vienai ir tai pačiai būtybei? 

— Kodėl, Džekai? Iš kur tau šovė į galvą tokia mintis? 

— Na... žinai, Hari... Būtybės, gyvenančios gelmėse... jos ne to- 
kios, kaip mes... 

— Tokios pat, Džekai! 

— Ne, Hari, ne... Juk negalime manyti, kad kažkokiam bepro- 
čiui pavyktų... 

— Bepročiui! — pertraukė jį Haris. — Argi bepročiui gali būti 
būdingas toks minčių nuoseklumas? Tavo nuomone, piktadarys, ku- 
ris nuo tos dienos, kai metė akmenį Jarou šulinyje, vis nesiliauja 
kretęs šunybių, — beprotis? š 

— Bet jis nieko blogo nebedaro, Hari. Stai jau treji metai, kai 
nei tau, nei tavo artimiesiems neatsitiko nieko blogo. 

— Vis tiek, Džekai, — prieštaravo Haris. — Jaučiu, kad tas kerš- 
tingas padaras, kas jis bebūtų, savo planų neatsisakė. Kuo remiuo- 
si, taip kalbėdamas, negaliu paaiškinti, bet gindamas mus visus ir 
naująsias kasyklas noriu žinoti, kas jis toks ir iš kur atsirado. 

— Gindamas mus visus? — nustebęs paklausė Džekas Rajanas. 

— Taip, Džekai, — tęsė Haris, — Galbūt aš neteisus, bet įžiūriu 
čia piktą kėslą. Dažnai apie tai galvoju ir vargu ar klystu. Atsimink 
daugybę nepaaiškinamų dalykų, logiškai susietų tarpusavyje. Anoni- 
minis laiškas, prieštaraujantis mano tėvo laiškui, pirmiausia įrodo, 
kad jis sužinojo mūsų planus ir norėjo mums sutrukdyti. Paskui mis- 
teris Staras atvažiuoja pas mus į šachtą. Vos mes įeiname į vidų, ant 
mūsų nukrinta didžiulis akmuo; kažkas sudegina Jarou šulinio 

kopėčias, norėdamas nutraukti susisiekimą su viršumi. Prasideda 
mūsų žvalgyba. Bandymai, turintys įrodyti naujo telkinio egzistavi- 
mą nepasiteisina, nes kažkas užglaisto plyšius skalūno sienoje. Ne- 
paisant to, bandymas atliktas, telkinys surastas. Mes grįžtame. Staiga 
— neįprastas oro judėjimas, lempa sudaužyta, mes atsiduriame visiš- 
koje tamsoje. Tačiau mums pasiseka sugrįžti atgal pagrindine gale- 
rija... bet iš jos nebėra išėjimo: anga užtaisyta, mes užmūryti, atkirsti 
nuo pasaulio... Na, Džekai, argi tu čia nematai piktų kėslų? Taip! 
Kasyklose slapstėsi būtybė, iki šiolei nepagauta, bet ne antgamtinė, 
kaip tu užsispyręs galvoji. Nežinia kodėl, bet ji atkakliai nenorėjo 
įleisti mūsų į šachtą. Ji buvo čia!.. Nuojauta man sako, kad ji čia ir 
dabar, ir kas Žino, ar neruošia mums kokio siaubingo siurprizo!.. Tad 
štai, Džekai, nors ir rizikuodamas gyvybe, bet aš ją surasiu! 

Haris kalbėjo su tokiu įkarščiu, kad jo draugas ėmė smarkiai abe- 
joti savo teisumu. 

Džekas Rajanas jautė, kad Haris teisus, — bent jau kalbėdamas 
apie praeitį. Kad ir kokios buvo šių faktų priežastys — natūralios 
ar antgamtiškos, — vis dėlto jos buvo perdėm akivaizdžios. 

Tačiau dorasis jaunuolis nenorėjo taip lengvai atsisakyti savo 
aiškinimų. Bet suprasdamas, kad Haris niekada nepatikės paslap- 
tingųjų dvasių buvimu, Džekas nutarė priminti nuotykį, kuris visiškai 
nerodė priešiškumo Fordų šeimai. Greičiau atvirkščiai. 

— Gerai, Hari, — tarė jis, — turiu daug kur su tavimi sutikti. Bet 
ar tau neatrodo, kad kažkokia geradarė dvasia, atnešdama jums duo- 
nos ir vandens, išgelbėjo jus nuo... 

— Džekai, — pertraukė jį Haris, — kilnioji būtybė, kurią laikai 
antgamtine, egzistuoja lygiai taip pat realiai, kaip ir piktadarys, apie 
kurį kalbu. Ir aš ieškosiu jų visur, net tolimiausiuose užkampiuose. 

— Bet ar esi ką nors aptikęs, kas padėtų toliau ieškoti? 

— Galbūt, — atsakė Haris. — Atidžiai klausykis. Už penkių my- 
lių nuo Naujojo Eberfoilo, toje masyvo dalyje, kuri yra po Lomon- 
do ežeru, aptikau natūralų šulinį, statmenai besileidžiantį į gelmes. 
Prieš savaitę panorau jį išmatuoti. Ir štai, kol mano svambalas lei- 
dosi, o aš pats užsikniaubiau ant šulinio, man pasirodė, kad oras vi- 
duje švokščia, lyg ten kas mosikuotų dideliais sparnais. 

— Koks nors didelis paukštis įskrido į štreko gelmę, — pastebėjo 
Džekas. | 

— Tai ne viskas, Džekai, — tęsė Haris. — Siandien rytą grįžau 
prie to šulinio ir įsiklausęs išgirdau dejavimą. 

— Dejavimą? — šūktelėjo Džekas. — Tu apsirikai, Hari! Tai bu- 
vo vėjo gūsis... jeigu tiktai kokia dvasia ne... 

— Rytoj, Džekai, — tęsė Haris, — aš viską išsiaiškinsiu. 

— Rytoj? — suabejojo Džekas, žvilgtelėjęs į savo draugą. 

— Taip! Rytoj aš nusileisiu į tą bedugnį šulinį. 

— Hari, tu gundai apvaizdą! 

— Ne, Džekai, aš negundau apvaizdos, nes prašysiu Dievo padėti 
man šiame žygyje. Rytoj mes su tavimi nueisime prie šulinio kartu 
su draugais. Aš apsijuosiu ilga virve, jūs nuleisite mane, o išgirdę 
signalą — ištrauksite. Ar galiu tavimi pasikliauti? 

— Hari, — atsakė Džekas Rajanas, palingavęs galva, — padary- 
siu viską, ko prašai, bet, kartoju, tu elgiesi neteisingai. 

— Geriau suklysti nei kankintis, kad nieko nepadarei, — ryžtin- 
gai atkirto Haris. — Taigi rytoj rytą, šeštą valandą, ir niekam nė žo- 
džio. Iki pasimatymo, Džekai! 

Ir kad nebeatsinaujintų pokalbis, kurio metu Džekas, be abejo, 
vėl imtų prieštarauti jo planams, Haris paskubom atsisveikino su 
draugu ir grįžo į kotedžą. 

Tačiau reikia sutikti, kad Džeko nuogąstavimai nebuvo perdėti. 
Jeigu jaunajam kalnakasiui grasino priešas ir jis buvo įsitaisęs šuli- 
nio dugne, kur Haris ketino leistis, tai, žinoma, vaikinui grėsė ne- 
abejotinas pavojus. Tačiau ar galima manyti, kad priešas slepiasi kaip 
tik čia? 

— Be to, — tvirtino Džekas Rajanas, — kam ieškoti nutikimų 
priežasčių, jeigu jas galima lengvai paaiškinti antgamtiškais mūsų 
šachtos dvasių poelgiais? 

Kaip ten bebūtų, kitą rytą Džekas Rajanas ir trys šachtininkai iš 
jo brigados lydėjo Harį prie paslaptingojo šulinio. Haris nieko ne- 
pasakojo apie savo planus nei Džemsui Starui, nei savo tėvui, o Dže- 
kas Rajanas mokėjo laikyti liežuvį už dantų. Kiti darbininkai, ma- 
tydami jų pasirengimą, pamanė, kad vertikalia kryptimi bus žvalgo- 
mas naujas klodas. 

Haris pasiėmė apie dviejų šimtų pėdų ilgio virvę. Ji buvo nesto- 
ra, bet tvirta ir visiškai galėjo atlaikyti vaikino svorį. Hariui nereikėjo 
nei leistis, nei kopti iš šulinio. Jį nuleisti ir pakelti turėjo draugai. 
Virvės patampymas turėjo būti signalas. 

Sulinio anga buvo gana plati — apie dvidešimt pėdų skersmens. 
Skersai jos padėjo siją, kad virvė, ja slysdama, vyniotųsi viduryje šuli- 
nio. Sitai buvo daroma tam, kad leisdamasis žemyn Haris neatsi- 
trenktų į sienas. 

Vaikinas buvo pasiruošęs. 

— Atkakliai nori ištyrinėti šią bedugnę? — tyliai paklausė Dže- 
kas Rajanas. 

— Taip, Džekai, — atsakė Haris. 

Jį apvyniojo virve aplink liemenį, paskui per pažastis, — kad vai- 

kinas nepersiverstų. Taigi Hario rankos liko laisvos. Prie juosmens 
jis pasikabino apsauginę lempą ir platų škotišką peilį odinėse makš- 
tyse. Jis nusigavo iki vidurio sijos, per kurią buvo permesta virvė, ir 
draugai pradėjo pamažu jį leisti į šulinį. 

Kadangi virvė šiek tiek sukiojosi, tai ir lempos šviesa judėjo, ir 
Haris galėjo atidžiai apžiūrėti sienas. 

Šulinio sienas sudarė anglingas skalūnas, o jos buvo tokios ly- 
gios, kad nieku gyvu nebūtum iškopęs į viršų. 

Haris paskaičiavo, kad leidžiasi vidutiniu greičiu — apie pėdą per 
sekundę. Taigi jis galėjo viską gerai matyti aplink ir pasiruošti bet 
kokiam netikėtumui. 

Dvi minutes, tai yra apie šimtą dvidešimt pėdų, jis leidosi be jo- 
kių kliūčių. Sulinio, siaurėjančio lyg piltuvas, sienose nebuvo jokių 
angų. Bet dvelkė gaiviu oru, ir Haris nutarė, kad šulinys apačioje 
susisiekia su urvo žemutinio aukšto anga. 

Virvė pamažu vyniojosi. Aplink tvyrojo absoliuti tamsa ir visiška 
tyla. Jeigu gyvas padaras, kad ir kas jis bebūtų, buvo susiradęs sau 
prieglobstį šioje paslaptingoje bedugnėje, tai arba jo dabar čia ne- 
buvo, arba jis pasislėpė, neišsiduodamas nė mažiausiu krepštelėji- 
mu. 

Kuo giliau leidosi Haris, tuo buvo budresnis. Jis išsitraukė peilį 
ir laikė jį paruoštą dešinėje rankoje. 

Simto aštuoniasdešimties pėdų gylyje jis pajuto, kad kojos pa- 
lietė šulinio dugną, o virvė atsileido ir nebesivynioja. 

Haris atsikvėpė. Vienas iš Jo nuogąstavimų nepasitvirtino: kol 
jis leidosi, niekas nenupjovė virvės virš jo galvos. Beje, šulinio sie- 
nose jis nepastebėjo įdubų, kuriose galėtų slėptis gyvas padaras. 

Šulinio dugnas buvo smarkiai susiaurėjęs. Nusikabinęs lempą, 
Haris ėmė švysčioti aplink. Jo spėlionės pasitvirtino: iš Čia ėjo siau- 
ra anga į šalį, į žemutinius klodo lygius. Ten įžengti galėjai tik susi- 
lenkęs, o toliau slinkti reikėjo keturpėsčiomis. 

Haris norėjo sužinoti, kur veda tunelis ir ar jis nesibaigia nauja 
bedugne. Vaikinas atsitūpė ir ėmė šliaužti, bet tuoj pat sutiko kliūtį. 
Pamėgino ją apčiuopti ir jam pasirodė, kad skersai tunelio guli la- 
vonas. Haris, pagautas siaubo, atšoko atgal, bet netrukus vėl grįžo. 

Jis neklydo: iš tikrųjų, kelią buvo užtvėręs žmogaus kūnas. Vai- 
kinas apčiupinėjo jį ir įsitikino, kad nors galūnės buvo atšalusios, 
bet „gyvybė dar ruseno. Vaikinas nutvėrė jį, ištraukė į šulinį, švys- 
telėjo lempa, — visa tai padarė greičiau, nei mes apie tai papasako- 
jome. 

— Vaikas! — šūktelėjo Haris. 

Vaikas, surastas prarajos dugne, dar kvėpavo, bet taip silpnai, 

kad Haris bijojo išgirsti paskutinį jo atodūsį. Reikėjo, negaištant lai- 
ko, vargingą mažą padarėlį iškelti į viršų, nunešti į kotedžą ir ati- 
duoti Medžei. 

Haris, visa kita pamiršęs, prisirišo virvę prie juosmens, pakabi- 
no lempą, priglaudė vaiką prie krūtinės kairiąja ranka, o dešinėje 
laikė peilį. Tada davė sutartą ženklą, kad jį atsargiai trauktų aukštyn. 

Virvė įsitempė, ir Haris pamažu ėmė kilti. 

Dabar jis žvalgėsi dvigubai atidžiau: pavojus grėsė ne jam vie- 
nam. 

Pirmosiomis minutėmis viskas sekėsi gerai; atrodė, nieko blogo 
negali atsitikti. Bet ūmai Haris pajuto tarsi galingą alsavimą, su- 
drumstusį orą šulinio gilumoje. Jaunuolis žvilgtelėjo žemyn ir prie- 
blandoje pamatė tamsią masę, kuri lėtai kildama užkliudė jį. 

Milžiniškas paukštis (vaikinas negalėjo įžiūrėti — koks) kilo pas- 
kui jį, mosuodamas galingais sparnais. 

Sparnuota pabaisa akimirką pakibo ore, paskui su nuožmuu įnir- 
šiu puolė Harį. 

Jaunuolis galėjo gintis nuo grobuonies baisingojo snapo kirčių 
tik viena ranka. Jis mosavo peiliu, stengdamasis apsaugoti vaiką. Ta- 
čiau paukštis nelietė vaiko ir puolė tik Harį. Virvė trūkčiojo, ir vai- 
kinas negalėjo suduoti mirtino smūgio. 

Kova vis nesiliovė. Haris suriko iš visų jėgų, tikėdamasis, kad jo 
šauksmą išgirs viršuje. Taip ir atsitiko, nes virvė tuoj pat ėmė judėti 
greičiau. 

Dar buvo likę apie aštuoniasdešimt pėdų. Paukštis liovėsi pul- 
dinėti Harį. Bet — tatai buvo dar pavojingiau — jis puolė pora pėdų 
vaikinui virš galvos, ten, kur Haris negalėjo jo pasiekti, įsikibo į virvę 
ir ėmė ją draskyti snapu. 

Hariui pasišiaušė plaukai. 

Paukščiui pavyko nutraukti vieną sruogą. Daugiau kaip šimto 
pėdų aukštyje virš prarajos virvė ėmė pamažu trūkinėti. 

Haris beviltiškai sustaugė. 

Dar viena virvės sruoga trūko, neatlaikiusi dvigubo svorio. Ha- 
ris paleido peilį ir nežmoniškomis pastangomis mėgino nutverti virvę 
aukščiau apkapotos vietos — tą akimirką, kai ji turėjo tuoj tuoj 
trūkti. Nors jo ranka buvo lyg geležinė, bet jis pajuto, kad virvė pa- 
mažėle slysta jam iš rankų. 

Jis galėjo nusitverti už virvės abiem rankom, išmetęs vaiką, bet 
tokia mintis jam net neatėjo į galvą. 

Tuo metu Džekas Rajanas ir kiti, išgąsdinti Hario riksmų, tempė 
virvę vis stipriau. 

Haris jautė, kad neatlaikys. Per veidą liejosi kraujas. Jis užsimerkė, 

laukdamas, kada ims kristi į bedugnę, paskui vėl atsimerkė... 

Paukštis, be abejo, išsigando ir prapuolė. 

O Harį tą akimirką, kai jis manė, jog nepaisant didžiausių pa- 
stangų virvė išslys jam iš rankos, pagriebė draugai ir ištraukė iš šuli- 
nio kartu su vaiku. 

Tada jis nebeatlaikė įtampos ir be sąmonės krito draugams į ran- 
kas. 


Penkioliktasis skyrius 
Nelė kotedže 


Po dviejų valandų Haris, negreitai atsigavęs, ir vos gyvas vaikas, 
padedami Džeko Rajano ir jo draugų, pasiekė kotedžą. Cia jie vis- 
ką papasakojo senajam meistrui, o Medžė ėmė globoti vargšę bū- 
tybę, kurią išgelbėjo jos sūnus. 

Haris manė, kad išgelbėjo iš prarajos berniūkštį. Bet tai buvo 
penkiolikos, galbūt šešiolikos metų mergaitė. Jos apsiblausęs, pil- 
nas nuostabos žvilgsnis, liesutis, smarkiai sumenkęs nuo kančių vei- 
delis, tarsi niekada nematęs dienos šviesos, ir trapi, neaukšta figūrėlė 
teikė jai keisto žavesio. Džekas Rajanas gana pagrįstai palygino ją 
su meilaus veidelio elfu. Tikriausiai dėl sąlygų, kuriomis ji galbūt 
gyveno iki šiolei, mergaitė atrodė, lyg būtų ne visiškai žmogiška 
būtybė. Jos veido išraiška buvo keista; akyse, turbūt pavargusiose 
nuo lempos šviesos kotedže, šmėkščiojo nustebimas, tarsi viskas ap- 
linkui jai būtų buvę nematyta. 

Kai mergaitę paguldė į lovą, ir pasidarė aišku, kad ji grįžta į gy- 
venimą, tartum atsigauna po ilgo sapno, senoji škotė paklausė jos: 

— Kuo tu vardu? 

— Nelė. 

— Nele, — tęsė Medžė, - tu sergi? 

— Aš alkana, — atsakė Nelė. — Nevalgiau jau... jau... 

Iš tų kelių žodžių jautei, kad Nelė neįpratusi kalbėti. Ji šnekėjo 
senąja gėlų tarme, vartojama Simono Fordo šeimoje. 

Medžė, išgirdusi mergaitės atsakymą, tuojau atnešė jai valgyti. 
Nelė tiesiog mirė iš bado. Kiek laiko ji išbuvo šulinyje — niekas ne- 
galėjo pasakyti. 

— Kiek dienų išbuvai šulinio dugne, mano vaike? — paklausė 
Medžė. 

Nelė neatsakė. Regis, ji nesuprato klausimo. 

— Kiek dienų? 

— Dienų? — paklausė Nelė. — Tas žodis, matyt, nieko jai ne- 

sakė; paskui ji papurtė galvą, lyg žmogus, nesuprantantis, ko jo klau- 
sia. 

Medžė paėmė Nelės ranką ir švelniai glostydama ją paklausė, 
meiliai žiūrėdama į mergaitę: 

— Kiek tau metų, mano vaike? 

Nelė vėl papurtė galvą. 

— Taip, taip, — pakartojo Medžė, — kiek metų? 

— Metų? — paklausė Nelė. — Tas žodis, ko gero, turėjo jai ne 
daugiau prasmės nei žodis „diena“. 

Simonas Fordas, Haris, Džekas Rajanas ir jo draugai Žiūrėjo į 
ją su gailesčiu ir simpatija. Si vargšė trapi būtybė, apsirengusi nu- 
skarusiais skarmalais iš šiurkštaus audinio, juos smarkiai sugraudi- 
no. 

Harį labiausiai žavėjo Nelės keistumas. Vaikinas priėjo prie jos 
ir paėmęs mergaitę už rankos, kurią motina ką tik paleido, žvilg- 
telėjo Nelei tiesiai į veidą; jos lūpose šmėkštelėjo lyg ir šypsena. Jis 
paklausė: 

— Nele... ten, giliai... šachtoje... tu buvai viena? 

— Viena! Viena! — šūktelėjo mergaitė, kilsteldama iš patalo. Jos 
veidą apniaukė išgąstis, akys, sušvelnėjusios nuo jaunuolio žvilgs- 
nio, vėl tapo atšiauriomis. — Viena! Viena! — pakartojo ji ir vėl kles- 
telėjo ant pagalvės: staiga ją apleido jėgos. 

— Vargšė mergaitė dar pernelyg silpna ir negali kalbėti, — pa- 
sakė Medžė, vėl ją paguldžiusi. — Kelios valandos miego ir geras 
valgis sugrąžins jai jėgas. Eime, Simonai! Eime, Hari! Eikime visi, 
mano bičiuliai, ir leiskime jai pamiegoti. 

Medžės paraginti, jie paliko Nelę vieną, ir po minutės mergaitė 
kietai užmigo. 

Sis įvykis sukėlė susidomėjimą ne tiktai kasyklose, bet ir Ster- 
lingo grafystėje, o netrukus ir visoje Jungtinėje Karalystėje. Paslap- 
tingumo aureolė aplink Nelę vis stiprėjo. Jeigu mergaitę būtų radę 
skalūninio sluoksnio viduje, lyg kokį prieštvaninį padarą, kurį kir- 
tiklio smūgis išvaduoja iš akmeninės nelaisvės, tai ir tada šis nutiki- 
mas nebūtų sukėlęs tiek triukšmingų kalbų. 

Nelė, pati to nežinodama, išgarsėjo. Prietaringiems žmonėms jos 
nuotykiai buvo nauja fantastinių pasakojimų tema. Tie žmonės su 
mielu noru laikė Nelę Naujojo Eberfoilo dvasia, ir kai Džekas Ra- 
janas papasakojo apie tai savo draugui Hariui, šis atsakė: 

— Tebūnie taip, Džekai. Siaip ar taip, tai geroji dvasia. Ji padėjo 
mums, atnešdavo duonos ir vandens, kai buvome užmūryti šachto- 
je. Ta dvasia galėjo būti tik ji! O jei kalbėsime apie blogąją dvasią, 
tai jeigu ji yra šachtoje, mes būtinai ją surasime! 

Suprantama, inžinieriui Džemsui Starui netrukus buvo apie vis- 
ką papasakota. Jis labai atsargiai išklausinėjo mergaitę, kuri jau ki- 
tą dieną po grįžimo į kotedžą atgavo jėgas. Inžinieriui pasirodė, kad 
tai būtybė, visiškai nepažįstanti gyvenimo. Nelė buvo protinga, ir tuo 
galėjai labai greitai įsitikinti, bet ji neįsivaizdavo kai kurių papras- 
čiausių dalykų, — tarkim, ji nežinojo, kas yra laikas. Buvo aišku, kad 
ji neįpratusi dalyti laiko nei į valandas, nei į dienas, ir netgi tie žo- 
džiai jai buvo nežinomi. Be to, jos akys, įpratusios prie tamsos, sun- 
kiai ištverdavo elektros šviesą; patamsėje jos regėjimas buvo nepa- 
prastai aštrus, o smarkiai išsiplėtę vyzdžiai įgalino ją matyti juodžiau- 
sioje tamsoje. Taip pat buvo aišku, kad ji niekada nepatyrė išorinio 
pasaulio įspūdžių, kad joks horizontas, išskyrus kasyklų, neatsivėrė 
prieš jos akis, kad visas pasaulis jai baigiasi šiais niūriais požemiais. 
Ar žinojo vargšė mergaitė, kad pasaulyje egzistuoja saulė ir žvaigž- 
dės, miestai ir kaimai, visata, kur juda aibės pasaulių? To nebuvo 
galima išsiaiškinti, kol kai kurie žodžiai, iki šiolei jai nežinomi, neįgis 
tam tikros prasmės. 

O ar Nelė gyveno Naujojo Eberfoilo gelmėse viena, to Džem- 
sas Staras nutarė geriau neklausinėti. Bet kokia užuomina apie tai 
keistajai būtybei sukeldavo siaubą. Nelė negalėjo arba nenorėjo at- 
sakyti; jos tylėjime, be abejo, slypėjo paslaptis. 

— Ar nori pasilikti pas mus? O gal nori grįžti ten, kur buvai? — 
paklausė jos Džemsas Staras. 

Į pirmąjį klausimą ji atsakė „O taip!“, į antrąjį — tik šūktelėjo 
iš siaubo ir nepasakė nė žodžio. 

Atkaklus Nelės tylėjimas nedavė ramybės Džemsui: Starui, Simo- 
nui Fordui ir Hariui. Jie negalėjo pamiršti keistų įvykių, susijusių 
su kasyklų atradimu. Ir nepaisant to, kad per trejus metus nieko blo- 
go neatsitiko, jie vis dėlto laukė, jog nematomasis priešas vėl ką nors 
iškrės. Surinkę didelį būrį žmonių ir gerai apsiginklavę, jie ištyrinėjo 
paslaptingąjį šulinį, bet nieko įtartino ten nerado. Sulinys susisiekė 
su Žemutiniais urvo aukštais, išsidėsčiusiais anglinguose kloduose. 

Džemsas Staras, Simonas Fordas ir Haris dažnai apie tai kalbėda- 
vosi. Jeigu šachtoje slėpėsi vienas ar keli piktadariai, jeigu jie ruošiasi 
naujam antpuoliui, Nelė tikriausiai galėjo apie tai pasakyti, — bet 
ji tylėjo. Mažiausia užuomina apie praeitį priversdavo ją ašaroti, tad 
geriau buvo nieko iš jos primygtinai nereikalauti. Laikui bėgant, be 
abejo, jos paslaptis paaiškės. 

Praėjus dviem savaitėms, kai Nelė atsirado kotedže, ji tapo su- 
pratinga ir nuoširdžia senosios Medžės padėjėja. Matyt, jai atrodė 
visiškai natūralu pasilikti namuose, kur ją taip nuoširdžiai priėmė 
gailestingi žmonės; galbūt ji net neįsivaizdavo, kad galėtų gyventi 

kur nors kitur. Jai visiškai pakako Fordų šeimos draugijos, o tie ge- 
raširdžiai žmonės savaime ėmė laikyti ją įdukra nuo tos valandėlės, 
kai mergaitė įžengė į jų namus. 

Nelė iš tikrųjų buvo daili, o naujasis gyvenimas ją padarė dar gra- 
žesne. Ko gero, tai buvo pirmosios laimingosios gyvenimo dienos. 
Ji jautė didelį dėkingumą žmonėms, kurie suteikė jai laimę. Medžė 
elgėsi su Nele motiniškai švelniai; senasis meistras mylėjo ją visa 
širdimi. Beje, ją mylėjo visi, o Džekas Rajanas gailėjosi, kad ne jis 
išgelbėjo merginą. Jis dažnai užsukdavo į kotedžą. Dažnai dainuo- 
davo, ir Nelei, niekada anksčiau negirdėjusiai dainavimo, tatai la- 
bai patikdavo; bet buvo matyti, kad mergaitė labiau už Džeko Ra- 
jano dainavimą vertina rimtesnius pokalbius su Hariu, kuris pama- 
žu ją mokė visko, ko ji nežinojo apie išorinį pasaulį. 

Reikia pasakyti, kad nuo to laiko, kai Nelė pražydo visiškai na- 
tūraliu žavios merginos grožiu, Džekui Rajanui teko prisipažinti, kad 
jo tikėjimas dvasiomis žymiai sumažėjo. 

Be to, po dviejų mėnesių jo prietaringumui buvo suduotas dar 
vienas smūgis. Tuo metu Haris padarė gana netikėtą atradimą, ku- 
ris iš dalies paaiškino, kaip Dendonaldo pilies griuvėsiuose Ervine 
atsiranda Ugnies moterys. 

Vieną kartą, keletą dienų tyrinėdamas atokiausius šachtos pieti- 
nės dalies užkampius, Haris vargiai prasibrovė į siaurą štreką tarp 
skalūno sluoksnių. Staiga, baisiausiai nustebęs, jis atsidūrė atvira- 
me ore. Strekas, nuožulniai kilęs į žemės paviršių, kaip tik baigėsi 
Dendonaldo pilies griuvėsiuose. Vadinasi, tarp Naujojo Eberfoilo 
ir kalvos, ant kurios dunksojo senoji pilis, buvo slaptas tunelis. Vir- 
šutinės jo Žiotys slypėjo tarp akmenų ir krūmų, tad buvo visiškai ne- 
matomos iš lauko pusės, ir nenuostabu, kad paieškų metu nebuvo 
aptiktos. 

Po kelių dienų Džemsas Staras, kurį čia atvedė Haris, pats ap- 
žiūrėjo natūralų išėjimą iš anglies kasyklų. 

— Stai įtikinantis įrodymas prietaringiems žmonėms, — tarė jis. 
— Likite sveiki, gnomai, dvasios ir Ugnies moterys! 

— Nemanau, misteri Starai, — paprieštaravo Haris, — kad turi- 
me tuo džiaugtis. Jų įpėdiniai vargu ar geresni nei jie, o galbūt net 
blogesni. 

— Tikrai, Hari, — atsakė inžinierius, — bet ką daryti? Be abejo, 
būtybės, besislapstančios šachtoje, tuneliu pasiekia Žemės paviršių. 
Tai jos, žinoma, tą audringą naktį savo fakelu priviliojo ,,Motalą“ 
prie kranto ir lyg senovės pakrančių piratai būtų ją apiplėšusios, jei- 
gu ne Džekas Rajanas ir jo draugai. Siaip ar taip, viskas aiškėja. Stai 
ir įėjimas į jų lindynę. Bet ar jos ten? 

— Ten, nes Nelė dreba, kai prabylu apie tai, — įtikinamai atsakė 
Haris. — Be abejo, ten. Bet ji nenori arba nedrįsta apie tai kalbėti! 

Turbūt Haris buvo teisus. Jeigu paslaptingieji šachtos šeiminin- 
kai būtų palikę ją arba išmirę, tai mergaitei nereikėtų tylėti. 

Džemsas Staras būtinai norėjo sužinoti merginos paslaptį. Jis 
jautė, kad nuo to gali priklausyti naujųjų kasyklų ateitis. Buvo im- 
tasi naujų, labai kruopščių ieškojimų. Buvo perspėta teisminė val- 
džia. Agentai suruošė pasalą Dendonaldo pilies griuvžsiuose. Ha- 
ris pats keletą naktų slėpėsi kalvą apaugusių krūmokšnių tankmėje. 
Viskas veltui. Nieko nepavyko sužinoti. Niekas nepasirodė tunelio 
žiotyse. 

Netrukus teko padaryti išvadą, kad piktadariai turbūt galutinai 
paliko Naująjį Eberfoilą; jie tikriausiai mano, kad Nelė žuvo šuli- 
nyje, kur ji buvo vienui viena. Kasyklos prieš anglies gavybos pra- 
džią jiems buvo patikima slėptuvė, sauganti nuo bet kokių perse- 
kiojimų. Bet dabar viskas pasikeitė. Lindynė pasidarė nebesaugi. Tai- 
gi buvo visiškai tikslinga manyti, kad ateityje nebebus ko bijoti. 

Tačiau Džemsas Staras ne visiškai tuo tikėjo. Haris irgi nenorėjo 
nusileisti ir dažnai kartojo: 

— Nelė aiškiai buvo įpainiota į šią istoriją. Jeigu jai nebėra ko 
bijoti, tad ko ji tyli? Ji laiminga, būdama su mumis, — be jokių abe- 
jonių. Ji myli mus visus, dievina mano motiną. O jeigu ji nepasako- 
ja apie praeitį, apie tai, kas mus nuramintų visam laikui, tai, vadi- 
nasi, ją slegia paslaptis, kurios atskleisti jai neleidžia sąžinė. Gali 
būti, kad ji laiko savo pareiga, nieko neaiškinant, tylėti labiau dėl 
mūsų nei dėl savęs! 

Atsižvelgiant į visą tai, buvo nutarta nebekalbėti nieko, kas galėtų 
mergaitei priminti jos praeitį. 

Bet vis dėlto Haris vieną kartą neištvėrė ir pasakė jai, kaip 
Džemsas Staras, jis pats ir jo tėvai yra jai dėkingi. 

Buvo šventadienis. Visi poilsiavo tiek Sterlingo grafystės viršuje, 
tiek ir požemiuose. Darbininkai pramogavo; po skambiais Naujojo 
Eberfoilo skliautais-aidėjo dainos. 

Haris ir Nelė išėjo iš kotedžo ir lėtai žingsniavo Malkolmo eže- 
ro kairiuoju krantu. Elektriniai šviestuvai čia degė labai ryškiai, o 
jų spinduliai įmantriai skleidėsi ant vaizdingų šlaitų, laikančių skliau- 
tus. Prieblanda maloniai veikė Nelę, sunkiai priprantančią prie švie- 
SOS. 

Po pasivaikščiojimo, trukusio apie valandą, Haris su savo drau- 
ge sustojo prieš šventojo Julijaus koplyčią natūralioje aikštelėje, 
esančioje aukščiau už ežero vandenis. 

— Tavo akys, Nele, dar neįpranta prie šviesos, — pasakė Haris, 

— ir tu neištvertum saulės spindėjimo. 

— Zinoma, ne, — atsakė mergaitė, — jeigu saulė tokia, kokią tu 
man pavaizdavai, Hari. 

— Nele, — paprieštaravo Haris, — pasakodamas apie saulę, ne- 
galėjau perteikti nei jos puikumo, nei grožio to pasaulio, kurio tu: 
dar nematei. Bet pasakyk, ar gali būti, kad nuo savo gimimo die- 
nos šachtos gelmėse tu niekada nebuvai iškopusi į paviršių? 

— Niekada, Hari, — atsakė Nelė. — Ir nemanau, kad tėvas arba 
motina būtų ten nešioję mažą. Be abejo, prisiminčiau. 

— Tikriausiai, — tarė Haris. — Beje, tais laikais, Nele, daugelis, 
ne vien tik tu, neišlipdavo iš šachtos. Susisiekti su išoriniu pasauliu 
buvo sunku, ir pažinojau nemažai jaunuolių, kurie būdami tavo amž- 
iaus visiškai nieko nežinojo apie gyvenimą viršuje, kaip nežinai ir 
tu. Bet dabar traukinys per kelias minutes erdviu tuneliu išveža mus 
į žemės paviršių. Ir aš nekantriai laukiu, Nele, kad tu pasakytum: 
„Eime, Hari, mano akys ištvers dienos šviesą! Aš noriu pamatyti 
saulę! Noriu pamatyti Dievo pasaulį!" 

— Aš pasakysiu, Hari, ir, tikiuosi, labai greitai. Eisiu su tavimi 
pasigrožėti pasauliu, ir vis dėlto... 

— Ką nori pasakyti, Nele? — gyvai paklausė Haris. — Nejaugi 
gailėsies, kad iškopei iš juodos prarajos, kur praleidai pirmuosius 
savo gyvenimo metus ir iš kur tave ištraukė beveik mirusią? 

— Ne, Hari, — atsakė mergaitė. — Aš tik manau, kad ir tamsa 
graži. Jei žinotum, ką mato akys, įpratusios prie tamsos! Joje esti 
šešėlių, — jie sklendžia, ir norisi skirsti kartu su jais. Retkarčiais prieš 
akis iškyla persipynę ratilai, nuo kurių negali nukreipti žvilgsnio! Ka- 
syklų gelmėse esti juodų įdubų, pilnų neryškių atšvaitų. Arba pasi- 
girsta šnaresiai, tarsi jie norėtų ką pasakyti. Zinai, Hari, čia reikia 
ilgai gyventi, kad suprastum, ką jaučiu ir ko negaliu pasakyti žodžiais! 

— O tau, Nele, vienai nebuvo baisu? 

— Hari, — atsakė mergina, — aš nieko nebijojau, kai būdavau 
viena. 

Nelės balsas, tariant šiuos žodžius, šiek tiek pasikeitė. Tačiau Ha- 
ris manė, kad privalo ją išklausinėti ir todėl tęsė: 

— Bet juk galėdavai pasiklysti ilguose koridoriuose. Argi tavęs 
negąsdindavo požemių klaidumas? 

— Ne, Hari. Seniai buvau išnaršiusi visus naujųjų kasyklų užkam- 
pius. 

— Ar kada nors iš ten išeidavai? 

— Taip... retkarčiais... — neryžtingai atsakė mergaitė. — Pasitai- 
kydavo nuklysti iki Senojo Eberfoilo. 

— Vadinasi, žinojai, kur buvo senasis kotedžas? 

— Kotedžas — taip... bet tuos, kurie ten gyveno, matydavau tik 
iš tolo. 

— Tai buvo mano tėvas ir motina, — tarė Haris, — tai buvau aš! 
Mes nenorėjome palikti senosios šachtos. 

— Galbūt jums geriau būtų buvę ją palikti, —- sušnibždėjo mer- 
gaitė. 

— Kodėl, Nele? Juk mes, pasilikę senojoje šachtoje, suradome 
naują telkinį. O juo džiaugiasi daugybė žmonių, gavusių čia darbo. 
Ar kitaip būtum tapusi ir tu laiminga, Nele, — juk sugrįžai į gyve- 
nimą ir sutikai mylinčias širdis! 

— Man tai, be abejo, laimė! — šūktelėjo Nelė. — Taip, kad ir 
kas beatsitiktų! Bet kitiems... kas žino... 

— Ką nori pasakyti? 

— Nieko... nieko! Bet tada — tada buvo labai pavojinga vaikš- 
čioti po naująsias kasyklas. Taip, labai pavojinga, Hari! Vieną kartą 
neatsargūs žmonės prasiskverbė į šias glūdumas. Jie nuėjo toli, la- 
bai toli... Jie paklydo... 

— Paklydo? — paklausė Haris, žvilgtelėjęs į Nelę. 

— Taip, paklydo, — drebančiu balsu atsakė mergaitė. — Jų lem- 
pa užgeso... jie nebegalėjo rasti kelio... 

— Ir ten, — sušuko Haris, — užmūryti visą savaitę, jie buvo arti 
mirties! Ir be gailestingos būtybės, paslapčia atnešančios jiems tru- 
putį maisto, be paslaptingojo vedlio, kuris atvedė išgelbėtojus, jie 
niekada nebūtų išėję iš to kapo! 

— Iš kur tu žinai? — paklausė mergaitė. 

— Nes tie žmonės buvo Džemsas Staras, mano tėvas, motina ir 
aš! 

Nelė kilstelėjo galvą, sugriebė jaunuolį už rankos ir pažvelgė į jį 
taip įdemiai, kad jis net suglumo. 

— Tu? — sušnibždėjo ji. 

— Taip, — atsakė patylėjęs Haris. — O ta, kuriai esame dėkingi 
už gyvybes, — tai tu, Nele: tatai negalėjo būti niekas kitas, tik tu. 

Nelė, nieko neatsakydama, užsidengė rankomis veidą. Haris nie- 
kada nematė jos tokios susijaudinusios. 

— Tie, kas išgelbėjo tave, Nele, — pridūrė jis susijaudinęs, — pa- 
tys buvo dėkingi tau už gyvybes. Nejaugi manai, kad jie galėjo tatai 
pamiršti? 

Sešioliktasis skyrius 
Ant judančių laipių 


Naujojo Ebertfoilo eksploatavimas duodavo milžinišką pelną. 
Žinoma, didelę jo dalį gaudavo inžinierius Džemsas Staras ir Simo- 
nas Fordas, atradę šį turtingiausią anglies baseiną. Todėl Haris ta- 
po pavydo vertu jaunikiu. Bet jis neketino palikti kotedžo. Vaiki- 
nas pakeitė tėvą vyresniojo meistro pareigose ir uoliai sekė visus dar- 
bus. Džekas Rajanas didžiavosi ir džiaugėsi savo draugo sėkme. Jo 
reikalai irgi klojosi gerai. Jaunuoliai dažnai matydavosi — čia kote- 
dže, čia požeminiuose darbuose. Džekas Rajanas greitai pastebėjo, 
ką Haris jaučia mergaitei. Haris to neprisipažindavo, bet Džekas Ra- 
janas juokdavosi iš širdies, kai jo draugas klausinėjamas viską neig- 
davo. 

Džekas Rajanas aistringai troško lydėti Nelę, kai ji pirmąjį kar- 
tą IšeIS Į grafystės paviršių. Jis geidė matyti, kaip mergaitė bus nu- 
stebinta, kaip ją sužavės gamtos vaizdai, — reginys, iki šiolei jai ne- 
matytas. Jaunuolis tikėjosi, kad Haris pakvies jį į šį pasivaikščioji- 
mą, bet Haris nežinia kodėl vis neužsimindavo apie tai ir tai nedavė 
ramybės jo draugui. 

Vieną kartą Džekas Rajanas leidosi ventiliaciniu šuliniu, kuriuo 
vyko žemutinio kasyklų lygio susisiekimas su paviršiumi. Jis pasi- 
naudojo mechaninėmis kopėčiomis, vienomis iš tų kopėčių, kurios 
tolygiai linguodamos, pačios judėdavo čia aukštyn, čia žemyn, o tai 
įgalindavo darbininkui be nuovargio pakilti ir nusileisti. Dvidešimt 
tokių judančių mechanizmų nuleido Džeką apie pusantro šimto 
pėdų, ir štai vienoje iš siaurų laiptų aikštelių jis susitiko su Hariu, 
kylančiu į viršų. 

— Tai tu? — paklausė Džekas, žiūrėdamas į savo draugą, ryškiai 
apšviestą elektros lempų. 

— Taip, Džekai, — atsakė Haris, — džiaugiuosi, tave matydamas. 
Noriu tau šį tą pasiūlyti... 

— Nieko nenoriu girdėti girdėti, kol nepapasakosi apie Nelę! — 

šūktelėjo Džekas Rajanas. 

— Nelė sveika, Džekai, jaučiasi puikiai, ir, manau, po mėnesio 
ar pusantro... 

— Vesi ją? 

— Pats nežinai, ką kalbi, Džekai. 

— Galbūt, Hari; užtat žinau, ką padarysiu. 

— Ką? 

— Pats vesiu ją, jeigu tu jos neimsi! — kvatodamas atsakė Dže- 
kas Rajanas. — Tesaugo mane šventasis Mungas. Ji man patinka. 
Labai miela, šauni mergaitė ir, be to, ji niekada nebuvo palikusi 
šachtos, — kaip tik tokios žmonos ir reikia šachtininkui! Nelė — 
našlaitė kaip ir aš, ir jeigu tu, Hari, apie ją negalvoji, 0 ji neatsisa- 
kys žvilgtelėti į tavo draugą... 

Haris tylomis žiūrėjo į Džeką, net nemanydamas jam atsakyti. 

— Ar girdi. Hari. ką sakau? O gal pavyduliauti? — šiek tiek rim- 
čiau paklausė Džekas Rajanas. 

— Ne, Džekai, — ramiai atsakė Haris. 

— Bet jeigu neketini vesti Nelės, tai ar nemanai, kad ji gali likti 
senmerge? 

— Visiškai nieko nemanau, — atsakė Haris. 

Pajudėjusios kopėčios įgalino draugus išsiskirti, — vienas turėjo 
kilti į viršų, kitas — leistis į šulinio gilumą. Tačiau jie stovėjo, kur 
stovėję. 

— Hari, — tarė Džekas, — ar manai, kad rimtai kalbėjau apie 
Nelę? 

— Ne, Džekai, — atsakė Haris. 

— Na, o dabar rimtai pasikalbėkime. 

— "Tu — ir staiga rimtas pokalbis? 

— Brangusis Hari, — prabilo Džekas, — nejaugi galvoji, kad ne- 
galiu duoti draugui gero patarimo? 

— Napi, Džekai. 

— Tad štai. Tu myli Nelę, 0 ji verta tavo meilės. Tavo tėvai, se- 
nasis Simonas, senoji Medžė, myli ją kaip dukrą. O taip lengva pa- 
daryti, kad ji taptų tikrąja jų dukra. Kodėl nevedi jos? 

— Nejaugi taip puikiai žinai, ką jaučia Nelė, kad gali apie ją taip 
kalbėti? — atkirto Haris. 

— Mes visi žinome, ką ji jaučia, Ir netgi tu pats, nes nepavydu- 
liauji nei man, nei kitiems. Bet štai kopėčios leidžiasi, ir aš... 

— Palauk, Džekai, — tarė Haris, sulaikydamas draugą, jau besi- 
ruošiantį nuo aikštelės pereiti ant judančių pakopų. 

— Ak, Hari, — juokdamasis šūktelėjo Džekas, — gal nori, kad 
mane perplėštų per pusę? 

— Klausykis atidžiai, Džekai, — atsakė Haris, — nes šį kartą ke- 
tinu kalbėti rimtai. 

— Klausau. Iki kitos kopėčių grandies, bet ne daugiau. 

— Džekai, — tęsė Haris, — nenoriu slėpti, kad myliu Nelę. Ma- 
no karščiausias noras — pavadinti ją savo žmona... 

— Na ir puiku... 

— Bet kol jos tokia būsena kaip dabar, man sąžinė neleidžia 
prašyti ryžtis tam, ko vėliau nebebus galima atšaukti... 

— Ką nori pasakyti, Hari? 

— Noriu pasakyti, kad Nelė niekada nebuvo išlipusi iš šachtos, 
kur ji tikriausiai ir gimė. Ji nieko nežino apie išorinį pasaulį, ji ne- 
matė jo. Jos akys turi susipažinti su juo, — ir širdis, be abejo, taip 
pat. Kas žino, kokios bus jos mintys, kai mergaitė patirs naujų įspū- 
džių? Ji neturi su kuo palyginti tai, ką matė iki šiol, ir man atrodo, 
būtų nedora reikalauti iš jos apsispręsti, kol ji visiškai sąmoningai 
nepasiryš gyventi požemyje, o ne kur kitur. Ar supranti mane, Dže- 
kai? 

— Taip... miglotai... Suprantu... o ypač tai, kad per tave pralei- 
dau dar vieną kopėčių grandį! 

— Džekai, rimtai paprieštaravo Haris, — tegu net mechanizmai 
liaujasi veikę, tegu aikštelė nugarma mums iš po kojų, bet tu išklau- 
syk, ką noriu pasakyti. 

— Sėkmės, Hari! Štai toks pokalbis man patinka! Taigi mes kal- 
bėjome, kad prieš vesdamas Nelę pasiųsi ją į pensioną „Senojoje 
rūkykloje" ? 

— Ne, Džekai, — paprieštaravo Haris, — pats galiu mokyti mer- 
gaitę, kuri turi tapti mano žmona. 

— Tuo geriau, Hari! 

— Bet prieš tai, — tęsė Haris, — noriu, kaip jau sakiau, kad Nelė 
rimtai susipažintų su išoriniu pasauliu. Paklausyk palyginimo, Dže- 
kai. Jeigu tu mylėtum aklą mergaitę ir tau pasakytų: „Po mėnesio 
ji praregės", — nejaugi skubėtum ją vesti, kol ji dar nepagijusi? 

— Ne, garbės žodis, ne! — atsakė Džekas Rajanas. 

— Na štai, Džekai, Nelė dar akla ir prieš pasiryždama pasižadėti 
ji turi įsitikinti, kad labiausiai vertina būtent mane ir mano gyveni- 
mo būdą. Noriu, kad jos akys pagaliau pamatytų dienos šviesą! 

— Gerai, Hari, labai gerai! — šūktelėjo Džekas Rajanas. — Da- 
bar tave suprantu. O kada atliksite bandymą? 

— Po mėnesio, Džekai. Nelės akys palengva įpranta prie mūsų 
lempų šviesos. Tai pasirengimas. Tikiu, kad po mėnesio ji pamatys 
žemę su jos stebuklais ir dangaus gražumą. Ji sužinos, kad gamta 
gali atverti žmogaus žvilgsniui daug platesnius tolius nei niūrių ka- 

syklų horizontas! Ji pamatys, kad visata beribė. 

Kol Haris karštai kalbėjo apie savo planus, Džekas nušoko nuo 
aikštelės ant judančių kopėčių laiptelio. 

— Ei, Džekai, — šūktelėjo Haris, — kur tu? 

— Po tavimi! — juokdamasis atsakė jo linksmasis draugas. — Kol 
pakilsi į padebesius, aš nusileisiu į prarają. 

— Lik sveikas, Džekai! — riktelėjo Haris, šoktelėjęs ant kylančių 
kopėčių pakopos. — Niekam nepasakok, ką sakiau! 

— Niekam, — atsakė Džekas Rajanas. — Bet su viena sąlyga... 

— Kokia? : 

— Kad jūs 1r mane paimsite į pirmąją Nelės kelionę po Zemės 
paviršių. 

— Zinoma, Džekai. Aš tau pažadu, — atsakė Haris. 

Mechanizmo judėjimas vis labiau tolino draugus, ir greitai jų bal- 
sai tapo vos girdimi. Bet vis dėlto Haris išgirdo, kai Džekas riktelėjo: 

— O kai Nelė pamatys žvaigždes, mėnulį ir saulę, — Žinai, ką 
ims labiausiai vertinti? 

— Ne, Džekai, nežinau! 

— Tave, drauguži; dar kartą tave, ir visada tave! 

Ir pagaliau Džeko Rajano balsas nutilo, išnyko tolumoje. 

Haris laisvu laiku ėmė mokyti Nelę. Jis išmokė ją skaityti ir rašyti, 
ir viskas jai sekėsi. Mergina tarsi intuityviai viską suprasdavo ir 
atspėdavo. Niekada guvus protas taip netriumfavo prieš visišką ne- 
žinojimą. Tatai stebindavo visus, kas tik susidurdavo su mergaite. 

Simonas ir Medžė kasdien vis labiau mylėjo savo įdukrą, tačiau 
jos praeitis vis dar nedavė jiems ramybės. Jie puikiai matė Hario 
jausmą mergaitei ir skatino jį. 

Skaitytojas atsimena, kaip Džemsui Starui, kuris tada pirmą kartą 
apsilankė kotedže, Simonas Fordas kalbėjo: 

— Kam mano sūnui vesti? Argi mergiotė „iš viršaus" gali būti 
tinkama žmona žmogui, kurio visas gyvenimas prabėga šachtos gel- 
mėse? 

Ar dabar neatrodė, lyg apvaizda būtų pasiuntusi jo sūnui vienin- 
telę jam tinkamą draugę? Argi tai nebuvo dangaus dovana? 

Ir senasis meistras davė sau žodį, kad jeigu vestuvės kada nors 
įvyks, tai jis iškels tokią puotą, kurią Kolsičio šachtininkai ilgai pri- 
simins. 

Simonas Fordas nė nemanė, kad taip puikiai supranta įsimy- 
lėjėlių širdis. Reikia pridurti, kad Nelės ir Hario santuokos nė kiek 
nemažiau troško dar vienas žmogus. Tai buvo inžinierius Džemsas 
Staras. Zinoma, jis labiausiai linkėjo laimės jauniems žmonėms, bet 
turėjo dar ir kitokių sumetimų. 

Kaip žinome, Džemsas Staras negalėjo pamiršti kelių nemalo- 
nių dalykų, kurie dabar lyg ir nebeturėjo prasmės. Tačiau tai, kas 
įvyko ne taip seniai, galėjo pasikartoti. Naujųjų kasyklų paslaptį tik- 
riausiai žinojo tik viena Nelė. O jeigu ateityje Naujajam Eberfoilui 
ims grėsti nauji pavojai, tai kaip jiems užkirsti kelią, nežinant, kas 
juos sukelia? 

— Nelė nenori pasakoti, — dažnai kartojo Džemsas Staras. — 
Bet tai, ko iki šiol ji niekam nepasakė, nebeslėps nuo savo vyro. Juk 
pavojus, kuris grės mums visiems, grės ir Hariui. O jeigu santuoka 
atneš jauniesiems sutuoktiniams laimę, 0 jų draugams — saugumą, 
vadinasi, tai puiki santuoka arba apskritai tokių santuokų pasauly- 
je nebūna! | 

Inžinieriaus Džemso Staro samprotavimai buvo visiškai logiški. 
Jis pasidalijo savo mintimis su senuoju Simonu, ir šis negalėjo jam 
nepritarti. Taigi, regis, niekas nebekliudė Hario ir Nelės sąjungai. 

O kam gi ji galėjo užkliūti? Haris ir Nelė mylėjo vienas kitą. Se- 
nieji tėvai visiškai pritarė jų santuokai. Hario draugai pavydėjo jam 
laimės, bet manė, kad jis nusipelnė jos. Mergaitė nuo nieko nepri- 
klausė ir galėjo pasikliauti tik savo širdies balsu. 

Bet jeigu niekas neketino trukdyti šiai santuokai, tai kodėl, kai 
atėjus poilsio metui gesdavo elektros Žibintai, kai virš darbininkų 
miesto nusileisdavo naktis ir Kolsičio gyventojai išsivaikščiodavo po 
namus, — kodėl tada iš tamsiausio Naujojo Eberfoilo užkampio 
išslinkdavo kažkoks paslaptingas padaras? Kokiu instinktu vadovau- 
davosi ši šmėkla, pralįsdama siaurais, regis, žmogui neįveikiamais 
plyšiais? Kodėl ši paslaptinga būtybė, kurios akys regėdavo aklino- 
je tamsoje, skindavosi sau kelią prie Malkolmo ežero krantų? Kodėl 
ji taip atkakliai sėlindavo prie Simono Fordo būsto, atsargiausiai 
slinkdama, vengdama bet kokio pašalinio žvilgsnio? Kodėl ji glaus- 
davo ausį prie kotedžo lango ir stengdavosi pro langines nugirsti po- 
kalbio nuotrupas? 

Ir kai vienas kitas žodis pasiekdavo jos ausį, kodėl ji piktai gra- 
sindavo kumščiu taikingam būstui? Kodėl pagaliau iš pykčio iš- 
kreiptų lūpų išsprūsdavo žodžiai: 

— Ji ir jis? Niekada! 


122 


Septynioliktasis skyrius 
Saulėtekis 


Po mėnesio, rugpjūčio dvidešimtosios vakare, Simonas Fordas 
ir Medžė su geriausiais linkėjimais išlydėjo keturis turistus, susi- 
ruošusius iškeliauti iš kotedžo. Džemsas Staras, Džekas Rajanas ir 
Haris lydėjo Nelę į žemės paviršių, ten, kur ji dar niekada nebuvo 
įkėlusi kojos, — į tą stulbinantį pasaulį, kurio spindesio jos akys dar 
nematė. 

Išvyka turėjo trukti dvi dienas. Džemsas Staras, o kartu ir Haris 
norėjo, kad per keturiasdešimt aštuonias valandas, praleistas viršuje, 
mergina pamatytų viską, ko neįmanoma išvysti niūrioje šachtoje, tai 
yra įvairiausius peizažus, — kad prieš jos akis atsivertų miesto, lauko 
ir kalno, upės, ežero, įlankos, jūros panorama. 

Toje Škotijos dalyje, tarp Edinburgo ir Glazgo, gamta tarsi į vieną 
vietą surinko visus žemės stebuklus, o dangus buvo toks, kaip ir vi- 
sur: su amžinai bėgančiais debesimis, su ryškiu arba apniukusiu 
mėnuliu, su spindinčia saule, su žvaigždžių spiečiais. 

Išvyka buvo suplanuota taip, kad būtų įvykdyti visi programos 
reikalavimai. 

Simonas Fordas ir Medžė būtų su džiaugsmu lydėję Nelę, bet, 
kaip žinome, jie buvo namisėdos ir negalėjo ryžtis nė vienai dienai 
palikti savo požeminių valdų. 

Džemsas Staras važiavo kaip stebėtojas ir filosofas; psichologi- 
niu požiūriu jam buvo labai įdomu stebėti pirmus Nelės įspūdžius, 
— galbūt jam pavyks atspėti ką nors iš paslaptingų įvykių, susijusių 
sų mergaitės vaikyste? 

Haris su nerimu klausinėjo savęs, ar nepasikeis Nelė, taip grei- 
tai pažinusi išorinio pasaulio paslaptis, ar ji netaps kitokia, nebe- 
panaši į mergaitę, kurią jis iki šiol pažinojo ir mylėjo. 

O Džekas Rajanas džiūgavo it kikilis, skraidžiojantis pirmuosiuo- 
se saulės spinduliuose. Jaunuolis tikėjosi, kad jo užkrečiantis links- 
mumas persiduos ir bendražygiams: taip jis norėjo atsidėkoti už pa- 

kvietimą. 

Nelė buvo mąsli ir susikaupusi. 

Džemsas Staras protingai nutarė, kad reikia išvykti vakare. Iš 
tikrųjų merginai buvo gėriau pamažu pereiti nuo nakties tamsos prie 
dienos šviesos. Nuo vidurnakčio iki vidurdienio ji turėjo nuosekliai 
pamatyti visus šešėlių ir šviesos pasikeitimus, o jos akys palengva 
prisitaikyti prie jų. 

Išeidama iš kotedžo, Nelė paėmė Harį už rankos ir tarė: 

— Hari, vadinasi, man būtinai reikia išvykti iš mūsų senosios 
šachtos nors kelioms dienoms? 

— Taip, Nele, — atsakė jaunuolis, — tai būtina. Būtina tiek tau, 
tiek ir man. 

— Bet, Hari, — tęsė Nelė, — nuo to laiko, kai mane suradai, aš 
laiminga, visiškai laiminga. Tu daug ko mane išmokei. Argi to ne- 
pakanka? Ką veiksiu viršuje? 

Haris, nieko neatsakydamas, žvilgtelėjo į ją. Merginos argumen- 
tai sutapo su jo mintimis. 

— Mano vaike, — tada tarė Džemsas Staras, — suprantu tavo 
abejones, bet vis dėlto tau reikia keliauti su mumis. Tie, kurie tave 
myli, lydi tave, ir tu su jais grįši. Jeigu po to norėsi toliau gyventi 
šachtoje, kaip senasis Simonas; kaip Medžė, kaip Haris, — tebus kaip 
tu nori! Neabejoju, kad kaip tik taip ir bus, ir padrąsinu tave. Ta- 
čiau tu bent jau galėsi palyginti tai, ką palieki, su tuo, ką pasirenki, 
ir galėsi laisvai elgtis. Eime! 

— Eime, mieloji Nele, — tarė Haris. 

— Aš pasiruošusi, — atsakė mergina. 

Devintą valandą Nelė ir jos bendražygiai paskutiniuoju trauki- 
niu išvyko į viršų. Po dvidešimties minučių jie jau buvo stotyje, į ku- 
rią ateidavo kelio iš Dambartono į Sterlingą trumpa atšaka, aptar- 
naujanti Naująjį Eberfoilą. 

Jau temo. Dangumi lėkė reti debesys, genami šiaurės rytų vėje- 
lio, gaivinančio orą. Baigiančią gesti dieną keitė šilta giedra naktis. 

Sterlinge Nelė ir jos bendražygiai išėjo iš stoties. Prieš juos ran- 
gėsi aukštais medžiais apaugęs kelias į Fortą. 

Mergaitė godžiai alsavo šviežiu oru, džiaugdamasi maloniu vė- 
sOs pojūčiu. 

— Alsuok giliai, — tarė Džemsas Staras. — Alsuok oru, pripil- 
dytu gaivinančio laukų aromato. 

— Kokie čia dūmų kamuoliai lekia mums virš galvų? — klau- 
sinėjo Nelė. 

— Tai debesys, — atsakė Haris, — pusiau sutankėję vandens ga- 
rai, vėjas gena juos į rytus. 

— Ak! — šūktelėjo Nelė. — Kaip būtų nuostabu lėkti kartu su šia 
nebylia vilkstine! O kokie čia šviesūs taškeliai mirksi tarp debesų? 

— Tai žvaigždės, apie kurias tau pasakojau, Nele. Tai vis saulės, 
pasaulių, galbūt panašių į mūsiškį, centrai. 

Tamsiame dangaus mėlyje vis labiau ryškėjo žvaigždynai. Vėjas 
pamažu išgainiojo debesis. Nelė ilgai žiūrėjo į tūkstančius Žibančių 
žvaigždžių. 

— Bet jeigu tai saulės, — paklausė ji, — tai kaip mano akys ištvers 
Jų spindėjimą? 

— Mano vaike, — atsakė Džemsas Staras, — tai iš tikrųjų saulės, 
bet jos yra nutolusios nuo mūsų be galo toli. Artimiausia žvaigždė iš 
daugelio tūkstančių žvaigždžių, siunčiančių mums savo spindulius, — 
tai Vega Lyros žvaigždyne. Zvilgtelk, ji žėri beveik zenite, o nuo jos 
iki mūsų penkiasdešimt tūkstančių milijardų Ijė. Todėl tavo akys gali 
ištverti jos spindesį. O saulė patekės rytoj tik už aštuonių milijonų 
ljė nuo mūsų, ir į ją jokia žmogaus akis negali žiūrėti, nes ji tvieskia 
stipriau už labiausiai įkaitus; židinį. Bet eime, Nele, eime! 

Jie nužingsniavo keliu. Džemsas Staras vedė merginą už rankos, 
Haris ėjo šalia jos, o Džekas Rajanas čia užbėgdavo į priekį, čia grįžda- 
vo lyg šuniūkštis, kurį šeimininkų lėtumas veda iš kantrybės. 

Kelias buvo tuščias. Nelė žiūrėjo į didelių, vėjo siūbuojamų me- 
džių siluetus; prietemoje ji galėjo juos palaikyti milžinais, mojuo- 
jančiais rankomis. Vėjo šlamesys tankiose šakose, gili ramybė to- 
mis minutėmis, kai jis nurimdavo, horizontas, su gerai įžiūrima ski- 
riamąja linija atvirose vietose, — visa tai mergaitei kėlė naujus jaus- 
mus, palikdavo neišdildomą įspūdį. Nelė, iš pradžių daug klausinėju- 
si, vėliau nutilo, o jos bendražygiai, lyg susitarę, netrukdė jai mąs- 
tyti. Jie nenorėjo savo kalbomis paveikti jautrios merginos vaiz- 
duotės ir manė, kad geriau tegu mintys savaime gimsta jos galvoje. 

Apie pusę dvyliktos jie pasiekė šiaurinius Forto krantus. Ten jų 
laukė valtis, kurią išnuomojo Džemsas Staras; ji turėjo per keletą 
valandų pristatyti juos į Edinburgo uostą. 

Nelė prie savo kojų pamatė blizgantį vandenį, sūpuojamą potvy- 
nio ir tarsi prisėtą mirguliuojančių žvaigždžių. 

— Cia ežeras? — paklausė ji. 

— Ne, — atsakė Haris, — tai didelė įlanka su tekančiu vande- 
niu, tai upės žiotys, beveik jūros atšaka. Pasemk ranka šio vandens, 
Nele, ir pamatysi, kad jis kitoks nei Malkolmo ežere. 

Mergina pasilenkė, pavilgė ranką atbėgančiose bangose ir pa- 
kėlė ją prie lūpų. 

— Vanduo sūrus, — pasakė ji. 

— Taip, — atsakė Haris, — jūra atplukdė savo vandenis iki čia, 

nes dabar potvynis. Tokiu sūriu vandeniu, kokį tu dabar paragavai, 
užlieti beveik trys ketvirtadaliai Zemės rutulio. 

— Bet jeigu vanduo upėse toks pat, koks krinta iš debesų, susi- 
formavusių iš jūros vandens, tai kodėl jis gėlas? — paklausė Nelė. 

— Garuodamas vanduo praranda druską, — atsakė Džemsas Sta- 
ras. — Debesys formuojasi iš garų ir išlieja ant žemės gėlą vandenį 
atgal lietaus lašais. 

— Hari, Hari! — staiga šūktelėjo mergina. — Kokia ten rausva 
šviesa horizonte? Ar tik ne miško gaisras? 

Ir ji parodė į rytus, kur dangus, aptrauktas ūkanų, buvo šiek tiek 
parausvėjęs. 

— Ne, Nele, — atsakė Haris. — Tai teka mėnulis. 

— Taip, mėnulis! — riktelėjo Džekas Rajanas. — Didingas sidab- 
rinis dubuo, kurį dvasios neša per dangų, kad lyg trupinius surinktų 
krintančias žvaigždes. 

— Iš tiesų, Džekai, — pastebėjo juokdamasis inžinierius, — nė 
neįtariau, kad tu linkęs į tokius drąsius palyginimus! 

— Ką gi, misteri Starai, mano palyginimas tikslus. Matote, žvaigždės 
išnyksta, nes kyla mėnulis. Tad aš ir galvoju, kad jos ant jo krinta. 

— Tai reiškia, Džekai, — paprieštaravo inžinierius, — kad mė- 
nulis savo spindėjimu nustelbia žvaigždes iki šeštojo dydžio, ir todėl 
jos tarsi išnyksta jo kelyje. 

— Kaip tai puiku, — kartojo Nelė, vis žvalgydamasi aplinkui. — 
Bet aš maniau, kad mėnulis visiškai apskritas. 

— Jis būna apskritas pilnaties metu, — atsakė Džemsas Staras, 
— tai yra, kai stovi priešais saulę. Bet dabar delčia, paskutinis ket- 
virtis, ir iš mūsų draugo Džeko sidabrinio dubens belikęs tik du- 
benėlis skutimuisi. 

— Ak, misteri Starai, — šūktelėjo Džekas Rajanas, — koks netikęs 
palyginimas! Kaip tik norėjau užtraukti dainą mėnulio garbei: 


Nakties šviesuly, savo spinduliu 
Kuris paglostai mus... 


Bet ne, dabar nebeįmanoma! Jūsų skutimosi dubenėlis nuskuto 
visą mano įkvėpimą! 

Tuo metu mėnulis palengva pakilo virš horizonto. Paskutiniai de- 
besiūkščiai aplink jį išsisklaidė. Zenite ir vakaruose žvaigždės dar 
mirkčiojo juodame fone, kuris netrukus turėjo išblankti, apšviestas 
mėnulio. Nelė tylomis stebėjo šį nuostabų reginį, jos akys nebijojo švel- 
nios, sidabrinės šviesos, bet ranka iškalbingai virpėjo tarp Hario pirštų. 

— Sėskimės į valtį, mano bičiuliai, — tarė inžinierius. — Mums 

reikia įkopti į Artūro sostą prieš saulėtekį. 

Valtis buvo pririšta prie kranto; ją saugojo jūreivis. Nelė ir jos 
bendražygiai sulipo į ją. Buvo iškelta burė, kurią tuoj pat įtempė 
šiaurės rytų vėjas. 

Koks nepatirtas pojūtis! Nelė keletą kartų plaukiojo po Naujo- 
jo Eberfoilo ežerus, bet kad ir kaip lygiai darbavosi irklais Haris, 
vis dėlto matėsi jo pastangos. Cia Nelė pirmą kartą pajuto, kaip leng- 
vai ji lekia į priekį, kaip lygiai slysta vandeniu, — lyg oro balionas 
vėjyje. Įlanka buvo rami it ežeras. Pusiau atsigulusi laivagalyje, Nelė 
atsidavė šiam slydimui. Retkarčiais, keičiant halsą, mėnulio blyks- 
niai pasklisdavo šviesos trupinėliais po vandens paviršių, tr tada at- 
rodydavo, tarsi valtis plauktų per mirguliuojančią sidabrinę skraistę. 
Tatai buvo nuostabu! 

Nelės akys nejučiomis užsimerkė. Ją apėmė nenugalimas snau- 
dulys ir, padėjusi galvą Hariui ant peties, ji ramiai užmigo. 

Haris norėjo merginą pažadinti, kad ji nepraleistų nė vieno šios 
nakties stebuklo. 

— Leisk jai pamiegoti, mano berniuk, — pasakė inžinierius. — 
Dvi valandos poilsio jai padės ištverti dienos įspūdžius. 

Antrą valandą nakties jie pasiekė Grentono prieplauką. Vos val- 
tis palietė krantą, Nelė tuoj pat nubudo. 

— Aš miegojau? — paklausė ji. 

— Ne, mano kūdiki, — atsakė Džemsas Staras. — Tu tik sapna- 
vai, kad miegi. 

Naktis buvo labai šviesi. Mėnulis, nusiritęs pusę kelio nuo hori- 
zonto iki zenito, skleidė po dangų savo spindulius. 

Mažame Grentono uoste stovėjo tik kelios žvejų valtys, tyliai 
sūpuodamosi ant bangų. Artėjant aušrai, vėjas nurimo. Dangus buvo 
tyras, viskas pranašavo vieną tų žavingų rugpjūčio dienų, kurios būna 
tokios puikios prie jūros. Tolumoje tvyrojo šiltas rūkas, toks leng- 
vas Ir perregimas, kad pirmieji saulės spinduliai turėjo jį lyg niekur 
nieko išsklaidyti. Mergina galėjo matyti jūrą, susiliejančią su hori- 
zontu. Tatai plėtė jos akiratį, tačiau ji vis dar nebuvo patyrusi to ypa- 
tingo įspūdžio, kokį sukelia vandenys, kai šviesa pastūmėja jo ribas 
iki begalybės. . 

Haris paėmė Nelę už rankos, ir jie žingsniavo paskui Džemsą 
Starą ir Džeką Rajaną tuščiomis gatvėmis. Nelei atrodė, kad šis sos- 
tinės priemiestis — tik tamsių namų sangrūda, primenanti Kolsitį, 
o skirtumas tik toks, kad skliautas aukštesnis ir jame mirkčioja švy- 
tintys taškai. Mergina ėjo lengvai, ir Hariui nė karto neteko lėtinti 
žingsnio, baiminantis, kad ji pavargęs. 

— Nepavargai? — paklausė jis po pusvalandžio. 

9. 227 

— Ne, — atsakė ji. — Mano kojos sakytum nesiekia žemės. Dan- 
gus taip aukštai virš mūsų, kad man taip norisi ten skristi, lyg tu- 
rėčiau sparnus. 

— Laikyk ją tvirčiau, — riktelėjo Džekas Rajanas. — Mes turi- 
me išsaugoti mūsų mažąją Nelę! Kai ilgai neišeinu iš šachtos, ma- 
ne retkarčiais irgi apima toks pojūtis. 

— Jį sukelia tai, — paaiškino Džemsas Staras, — kad nebejau- 
čiame, kaip mus slegia skalūno skliautai, dunksantys virš Kolsičio. 
Cia mums atrodo, kad dangus — tai gili bedugnė, ir norisi į ją lėkti. 
Argi ne toks pojūtis, Nele? 

— Taip, misteri Starai, — atsakė mergina, — būtent toks. Tiesą 
sakant, man svaigsta galva. 

— Įprasi, Nele, — atkirto Haris. — Įprasi prie išorinio pasaulio 
beribiškumo ir galbūt pamirši mūsų niūriąją šachtą... 

— Niekada, Hari! — atsakė Nelė ir prisidengė ranka akis, lyg 
norėtų prisiminti visa, ką neseniai apleido. 

Namai aplinkui miegojo. Džemsas Staras su savo bendražygiais 
perėjo Leis Voką, aplenkė Kolton Hilą, kur prieblandoje dunksojo 
Observatorija ir Nelsono paminklas; paskui jie patraukė Regento 
gatve ir už tilto padarę nedidelį vingį pasiekė Kanonheto gatvės ga- 
lą. 

Mieste dar niekas nejudėjo. Gotikinėje Kanonheto bažnyčios 
varpinėje išmušė dvi valandas. 

Cia Nelė stabtelėjo. 

— Koks ten tamsus masyvas? — paklausė ji, rodydama į pasta- 
tą, dunksantį atskirai nedidelės aikštės gilumoje. 

— Tai ankstesniųjų Skotijos valdovų rūmai — Holirudas, kur įvy- 
ko tiek daug liūdnų atsitikimų! — atsakė Džemsas Staras. — Istori- 
kas čia galėtų iškviesti nemažai karališkųjų šešėlių, pradedant ne- 
laimingąja Marija Stiuart ir baigiant senuoju prancūzų karaliumi Ka- 
roliu X. Ir vis dėlto, nepaisant šių niūrių prisiminimų, kai prašvis, 
Nele, šių rūmų vaizdas tau nepasirodys pernelyg slogus. Su ketu- 
riais storais savo dantytais bokštais Horirudas panašus į užmiesčio 
rezidenciją, kurios savininkas išsaugojo jos feodalinę išvaizdą. Bet 
žingsniuokime toliau. Ten, senovinės Holirudo abatijos šventoriu- 
je, dunkso vaizdingos Solsburio uolos, o virš jų iškilęs Artūro sos- 
tas. Ten mes ir kopsime. Nuo jo viršūnės, Nele, tu pamatysi, kaip 
pateka saulė virš jūros horizonto. 

Jie įsuko į karališkąjį parką, paskui, pamažu kildami, praėjo Vik- 
torija Draivą — puikų, ratu einantį kelią, patogų ekipažams, kelio- 
mis eilutėmis pagerbtą Valterio Skoto romane. 

Iš esmės Artūro sostas yra tik septynių šimtų penkiasdešimt pėdų 

kalva, kurios vieniša viršūnė yra iškilusi virš aplinkinių aukštumų. 
Kildami taku, vingiuojančiu per šlaitą, Džemsas Staras ir jo bendra- 
keleiviai greičiau nei per pusvalandį pasiekė viršūnę, panašią į liūto 
galvą, jeigu Žiūri į ją iš vakarų. 

Ten visi keturi atsisėdo, ir Džemsas Staras, kuris visada būdavo 
pasiruošęs ką nors pacituoti iš didžiojo Skotijos romanisto kūrinių, 
pasakė: 

— Stai ką parašė Valteris Skotas „Edinburgo kalėjimo" aštun- 
tajame skyriuje: „Jeigu man reikėtų pasirinkti vietą, iš kur geriau- 
siai matyti saulėtekis arba saulėlydis, aš pasirinkčiau kaip tik šitą". 
Luktelk, Nele, netrukus pasirodys saulė, ir tu pamatysi ją visoje jos 
puikybėje. 

Mergina vis žvilgčiojo į rytus. Haris, sėdėjęs šalia jos, atidžiai ir 
nerimastingai stebėjo ją: ar saulės patekėjimas nepadarys jai per- 
nelyg stipraus įspūdžio? Visi tylėjo; nurimo netgi Džekas Rajanas. 

Permatomose ūkanose, tvyrančiose virš horizonto, ėmė ryškėti 
siaura, šviesi, rožinio atspalvio juosta. Lengvus debesėlius, klaidžiojan- 
čius zenite, palietė šviesa. Artūro sosto papėdėje neryškiai matėsi 
dar prieblandos gaubiamas miegantis Edinburgas; tamsoje tai šen, 
tai ten blyksteldavo šviesūs taškai — pirmosios ugnelės, sužibusios 
senojo miesto languose. Vakaruose kalnagūbris, tolumoje iškylantis 
įmantriais dantimis, baigėsi aštriomis viršūnėmis, kurias saulės spin- 
duliai netrukus turėjo papuošti ugninėmis skraistėmis. 

Tuo pat metu rytuose vis labiau ryškėjo jūros toliai. Spalvų ga- 
ma aiškėjo pamažu, tokia pat tvarka kaip ir vaivorykštėje. Rausva 
ūkanų spalva horizonte palengva kilo į zenitą, pavirsdama į viole- 
tinę. Kas akimirką spalvų paletė darėsi vis ryškesnė. Rožinė spalva 
pavirto į raudoną, raudona — ! ugninę. Ten, kur spindintis lankas 
susikirto su jūros vandenimis gimė diena. 

Nelė vis žvilgčiojo čia į kalvos papėdę, čia į miestą, kurio atskiri 
kvartalai pamažu ėmė išsiskirti iš bendro masyvo. Tai šen, tai ten 
ryškėjo aukšti pastatai, aštriabokštės varpinės, 0 jų kontūrai darėsi 
vis aiškesni. Oras tarytum pritvinko pelenų spalvos. Pagaliau pir- 
masis saulės spindulys palietė merginos akis; tai buvo tas pats žaliasis 
spindulys, kuris rytais arba vakarais strykteli iš jūros, kai horizon- 
tas būna visiškai tyras. 

Dar po pusės minutės Nelė atsitiesė, rodydama ranka į vieną vie- 
tą naujajame mieste. 

— Ugnis! — šūktelėjo ji. 

— Ne, Nele, — atsakė Haris, — tai ne ugnis. Tai auksinis vaini- 
kas, kurį saulė uždeda ant Valterio Skoto paminklo! 

Iš tikrųjų dviejų šimtų pėdų varpinės viršūnė spindėjo lyg pui- 


i 131 


kiausias švyturys. 

Išaušo diena. Pakilo saulė. Jos diskas atrodė drėgnas, tarsi iš tiesų 
būtų išnėręs iš jūros bangų. Iš pradžių atrodęs suplotas dėl refrak- 
cijos reiškinio, vėliau palengva pasidarė apskritas. Netrukus saulės 
spindėjimas tapo nepakeliamas, tarsi danguje būtų atsivėrę įkaitu- 
sio žaizdro nasrai. 

Nelė bematant turėjo užsimerkti ir netgi prisidengti pernelyg 
švelnius vokus tvirtai suspaustais pirštais. 

Haris norėjo, kad ji atsisuktų į kitą pusę. 

— Ne, Hari, — paprieštaravo mergina, — reikia, kad mano akys 
įprastų matyti tai, ką mato tavosios. 

Pro delnus Nelė matė šviesą, dar rožinę, bet jau blykštančią, nes 
saulė kilo vis aukščiau horizonto. Pamažu merginos akys įprato prie 
šviesos. Paskui jos vokai prasivėrė, ir akys pagaliau prisipildė die- 
nos spindėjimo. 

Mergina suklupo ir susijaudinusi šūktelėjo: 

— Mano Dieve, koks puikus tavo pasaulis! 

Paskui ji nuleido akis ir apsidairė. Po jos kojomis buvo matyti 
Edinburgo panorama: švarutėliai, taisyklingų formų naujojo miesto 
kvartalai, susigrūdę namai ir įmantrus „Senosios rūkyklos" gatvių tink- 
las. Virš miesto ryškėjo dvi aukštumos: pilis, prilipusi prie bazaltinės 
uolos, ir Kolton Hilas su šiuolaikinio graikiško paminklo griuvėsiais 
ant savo apvalios keteros. Iš sostinės vedė puikūs, medžiais apsodin- 
ti keliai. Siaurėje Forto užutėkis, panašus į jūros atšaką, buvo giliai 
įsiskverbęs į į krantą, kuriame juodavo Leiso uostas. Aukščiau, trečia- 
jame plane, dunksojo vaizdingos Faifo grafystės pakrantės. Šie Šiaurės 
Atėnai buvo sujungti su jūra keliu, tiesiu kaip Pirėjas. Į vakarus drie- 
kėsi gražūs, smėlėti Niuheiveno ir Portobelo paplūdimiai, kur smėlis 
nudažydavo geltonai pirmąsias potvynio bangas. Tolius pagyvino žvejų 
valtys ir du arba trys garlaiviai, pučiantys į dangų juodų dūmų skrais- 
tes. Už viso to žaliavo neaprėpiami laukai. 

Lyguma tai šen, tai ten buvo šiek tiek kalvota. Lomond Hilas 
šiaurėje, Ben Lomondas ir Ben Lidis vakaruose atspindėjo saulės 
spindulius, tarsi jų viršūnės būtų apdengtos amžinu sniegu. 

Nelė negalėjo kalbėti, Jos lūpos šnibždėjo paskirus žodžius. Jos 
rankos virpėjo, jai svaigo galva. Jėgos akimirką apleido ją. Gaivia- 
me ore, prieš įstabius reginius ji staiga pajuto, kad jai silpna, ir kri- 
to be sąmonės į rankas Hariui, spėjusiam nutverti ją. 

Mergina, kurios gyvenimas iki šiolei slinko šachtos gelmėse, ga- 
liausiai pamatė visa, kas sudarė pasaulį, kokį jį sukūrė gamta ir žmo- 
gus. Jos žvilgsnis, aprėpęs miestą ir laukus, pirmąsyk nukrypo į be- 
ribę jūros ir dangaus bedugnę. 

Aštuonioliktasis skyrius 
Nuo Lomondo ežero link Ketraino ežero 


Haris, nešdamas Nelę ant rankų, kartu su Džemsu Staru ir Džeku 
Rajanu nusileido nuo Artūro sosto. Po kelių valandų poilsio ir pus- 
ryčių Lamberto viešbutyje buvo nutarta baigti ekskursiją pasi- 
vaikščiojimu po ežerų kraštą. 

Nelė atgavo jėgas. Dabar jos akys galėjo ištverti saulės šviesą, o 
plaučiai — alsuoti šviežiu, gaivinančiu oru. Medžių žaluma, besikei- 
čiantys augalų atspalviai, dangaus žydrynė atskleidė jos akims tur- 
tingą spalvų gamą. 

Traukinys, į kurį jie sulipo, atvežė Nelę ir jos bendrakeleivius į 
Glazgą. Nuo tilto, kybančio virš Klaido upės, jie gėrėjosi jūros lai- 
vais. Naktį jie praleido karališkajame viešbutyje. 

Kitą dieną jie važiavo traukiniu, vykstančiu per Dambartoną ir 
Balochą prie pietinio Lomondo ežero krašto. 

— Tai Rob Rojaus ir Ferguso Mak Gregoro tėvynė, taip poetiškai 
apdainuota Valterio Skoto, — sušuko Džemsas Staras. — Ar pažįsti 
Šias vietoves, Džekai? 

— Pažįstu iš dainų, misteri Starai, — atsakė Džekas Rajanas, — 
0 kai kraštas taip įstabiai apdainuotas, jis turi būti didingas. 

— Taip ir yra, — tarė inžinierius, — ir mūsų mieloji Nelė išsau- 
gos apie jį geriausius prisiminimus. 

— Su tokiu vedliu kaip jūs, misteri Starai, — atsiliepė Haris, — 
keliauti dvigubai naudingiau: kol mes apžiūrėsime kraštą, jūs pa- 
pasakosite mums jo istoriją. 

— (Gerai, Hari, — tarė inžinierius, — kiek man leis atmintis, bet 
su viena sąlyga: tegu mūsų linksmasis Džekas padeda man. Kai pa- 
vargsiu pasakodamas, tegu jis padainuoja. 

— Na, manęs nereikės prašinėti, — atsakė Džekas ir užtraukė vib- 
ruojančią natą, lyg norėdamas nutaisyti balsą pagrindiniam tonui. 

Tarp Skotijos prekybos sostinės ir pietinio Lomondo ežero krašto 
geležinkeliu Glazgas — Balochas yra ne daugiau kaip dvidešimt my- 

lių. 

Traukinys pravažiavo Dambartoną — karališkąjį miestą ir gra- 
fystės centrą, kurio pilis, vis dar įtvirtinta pagal Sąjungos sutartį, 
vaizdingai vainikuoja abi didžiulės bazaltinės uolos viršūnes. 

Dambartonas pastatytas Klaido ir Liveno santakoje. Cia Džem- 
sas Staras papasakojo keletą epizodų iš nuotykių kupino Marijos 
Stiuart gyvenimo. Iš šios pilies ji išvyko į Prancūziją, ketindama tapti 
Pranciškaus II žmona ir Prancūzijos karaliene. Tai čia 1815 metais 
Anglijos vyriausybė buvo sumaniusi įkalinti Napoleoną, bet paskui 
pasirinko Sventosios Elenos salą, ir Anglijos belaisvis išvyko numirti 
ant uolos Atlanto vandenyne, o tai dar labiau padidino jo legendinę 
šlovę. 

Netrukus traukinys sustojo Baloche, prie medinės estakados, prie 
pat ežero kranto. Turistų, vykstančių į ekskursiją po ežerus, laukė 
garlaivis „Sinkleris“ . Nelė ir jos bendrakeleiviai užkopė į jį, nusi- 
pirkę bilietus iki Inversnaido, esančio Lomondo ežero šiauriniame 
krašte. 

Diena buvo giedra ir saulėta, be įprastinio britiškojo rūko. Nė 
viena peizažo, nusidriekusio trisdešimt mylių, detalė neturėjo pra- 
sprūsti pro „Sinklerio" keleivių akis. Nelė, sėdėdama laivagalyje tarp 
Džemso Staro ir Hario, visa savo esybe gėrė didingą poeziją, taip 
dosniai pasklidusią puikioje Skotijos gamtoje. 

Džekas Rajanas vaikščiojo po „Sinklerio" denį, be paliovos klau- 
sinėdamas inžinierių, kuris, beje, ir šiaip su entuziazmu pasakojo 
apie Rob Rojaus kraštą, kai šis slinko jiems prieš akis. 

Pirmiausia pasirodė daugybė nedidelių salų. Tarsi vieno lizdo 
paukščiai būtų pasklidę po ežerą. „Sinkleris" apiplaukdavo jų skar- 
dingus krantus, prasibraudavo į sąsiaurius tarp jų, ir tada prieš ke- 
leivių akis atsiverdavo čia vieniši kloniai, čia atšiaurūs tarpekliai, pa- 
sišiaušę statmenomis uolomis. 

— Nele, — kalbėjo Džemsas Staras, — kiekviena iš šių salų turi 
savo legendą ir galbūt savo dainą, kaip ir kalnai, supantys ežerą. Ne- 
perdedant galima pasakyti, kad šios šalies istorija parašyta gigan- 
tiškomis raidėmis — salomis ir uolomis. 

— Zinote, misteri Starai, — pasakė Haris, — ką man primena ši 
Lomondo Ežero dalis? 

— Ką gi, Hari? 

— Tūkstantį salų Ontarijo ežere, kurį taip žaviai aprašė Kupe- 
ris. Toks panašumas turi tave stebinti, kaip ir mane, mieloji Nele, 
— juk prieš keletą dienų skaičiau tau romaną, kurį iš tiesų galima 
pavadinti amerikiečių rašytojo šedevru. 

— Iš tikrųjų, Hari, — atsakė mergina, — čia peizažas lygiai toks 

pat, o „Sinkleris“ lekia tarp šių salų, o kaip Ontarijo vandenimis 
lėkė Džaspero kateris „Gėlasis vanduo". 

— Na štai, — tęsė inžinierius, — tatai įrodo, kad abi vietovės to- 
kios puikios, jog jas norom nenorom turėjo apdainuoti dideli rašyto- 
jai. Nežinau, kaip atrodo tūkstantis salų Ontarijyje, Hari, bet ne- 
galvoju, kad jų vaizdas būtų įvairesnis nei Lomondo ežero archipe- 
lago. Pažvelkite į šį peizažą! Štai Merio sala su savo senuoju Le- 
nokso fortu, kur gyveno nukaršusi hercogienė Olbeni, kai jos tėvui, 
vyrui ir dviem sūnums Jokūbo I įsakymu buvo nukirstos galvos. Stai 
Klaro sala, Kro sala, Toro sala, — vienos iš jų uolėtos, atšiaurios, 
kitos — apskritos ir žalios. Štai maumedžiai ir beržai. Štai ištisi lau- 
kai pageltusių, nudžiūvusių viržių. Iš tiesų man sunku patikėti, kad 
Ontarijo ežero salų vaizdas būtų toks kontrastingas! 

— Koks ten mažytis uostas? — paklausė Nelė, žiūrėjusi į rytinį 
ežero krantą. 

— Tai Balma, vartai į kalnyną, — atsakė Džemsas Staras. — Čia 
prasideda kalnuotoji Škotija. Štai ten, — žvilgtelk, Nele, — senovi- 
nio moterų vienuolyno griuvėsiai, o tuose išsimėčiusiuose kapuose 
palaidoti Mak Gregoro giminės žmonės. Pats Mak Gregoras dar ir 
dabar garsus visoje šalyje. 

— Garsėja pralietu krauju, savu ir svetimu, — pastebėjo Haris. 

— Tu teisus, — atsakė Džemsas Staras, — ir reikia pastebėti, kad 
šlovė, pelnyta mūšiuose, visada būna garsiausia. Juk sakmės apie 
mūšius ateina iš amžių glūdumos... 

— Ir įgyja amžiną šlovę dainose, — pridūrė Džekas Rajanas ir, 
patvirtindamas savus žodžius, užtraukė senovinę karo dainą apie 
Aleksandro Mak Gregoro žygius ir apie jo karą su seru Hemfriu 
Kolkhouru iš Leso slėnio. 

Nelė klausėsi, bet karingos sakmės jai kėlė liūdesį, Kam pralie- 
ta tiek kraujo šiose lygumose, kur, regis, visiems turėjo užtekti vie- 
tos? 

Artėjant prie mažo Leso uosto, ežero plotis, siekęs nuo trijų iki 
keturių mylių, šiek tiek susiaurėjo. Akimirką šmėkštelėjo senas se- 
novinės pilies bokštas. Paskui „Sinkleris“ vėl pasuko į šiaurę, ir prieš 
turistų akis iškilo Ben Lomondo kalnas, kyšantis beveik tris tūkstan- 
čius pėdų virš ežero lygio. 

— Koks nuostabus kalnas! — šūktelėjo Nelė. — Ir koks tikriau- 
siai puikus vaizdas nuo jo viršūnės! 

— Taip, Nele, — atsakė Džemsas Staras. — Žvelk, kaip išdidžiai 
kyla ši viršūnė iš ąžuolų, beržų, maumedžių kilimo, apdengusio apa- 
tiniąją kalno dalį! Iš čia matyti du trečdaliai mūsų senosios Kale- 
donijos. Cia, rytiniame ežero krante, gyveno Mak Gregoro klanas. 

Netoliese nuo čia nebylūs tarpekliai ne kartą nusidažydavo krauju, 
susidūrus Jokūbo ir Henriko šalininkams. Giedriomis naktimis čia 
savo paslaptingąją šviesą lieja blyškus mėnulis, senose legendose va- 
dinamas „Mak Farlano žibintu“ . Cia vis dar aidi nemirtingi Rob 
Rojau ir Mak Gregoro Kempbelo vardai! 

Ben Lomondas, paskutinioji Grampiano kalnyno viršūnė, visiškai 
nusipelnė, kad būtų apdainuotas didžiojo škotų romanisto. Kaip pa- 
stebėjo Džemsas Staras, esti kalnų aukštesnių, kurių viršūnes ap- 
gaubtos amžino sniego, bet tikriausiai visame pasaulyje nėra po- 
etiškesnio kalno. 

— Ir tik reikia pagalvoti, — pridūrė jis, — kad Ben Lomondas 
visiškai priklauso hercogui Montrouzui! Jo šviesybė valdo visą kal- 
ną, kaip Londono gyventojas — klombą savo gėlyne! 

Tuo metu „Sinkleris“ priplaukė Tarbetą, esantį priešingame ežero 
krante, kur išleido keleivius, vykstančius į Inverenį. Iš čia Ben Lo- 
mondas atsivėrė visu savo grožiu. Jo šlaitai, išraižyti tėkmių, švytėjo, 
lyg būtų aptaškyti ištirpintu sidabru. 

Kadangi „Sinkleris“ plaukė aplink kalną, krantas darėsi vis la- 
biau uolėtas ir plikas. Tik retkarčiais pasitaikydavo medžių, dažniau- 
siai gluosnių, kurių lanksčiomis šakomis senovėje kardavo žemes- 
niųjų sluoksnių žmones. 

— Gailėdami virvės, — pastebėjo Džemsas Staras. 

Ežeras pamažu siaurėjo ir nutįso į šiaurę. Iš abiejų pusių jį vis 
labiau spaudė kalnai. Garlaivis aplenkė dar kelias salas ir saleles, 
Inveriuglesą, Ailend Vo, kur dunkso liekanos tvirtovės, priklausiu- 
sios Mak Farlanams. Galiausiai abu krantai susijungė, ir ,,Sinkle- 
ris" sustojo Inversnaido prieplaukoje. 

Ten, kur jiems buvo ruošiami pusryčiai, Nelė ir jos bendražygiai 
nuėjo apžiūrėti krioklio, krintančio į ežerą iš didelio aukščio. Kriok- 
lys buvo panašus į dekoraciją, pastatytą turistų malonumui. Vandens 
dulkių kamuoliuose virš jo srovių kabojo siūbuojantis tiltelis. Iš to- 
kio aukščio žvilgsnis aprėpė didelę dalį ežero, kurio paviršiuje „Sink- 
leris" atrodė kaip taškas. 

Po pusryčių buvo nutarta keliauti prie Ketraino ežero. Turistų 
paslaugoms buvo keli ekipažai su Bredalbenų šeimos herbais, — tos 
pačios šeimos, kuri kadaise aprūpindavo vandeniu ir malkomis trem- 
tinį Rob Rojų; šie ekipažai pasižymėjo komfortu, kuriuo garsėja 
anglų karietų meistrų gaminiai. 

Haris pasodino Nelę imperiale, kaip reikalavo papročiai; kiti 
susėdo už jos. Puikus vežėjas su raudona livrėja laikė kairėje ran- 
koje viso ketverto vadeles, ir ekipažas ėmė kilti kalno šlaitu link vin- 
giuojančio upokšnio vagos. 

Kelias buvo labai status. Pakilus aukščiau, aplinkinių viršūnių for- 
ma tarsi pasikeitė. Priešingame ežero krante dunksojo kalnynas, o 
virš jo kilo Arocharo viršūnės, kyšančios virš Inveriugleso slėnio. 
Kairėje stūksojo Ben Lomondas, atsukęs į ežerą savo šiaurinį šlai- 
tą su stačiais skardžiais. 

Vietovė tarp Lomondo ir Ketraino ežerų buvo atšiauri. Slėnyje 
prasidėjo siauri tarpekliai, besibaigiantys Eberfoilo įkloniu. Sis pa- 
vadinimas skausmu smigtelėjo merginai į širdį, prisiminus siaubin- 
gas prarajas, kurių gelmėse praėjo jos vaikystė; todėl Džemsas Sta- 
ras paskubėjo savo pasakojimais nukreipti jos dėmesį kitur. 

Beje, vietovė tam buvo dėkinga. Ardo ežero pakrantėse vyko 
svarbiausieji Rob Rojaus gyvenimo nutikimai. Ten kyšojo niūrios 
klinčių uolos su akmeniniais intarpais. Klintys, veikiamos klimato 
ir laiko, sutvirtėjo lyg cementas. Tarp apgriuvusių avių aptvarų ma- 
tei menkas lūšnas, panašias į Žvėrių irštvas; sunku buvo pasakyti, 
kas jose gyvena, — žmonės ar laukiniai žvėrys. Baltaplaukiai vaiki- 
galiai, kurių plaukai išbluko nuo nuolatinių darganų, lydėjo ekipa- 
žus nustebusiomis akimis. 

— Štai vietos, kurios labiausiai nusipelno vadintis Rob Rojaus 
kraštu, — pasakė Džemsas Staras. — Cia dorovingasis vyresnysis Ni- 
kolis Džarvis, savo tėvo — dekano — vertas sūnus, buvo apgautas 
grafo Lenokso žmonių. Stai šioje vietoje jis pakibo, užsikabinęs už 
kelnių, kurios, laimei, buvo pasiūtos iš geros kokybės škotiško au- 
deklo, o ne iš lengvo prancūziško audinio! Netoli nuo Forto ištakų, 
į kurį įteka vanduo iš Ben Lomondo upokšnių, dar galima rasti bras- 
tą, kurią perkirto herojus, gelbėdamasis nuo hercogo Montrouzo ka- 
reivių. Ak, jeigu jis būtų žinojęs apie niūriuosius mūsų kasyklų ur- 
vus! Ten jis būtų galėjęs nebijoti jokių persekiojimų! Matote, mano 
bičiuliai, šiame krašte, daugeliu atžvilgiu garsiame, neįmanoma 
žengti nė žingsnio, nesusidūrus su praeities atminimais, įkvėpusiais 
Valterį Skotą, kai jis puikiomis strofomis atpasakojo Mak Gregoro 
klano kovos dainą. 

— Jis tai labai gerai padarė, misteri Starai, — šyptelėjo Džekas 
Rajanas, — bet jeigu iš tiesų Nikolis Džarvis pakibo už kelnių, taip 
kaip suprasti mūsų patarlę: ,Gudruolis tas, kuris numaus kalniečiui 
kelnes"? 

— (Garbės žodis, Džekai, tu teisus, — atsakė juokdamasis Džem- 
sas Staras, — tai įrodo, kad tą dieną mūsų teisėjas nebuvo apsirengęs 
pagal savo protėvių papročius. 

— Todėl jam blogai ir baigėsi, misteri Starai! 

— Nesiginčysiu, Džekai. 

Nuo stataus tėkmės kranto ekipažas nusileido į sausą, plyną slėnį, 

apaugusį skurdžiais viržiais. Keliose vietose matei akmenų krūvas, 
panašias į piramides. 

— Tai „kernai“, — tarė Džemsas Staras. — Senovėje kiekvienas 
praeivis turėjo atnešti čia akmenį, pagerbdamas didvyrius miegan- 
čius kapuose. Juk sena gėlų patarlė skelbė: „Vargas tam, kuris pra- 
eis pro kerną, nepadėjęs ant jo amžinojo išsigelbėjimo akmens!" Jei- 
gu vaikai būtų išsaugoję tėvų tikėjimą, tai šios akmeninės krūvos 
būtų pavirtusios į kalvas. Iš tiesų, šiuose kraštuose viskas ugdo įgimtą 
poetinį jausmą kalniečių sielose! Taip visada esti kalnų šalyse. Gam- 
tos stebuklai pažadina vaizduotę, ir jeigu graikai būtų gyvenę lygu- 
mose, jie niekada nebūtų sukūrę antikinės mitologijos! 

Kol keleiviai kalbėjosi daugeliu temų, ekipažas nusileido į siau- 
rą slėnį, labai tinkamą namų dvasių išdaigoms, kurias krėsdavo di- 
džioji Megė Merilis. Nedidelis Arkleto ežeriūkštis liko kairėje, ro- 
dydamas kelią, kylantį stačiu šlaitu link viešbučio ant Ketraino eže- 
ro kranto. 

Ten, prie pat liepto galo, suposi garlaiviukas, be abejo, pavadin- 
tas „Rob Rojumi“. Keleiviai tuoj pat sulipo į jį, nes jis ruošėsi iš- 
plaukti. 

Ketraino ežero ilgis — ne daugiau kaip dešimt mylių, o plotis — 
ne daugiau kaip dvi mylios. Artimiausis kranto kalvos atrodo didin- 
gai. 

— Štai ežeras, kuris teisingai lyginamas su ilgu unguriu! — šūk- 
telėjo Džemsas Staras. — Sakoma, kad jis niekada neužšąla. Sito ne- 
žinau, bet nereikia pamiršti, kad šią vietą išgarsino Ežero mergelė. 
Esu tikras, jei mūsų bičiulis Džekas Rajanas gerai įsižiūrėtų, jis, ko 
gero, pamatytų, kaip vandens paviršiumi lekia lengvas gražiosios 
Elenos Duglas šešėlis! 

— Žinoma, misteri Starai, — atsakė Džekas Rajanas, — kodėl 
turėčiau jos nepamatyti? Kodėl ši gražuolė negali pasirodyti ant Ket- 
raino ežero bangų, kaip kad Naujojo Eberfoilo dvasios — ant Mal- 
kolmo ežero vandens? 

Tuo metu „Rob Rojaus“ paskuigalyje pasigirdo skambūs dūd- 
maišio garsai. Kalnietis, apsirengęs tautiniais drabužiais, pūtė dūd- 
maišį su trimis vamzdeliais, iš kurių didžiausias skleidė „sol“ natą, 
antrasis — „Si“ natą, O mažiausias — pirmojo vamzdelio oktavą. O 
dūdele su aštuoniomis kiaurymėmis galėjai išgauti sol mažoro ga- 
mą su švaria „fa“. 

Kalniečio grojama melodija buvo paprasta, švelni ir kupina nai- 
vaus grožio. Galėjai pagalvoti, kad niekas nekūrė liaudiškų melo- 
dijų, kad jos — natūralaus vėjo dvelkimo, bangų šnabždėjimo ir lapų 
šnarėjimo derinys. Taisyklingai besikartojančio priedainio forma bu- 

vo neįprasta. Jo frazę sudarė trys dviejų dalių taktai ir viena trijų 
dalių, besįbaigianti silpnąja dalimi. Sis priedainis, skirtingai nuo 
kitų senovinių dainų refrenų, buvo mažorinis, ir skaitmenine sis- 
tema, pateikiančia ne natas, 0 tonų intervalus, jį buvo galima taip 
užrašyti: 


S 2. 3525: | 44265: 2222 
| 1.2 | 3525 | 1765 | 11.11 


Džekas Rajanas tą valandėlę buvo iš tiesų laimingas. Jis mokėjo 
šią škotų dainą. Todėl, kol kalnietis grojo dūdmaišiu, jis skambiu bal- 
su uždainavo himną, skirtą poetiškoms senosios Kaledonijos legen- 
doms: 


Puikieji škotų ežerai! 
Skaidriųjų vandenų gelmėj 
Paslėpkit legendas senovės, — 
Tegu jos ilgisi ramiai. 


Ten, jūsų krantuose, išliko 
Daugybė pėdsakų, kuriuos 
Įmynė didvyriai narsieji, 
Pražuvę žygiuos ir karuos. 

Stai bokštas, kuriame žiniuonis 
Šokdino raganas vėlai, 

Štai viržių lygumos, kur blaškos 
Fingalo nerami vėlė. 


Vidurnakčio tamsybėj aidi 
Cia elfų dainos paslapčia, 

O ten iš sutemų išnyra 

Pats Puritonas kaip delčia; 
Ir taip stačių uolų pakrantės 
Lyg tamsūs vėjo sūkuriai 
Abudu su Flora Mak Aivor 
Ten Veiverlėjus dumia greit. 


Ten Ežero Mergelė lekia 
Ant greito žirgo kaip daina, 
Ten ragą tolimą Rob Rojaus 
Už girių girdi Diana; 

Galingas Fergusas kadaise 

Cia sukvietė savus draugus. 

Užgrojęs garsųjį pribrochą, 

(Pribrochas — arija škotų dūdmaišiui. — Vert.) 
Prikėlė kalnus iš miegų. 


O škotų ežerai garsieji! 

Ir kur lemtis nublokštų mus, — 
Kas šiuos krantus bentsyk regėjo, 
Tas prisimins nelyg namus! 
Nejau negrįš vaizdai regėti 

Į praeitį benueiną? 

Tau visos mintys ir svajonės, 

Tau vienai, Skotija mana! 


Puikieji škotų ežerai! 
Skaidriųjų vandenų gelmėj 
Paslėpkit legendas senovės, — 
Tegu jos ilsisi ramiai... 


Buvo trečia valanda dienos. Vakariniai Ketraino ežero krantai, 
ne tokie skardūs, dunksojo įrėminti Ben Anos ir Ben Vinju viršūnių. 
Už pusės mylios matei siaurą įlanką, kurios gilumoje „Rob Rojus" 
turėjo išleisti keleivius, grįžtančius į Sterlingą per Kolanderį. 

Nelė pavargo nuo nuolatinės dvasinės įtampos. Haris vėl paėmė 
ją už rankos ir tarė, nerimastingai žiūrėdamas į merginą: 

— Nele, brangioji Nele, netrukus grįšime į mūsų niūriąją kara- 
lystę. Ar nebus gaila palikti, ką matei per šias valandas dienos švie- 
soje"? 

— Ne, Hari, — atsakė mergina. — Visada prisiminsiu šią mūsų 
kelionę, bet su džiaugsmu grįšiu į mūsų pamėgtąsias kasyklas. 

— Nele, — tęsė Haris, tramdydamas jaudulį, — ar nori, kad šven- 
tieji saitai amžinai mus sujungtų? Ar nori, kad būčiau tavo vyras? 

— Noriu, Hari, — atsakė Nelė, žiūrėdama į jį savo giedromis aki- 
mis. — Noriu, jei tu manai, kad sugebėsiu pripildyti tavo gyvenimą... 

Nespėjo Nelė baigti frazės, nuo kurios priklausė visa Hario at- 
eitis, kai atsitiko neįtikėtinas dalykas. 

„Rob Rojus“, buvęs dar už pusės mylios nuo kranto, suvirpėjo 
nuo stipraus smūgio. Jo kylis atsitrenkė į ežero dugną, ir kad ir kaip 
šniokštė mašina, vis tiek negalėjo išjudinti laivo iš vietos. 

Laivas įstrigo, nes Ketraino ežero rytinė dalis netikėtai nuseko, 
tarsi dugne būtų atsivėręs milžiniškas plyšys. Per keletą sekundžių 

ežeras išdžiūvo, lyg jūros krantas didžiausio atoslūgio metu. Beveik 
visas vanduo sutekėjo į žemės gelmes. 

— Mano, bičiuliai! — šūktelėjo Džemsas Staras, ūmai suvokęs, 
kas atsitiko. — Tegelbsti Dievas Naująjį Eberfoilą! 


Devynioliktasis skyrius 
Paskutinysis grasinimas 


Tą dieną Naujajame Eberfoile darbas vyko kaip paprastai. Spro- 
gimų, ardančių anglies klodus, trenksmą girdėjai iš tolo. Cia aidėjo 
kirtiklių ir laužtuvų, atskeliančių anglį, smūgiai, ten — girgždėjimas 
perforatorių, kurių grąžtai skverbėsi pro smiltainio ir skalūno tarp- 
sluoksnius. Sachtose visą laiką sklido duslus triukšmas. Oras, siurbia- 
mas mašinų, lėkė į ventiliacinius kanalus, ir mediniai dangčiai užsi- 
trenkdavo nuo jo spaudimo. Apatiniuose štrekuose judėjo penkio- 
likos mylių per valandą greičiu traukinių su mechanine trauka va- 
gonėliai, o automatiniai signalai įspėdavo darbininkus, kad jie pa- 
sitrauktų į nišas. Nepaliaujamai leidosi ir kilo kabinos, kurios buvo 
sujungtos su didžiuliais būgnais, įrengtais žemės paviršiuje. Lem- 
pos, įkaitusios iki raudonumo, ryškiai apšviesdavo Kolsitį. 

Darbas vyko labai intensyviai. Išgauta anglis buvo pilama į va- 
gonėlius, jie dardėdavo prie pakeliamojo šulinio; ten anglį sukrau- 
davo į kubilus. Kol dalis darbininkų ilsėdavosi po naktinės pamai- 
nos, dieninės brigados dirbdavo, negaišdamos nė valandėlės. Po 
pietų Simonas Fordas ir Medžė kaip paprastai sėdėjo kotedžo kie- 
me. Senasis meistras ilsėjosi, traukdamas pypkę, prikimštą puikaus 
prancūziško tabako. Jei Fordai ir kalbėdavosi, tai tik apie Nelę, apie 
savo sūnų, apie Džemsą Starą, apie jų kelionę į Žemės paviršių. Kur 
jie? Ką veikia šią valandėlę? Kaip gali taip ilgai išbūti viršuje, ne- 
pasigesdami šachtos? 

Staiga pasigirdo siaubingas šniokštimas, lyg į šachtą būtų įsiver- 
žęs didžiulis krioklys. Simonas Fordas ir Medžė pašoko. Beveik tuoj 
pat Malkolmo ežeras patvino. Aukšta, lyg didžiulio potvynio banga 
užliejo krantą ir atsimušė į kotedžo sieną. 

Simonas Fordas, sugriebęs Medžę, greitai užtempė ją į viršutinį 
namo aukštą. Tuo metu po visą Kolsitį, kuriam grėsė netikėtas po- 
tvynis, pasklido šauksmai. Miesto gyventojai gelbėjosi, lipdami ant 
aukštų skalūno uolų, supančių ežerą. Visus pagavo siaubas. Kelios 

šachtininkų šeimos, paklaikusios iš baimės, puolė į tunelį, kylantį į 
viršutinius lygius. Buvo galima būkštauti, kad į kasyklas, kurių štre- 
kai ėjo po Siaurės kanalo dugnu, prasiveržė jūra. Kad ir kokia erd- 
vi būtų ertmė, ji vis tiek pritekėtų sklidinai, ir niekas iš Naujojo 
Eberfoilo gyventojų neišvengtų mirties. 

Bet pirmieji bėgliai, pasiekę tunelio pradžią, susidūrė su Simo- 
nu Fordu, jau atbėgusiu iš kotedžo. 

— Sustokite, sustokite, mano bičiuliai! — šaukė senasis meist- 
ras. — Jeigu miestui gresia potvynis, tai vanduo vis tiek bėgs grei- 
čiau už jus, ir niekas nuo jo neišsigelbės! Bet vanduo nebekyla! Re- 
gis, pavojus praėjo. 

— O mūsų draugai? Tie, kurie dirba apačioje? — šūktelėjo kaž- 
kuris iš šachtininkų. 

— Jiems nieko neatsitiks, — atsakė Simonas Fordas. — Darbai 
vyksta aukščiau ežero lygio. 

Senojo meistro žodžiai pasitvirtino. Potvynis užklupo netikėtai; 
bet vanduo, išsisklaidęs po erdvių kasyklų apatinį aukštą, tik kelio- 
mis pėdomis pakėlė Malkolmo ežero lygį. Vadinasi, Kolsičiui ne- 
begrėsė pavojus, ir buvo galima tikėtis, kad potvynis, užliejęs žemu- 
tinius, dar neeksploatuojamus lygius, niekam daugiau nepadarys 
žalos. 

Ar potvynį sukėlė koks nors požeminis tvenkinys, išsiliejęs per 
masyvo plyšius, ar prasiveržė požeminis srautas, kurio vaga buvo 
prakirsta eksploatavimo metu, — Simonas Fordas ir jo draugai ne- 
galėjo pasakyti. Bet niekas neabejojo, kad tai buvo vienas iš tų ne- 
laimingų atsitikimų, kokie retkarčiais pasitaiko šachtose. 

Bet jau tą patį vakarą apaiškėjo, kas atsitiko. Grafystės laikraščiai 
aprašė keistą reiškinį Ketraino ežere. 

Nelė, Haris, Džemsas Staras ir Džekas Rajanas, paskubomis 
grįžę į kotedžą, patvirtino šią naujieną ir su džiaugsmu sužinojo, kad 
Naujajam Eberfoilui padaryti tik materialiniai nuostoliai. 

Taigi Ketraino ežero dugnas netikėtai nugrimzdo. Jo vandenys 
įsiveržė į šachtą pro platų plyšį. Iš škotų romanisto pamėgto ežero 
— bent jau visoje jo pietinėje dalyje — nebeliko net balos, kurioje 
galėtų sušlapti kojas Ežero mergelė. Kelių akrų tvenkinys — štai ir 
viskas. Vanduo išliko tik ten, kur ežero dugnas buvo žemiau nei at- 
sivėrusi skylė. 

Kiek triukšmo sukėlė šis keistas atsitikimas! Pirmą kartą pasi- 
taikė, kad visas ežeras sutekėtų į žemės gelmes. Beliko jį tiktai iš- 
braukti iš Jungtinės Karalystės žemėlapio, kol jis vėl nebus pripil- 
dytas, pirma suorganizavus šiam tikslui skirtą visuotinį parašų rin- 
kimą. Valteris Skotas būtų numiręs iš širdgėlos, jei tatai būtų atsi- 

tikę jam gyvam esant. 

Galiausiai keistąjį reiškinį buvo galima paaiškinti. Antriniai sluoks- 
niai tarp erdvios ertmės ir ežero dugno buvo labai ploni, — 0 tai pri- 
klausė nuo geologinės masyvo struktūros ypatybių. 

Tačiau nors griūtį galėjo sukelti ir natūralios priežastys, bet Džem- 
sas Staras, Simonas ir Haris Fordai klausinėjo savęs, ar čia neslypi 
pikta užmačia. O kaip neprisiminti ankstesniųjų įtarinėjimų? Ne- 
jaugi tas piktasis genijus vėl kėsinasi į tuos, kurie eksploatuoja nau- 
jąsias kasyklas? 

Po kelių dienų Džemsas Staras kalbėjo apie tai kotedže su se- 
nuoju meistru ir jo sūnumi. 

— Simonai, — pasakė jis, — nors šį atsitikimą galima paaiškinti 
natūraliai, bet jaučiu, kad jis iš tų, kurių priežasčių mes vis dar ieško- 
me. 

— Aš irgi esu tos nuomonės, misteri Starai, — atsakė Simonas 
Fordas, — bet patikėkite manimi — geriau niekam nieko nesakyti. 
Tirkime toliau patys, be pašalinių. 

— O ašiš anksto žinau rezultatus! — šūktelėjo inžinierius. 

— Mes aptiksime piktos užmačios įrodymus, bet paties piktada- 
rio nesurasime. 

— Tačiau jis egzistuoja, — paprieštaravo Simonas Fordas. — Kur 
jis slepiasi? Ir nejaugi vienas žmogus, kad ir kokiu nelabuoju jis būtų, 
gali įvykdyti tokį pragarišką sumanymą, kaip viso ežero įgriuvimą? 
Ko gero, ir aš, kaip Džekas Rajanas, galiausiai pradėsiu manyti, kad 
viskuo kalta kokia nors šachtos dvasia, perpykusi ant mūsų, kad įsi- 
veržėme į jos valdas. 

Žinoma, vyrai stengėsi, kad Nelė neišgirstų jų pokalbių. Beje, ir 
ji pati, lyg ir nujausdama globėjų norus, niekam nepasakojo savo 
paslapčių. Tačiau iš jos elgesio matei, kad ir jai neduoda ramybės 
Fordų šeimos rūpesčiai. Jos liūdnas veidelis rodė, kad ji išgyvena 
sunkią vidinę kovą. 

Buvo nutarta, kad Džemsas Staras, Simonas Fordas ir Haris nu- 
vyks į griūties vietą ir pabandys išsiaiškinti nelaimės priežastis. Jie 
niekam nepasakojo apie savo ketinimą. Bet kam, nežinančiam visų 
faktų, jų prielaidos galėjo pasirodyti visiškai neįtikėtinos. 

Po kelių dienų visi trys išplaukė lengvu luotu, kurį vairavo Ha- 
ris: jie nutarė apžiūrėti natūralias atramas, kurios laikė masyvo dalį, 
esančią po Ketraino ežero dugnu. Apžiūra patvirtino jų prielaidas. 
Atramos buvo išgriautos dinamitu, dar matei juodų suodžių pėdsa- 
kus, nes vanduo juos tik išryškino. 

Si dalinė kupolo skliautų griūtis buvo apgalvota iš anksto ir, be 
abejo, įvykdyta žmogaus. 

— Nėra pagrindo abejoti, — pasakė Džemsas Staras. — Ir kas 
žino, kas būtų atsitikę, jei griūtis būtų atvėrusi kelią į kasyklas ne 
mažam ežeriūkščiui, O visai jūrai! 

— Taip! — išdidžiai riktelėjo senasis meistras. — Norint užtvin- 
dyti Naująjį Eberfoilą, būtų prireikę ištisos jūros, ne mažiau! Bet ir 
vėl klausiu, kam ir kokiam tikslui gali pasitarnauti mūsų kasyklų 
žūtis? : 

— Nesuprantu, — atsakė Džemsas Staras. — Cia net net negali 
būti kalbos apie gaują paprastų plėšikų, kurie slepiasi urve ir ret- 
karčiais išlenda vogti bei plėšikauti. Per trejus metus tokius pikta- 
darius būtume aptikę. Taip pat neįtikėtina, nors tokia mintis man 
kartais ateidavo į galvą, kad čia įsitaisė kontrabandininkai arba pi- 
nigų padirbinėtojai, slepiantys savo nusikalstamą verslą kokiame 
nors dar nežinomame šio milžiniško urvo užkampyje, todėl, žino- 
ma, suinteresuoti mus iš čia išguiti. Bet nei kontrabandos, nei pa- 
dirbtų pinigų niekas nelaiko paslėpęs! Vadinasi, įtikinamiausia, kad 
negailestingas priešas prisiekė sunaikinti Eberfoilą ir niekingas tiks- 
las verčia jį ieškoti įvairiausių būdų, kad tik numalšintų savo neapy- 
kantą. Be abejo, jis perdaug silpnas, kad veiktų atvirai, tad daro nu- 
sikaltimus paslapčiomis, bet vis dėlto pademonstruoja tokį išradin- 
gumą, kad virsta į pavojingiausią būtybę. Mano bičiuliai, jis žino vi- 
sas mūsų valdų paslaptis geriau nei mes, tad visą laiką nesunkiai 
išsprūsta mums iš rankų! Jis didelis niekingos veiklos meistras, ap- 
sukrus ir patyręs, — čia negali būti abejonių, Simonai! Tatai aiškėja 
Iš visų jo bjaurių darbų. Pagalvokite, ar neturite asmeninio priešo, 
kurį galėtumėte įtarti? Gerai pasirauskite savo atmintyje. Būna, kad 
laikas nenumaldo neapykantos. Atsigręžkite į savo praeitį, į toli- 
miausią praeitį, jeigu to reikia. Visa, kas čia vyksta, padiktuota kaž- 
kokio bepročio šaltos, kantrios neapykantos. Pasistenkite atgaivinti 
pačius seniausius savo prisiminimus. 

Simonas Fordas tylėjo. Tikriausiai dorasis meistras prieš atsaky- 
damas sąžiningai tyrinėjo savo praeitį. 

Pagaliau jis pakėlė galvą. 

— Ne, šventai prisiekiu, kad nei aš, nei Medžė niekada ir nie- 
kam nedarėme blogo. Mes negalvojome, kad turime bent vieną 
priešą! 

— Ak! — šūktelėjo inžinierius, — jeigu Nelė panorėtų kalbėti! 

— Misteri Starai ir jūs, tėve, — paprieštaravo Haris, — meldžiu 
jus, kol kas išlaikykime paslaptyje mūsų paieškas! Neklausinėkite 
mano vargšės Nelės! Jaučiu, kad ji jau ir taip įsiaudrinusi ir kanki- 
nasi. Esu tikras, kad paslaptis ją be galo vargina. Jeigu ji tyli, tai 
arba ji neturi ko pasakyti, arba laiko tylėjimą savo pareiga. Mes ne- 

galime abejoti jos meile, jos atsidavimu mums visiems! Galbūt vėliau 
ji man papasakos viską, ko iki šiol nepasakė, ir tada jūs tuoj pat apie 
tai sužinosite. 

— Gerai. Hari, — atsakė inžinierius. — Bet jeigu Nelė ką nors 
žino, jos tylėjimas nepaaiškinamas. 

Haris nenorėjo sutikti, bet inžinierius pridūrė: 

— Būk ramus, mes nieko jai nesakysime. Juk ji turi tapti tavo 
žmona. 

— Ir netrukus taps, jeigu jūs to panorėsite, tėve! 

— Mano vaike, — tarė Simonas Fordas, — lygiai po mėnesio bus 
tavo vestuvės. Ar jūs, misteri Džemsai, pabūsite Nelės piršliu? 

— Galite neabejoti, Simonai, — atsakė inžinierius. 

Džemsas Staras ir jo kelionės draugai sugrįžo į kotedžą. Jie nie- 
kam nepasakojo, ką išsiaiškino kelionės metu, tad visi kaip ir anks- 
čiau manė, kad šachtos griūtis — paprastas atsitiktinumas. Škotijo- 
je sumažėjo vienu ežeru — štai ir viskas. 

Nelė pamažu grįžo prie savo ankstesniųjų užsiėmimų. Iš nese- 
niai įvykusios kelionės ji išsaugojo prisiminimus, kuriais Haris pa- 
sinaudojo, keldamas jos išsilavinimą. Bet pažintis su išorinio pasaulio 
gyvenimu nepaliko jai jokio ilgesio; kaip ir anksčiau ji mylėjo niūriąją 
karalystę, kurioje turės gyventi ištekėjusi, kaip kad gyveno vaikystėje 
ir paauglystėje. 

Žinia apie būsimąsias Hario Fordo ir Nelės vestuves pasklido po 
visą Naująjį Eberfoilą. Į kotedžą iš visų pusių plūdo sveikinimai, o 
Džekas Rajanas, be abejo, buvo vienas iš pirmųjų sveikintojų. Da- 
bar žmonės jį dažnai užtikdavo nuošalioje vietoje, besimokantį sa- 
vo geriausių dainų šventei, kurioje turėjo dalyvauti visi Kolsičio gy- 
ventojai. 

Bet taip jau atsitiko, kad per mėnesį, likusį iki vestuvių, Naująjį 
Eberfoilą užklupo dar didesnės nelaimės nei anksčiau. Artėjančios 
Hario ir Nelės sutuoktuvės tarsi kėlė nesibaigiančias katastrofas. Ne- 
laimės dažniausiai atsitikdavo požeminių darbų metu, ir nebuvo ga- 
lima nustatyti tikrosios jų priežasties. 

Viename iš žemutinių štrekų gaisras sunaikino medines atramas; 
buvo surasta lempa, kurią paliko padegėjas. Haris ir jo draugai, ri- 
zikuodami gyvybėmis, užgesino gaisrą, grasinusį sunaikinti visą šach- 
tą; gerai, kad jie galėjo pasinaudoti gesintuvais, kuriais apdairiai bu- 
vo aprūpinta šachta: vanduo juose buvo prisotintas angliarūgštės. 

Kitą kartą įvyko griūtis, nes sulūžo šulinio spyriai, — Džemsas 
Staras nustatė, kad jie buvo iš anksto papjauti. Harį Fordą, yado- 
vavusį darbams toje vietoje, užpylė nuolaužos, ir jis tik per stebuk- 
lą liko gyvas. 

Po kelių dienų požeminis traukinys, kuriuo važiavo Haris, atsi- 
trenkė į kažkokią kliūtį ir apsivertė. Vėliau buvo aptikta, kad sker- 
sai bėgių buvo padėta sija. 

Žodžiu, nelaimingi atsitikimai ėmė kartotis taip dažnai, kad tarp 
šachtininkų kilo panika. Kad žmonės dirbtų, prie jų turėjo stovėti 
viršininkai. 

— Vadinasi, čia siaučia visa piktadarių gauja, — kartojo Simo- 
nas Fordas. — O mes negalime pagauti nė vieno! 

Vėl prasidėjo paieškos. Buvo sukelta ant kojų visa grafystės po- 
licija, bet ji nieko negalėjo surasti. Džemsas Staras uždraudė Ha- 
riui, prieš kurį, matyt, buvo nukreipti visi šie pasikėsinimai, vienam 
išeiti už centrinio darbų rajono ribų. 

Taip pat buvo pasielgta ir su Nele, tačiau nuo jos Hario reikala- 
vimu buvo slepiami visi nusikaltimai, galėję jai priminti praeitį. Si- 
monas Fordas ir Medžė ją griežtai saugojo, — tiesą sakant, su griež- 
tu rūpestingumu, — dieną ir naktį. Vargšė mergaitė matė tai, bet 
nė karto nepasiguodė, nepasiskundė. Ar ji suprato, kad tai daroma 
jos labui? Tikriausiai taip. Bet ir ji savaip saugojo kitus ir atrody- 
davo rami tik tada, kai visi, ką ji mylėjo, susirinkdavo į kotedžą. Va- 
kare, kai Haris sugrįždavo, ji nebesitverdavo beprotišku džiaugsmu, 
kuris nelabai derinosi su jos charakteriu, greičiau santūriu nei eks- 
pansyviu. Nespėdavo praeiti naktis, o mergina anksčiau nei visi 
pašokdavo ant kojų: jau iš pat ryto, kai Haris eidavo į darbą, ją ap- 
imdavo nerimas. 

Saugodamas jos ramybę, Haris labai norėjo, kad kuo greičiau 
įvyktų jų santuoka. Jam atrodė, kad rūstybė, pamačiusi, jog nieko 
nebegali pakeisti, pasijus bejėgė ir turės sudėti ginklus: o Nelė tik 
ištekėjusi atgaus ramybę. 

Beje, lygiai taip pat nekantravo ir Džemsas Staras, Simonas For- 
das ir Medžė. Visi skaičiavo dienas, likusias iki vestuvių. 

Blogiausia, kad visus apnikdavo negeros nuojautos. Pašnibždo- 
mis kalbėjo, kad paslaptingasis priešas, kurio niekas nepažinojo, ne- 
žinojo nei kur jo ieškoti, nei kaip su juo kautis, — šis priešas, ma- 
tyt, negali būti abejingas niekam, kas siejasi su Nele. Jos sutuoktu- 
vių su Hariu iškilmės gali būti dar viena proga piktadario neapy- 
kantai prasiveržti. 

Vieną rytą, likus savaitei iki vestuvių, Nelė, — turbūt paveikta 
kokios nors niūrios nuojautos, — panoro išeiti iš kotedžo pirmoji, 
kad apsižvalgytų po kiemą. Vos tik ji peržengė slenkstį, tuojau klai- 
kiai suriko; šūksmas nuaidėjo per visus namus, ir jo išgąsdinti atbėgo 
Medžė, Simonas ir Haris. 

Nelė buvo išblyškusi it mirtis, veidas iškreiptas begalinio siau- 

bo. Ji negalėjo kalbėti. Nenuleisdama akių nuo kotedžo durų, ku- 
rias ką tik atvėrė, mergina drebančia ranka parodė į eilutes, sukėlu- 
sias jai didžiulę baimę ir, matyt, parašytas naktį: 


„Simonai Fordai, tu pavogei iš manęs paskutinį mūsų senųjų ka- 
syklų klodą! Haris, tavo sūnus, pavogė iš manęs Nelę! Vargas jums! 
Vargas visiems! Vargas Naujajam Eberfoilui! 


Silfaksas". 


— Silfaksas! — kartu riktelėjo Simonas Fordas ir Medžė. 

— Kasjis? — paklausė Haris, žvelgdamas į merginą. 

— Silfaksas! — beviltiškai nuliūdusi kartojo Nelė. — Silfaksas! 

Kartodama šį vardą, ji visa drebėjo, kol Medžė beveik jėga ne- 
nuvedė jos į kambarį. 

Atbėgo Džemsas Staras. Perskaitęs grasinančius žodžius, jis tarė: 

— Šios eilutės parašytos tos pačios rankos, kuri brūkštelėjo man 
laišką, prieštaraujantį jūsiškiam, Simonai! Sio žmogaus vardas Sil- 
faksas. Iš jūsų susijaudinimo sprendžiu, kad jūs jį pažįstate. Kas jis 
toks? 

Dvidešimtasis skyrius 
„Atgailautojas“ 


Šis vardas buvo atradimas senajam meistrui. 

Taip vadino paskutinįjį „atgailautoją“ Dočerto šachtoje. 

Kadaise, kai dar nebuvo išrastos apsauginės lempos, Simonas 
Fordas pažinojo šį paniurėlį žmogų, kuris rizikuodamas gyvybe tu- 
rėdavo kiekvieną dieną naikinti šachtoje rūdynų dujas, sukeldamas 
dalinius sprogimus. Simonas Fordas matydavo šią keistą būtybę, 
klaidžiojančią po šachtą ir visada lydimą milžiniško harfango — pa- 
sibaisėtinos pelėdos, kuri padėdavo Silfaksui jo pavojingame už- 
siėmime. Paukštis laikydavo snape liepsnojantį dagtį ir įlįsdavo ten, 
kur negalėdavo pasiekti Silfakso ranka. Vieną kartą senukas pra- 
dingo, o su juo prapuolė ir maža našlaitė, gimusi šachtoje ir be Sil- 
fakso, savo prosenelio, daugiau giminių neturėjusi. Sis kūdikis, ma- 
tyt, ir buvo Nelė. 

Vadinasi, jie penkiolika metų pragyveno kokiame nors slaptame 
užkaboryje, kol vieną dieną Haris išgelbėjo Nelę. 

Senasis meistras, apimtas gailesčio ir pykčio, papasakojo inžinie- 
riui ir savo sūnui visa, ką priminė Silfakso vardas. 

Dabar viskas paaiškėjo. Silfaksas ir buvo tas paslaptingasis pa- 
daras, kurio jie kruopščiai ieškojo Naujojo Eberfoilo gelmėse! 

— Vadinasi, jūs jį pažinojote, Simonai? — paklausė inžinierius. 

— Gerai pažinojau, — atsakė meistras. — Zmogus su harfangu! 
Jis buvo jau nejaunas, penkiolika — dvidešimt metų vyresnis už ma- 
ne. Tikriausias laukinis, jis su niekuo nedraugavo; žmonės kalbėjo, 
kad jis nebijo nei ugnies, nei vandens! Jis pats pasisiūlė būti „at- 
gailautoju", o juo būti nedaug kas norėdavo. Pavojingas darbas pa- 
veikė jo protą. Jį laikė piktu žmogumi, bet, ko gero, jis buvo tiktai 
beprotis. O koks stiprus! Jis pažinojo kasyklas kaip niekas kitas, — 
nė kiek ne blogiau už mane. Buvo manoma, kad jis gana turtingas. 
Bet, tiesą sakant, laikiau jį seniai mirusiu! 

— Bet, — tęsė Džemsas Staras, — ką jis nori pasakyti šiais Žo- 

džiais: ,, Tu pavogei iš manęs mūsų senųjų kasyklų klodą"? 

— Ak, štai kas! — atsakė Simonas Fordas. — Jau seniai senasis 
Silfaksas, kurio protas, kaip sakiau, buvo pakrikęs, įsivaizdavo, kad 
jis turi teisių į Senąjį Eberfoilą. Todėl jis darėsi vis atšiauresnis, nes 
seko Dočerto šachta — jo šachta! Susimildami, jam atrodė, kad kiek- 
vienas kirtiklio smūgis rausia jo vidurius. Tu tikriausiai prisimeni, 
Medže? | 

— Taip, Simonai, — atsakė senoji škotė. 

— Visa tai prisiminiau, — tęsė Simonas Fordas, — pamatęs Sil- 
fakso vardą ant durų; bet, kartoju, laikiau jį mirusiu ir negalėjau įsi- 
vaizduoti, kad piktoji būtybė, kurios mes taip ilgai ieškojome, būtų 
senasis Dočerto šachtos „atgailautojas'! 

— Iš tikrųjų, — prabilo Džemsas Staras, — dabar viskas aišku. 
Silfaksas atsitiktinai surado naująjį telkinį. Išprotėjęs senukas nu- 
tarė jį ginti. Gyvendamas šachtoje, slankiojo po ją dieną ir naktį ir 
sužinojo jūsų paslaptį. Jis nugirdo, kad skubiai kviečiate mane į ko- 
tedžą. Todėl pasiuntė laišką, prieštaraujantį jūsiškiam; mano atvy- 
kimo dieną metė akmenį į Harį, išgriovė laiptus Jarou šulinyje; 
užtaisė plyšį naujojo telkinio sienoje; galiausiai įkalino mus. Ačiū 
Dievui, mes buvome išlaisvinti, už ką turime būti dėkingi Nelei, bet, 
suprantama, ji tą padarė, nežinant Silfaksui ir prieš jo valią! 

— Viskas tikriausiai taip ir buvo, kaip sako misteris Džemsas, 
— atsiliepė Simonas Fordas. — Dabar senasis „atgailautojas“ , be 
abejo, visiškai išprotėjo. 

— (Gal taip ir geriau, — sumurmėjo Medžė. 

— Nežinau, — nenorėjo su ja sutikti Džemsas Staras, linguoda- 
mas galvą. — Tikriausiai jo beprotybė baisi. Todėl suprantu, kodėl 
Nelė negali apie jį galvoti be siaubo. Taip pat suprantu, kodėl ji ne- 
norėjo išduoti jo, savo senelio. Kaip jai turėjo būti sunku, gyvenant 
su Šiuo seniu. ) 

— Siaubinga! — patvirtino Simonas Fordas. — Ji turėjo gyventi 
su atšiauriuoju seniu ir su jo laukiniu harfangu, — juk šis paukštis, 
be abejo, irgi gyvas! Kaip tik jis ir užgesino mūsų lempą, kaip tik jis 
vos nenukapojo virvės, ant kurios šulinyje kabojo Haris ir Nelė! 

— Ir aš suprantu, — pridūrė Medžė, — kad žinia apie jo duk- 
raitės ir mūsų sūnaus santuoką dar labiau padidino jo pyktį ir ne- 
apykantą. 

— Nelės santuoka su žmogumi, kurio tėvas, kaip jis mano, pa- 
vogė iš jo paskutinį Ebertoilo klodą, gali iš tiesų sukelti nesuvaldo- 
mą jo įniršį, — patvirtino Simonas Fordas. 

— Tačiau jam teks susitaikyti su mūsų santuoka! — šūktelėjo Ha- 
ris. — Kad ir kaip jis vengia žmonių, galiausiai įsitikins, kad dabar 

Nelė gyvena geriau nei tada, kai jis ją vertė slapstytis šachtos gel- 
mėse! Esu tikras, misteri Starai, kad jeigu mums pasisektų jį sugauti, 
mes sugebėtume jį įtikinti! 

— Neįmanoma įtikinti bepročio, mano gerasis Hari, — atkirto 
inžinierius. — Suprantama, geriau žinoti, kas yra mūsų priešas, nei 
nežinoti, bet nusiraminti dar per anksti. Būkime budrūs, mano drau- 
gai. Pirmiausia, Hari, reikia išklausinėti Nelę. Tatai būtina! Ji su- 
pras, kad dabar tylėjimas nebeturi prasmės. Kaip tik savo senelio 
labui ji turi prabilti. Tiek jam, tiek ir mums vienodai svarbu, kad 
baigtųsi jo piktadarybių kėslai. 

— Neabejoju, misteri Starai, — atsakė Haris, — kad Nelė dabar 
pati viską pasakys, nelaukdama jūsų klausimų. Jūs gi žinote, kad ji 
tylėjo iš pareigos jausmo. Ir tas pats jausmas privers ją prabilti, ka- 
da tik jūs panorėsite. Motina gerai padarė, ją išvesdama. Jai reikėjo 
atsipeikėti, bet dabar nueisiu jos... 

— Nereikia, Hari, — tvirtu ir aiškiu balsu tarė mergina, įeidama 
į kambarį. 

Nelė buvo išblyškusi. Jos akys paraudo nuo ašarų, bet jautei, kad 
ji pasiryžusi pasielgti, kaip reikalauja sąžinė. 

— Nele! — šūktelėjo Haris, puldamas prie jos. 

— Hari, — prabilo Nelė, rankos mostu sustabdydama jaunikį — 
tu ir tavo tėvai šiandien turi viską sužinoti. Reikia, kad ir jūs, mis- 
teri Starai, sužinotumėte viską apie mergaitę, kurią jūs priglaudėte, 
nežinodami, kas ji, ir kurią Haris, — deja, savo nelaimei! — išgelbėjo 
iš prarajos. 

— Nele, — vėl šūktelėjo Haris. 

— Leisk Nelei kalbėti, — sustabdė jį Džemsas Staras. 

— Aš — senojo Silfakso dukraitė, — tęsė Nelė. — Aš nepažino- 
jau motinos, kol čia neatėjau, — pridūrė ji, žvilgtelėdama į Medžę. 

— Tebus palaiminta toji diena, mano kūdiki! — atsiliepė senoji 
škotė. 

— Nepažinojau tėvo, kol nepamačiau Simono Fordo, — tęsė 
Nelė. — Nepažinojau ir draugo, kol Hario ranka nepalietė mano 
rankos. Penkiolika metų gyvenau nuošaliai tolimiausiuose šachtos 
užkampiuose kartu su seneliu. Kartu su juo — ne visiškai tiksliai pa- 
sakyta. Tikriau — jo padedama. Retai jį matydavau. Išvykęs iš Se- 
nojo Eberfoilo, jis pasislėpė gelmėse, kurias tik jis vienas pažinojo. 
Jis buvo savotiškai man geras, nors ir baisus. Jis maitino tuo, ką at- 
sinešdavo nuo žemės paviršiaus, bet aš miglotai prisimenu, kad anks- 
tyvoje vaikystėje mano žindyve buvo ožka, kurios netekimas mane 
labai nuliūdino. Senelis, matydamas, kad aš tokia liūdna, pakeitė ją 
kitus padaru — šunimi, kaip jis man pasakė. Nelaimei, šuo buvo 

linksmas ir lodavo. Mano senelis nemėgo linksmybių ir nekentė 
triukšmo. Mane jis priversdavo tylėti, bet šuns negalėjo išmokyti ne- 
loti, tad tas vargšas gyvulėlis labai greitai prapuolė. Senelio drau- 
gas buvo didelis paukštis, harfangas; iš pradžių jo bijojau, bet jis taip 
pamilo mane, kad mano bodėjimasis juo išnyko, ir aš galiausiai irgi 
prisirišau prie jo. Jis pradėjo labiau manęs klausyti nei savo šeimi- 
ninko, ir aš pradėjau dėl jo nerimauti: senelis buvo pavydus. Mes 
su harfangu visaip slėpėme savo draugystę. Mes supratome, kad taip 
reikia. Bet aš per daug kalbu apie save. O juk reikėtų apie jus... 

— Ne, mano vaike, — atsakė Džemsas Staras, — kalbėk, kaip 
nori. 

— Mano senelis, — tęsė Nelė, — visada buvo nepatenkintas jūsų 
kaimynyste, nors vietos šachtoje buvo pakankamai. Jis pasirinkda- 
vo sau slėptuvę toli, labai toli nuo jūsų. Jūsų buvimas jį erzindavo. 
Kai imdavau klausinėti apie Žmones, gyvenančius viršuje, jis pasi- 
darydavo niūrus ir ilgai su manimi nesikalbėdavo. Bet jo įniršis ypač 
sustiprėjo, kai jis pamatė, kad jūs, nebesitenkindami senosiomis val- 
domis, norite užimti tas, kurias jis laikė savosiomis. Jis prisiekė, kad 
Jeigu jums pasiseks prasiskverbti į naująjį telkinį, apie kurį iki tol 
žinojo tik jis vienas, jūs žūsite! Nepaisant į jo amžiaus, jis tebebuvo 
nepaprastai stiprus, tad išgirdusi jo grasinimus ėmiau bijoti tiek dėl 
jūsų, tiek ir dėl jo paties. 

— Tęsk, Nele, — pasakė Simonas Fordas, kai mergina valandėlei 
nutilo, lyg norėdama geriau susivokti savo prisiminimuose. 

— Kai tik senelis pamatė, kad jūs prasiskverbsite į Naująjį Eber- 
foilą, jis užtaisė angą ir uždarė jus tarsi kalėjime. Jūs man buvote 
tik šešėliai, šmėkštelėję tamsoje; bet man buvo baisu, kad jūs nu- 
mirsite iš bado giliai po žemėmis, ir rizikuodama, jog būsiu užklup- 
ta „nusikaltimo“ vietoje, išdrįsau keletą kartų jums atnešti truputį 
vandens ir duonos. Norėjau išvesti jus į žemės paviršių, bet apgauti 
senelio budrumą buvo taip sunku! Jūsų laukė mirtis... Bet čia atėjo 
Džekas Rajanas ir jo draugai... Dievo valia sutikau juos tą dieną ir 
atvedžiau pas jus. Grįžtančią atgal mane sučiupo senelis. Jis buvo 
siaubingai įniršęs. Maniau, kad jis mane užmuš! Nuo to laiko ma- 
no gyvenimas pasidarė košmariškas. Senelio protas visiškai aptemo. 
Jis pasiskelbė esąs ugnies ir tamsos karalius... Kai pasigirdo kirtik- 
lio smūgiai kloduose, kuriuos jis laikė savais, senelis baisiausiai įsiuto 
ir Žiauriai mušė mane. Norėjau pabėgti, bet nepajėgiau: jis akylai 
saugojo mane. Pagaliau prieš tris mėnesius, ištiktas neišpasakyto 
įniršio, jis nuleido mane į prarają, kur jūs mane radote, ir išnyko, 
veltui šaukdamas harfangą, kuris pasiliko su manimi. Kiek ten lai- 
ko išbuvau — nežinau. Tik žinau, kad miriau, kai atėjai tu, mano 

Hari, ir išgelbėjai mane. Juk tu supranti, kad senojo Silfakso duk- 
raitė negali būti Hario Fordo žmona. 

— Nele, — sušnabždėjo Haris. 

— Ne, — tęsė mergina, — aš turiu pasiaukoti. Yra tik vienas 
būdas, kad jūs nežūtumėte — turiu grįžti pas senelį. Jis grasina vi- 
sam Naujajam Eberfoilui... Tai Žmogus, negalintis atleisti, ir niekas 
negali atspėti, kur jį pastūmės keršto troškulys! Mano pareiga aki- 
vaizdi. Būčiau niekingiausia būtybė, jeigu i1mčiau tuo abejoti. Liki- 
te sveiki! Dėkui jums, kad pažinau laimę šiame pasaulyje. Ačiū jums. 
Kad ir kas beatsitiktų, — Žinokite, kad mano širdis lieka su jumis! 

Simonas Fordas, Medžė ir Haris, išgirdę šiuos žodžius, pašoko 
iš vietų, apkvaitę iš sielvarto. 

— Kaip, Nele? — sušuko jie beviltiškai. — Tu nori mus palikti? 

Džemsas Staras valdingu judesiu liepė jiems pasitraukti, priėjo 
tiesiai prie Nelės ir paėmė ją už abiejų rankų. 

— Gerai, mano vaike, — tarė jis. — Tu pasakei viską, ką turėjai 
pasakyti; bet štai ką mes turime tau atsakyti. Mes neleisime tau išeiti 
ir, jeigu prireiks, sulaikysime jėga. Nejaugi, tavo manymu, mes to- 
kie niekingi žmonės, kad galėtume sutikti su tavo didžiadvasišku pa- 
siūlymu? Silfakso grasinimai pavojingi, — tebūnie taip! Bet galų gale 
žmogus — tai tik žmogus, ir mes imsimės atsargumo priemonių. Bet 
ar negali, trokšdama gero Silfaksui, papasakoti apie jo įpročius, nu- 
rodyti, kur jis slapstosi? Mums rūpi tik viena: užkirsti kelią pikta- 
darybėms ir galbūt padėti jam pasveikti. 

— Jūs pageidaujate ne;manomo dalyko, — atsakė Nelė. — Ma- 
no senelis visur ir niekur. Niekad nežinojau, kur jis slapstosi. Nie- 
kada nemačiau jo miegančio. Suradęs kokią slaptą vietą, jis palik- 
davo mane vieną ir pradingdavo. Misteri Starai, apsispręsdama žino- 
jau, kad jūs galite prieštarauti. Patikėkite manimi! Yra tiek vienas 
būdas sutramdyti mano senelį: aš pati turiu jį surasti! Jis nemato- 
mas, bet pats mato viską. Paklauskite savęs, kaip jis galėjo sužinoti 
jūsų didžiausias paslaptis, pradedant laišku, parašytu misteriui Sta- 
rui, ir baigiant mano sužadėtuvėmis su Hariu, jeigu jis neturėtų ste- 
buklingo sugebėjimo sužinoti viską? Kiek galiu spręsti, jo pakrikęs 
protas vis dėlto išliko galingas. Anksčiau jis man papasakodavo nuo- 
stabiausių dalykų. Jis kalbėdavo man apie Dievą ir apgavo mane tik 
vieną kartą: jis įtikinėjo, kad Žmonės yra klastingi, ir norėjo man 
įteigti neapykantą Žmonijai. Kai Haris parnešė mane į kotedžą, jūs 
manote, kad buvau tik tamsuolė? Ne, aš buvau dar ir įgąsdinta. Ak, 
atleiskite man, keletą dienų maniau, kad pakliuvau į rankas pikta- 
dariams, ir norėjau pabėgti! Bet pamažu jūsų dėka, Medže, man at- 
siskleidė tiesa. Ir jūs tai padarėte ne žodžiais, O visu savo gyvenimo 

būdu, tarpusavio pagalba, pagarba ir meile. Paskui, matydama, kaip 
dori, laimingi darbininkai gerbia misterį Starą, kurio vergais juos 
laikiau, pirmąsyk išvydusi, kaip Eberfoilo gyventojai klaupiasi kop- 
lyčioje 1r meldžiasi Dievui, dėkodami jam už beribę malonę, - pa- 
sakiau sau: „Senelis apgavo mane". Bet dabar, kai jūs daug ko ma- 
ne išmokėte, supratau, kad jis pats apsigavo. Dabar vėl eisiu slap- 
tais keliais, kuriais anksčiau lydėdavau jį. Jis tikriausiai tykoja ma- 
ne! Pašauksiu jį... jis išgirs... Ir kas žino, galbūt, sugrįžusi pas jį, su- 
grąžinsiu jį į tiesos kelią? 

Visi tylėdami klausėsi merginos. Kiekvienas-jautė, kad jai reikia 
atverti savo sielą draugams tą valandėlę, kai ji, didžiadvasiškai klys- 
dama, mano, jog turi juos palikti visam laikui... 

Ji nutilo, visiškai nuilsusi iš jaudulio, nuleido pilnas ašarų akis, 
ir tada Haris tarė motinai: 

— Motinėle, ką pagalvotum apie žmogų, kuris paliktų likimo va- 
liai šią kilniadvasę merginą? 

— Pagalvočiau, — atsakė Medžė, — kad tas žmogus — niekin- 
gas bailys, ir jeigu jis būtų mano sūnus, išsižadėčiau jo ir prakeik- 
čiau jį! 

— Nele, ar girdėjai, ką pasakė mūsų motina, — tęsė Haris. — 
Kur tu beeitum, eisiu ir aš. Jeigu atkakliai nori išeiti, mes išeisime 
kartu. 

— Hari, Hari! — šūktelėjo Nelė. 

Bet susijaudinimas buvo pernelyg stiprus. Merginos lūpos iš- 
blyško, ir ji krito į savo įmotės rankas. Medžė paprašė inžinieriaus, 
Simono ir Hario palikti jas vienas. 

Dvidešimt pirmasis skyrius 
Nelės vestuvės 


Visi išsivaikščiojo, susitarę, kad kotedžo gyventojai bus žymiai 
atsargesni nei bet kada. 

Senojo Silfakso grasinimai buvo pernelyg atviri, tad negalėjai jų 
nepaisyti. Galima buvo įtarti, kad senasis „atgailautojas“ žino kokį 
baisų būdą, kaip sunaikinti visą Naująjį Eberfoilą. 

Prie įėjimų į šachtą buvo pastatyta ginkluota sargyba, turėjusi 
budėti dieną ir naktį. Bet kokį nepažįstamą Žmogų atvesdavo pas 
Džemsą Starą „asmenybės išsiaiškinimui". Kolsičio gyventojai bu- 
vo įspėti apie grėsmę, kilusią požeminei kolonijai. Kadangi Silfak- 
sas neturėjo jokių pažinčių, tad nebuvo ko baimintis išdavystės. Ne- 
lei buvo pranešta, kokių saugumo priemonių imtasi, ir ji truputį ap- 
siramino. Beje, daugiau nei visa kita ją paveikė Hario pasiryžimas 
e:!ti paskui ją visur, tad mergina pažadėjo likti namuose. 

Per savaitę, likusią iki Nelės ir Hario vestuvių, Naujajame Eber- 
foile nieko ypatingo neįvyko. Todėl šachtininkai šiek tiek atsigavo 
iš baimės, vos nesukėlusios pavojaus kasyklų eksploatavimui, bet ne- 
sumažino budrumo. 

Tuo laiku Džemsas Staras vis ieškojo senojo Silfakso. Kadangi 
kerštingasis senukas pareiškė, kad Nelė nebus Hario žmona, tai 
reikėjo manyti, kad jis, nieko nepaisydamas, mėgins sutrukdyti ves- 
tuves. Geriausia būtų suimti beprotį ir taip išgelbėti jo gyvybę. Vėl 
prasidėjo kruopščios paieškos. Strekai buvo apžiūrėti iki pat viršuti- 
nių lygių, išeinančių į žemės paviršių Dendonaldo pilies griuvėsiuose 
Ervine. Visai pagrįstai buvo manoma, kad kaip tik šiuo keliu sena- 
sis Silfaksas susisiekia su išoriniu pasauliu, kur jis pirkdavo arba vog- 
davo viską, kas buvo reikalinga jo skurdžiam egzistavimui. 

O prisiminus Ugnies moteris, tai, Džemso Staro nuomone, Sil- 
faksas padegė šioje šachtos dalyje išsiskiriančių rūdynų dujų srovę, 
ir tai sukėlė šį keistą reiškinį. Džemsas Staras neklydo. Bet paieš- 
kos buvo bevaisės. 

Slapta kova su nepagaunamąja būtybe reikalavo iš Džemso Sta- 
ro didelių pastangų, nors jis tai ir slėpė. Artėjant vestuvių dienai, 
jo nuogąstavimai augo, ir inžinierius nutarė pasitarti su senuoju 
meistru; šis jaudinosi nė kiek nemažiau už patį Džemsą Starą. 

Pagaliau atėjo ilgai laukta diena. 

Apie Silfaksą nieko nebuvo girdėti. 

Iš pat ryto Kolsičio gyventojai buvo ant kojų. Darbai Naujajame 
Eberfoile sustojo. Viršininkai ir darbininkai norėjo pasveikinti senąjį 
meistrą ir jo sūnų: pareikšti savo dėkingumą dviem drąsiems ir at- 
kakliems vyrams, grąžinusiems šachtai buvusią jos gerovę. 

Jungtuvės turėjo įvykti vienuoliktą valandą koplyčioje, prie Mal- 
kolmo ežero. Numatytą valandą iš kotedžo išėjo Haris su motina ir 
Simonas Fordas, kuris vedė Nelę. Paskui juos žingsniavo Džemsas 
Staras, ramus iš išorės, bet viskam pasiruošęs, ir Džekas Rajanas, 
apsirengęs jam nuostabiai derančiais dūdmaišio pūtėjo drabužiais. 
Paskui ėjo inžinieriai, geriausi kolonijos Žmonės, senojo meistro 
draugai, visi didžiulės šachtininkų šeimos nariai, Naujojo Eberfoilo 
gyventojai. 

Žemės paviršiuje buvo viena iš tų kaitrių rugpjūčio dienų, ku- 
rios šiaurėje būna ypač slogios. Kaitros alsavimas prasiskverbė net 
į šachtos gilumą, kur temperatūra pakilo aukščiau įprastos. Oras pri- 
tvinko elektros per ventiliacinius šulinius 1r per platų Malkolmo 
tunelį. 

Buvo pastebėtas gana retas reiškinys: barometras Kolsityje smar- 
kiai nukrito. Iš tiesų, buvo galima pagalvoti, kad po skalūno kupo- 
lu, kuris buvo tarsi milžiniško urvo dangus, kaip mat ims siausti tikra 
audra. 

Bet, tiesą sakant, niekam apačioje nerūpėjo išorinio pasaulio at- 
mosferos grūmojimai. 

Suprantama, visi apsirengė geriausiais drabužiais. Medžė vilkėjo 
senovinį apdarą ir languotą mantiją ant pečių, kurią škotės nešioja 
ypatingai grakščiai. 

Nelė pasižadėjo neparodyti susijaudinimo. Ji uždraudė savo šir- 
džiai plakti, pasireikšti slaptiems būkštavimams; drąsios merginos 
veidas atrodė ramus ir susikaupęs. 

Mergina buvo apsirengusi paprastai, ir drabužių, kuriuos ji pa- 
sirinko vietoje prabangių apdarų, paprastumas dar labiau pabrėžė 
jos įgimtą žavesį. Vienintelis jos papuošalas buvo margas kaspinas 
ant galvos — įprasta jaunų Kaledonijos merginų puošmena. 

Simonas Fordas apsirengė drabužiais, kurių nebūtų atsisakęs ir 
garbingasis Nikolis Džarvis iš Valterio Skoto romano. 

Visi patraukė link koplyčios, pabangiai išpuoštos iškilmių pro- 

ga. Kolsičio danguje Žibintai, maitinami galingos srovės, švietė lyg 
daugybė saulių. Visas Naujasis Eberfoilas skendėjo ryškioje šviesoje. 

Elektros lempos koplyčioje irgi skleidė akinančią šviesą, tad spal- 
voti langų stiklai švytėjo lyg ugninis kaleidoskopas. 

Jungtuvių apeigas turėjo atlikti garbingasis Viljamas Hobsonas. 
Jis laukė jaunikio ir nuotakos prie koplyčios durų. 

Iškilminga eisena, aplenkdama Malkolmo ežerą, prisiartino. Pa- 
sigirdo vargonų garsai, ir abi poros paskui garbingąjį Hobsoną nu- 
žingsniavo prie altoriaus. 

Visiems dalyvaujantiems buvo palinkėta dangiškosios palaimos; 
paskui Haris ir Nelė liko vieni prieš pastorių, laikantį rankose Šven- 
tąjį Raštą. 

— Hari, — paklausė garbusis Hobsonas, — ar norite paimti Nelę 
į žmonas ir ar prisiekiate mylėti ją amžinai? 

— Prisiekiu! — tvirtai pasakė jaunuolis. 

— Ojjūs, Nele, — tęsė dvasininkas, — ar norite paimti Harį For- 
dą už vyrą ir... 

Nesuspėjo mergina atsakyti, kai staiga pasigirdo baisingas trenksmas. 

Viena iš milžiniškų uolų, sudarančių terasą virš Malkolmo eže- 
ro, už šimto žingsnių nuo koplyčios, ūmai nuvirto be jokio sprogi- 
mo, tarsi jos griūtis būtų paruošta iš anksto. Vanduo ėmė veržtis į 
juodą lomą, apie kurios egzistavimą niekas nežinojo. 

Paskui iš įdubos tarp uolų pasirodė luotas, kurį galingi yriai 
išnešė į ežero vidurį. 

Luote stovėjo senis su tamsia sutana, išdraikytais plaukais, ilga 
žila barzda, krintančia jam ant krūtinės. Jo rankoje buvo Devio lem- 
pa, kurios liepsnelę saugojo metalinis tinklelis. 

Senukas garsiai šaukė: 

— Dujos, dujos! Vargas visiems! Vargas! 

Ore akimirksniu pasklido lengvas metano kvapas. 

Matyt, nukritus uolai, atsivėrė anga, pro kurią ėmė veržtis dide- 
lis kiekis sprogstamųjų dujų, susikaupusių milžiniškose „kišenėse“, 
esančiose tarp skalūno sluoksnių. Dujų srovės lėkė į kupolo skliau- 
tus, spaudžiamos penkių — šešių atmosferų. 

Senukas žinojo, kur yra tokios „kišenės“ ir atvėrė jas visas iš kar- 
to, kad oras urve taptų sprogstamu. 

Tuo metu Džemsas Staras ir kai kurie kiti, išbėgę iš koplyčios, 
puolė ant kranto. 

— Bėkite iš šachtos! Bėkite iš šachtos! — nuo koplyčios slenksčio 
sušuko inžinierius, suvokęs, kad nebeįmanoma išvengti katastrofos. 

— Dujos! Dujos! — kartojo senis toliau plaukiodamas luote po 
ežerą. 

Haris, tempdamas savo sužadėtinę, tėvą ir motiną, paskubomis 
išbėgo iš koplyčios. 

— Bėkite iš šachtos! Bėkite iš šachtos! — kartojo Džemsas Staras. 

Bet bėgti buvo vėlu. Senasis Silfaksas buvo čia, pasiruošęs įvyk- 
dyti paskutinį savo grasinimą ir palaidoti visus Kolsičio žmones, kad 
tik išardytų Hario ir Nelės santuoką. 

Virš jo galvos skrido didžiulis harfangas su juodomis dėmėmis 
baltose plunksnose. 

Staiga kažkoks žmogus puolė į vandenį ir greitai nuplaukė prie 
luoto. Tai buvo Džekas Rajanas. Jis norėjo nusigauti prie bepročio 
anksčiau nei šis spės atlikti savo pražūtingąjį darbą. 

Silfaksas pamatė jį. Jis sudaužė lempos stiklą ir išsitraukęs de- 
gantį dagtį ėmė vedžioti juo po orą. 

Mirtina tyla įsivyravo sukrėstoje minioje. Džemsas Staras, pasi- 
davęs neišvengiamybei, nusistebėjo, kad nesustabdomas sprogimas 
dar nesunaikino Naujojo Eberfoilo. 

Silfaksas, kurio bruožai persimainė, suprato, kad rūdynų dujos, 
būdamos labai lengvos, neišsilaikė žemutiniuose oro sluoksniuose 
ir susikaupė po pačiu kupolu. 

Tada harfangas Silfakso liepimu nutvėrė degantį dagtį, kaip bu- 
vo įpratęs daryti Dočerto šachtos štrekuose, ir ėmė kilti prie kupo- 
lo, kur senis parodė jam ranka. 

Dar kelios sekundės, ir Naujojo Eberfoilo neliks... 

Bet tą akimirką Nelė išsiveržė iš Hario glėbio. Rami ir pagauta 
įkvėpimo ji nubėgo į ežero pakrantę, prie pat vandens. 

— Harfangai! Harfangai! — skambiai sušuko ji. — Pas mane! 
Skrisk pas mane! 

Ištikimasis paukštis nustebęs akimirką dvejojo. Bet staiga, pa- 
žinęs Nelės balsą, išmetė liepsnojantį dagtį į ežerą ir apsukęs ratą 
nusileido merginai prie kojų. 

Aukštutiniai, sprogstamieji oro sluoksniai, kupini rūdynų dujų, 
nespėjo užsiliepsnoti. 

Tada skliautus pasiekė siaubingas riksmas. Tai paskutinis seno- 
jo Silfakso riksmas. 

Tą akimirką, kai Džekas Rajanas nutvėrė už luoto krašto, senis, 
matydamas, kad jo užmačios sužlugo, puolė į ežerą. 

— Gelbėkite jį! Gelbėkite! — širdį veriančiu balsu sušuko Nelė. 

Haris išgirdo ją. Jis šoko į vandenį, greitai nuplaukė iki Džeko 
Rajano ir keletą kartų panėrė. 

Bet tai buvo tuščios pastangos. 

Malkolmo ežero vandenys neatidavė savo grobio. Jie visiems lai- 
kams susiglaudė virš senojo Silfakso. 

Dvidešimt antrasis skyrius 
Legenda apie senąjį Silfaksą 


Praėjus pusmečiui po šių nuotykių, koplyčioje virš Malkolmo eže- 
ro įvyko Hario Fordo ir Nelės vestuvės, anksčiau taip keistai iširu- 
sios. 

Garbusis Hobsonas palaimino jų sąjungą, ir jaunieji sutuoktiniai, 
dar gedulingai apsirengę, grįžo į kotedžą. 

Džemsas Staras ir Simonas Fordas, dabar nebeslegiami jokių 
rūpesčių, linksmai pradėjo vestuvių pokylį. Iškilmės tęsėsi iki kitos 
dienos. 

Sioje atmintinoje šventėje Džekas Rajanas, apsirengęs dūdmaišio 
pūtėjo drabužiais, pripūtė savo dūdmaišį ir įsigudrino tuo pačiu me- 
tu dainuoti, groti ir šokti, visiems susirinkusiems plojant. 

O po dienos atsinaujino požeminiai ir antžeminiai darbai, ku- 
riems vadovavo Džemsas Staras. 

Nereikia nė sakyti, kad Haris ir Nelė buvo laimingi. Dvi širdys, 
patyrusios tiek išbandymų, savo sąjungoje rado pelnytą laimę. 

O Simonas Fordas, garbingasis Naujojo Eberfoilo meistras, ke- 
tina gyventi tiek, kad galėtų atšvęsti savo vestuvių su gerąja Medže 
penkiasdešimtmetį. Zmona, reikia pasakyti, visiškai tam nepriešta- 
rauja. 

— O po pirmųjų auksinių vestuvių kelsime ir antrąsias, — pa- 
sakė Džekas Rajanas. — Du penkiasdešimtmečiai — tai visiškai ne- 
daug jums, misteri Simonai. 

— Tu teisus, vaikine, — ramiai atsakė senasis meistras. — Pui- 
kiame Naujojo Eberfoilo klimate, kur nesijaučia orų permainų būtų 
visai nenuostabu išgyventi ištisus du šimtmečius. 

Ar Kolsičio gyventojai galės dalyvauti šioje šventėje? Ateitis pa- 
rodys. 

Siaip ar taip, viena būtybė, regis, ketino pasiekti nepaprasto il- 
gaamžiškumo: tai buvo senojo Silfakso harfangas. Jis vis skraidė po 
savo niūriąją karalystę. Bet kad ir kaip Nelė stengėsi jį sulaikyti, 

praėjus kelioms dienoms po senuko mirties, paukštis visiškai išskri- 
do. 

Iš tiesų, žmonių visuomenė jam taip pat nepatiko, kaip ir buvu- 
siam jo šeimininkui; be to, regis, jis jautė ypatingą pyktį Hariui. At- 
rodo, kad pavydusis paukštis visada pažindavo ir neapkęsdavo Nelės 
grobiko, to, kuriam jis veltui stengėsi sutrukdyti iškelti mergaitę iš 
prarajos. 

Nuo to laiko Nelė tik kartkartėm matydavo harfangą, sklandantį 
virš Malkolmo ežero. 

Gal jis norėdavo pamatyti savo senąją draugę? O gal mėginda- 
vo savo aštriu žvilgsniu prasiskverbti pro gelmes, prarijusias senąjį 
Silfaksą? 

Buvo nutarta, kad harfangas sklando dėl abiejų dalykų, nes jis 
tapo legendiniu paukščiu ir įkvėpė Džeką Rajaną sukurti nemažai 
fantastinių istorijų. : 

Kaip tik šio linksmo vaikino dėka Skotijos vakarėliuose iki šiol 
dainuojama sakmė apie paukštį, kurį turėjo senasis Silfaksas, pas- 
kutinis „atgailautojas“ Eberfoilo kasyklose. 


1877 m. 

Pirmasis skyrius 
Susipažįstame su misteriu Sarpu 


— Puikiai dirba anglų laikraščiai! — sušuko daktaras, atsilošda- 
mas į gilų odinį krėslą. 

Daktaras įprato šnekučiuotis pats su savimi — tai virto savotišku 
poilsiu. 

Daktarui Sarazenui neseniai sukako penkiasdešimt metų. Ryš- 
kios ir gyvos akys subtilių bruožų veide rimtai ir kartu lipšniai žvelgė 
pro akinius plieniniais rėmeliais. Bet kas, išvydęs šį veidą, nejučia 
pasakydavo — koks geras žmogus! 

Nors dar buvo ankstyvas metas, daktaras jau vilkėjo surdutą su 
baltu kaklaraiščiu, o kruopščiai nuskusti žandai net blizgėjo. 

Daktaras Sarazenas atvyko į Braitoną ir apsigyveno viešbutyje; 
dabar jo numeryje visur matėsi išmėtyti laikraščiai: „Taims“, „Deili 
telegraf", „Deili njus" gulėjo ant stalo, ant kėdžių ir net ant kili- 
mo. Laikrodis ką tik išmušė dešimt, bet daktaras jau spėjo apžiūrėti 
miestą, apsilankyti ligoninėje, o grįžęs į viešbučio numerį, perskai- 
tyti stambiausiuose Londono laikraščiuose nuodugnią ataskaitą apie 
savo pranešimą, kurį prieš porą dienų skaitė tarptautiniame hi- 
gienistų kongrese. Prancšime aptarė savo išradimą — kraujo kūne- 
lių skaičiavimo kamerą. 

Priešais daktarą ant padėklo, apdengto balta staltiesėle, garavo 
karštos arbatos puodukas, o šalia lėkštėje gulėjo ką tik iš keptuvės 
kotletas ir skrudinti skrebučiai, kuriuos labai meistriškai kepina 
anglų virėjos iš specialių mažų kepalėlių; juos tiekia vietiniai kepėjai. 

— Taip, — pakartojo daktaras Sarazenas, — Didžiosios Britani- 
jos laikraščiai dirba puikiai, nieko nepasakysi. Viceprezidento kal- 
ba, daktaro Čikonjos iš Neapolio atsakymas ir mano pranešimo at- 
pasakojimas — viskas smagiai padaryta, sakytum, nufotografuota. 
Stai: „,„Zodis suteikiamas daktarui Sarazenui iš Duė. Garbingasis 
kongreso narys skaito savo pranešimą prancūzų kalba. Prieš pra- 
dėdamas pranešimą, jis kreipiasi į auditoriją tokiais žodžiais: „Prašau 

mano klausytojus atleisti, kad leidžiu sau šitaip elgtis, bet jūs, be 
jokių abejonių, lengviau suprasite mano kalbą, negu aš pajėgsiu su- 
vokti angliškai..." O toliau penketas skilčių petitu — išdėstomas ma- 
no pranešimas. Sunku net pasakyti, kas geriausiai atpasakojo — 
„Taims“ ar „Deili telegraf". Nuostabiai tiksliai ir aiškiai! 

Tuo metu, kai daktaras ramiai sau samprotavo, kažkas pasibeldė 
į duris; po akimirkos tarpduryje pasirodė vyresnysis patarnautojas, 
kuris su savo nepriekaištingu juodu fraku atrodė mažiausiai koks 
nors ceremonmeisteris. Jis pasiteiravo, ar gali sutrukdyti „monsju", 
ir perdavė vizitinę kortelę. Anglai laiko savo priederme prancūzus 
vadinti „monsju“, lygiai taip pat kaip mano esą itin mandagūs bet 
kurį italą vadindami „sinjoru“, o vokietį „heru“. Galimas daiktas, 
jie teisingai daro, nes toks sąlygiškumas turi vieną neabejotiną pra- 
našumą: iš karto nustato asmens tautybę. 

Daktaras Sarazenas itin nustebęs, kad šiame mieste, kur jis ne- 
turėjo nė vieno pažįstamo, kažkas ateina su vizitu, paėmė nuo pa- 
dėklo vizitinę kortelę ir dar labiau nustebęs perskaitė: 


Misteris Šarpas — reikalų patikėtinis 

Sauthempton rou g. 93, Londonas 
Jis žinojo, kad reikalų patikėtinis atitinka prancūzų „patikėtinį“ 
arba, tiksliau, profesionalų plataus profilio įstatymininką, kažką pa- 
našaus tarp patikėtinio, notaro ir advokato. | 

„Kokio velnio iš manęs reikia tam ponui Sarpui? — pagalvojo 
daktaras Sarazenas. — Gal aš, pats nieko nenutuokdamas, jau įsi- 
painiojau į kokį nors nešvarų reikalą?" 

— Ar tikrai manote, kad tai man? — paklausė patarnautojo. 

— O taip, monsju, nėra abejonių. 

— Na ką gi, kvieskite. 

„Ceremonmeisteris“ atidarė duris ir įleido į kambarį ganėtinai 
keistą subjektą, kurį daktaras iš pirmo žvilgsnio mintyse pakrikštijo 
„negyva galva". Tai buvo dar nesenas vyriškis mažomis pilkomis ir 
skvarbiomis akutėmis, plonomis, tarsi išdžiūvusiomis lūpomis, ku- 
rios judėdamos demonstravo eilę ilgų baltų dantų; įkritę skruostai, 
aptraukti pergamentine oda, ir žemės pilkumo veidas darė jį panašų 
į Egipto mumiją; ir viskas, kartu paėmus, pašėlusiai tiksliai patvir- 
tino daktaro nuomonę. Jo liesą figūrą nuo galvos iki kojų gobė pla- 
tus languotas, panašus į dukslų apsiaustą paltas. Rankoje laikė la- 
kuotos odos kelioninį sakvojažą. 

Įžengęs į kambarį, vyriškis skubiai nusilenkė, pastatė ant grindų 
sakvojažą, nusiėmė cilindrą ir, be kvietimo atsisėdęs, pareiškė: 

— Viljamas Henrikas Šarpas jaunesnysis, „Bilousas, Grinas, Šar- 
pas ir K?" firmos kompanionas. Ar turiu garbės matyti daktarą Sa- 
razeną? 

— Taip, pone. 

— Fransua Sarazenas, ar ne? 

— Kaip tik taip. 

— Iš Duė? 

— Taip, gyvenu Duė. 

— Jūsų tėvą vadino Isidoru Sarazenu? 

— Visiškai teisingai. 

— Taigi jį vadino Isidoru Sarazenu... 

Misteris Sarpas išsiėmė iš kišenės užrašų knygelę, Žvilgtelėjo į 
ją Ir tęsė: 

— Isidoras Sarazenas mirė tūkstantis aštuoni šimtai penkias- 
dešimt septintaisiais metais Paryžiuje, šeštosios apygardos Tarano 
gatvėje, penkiasdešimt ketvirtajame name, o dabar nugriautame mo- 
kyklos pastate. 

— Viskas teisingai, — tarė daktaras vis labiau stebėdamasis, — 
bet ar nepasakysite man.. 

— Jo motina buvo Žiuli Lanževol, — kuo ramiausiai tęsė Šar- 
pas, — gimusi Bar le Diuke, Benedikto Lanževolio, gyvenusio Lo- 
riolio skersgatvyje, duktė ir, kaip parašyta minėtojo miestelio civili- 
nių aktų knygoje, mirusio tūkstantis aštuoni šimtai dvyliktaisiais me- 
tais. Tos įrašų knygos — itin vertingi įrodymai, mosje, iš tikrųjų ver- 
tingi. Hm... hm.. Ziuli Lanževol turėjo brolį Zaną Zaką Lanževolį, 
trisdešimt šeštojo artilerijos pulko vyriausiąjį būgnininką... 

— Prisipažinsiu, — nutraukė jį daktaras Sarazenas, nustebintas, 
kad svečias taip puikiai išmano jo geneologiją, — jūs, matyt, geriau 
negu aš žinote visas smulkmenas. Iš tikrųjų mano senelės pavardė 
buvo Lanževol, bet tai ir viskas, ką apie ją Žinau. 

— Tūkstantis aštuoni šimtai septintaisiais metais ji paliko Bar 
le Diuko miestelį su jūsų seneliu Žanu Sarazenu, už kurio ji tūkstan- 
tis septyni šimtai devyniasdešimt devintaisiais metais ištekėjo. Jie 
įsikūrė Melonė mieste ir pradėjo pardavinėti geležies dirbinius. Cia 
juodu gyveno iki tūkstantis aštuoni šimtai vienuoliktųjų metų, tai 
yra iki Žiuli Lanževol, pagal vyrą Sarazen, mirties. Jie susilaukė vi- 
so labo vieno vaiko — Isidoro Sarazeno, jūsų tėvo. Čia geneologi- 
nis medis baigiasi, o mes turime tiktai jūsų tėvo mirties datą. Datą 
pavyko nustatyti Paryžiuje. 

— Galiu jums padėti surišti galus, — tarė daktaras, nevalingai 
žavėdamasis tuo tikrai matematišku tikslumu. — Mano senelis ap- 
sigyveno Paryžiuje, norėdamas išlavinti savo sūnų, pasirinkusį gy- 

dytojo profesiją. Jis mirė tūkstantis aštuoni šimtai trisdešimt ant- 
raisiais metais Palezo miestelyje, netoli Versalio, kur gydytojavo ma- 
no tėvas ir kur aš pasirodžiau pasaulyje tūkstantis aštuoni šimtai dvi- 
dešimt antraisiais metais. 

— Štai jūsų aš ir ieškau! — šūktelėjo misteris Šarpas. — Ar ne- 
turite nei brolių, nei seserų? 

— Ne, aš buvau vienintelis vaikas; mano mama mirė, kai turėjau 
tik dvejus metus. Tačiau leiskite sužinoti, pone... 

Misteris Sarpas iškilmingai pakilo iš savo krėslo. 

— Sere Bria Jovahire, Motoronato baronete, — tarė jis, skelb- 
damas tą vardą taip pagarbiai, kaip anglai sugeba gerbti bet kokius 
titulus. — Esu laimingas, kad suradau jus ir kad pirmasis galiu pa- 
reikšti jums savo pagarbą. 

„Matyt, čia koks nors beprotis, — pagalvojo daktaras. — Gana 
paplitęs reiškinys tarp tokių „negyvos galvos" tipo egzempliorių". 

Patikėtinis perskaitė pašnekovo akyse šią diagnozę. 

— Aš nesu beprotis, — ramiai atlenkė jis. — Leiskite pranešti, 
kad jūs šiuo momentu esate vienintelis ir neginčijamas paveldėto- 
jas baroneto titulo, kurį Bengalijos provincijos generolas guberna- 
torius suteikė Žanui Žakui Lanževoliui, tūkstantis aštuoni šimtai de- 
vynioliktaisiais metais priėmusiam Anglijos pilietybę ir po savo žmo- 
nos begumos (beguma — indų valdančiojo radžos žmona. — Vert.) 
Gokool mirties paveldėjusiam jos palikimą. Jūsų senelis mirė tūks- 
tantis aštuoni šimtai keturiasdešimt pirmaisiais metais, palikęs tik- 
tai vieną sūnų, kuris, silpnaprotis iš prigimties, buvo pripažintas ne- 
veiksniu ir mirė tūkstantis aštuoni šimtai šešiasdešimt devintaisiais 
metais, nepalikęs nei palikuonių, nei testamento. Prieš trisdešimt 
metų jūsų senelio palikimas buvo vertinamas maždaug penkiais mi- 
lijonais svarų sterlingų. Palikimas buvo sekvestruotas ir globojamas 
dar esant gyvam silpnapročiui Žano Žako Lanževolio sūnui. Tūks- 
tantis aštuoni šimtai septyniasdešimtaisiais metais tasai palikimas 
su palūkanomis pasiekė penkis šimtus dvidešimt penkis milijonus 
frankų. Karališkojo teismo Agroje nutarimu, kurį patvirtino rūmai 
Delyje ir įgyvendino Slaptoji karalystės taryba, kilnojamasis ir ne- 
kilnojamasis turtas buvo parduotas, brangenybės paverstos pinigais 
ir visas kapitalas pavestas saugoti Anglijos bankui. Siuo metu kapi- 
talas sudaro penkis šimtus dvidešimt septynis milijonus frankų, ku- 
riuos galite gauti paprastu čekiu po to, kai į Kanclerio teismą pri- 
statysite savo kilmės dokumentus. Aš siūlau jums savo juridinę pa- 
galbą ir galiu rekomenduoti „Trolopas, Smitas ir K?" banko konto- 
rai, kuri paskolins jums iš jūsų palikimo bet kokią sumą. 

Pritrenktas daktaras Sarazenas keletą sekundžių nepajėgė ištarti 

nė žodžio, bet pagaliau jo kritiškas protas atgavo pusiausvyrą ir 
užprotestavo šią pasaką iš „Tūkstančio ir vienos nakties", kurią ta- 
sai Žmogėnas pateikė kaip nepaneigiamą faktą. 

— Bet atleiskite, pone... Kaip jūs galite patvirtinti ir įrodyti pa- 
pasakotos jūsų istorijos teisingumą ir kaip suradote mano pėdsakūs? 

— Įrodymus turiu čia, — atsakė misteris Šarpas, paplodamas per 
savo sakvojažą. — O kai dėl to, kaip suradau jūsų pėdsakus, — čia 
irgi nėra nieko stebėtina. Štai jau penkeri metai, kai ieškau jūsų. 
Surasti paveldėtojus arba, kaip sakoma mūsų Anglijos įstatymda- 
vystėje, artimiausius giminaičius, ir atstatyti jų paveldėjimo teisę tais 
atvejais, kai palikimas pervedamas į valstybės iždą, — tai mūsų fir- 
mos specialybė. Begumos Gokool palikimu mes rūpinamės jau pen- 
kerius metus. Ir kur tik jūsų neieškojome! Kuo kruopščiausiai išstu- 
dijavome šimtus Sarazenų šeimų, bet tarp jų nebuvo nė vienos, su- 
sijusios su Isidoru Sarazenu. Aš jau buvau begalvojąs, kad Prancūzi- 
joje daugiau nebėra mums nežinomų Sarazenų, ir staiga vakar ry- 
tą, skaitinėdamas „Deili njus" laikraštyje ataskaitą apie higienistų 
kongreso posėdį, surandu daktarą Sarazeną, kuris nežinia kaip bu- 
vo išslydęs iš mano akiračio. Jausdamas, kad pagaliau užtikau tik- 
rus pėdsakus, aš tą pačią dieną išvykau į Braitoną ir pamačiau jus, 
kai išėjote iš kongreso posėdžių salės, — ir čia galutinai įsitikinau. 
Esate gyva savo senelio Lanževolio kopija, jeigu spręstume iš nuo- 
traukos, padarytos nufotografavus portretą, kurį tapė indų dailinin- 
kas Saranonis. Stai ji, pažiūrėkite. 

Misteris Šarpas išėmė iš užrašų knygelės fotografiją ir padavė 
daktarui. Fotografijoje matėsi augalotas vyriškis puošnia barzda, su 
tiurbanu, papuoštu plunksnomis, brokato mantija, išsiuvinėta žaliu 
šilku; jis stovėjo ta specifiška poza, kuria senovės portretuose pri- 
imta vaizduoti generolus, — pasirašo įsakymą pulti ir Žiūri tiesiai 
prieš save. Tolesniame plane kovos dūmuose šuoliuoja į ataką rai- 
teliai. 

— Stai šie dokumentai geriau už mane papasakos jums visą is- 
toriją, — tarė misteris Sarpas, ištraukęs iš savo sakvojažo gelmių ke- 
letą aplankų ir popierių paketėlių — iš dalies spausdintų, iš dalies 
— rašytų ranka. — Palieku juos jums ir, jeigu leisite, grįšiu po po- 
ros valandų; būsiu jūsų paslaugoms. 

Ištaręs tuos žodžius, misteris Sarpas padėjo dokumentus ant stalo 
ir, traukdamasis atbulas, nutrepsėjo link durų, žemai lankstydama- 
sis ir murmėdamas po nosimi: 

— Turiu garbės jums nusilenkti, sere Bria Jovahirai Motoronata. 

Jau gerokai patikėjęs, bet ir truputį skeptiškai nusiteikęs, dak- 
taras Sarazenas paėmė viršutinį aplanką ir pradėjo žiūrinėti doku- 

mentus. Pakako mesti tik akį, ir visos jo abejonės išsisklaidė, nes 
dokumentai tiksliai patvirtino tą neįtikėtiną istoriją. Kita vertus, kaip 
galima abejoti, turint prieš akis, sakykime, bent jau šį dokumentą: 

„Garbiesiems karalystės Ypatingosios tarybos lordams pateikia- 
ma svarstyti palikimo, likusio po begumos Gokool iš Radžinaro mir- 
ties, Bengalijos provincija, 1870 metų sausio penktoji, byla. 

Trumpas bylos turinys. 

Dėl palikimo, likusio po begumos Gokool iš Radžinaro mirties 
ir susidedančio iš keturiasdešimt trijų tūkstančių akrų (akras lygus 
4047 m*. — Vert. ) ariamos žemės, naudmenų, kaimų ir įvairių stati- 
nių, kaip antai: dvarų, tarnybų ir kita, taip pat ir iš kilnojamojo tur- 
to, kaip antai: brangenybių, namų apyvokos daiktų, ginklų ir t.t. 1r 
t.t. Iš raštų, pateiktų atitinkamai Agros miesto civiliniam teismui ir 
aukščiausiajam teismui Delyje, aiškėja, kad 1819 metais beguma Go- 
kool, radžos Lukmisūros našlė, po jo mirties paveldėjusi didžiulį pa- 
likimą, antrąkart ištekėjo už užsieniečio Žano Žako Lanževolio, ki- 
lusio iš Prancūzijos. Pastarasis iki 1815 metų tarnavo prancūzų ar- 
mijoje vyriausiuoju pulko būgnininku, tai yra puskarininkiu tris- 
dešimt šeštajame artilerijos pulke, o išformavus Luaros armiją tar- 
navo Nante prekybos laivo klerko pareigose. 

Atvykęs į Kalkutą, patraukė į šalies gilumą ir užėmė karininko 
instruktoriaus pareigas nedidelėje armijoje, kurią turėjo radža Luk- 
misūras. Greitai kildamas tarnyboje, netrukus jis buvo paskirtas tos 
armijos vadu, 0 praėjus kuriam laikui po radžos mirties vedė jo 
našlę. Ryšium su kai kuriais kolonijinės politikos sumetimais ir tu- 
rint omenyje svarbias paslaugas, kurias kritišku momentu Žanas 
Žakas Lanževolis padarė europiečiams, gyvenantiems Agroje, Ben- 
galijos provincijos generolas gubernatorius rūpinosi suteikti begu- 
mos vyrui, priėmusiam Britanijos pilietybę, baroneto titulą. Taigi jos 
valdos buvo paverstos majoratu (feodalinė paveldėjimo sistema, kai 
žemės valdos su visu turtu ne dalijamos, O visos pereina vyriausiajam 
sūnui arba vyriausiajam giminės nariui. — Vert.). Tūkstantis aštuoni 
šimtai trisdešimt devintaisiais metais beguma mirė, palikusi visą savo 
turtą vyrui, kuris ją pergyveno viso labo tik dvejais metais. Iš jų san- 
tuokos liko vienas sūnus, silpnaprotis iš prigimties. Po tėvų mirties 
jam buvo paskirta globa, kuri nepanaikinta iki jo mirties, įvykusios 
1869 metais. Likusio didžiulio turto paveldėtojų neatsirado, todėl 
civilinis teismas Agroje ir aukščiausiasis teismas Delyje, tarpinin- 
kaujant vietinei valdžiai, nutarė parduoti aukščiau minėtą turtą auk- 
cione. Šiuo'dokumentu turime garbę prašyti karalystės Ypatingo- 
sios tarybos lordų tvirtinti abiejų teismų nuosprendžius ir taip to- 
liau, ir taip toliau". Parašai. 

Kopijos, patvirtintos teismų Agroje ir Delyje, pardavimo aktai, 
įsakymai dėl kapitalo padėjimo Anglijos banke, pažymos apie Lan- 
ževolio įpėdinių paieškas Prancūzijoje ir visa šūsnis oficialių doku- 
mentų išsklaidė paskutines daktaro Sarazeno abejones. Jis iš tikrų- 
jų buvo „artimiausias giminaitis", vienintelis ir neginčijamas begu- 
mos paveldėtojas. Pakanka atlikti kai kuriuos formalumus, prista- 
tyti gimimo liudijimą ir išrašus apie tėvų mirtį — ir milijonai, padė- 
ti Anglijos banko rūsiuose, pereis į jo rankas. 

Taip netikėtai užgriuvę turtai galėjo išvesti iš dvasinės pusiau- 
svyros net patį šaltakraujiškiausią žmogų, todėl daktaras nejučia pa- 
sidavė apėmusiam jį jauduliui. Tačiau jaudinosi neilgai, nors kurį lai- 
ką, keliolika minučių, greitai vaikščiojo iš kampo į kampą. Netru- 
kus susivaldė ir, priekaištaudamas sau už silpnumo valandėlę, at- 
sisėdo į krėslą ir giliai susimąstė. Netikėtai pašoko ir vėl ėmė ma- 
tuoti kambarį, tačiau dabar jo akys džiaugsmingai spindėjo. Atrodė, 
jį pagavo kažkokia kilni idėja, ir vyriškis, apimtas įkvėpimo, apmąs- 
to, kaip geriau ją įgyvendinti, ir pagaliau patenkintas nutaria. 

Tą valandėlę kažkas vėl pasibeldė į duris. Grįžo misteris Sarpas. 

— Atleiskite man už abejones, — draugiškai kreipėsi į jį dakta- 
išreikšti jums savo dėkingumą, jaučiuosi be galo jums skolingas už 
visus rūpesčius. 

— Na kąjjūs... Pati paprasčiausia byla... Juk tai mano amatas, — 
atsakė misteris Sarpas. — Ar galiu tikėtis, kad seras Bria leis man 
laikyti jį savo klientu? 

— Savaime suprantama. Viską perduosiu į jūsų rankas. Turiu tik 
vieną prašymą: netituluokite manęs šiuo nevykusiu vardu. 

„Nevykusiu! Titulas, kuris duoda jums į rankas dvidešimt vieną 
milijoną svarų sterlingų!" — tarsi bylojo misterio Sarpo fizionomija. 
Tačiau jis buvo gana subtilus diplomatas ir visai rimtai atsakė: 

— Kaip norite. Jūs esate šeimininkas, o aš jūsų tarnas. Jums lei- 
dus, tuoj pat grįžtu į Londoną ir ten lauksiu jūsų nurodymų. 

— Ar galiu pasilikti šiuos dokumentus? — paklausė daktaras Sa- 
razenas. 

— Zinoma! Mes turime kopijas. 

Išėjus misteriui Sarpui, daktaras atsisėdo prie rašomojo stalo ir, 
pasidėjęs priešais save laiškinio popieriaus lapą, ėmė rašyti: 


Braitonas, 
1871 metų spalio 28 d. 


Brangus mano berniuk! Mus užgriuvo turtai — milžiniški, siau- 

bingi, nejtikėtini! Negalvok, kad išsikrausčiau iš proto, ir ramiai per- 
skaityk šiuos dokumentus, kuriuos pridedu prie laiško. Iš jų sužinosi, 
jog aš paveldėjau anglų, arba tiksliau, indų baroneto titulą ir pali- 
kimą, didesnį negu pusė milijardo frankų, dabar saugomų Anglijos 
banke. Iš anksto žinau, mano mielasis Oktavai, su kokiu jausmu su- 
tiksi šią žinią. Taip pat kaip ir aš suprasi, kokias rimtas priedermes 
mums skiria tasai turtas ir kokius pavojus jis kelia mūsų blaivioms 
galvoms. Apie palikimą sužinojau tik prieš valandą, bet štai mintis 
apie tą milžinišką atsakomybę, kuri mus prislėgė, perpus nuslopino 
džiaugsmą, kurį pajutau pirmąją akimirką, galvodamas apie tave. Ar 
ši mūsų gyvenimo permaina nebus mudviem lemtinga? Būdami 
kuklūs mokslo darbininkai, džiaugėmės, jog esame nežinomi. Ar ir 
toliau būsime tokie pat laimingi? Galimas daiktas, kad ne, jeigu tik... 
Net nesiryžtu pasidalyti su tavimi mintimi, kuri dabar man šovė į 
galvą, bet man regis, jog mudu tik tuomet galėsime būti laimingi, 
jeigu mokėsime tą turtą paversti nauju galingu mokslo varikliu, stul- 
binančiu civilizacijos ginklu. Bet apie tai pasikalbėsime vėliau. Pa- 
rašyk man greičiau, kokį įspūdį tau padarė didingoji naujiena, ir pra- 
nešk ją mamai. Esu įsitikinęs, kad ji kaip nuovoki moteris reaguos 
itin ramiai. Kai dėl tavo sesutės, tai ji dar pernelyg jaunutė, todėl 
galime nesibaiminti, jog jai nuo tokios žinios susisuks galvelė.. Be- 
je, Jos galva tokia blaivi, kad jeigu ji ir adekvačiai suvoks, ką reiškia 
toks įvykis, ją mažiausiai paveiks mūsų likimo permaina. Stipriai 
spaudžiu ranką Marseliui. Mano ateities planuose jis užima ypatingą 
vietą. 
Mylintis tave tėvas 
F. Sarazenas" 


Daktaras baigė laišką, įdėjo jį sykiu su keletu įtikinamiausių do- 
kumentų į voką ir užrašė adresą:" Ponui Oktavui Sarazenui, Centri- 
nės taikomųjų menų mokyklos studentui, namo numeris trisdešimt 
antras, Rua de Sesilio gatvė. Paryžius" , paskui užsidėjo skrybėlę, 
apsivilko paltą ir išvyko į kongreso posėdį. Po ketvirčio valandos ta- 
sai kuklus žmogus jau nebesuko galvos dėl savo milijonų. 


180 


Antrasis skyrius 
Bičiuliai 


Oktavą Sarazeną, daktaro sūnų, negalėjai vadinti visišku tingi- 
niu. Jis nebuvo koks kvailys, bet ir ne per daug protingas; neišsis- 
kyrė nei grožiu, nei bjaurumu; nei didelio, nei mažo ūgio, kažkoks 
vidurkis tarp blondino ir bruneto. Taip sakant, Oktavas buvo vidu- 
tiniškiausias jaunuolis. 

Mokykloje visada gaudavo vidutinius pažymius, kai kada pagy- 
rimo raštą, o jo bakalauro diplome buvo įrašyta: „Patenkinamai“. Į 
Centrinę mokyklą pirmąjį sykį nepateko dėl konkurso, o antrąkart 
pakliuvo šimtas dvidešimt septintuoju. Zodžiu, Oktavas Sarazenas 
priklausė prie tų lengvapėdiškų jaunuolių, kurie, dėl nieko perne- 
lyg nesukdami galvų, neturi jokių rimtų ir nuodugnių žinių, apie vis- 
ką sprendžia apytiksliai ir slysta gyvenimu lyg mėnesiena žemės pa- 
viršiumi. 

Tokie žmonės likimo rankose — lyg plūdurai ant bangų. Papūs 
vėjas iš šiaurės — jie patrauks į pietus, padvelks iš pietų — pasuks į 
šiaurę. Tokių žmonių karjera, ateitis priklauso nuo atsitiktinumo. Jei- 
gu daktaras Sarazenas nebūtų laimingai klydęs dėl savo sūnaus cha- 
rakterio, būtų susimąstęs, prieš rašydamas tokį laišką; tėviškai apakę 
šitaip pasielgia ir protingiausi Žmonės... 

Oktavo laimei, dar besimokydamas mokykloje, jis pateko savo 
bičiulio, energingos prigimties, truputį valdingo jaunuolio įtakon, 
tačiau jo poveikis, be abejo, buvo neabejotinai teigiamas. 

„Sarlemanės“" licėjuje, kur daktaras Sarazenas įgrūdo sūnų po 
parengiamosios mokyklos, Oktavas susidraugavo su vienu klasės 
draugu elzasiečiu Marseliu Brukmanu, kuris, būdamas metais jau- 
nesnis, pranoko Oktavą ne tik fizine jėga, bet ir intelektiniais su- 
gebėjimais bei tvirtu charakteriu, todėl nesunkiai užgožė bičiulį. 
Likęs dvylikos metų našlaičiu, Marselis gavo nedidelį palikimą, ku- 
rio pajamas pilnutinai išleisdavo savo mokslams. Jeigu ne Oktavas, 
kuris kasmet jį pasikviesdavo į namus paatostogauti, Marselis būtų 

buvęs pasmerktas sėdėti tarp licėjaus sienų. Daktaro Sarazeno šei- 
ma jaunajam elzasiečiui virto tarsi tikrąja šeima. Staigios prigimties, 
nors ir rodydamas santūrumą ir šaltumą, jaunuolis karštai prisirišo 
prie šių gerų Žmonių, pakeitusių tėvą ir motiną. Jis dievino dakta- 
rą, jo žmoną ir jų mažąją, bet jau rimtuolę dukrą. Savo jausmus Mar- 
selis reiškė veiksmais, o ne žodžiais. Jis su malonumu padėjo mo- 
kytis Žanai, kuri iš mažens pajuto potraukį žinioms ir žadėjo tapti 
protinga, blaiviai mąstanti mergina; kartu Marselis iškėlė sau užda- 
vinį padaryti ir Oktavą vertą savo tėvo. Tiesą sakant, uždavinys pa- 
sirodė kur kas sunkesnis, nes Oktavas toli gražu neturėjo puikių savo 
sesers savybių, tačiau Marselis davė sau žodį siekti tikslo. 

Tai buvo ryžtingas ir atkaklus jaunuolis, vienas iš tų drąsių ir 
ištvermingų kovotojų, kuriais Elzasas kas metai papildo šaunias Pa- 
ryžiaus mokslo darbuotojų gretas. Dar būdamas vaikas, Marselis pa- 
sižymėjo ištvermingumu, fizine jėga ir guviu protu. Buvo valingos 
prigimties, vyriškas, savo išvaizda darė energingo ir drąsaus žmo- 
gaus įspūdį. Mokykloje stengėsi pasiekti tobulumo visose srityse, ku- 
riose ko nors ėmėsi, — ar tai būtų žaidimas, varžybos, gimnastika 
ar laboratoriniai bandymai. Jeigu metų pabaigoje negaudavo pir- 
mojo apdovanojimo, tai laikė, kad tuos metus tuščiai praleido. Su- 
laukęs dvidešimties, buvo augalotas, visiškai subrendęs jaunuolis 
puikiais muskulais, neišsenkamos energijos ir tvirtos valios. Iš tikrųjų 
priminė tobulą mechanizmą — sudėtingos organinės sandaros, mak- 
simaliai įtemptas ir veiklus. Pastabūs Žmonės nejučia sulaikydavo 
žvilgsnį prie jos susimąsčiusio ir išraiškingo veido. 

Į Centrinę mokyklą, kur laikė egzaminus kartu su Oktavu, atėjo 
antruoju pagal konkursą, bet tvirtai nutarė ją baigti pirmuoju. Ok- 
tavas sugebėjo išlaikyti stojamuosius egzaminus tik dėl savo drau- 
go ypatingo užsispyrimo ir veržlumo. Per visus mokslo metus Mar- 
selis vertė Oktavą mokytis, užkrėsdamas savo energija, kurios pa- 
kako abiems. Jis elgėsi su tuo silpnu ir neryžtingu jaunuoliu kaž- 
kaip globėjiškai gailestaudamas — tokį jausmą galėtų jausti liūtas 
bejėgiam šunyčiui. Marseliui buvo smagu savo neišeikvota jėga pa- 
laikyti tą gležną augalą ir matyti, kaip jis auga, bręsta ir duoda vai- 
sių. 

1870 metų karas (prancūzų ir prūsų karas. — Vert.) užklupo mūsų 
bičiulius belaikant egzaminus. Kitą dieną po to, kai išlaikė pasku- 
tinį egzaminą, Marselis, kupinas patriotinių jausmų, kurie neleido 
jam likti nuošalyje tuo metu, kai virš Strasburgo ir Elzaso pakibo 
sunki grėsmė, užsirašė volontieriumi (savanoriu. — Vert.) į trisdešimt 
pirmąjį šaulių pulką. Oktavas bemat irgi pasekė jo pavyzdžiu. Petys 
į petį juodu kovojo Paryžiaus priešakinėse pozicijose rūsčiomis ap- 


182 


gulties dienomis. Prie Šampinji Marselis buvo sužeistas į dešiniąją 
ranką, o už mūšį prie Buzenvalio gavo antsiuvius. Oktavas negavo 
nei žaizdos, nei antsiuvių. Taip jau išėjo savaime. Jis visada žengė 
paskui draugą į ataką ir atsilikdavo nuo jo per kokius penkis ar šešis 
metrus, bet... kaip tik tie šeši metrai ir lemdavo viską. 

Po taikos sudarymo jie grįžo prie savo darbų ir apsigyveno dvie- 
juose gretimuose mebliuotuose kambariuose nedideliame name ne- 
toli nuo mokyklos. Prancūzijos patirta nelaimė ir Elzaso bei Lota- 
ringijos atskyrimas Marselio širdyje paliko gilų pėdsaką ir dar la- 
biau užgrūdino jaunuolį. 

— Pirmoji prancūzų jaunimo pareiga, — sakė jis Oktavui, — ištai- 
syti savo tėvų klaidas. Ir to pasiekti gali tik nenuilstamai darbuoda- 
masis. 

Kasdien Marselis prabusdavo penktą valandą ir tuoj pat kelda- 
vo Oktavą. Juodu sėsdavo kartu mokytis, paskui žingsniuodavo į pa- 
skaitas ir per visą dieną neišsiskirdavo nė valandėlei. Grįžę iš mo- 
kyklos namo, jie vėl griebdavosi knygų ir atsiplėšdavo nuo jų tik 
todėl, kad trumpai pailsėtų — išrūkytų pypkę arba išgertų kavos puo- 
duką. Dešimtą valandą, patenkinti dėl sėkmingai praleistos dienos, 
jau gulėdavo lovose. Retsykiais jie leisdavo sau kukliai pasilinksmin- 
ti: sužaisdavo biliardo partiją, kai kada nueidavo į teatrą arba kon- 
certą konservatorijoje, pasijodinėdavo ar pėsčiomis pasivaikščioda- 
vo Paryžiaus apylinkėse; du kartus per savaitę ėmė fechtavimo ir 
bokso pamokas. 

Pasitaikydavo, kad Oktavas sukildavo prieš tokį režimą ir steng- 
davosi lengvabūdiškiau pasilinksminti: siūlydavo nueiti pas Aristi- 
dą Leru, kuris didesnę laiko dalį praleisdavo Sen Mišelio smuklėje. 
Bet Marselis taip piktai išjuokdavo jo fantazijas, jog paprastai tie 
sumanymai taip ir pakibdavo ore. 

1871 metų spalio 29 dieną apie septintą valandą vakaro bičiu- 
liai sėdėjo kaip paprastai vienas šalia kito prie stalo, apšviesto lem- 
pos su žaliu gaubtu. Marselis buvo įsigilinęs į braižomosios geomet- 
rijos uždavinį apie pjūvius. Oktavas irgi labai nuoširdžiai dirbo dar- 
bą, tiesa, ne tokį patrauklų, užtat visiškai atitinkantį jo skonį: jau- 
nuolis iškilmingai ruošė kavą; Oktavas labai didžiavosi, jog puikiai 
verda kavą, matyt, todėl, kad ši džiaugsminga procedūra leido jam 
kasdien bent kelioms minutėms atitrūkti nuo neapkenčiamų lygčių, 
kuriomis Marselis, kaip jam atrodė, pernelyg piktnaudžiavo. Lėtai 
košdamas per tirštą maltos kavos sluoksnį ploną srovelę virinto van- 
dens, Oktavas iš širdies mėgavosi šiuo taikiu užsiėmimu, bet kai jo 
žvilgsnis nukrypo į prisilenkusį prie sąsiuvinio Marselį, pajuto są- 
žinės graužatį ir neaiškų norą sutrukdyti draugui, kuris buvo tarsi 

gyvas priekaištas. 

— Ar nevertėtų mums įsigyti kavinuką su filtru, — netikėtai pa- 
reiškė Oktavas, — šitas senovinis prietaisas mūsų civilizuotame am- 
žiuje tinka nebent į antikvarinę parduotuvę. 

— Ką gi, pirk kavinuką su filtru, — pritarė Marselis, — tuomet, 
manding, tau nereikės kas vakarą sugaišti valandos šiai terlionei. Tai- 
gi, — kuo ramiausiai tęsė, vėl grįždamas prie savo uždavinio, — vi- 
dinė išlenkta skliauto pusė sudaro triašę elipsoidę su trimis nely- 
giomis ašimis. Tegu A, B, C, E yra pradinė elipsė, kuriai priklauso 
didžioji ašis OA, lygi a, ir vidurinė ašis OB, lygi b, tuomet, kai mažoji 
ašis OC yra vertikali ir lygi c, dėl to skliautas nuožulnėja... 

Tą akimirką kažkas pasibeldė. 

— Laiškas ponui Oktavui Sarazenui, — tarė pasiuntinukas. 

Oktavas džiaugsmingai ištraukė jam iš rankų laišką. 

— Tai tėvo laiškas, pažįstu jo braižą! O, čia, pasirodo, esama vi- 
so siuntinio! — linksmai tratėjo mėtydamas ant rankos storoką pa- 
ketą. 

Marselis, savaime aišku, kaip ir Oktavas žinojo, jog daktaras da- 
bar išvykęs į Angliją. Prieš savaitę sustojęs pakeliui Paryžiuje, dak- 
taras surengė jaunuoliams tikrą Sardanapalo puotą „Pale Rojal" — 
kažkada įžymiame, bet nūnai jau išėjusiame iš mados restorane, kurį 
jis 1 dabar tebelaikė nepralenkiamu subtilaus paryžietiško skonio 
pavyzdžiu. 

— Ar neperskaitysi, ką jis rašo apie higienistų kongresą? — pa- 
klausė Marselis, nepakeldamas akių nuo savo uždavinio. — Jis tik- 
rai šauniai sumanė — nuvažiuoti į Londoną. Mūsų prancūzai moks- 
lininkai pernelyg uždari Žmonės... Taigi, vadinasi, išorinę skliauto 
pusę sudaro elipsoidė, panaši į pirmąją; jos centras yra aukščiau O! 
statmenoje tiesėje OO!'. Pažymėję trijų svarbiausių elipsių židinius 
E!', E?, E?, nubrėžiame pagalbinę elipsę ir hiperbolę, kurių bendro- 
siOS ašys... 

Garsus Oktavo šūksnis privertė Marselį pakelti galvą. 

— Kas atsitiko? — paklausė jis, neramiai žvelgdamas į ūmai 
išblyškusį draugo veidą. 

— Imk ir perskaityk, — sunkiai išspaudė Oktavas, visiškai pri- 
trenktas gautosios žinios. 

Marselis paėmė laišką, įdėmiai perskaitė jį nuo pradžios iki ga- 
lo, paskui permetė akimis dar sykį, peržvelgė pridėtuosius dokumen- 
tus ir tarė: 

— Keistoka istorija! 

Paskui neskubėdamas prisikimšo pypkę ir ėmė rūpestingai temp- 
ti dūmą. Oktavas nekantriai laukė, ką jis dar pasakys. 

— Manai, kad visa tai tiesa? — pagaliau neiškentė Oktavas, vos 
atgaudamas kvapą iš susijaudinimo. 

— Savaime aišku! Tavo tėvas pernelyg blaivaus ir kritiško proto, 
kad be įrodymų tikėtų tokia istorija. Beje, ir įrodymai kaip ant del- 
no. Galų gale viskas nesunkiai paaiškinama. 

Išrūkęs pypkę, Marselis vėl įniko į savo skaičiavimus. Oktavas 
sėdėjo nejudėdamas, tarsi apmiręs: jaunuolis pamiršo net kavą, ap- 
skritai prarado gebėjimą mąstyti, bet jautė neaiškų poreikį šnekėti, 
kad įsitikintų nemiegąs ir nekliedįs. 

— Bet jeigu tai tiesa, sakyk, ką nori — tai tiesiog stebuklas! Ar 
įsivaizduoji, pusė milijardo — juk tai milžiniški turtai! 

Marselis pakėlė galvą: 

— Taip, iš tikrųjų milžiniški. Galimas daiktas, Prancūzijoje kito to- 
kio turčiaus nesutiksi. Galima ant pirštų suskaičiuoti šitokių turtų sa- 
vininkus Jungtinėse Valstijose ir penkis ar šešis Anglijoje. Zodžiu, vi- 
same žemės rutulyje bus ne daugiau kaip penkiolika ar dvidešimt to- 
kių turtuolių. 

— Ir dar prie visko — titulas! — tęsė Oktavas. — Baroneto titu- 
las! Nepasakysiu, kad aš kada nors svajojau apie titulą, bet jeigu jau 
taip atsitiko, turiu prisipažinti, jog tai skamba kur kas maloniau negu 
tiesiog Oktavas Sarazenas. 

Marselis išpūtė dūmų kamuolį ir nepratarė nė žodžio, bet ėmė 
papsėti taip pašaipiai, jog Oktavas panoro pasiteisinti: 

— Zinoma, man niekada neateitų į galvą pridėlioti ten visokių 
priešdėlių prie savo pavardės arba pasisavinti išgalvotą titulą, bet 
būti teisėtu savininku tikro titulo, įrašyto į Didžiosios Britanijos ir 
Airijos perų knygą, — tai šį tą reiškia! 

Marselio pypkė ir toliau išraiškingai papsėjo. 

— Gali kiek nori prieštarauti, — karštai šūktelėjo Oktavas, — bet, 
šiaip ar taip, bajoro kraujas kažką reiškia... kaip sako anglai! 

Bet čia jaunuolis nutilo ir, išvydęs pašaipų Marselio žvilgsnį, be- 
mat kalbą nukreipė nuo titulo prie milijonų: 

— Ar prisimeni, kaip mūsų mokytojas Binomas tiek metų paei- 
liui per aritmetikos pamokas kalė mums į galvas, kad pusė milijar- 
do — toks didelis skaičius, jog Žmogaus protas negalėtų jo aiškiai 
įsivaizduoti, jeigu rastų būdą jį grafiškai nupiešti. Tik pagalvok, jei- 
gu žmogus, turintis pusę milijardo frankų, kas minutę išleistų po 
franką, tai jan reikėtų tūkstančio metų išeikvoti visai tai sumai! Ne, 
žinai, kažkaip net keista jaustis pusės milijardo frankų paveldėtoju. 

— Pusė milijardo frankų! — pakartojo Marselis, matyt, labiau su- 
krėstas to skaičiaus negu paties įvykio. — O žinai, kaip jūs galėtu- 
mėte geriausiai panaudoti tuos pinigus? Atiduokite juos Prancūzi- 

jai sumokėti kontribuciją (kontribucija — priverstinis mokestis, kurio 
reikalauja nugalėjusi valstybė iš nugalėtosios. Pasibaigus prancūzų ir 
prūsų karui, nugalėta Prancūzija perleido Vokietijai Elzasą ir Lotarin- 
giją ir įsipareigojo sumokėti didžiulę kontribuciją — 5 milijardus frankų. 
— Vert.) Tai būtų dešimtoji reikalaujamosios sumos dalis. 

— Nesugalvok tik to įteigti mano tėvui! — išsigandęs šūktelėjo 
Oktavas. — Jis tikriausiai taip ir padarytų. Man dingojas, jog jis jau 
kažką panašaus sugalvojo... Paskolinti pinigus valstybei — nors ir ne 
dievažin kas, bet blogiausiu atveju bent procentai liks. 

— Matyt, tu pats to nežinodamas esi tikras kapitalistas, taip sa- 
kant, iš prigimties, — atkirto Marselis — Bijau, kad tau, vargšeli ma- 
no Oktavai, būtų geriau, jeigu tie turtai nebūtų tokie dideli. Aš, 
žinia, nekalbu apie tavo tėvą, blaiviai ir sveikai mąstantį žmogų, bet 
dėl tavęs manyčiau ir pageidaučiau, kad judviem tektų, sakykime, 
tūkstantis dvidešimt penki frankai metinių pajamų, kas be ko, per 
pusę su sesute, o ne šie siaubingi aukso kalnai. 

Jaunuolis vėl ėmėsi uždavinių, bet Oktavas jau nebegalėjo nie- 
ko daryti — tai pašokdavo, tai vėl atsisėsdavo, tai imdavo žingsniuoti 
po kambarį, kol pagaliau Marselis neišlaikė: 

— Geriau eitum pasivaikščioti. Matau, kad visiškai negali šian- 
dien ko nors nusitverti. 

— Tikrai, — atsakė Oktavas, džiugiai griebdamasis šio pasiūly- 
mo, kuris leido išsisukti nuo mokymosi. 

Užsidėjęs skrybėlę, jaunuolis nulėkė laiptais ir bemat atsidūrė 
gatvėje. Bet žengęs keletą žingsnių, sustojo prie pirmo gatvės žibinto 
ir, išsiėmęs iš kišenės tėvo laišką, vėl ėmė skaityti. Turėjo dar sykį 
įsitikinti, kad tai ne sapnas. 

— Pusė milijardo! Pusė milijardo! — kartojo jis. — Vadinasi, ma- 
žiausiai dvidešimt penki milijonai metinių pajamų! Jeigu tėvas man 
duos bent milijoną per metus arba net pusę milijono, pagaliau tegu 
ir ketvirtį milijono... kokia tai bus laimė! Juk su pinigais viską gali! 
Na, aš tai jau gebėsiu juos panaudoti! Juk pagaliau nesu paskutinis 
kvailys! Praeiti konkursą į Centrinę mokyklą — tai šį bei tą reiškia! 
Ir be visa kita, dabar turiu baroneto titulą. Būkite ramūs, sugebėsiu 
oriai nešioti!.. 

Oktavas trumpai žvilgtelėjo į savo atspindį veidrodinėje parduo- 
tuvės vitrinoje. 

„  „Turėsiu savo rūmus, savo arklius. Marselis irgi gaus žirgelį! 
Žinoma, jeigu aš būsiu milijonierius, jis gyvens taip pat, kai ir aš. 
Kaip puiku, kad tai atsitiko dabar! Pusė milijardo... Ir baroneto ti- 
tulas! Tai bent keista: dabar, kai tai atsitiKo, man atrodo, kad se- 
niai to tikėjausi. Tiesiog jauste jaučiau, kad štai turės kažkas įvykti, 

jog aš ne visada smaksosiu prie knygų ir brėžinių. Ak, iki šiol vis 
dar negaliu atsigauti, viskas — kaip sapne! 

Pagautas šių stebuklingų svajonių, Oktavas žengė Rivoli gatve. 
Pasiekęs Eliziejaus laukus, įsuko į Rojalio gatvę ir išėjo į bulvarą. 
Anksčiau visiškai abejingai praeidavo pro vitrinas žinodamas, kad 
visi tie puikūs ten demonstruojami daiktai neturi jokios reikšmės 
jo asmeniui. Bet dabar sustojo ir tarsi užburtas spoksojo į brange- 
nybes, kurios bet kada gali tapti jo nuosavybe. 

„Visa tai mano! — mintyse sau kalbėjo. — Dėl manęs Olandijos 
verpėjos suka savo verpstes, dėl manęs Elbefo audėjai audžia savo 
puikiąsias medžiagas, laikrodininkai gamina laikrodžius; dėl manęs 
šviečia tūkstančiais šviesų Didžiosios Operos sietynai, verkia smui- 
kai, dainuoja įžymūs dainininkai. Tai dėl manęs žokėjai gena gry- 
nakraujus žirgus, dėl manęs užsiplieskia akinančia šviesa „Anglų ka- 
vinė". Visas Paryžius mano! Visas pasaulis priklauso man! Išvyksiu 
pakeliauti! Juk privalau pagaliau aplankyti savo valdas Indijoje... O 
ten, Indijoje, įsinorėsiu — nusipirksiu sau pagodą su visais jos sta- 
bais ir bonzomis iš dramblio kaulo. Įsiveisiu dramblių! Surengsiu 
tigrų medžioklę! Kokį šautuvą turėsiu! Kokią valtį! Ką ten valtį! Ne, 
įsigysiu puošnią greitaeigę jachtą ir plaukiosiu, kur norėsiu; susto- 
siu, kur įsigeisiu. Taip... beje, dėl kelionių... Juk pagaliau turiu pra- 
nešti naujieną motinai. Ar nenuvykus man dabar į Duė? Hm... O 
kaip mokykla? Ką čia mokykla, dabar galiu ją pamiršti. O štai Mar- 
selis... Jam reikia pasakyti. Pasiųsiu telegramą. Be abejo, jis supras, 
jog nekantrauju pamatyti savuosius". 

Oktavas nuėjo į telegrafą ir pasiuntė Marseliui telegramą, ku- 
rioje pranešė, kad išvyksta į Duė ir grįš po dviejų dienų. Paskui pa- 
sišaukė fiakrą ir nurodė nuvežti į Siaurės geležinkelio stotį. Vos at- 
sidūręs vagone, jaunuolis vėl nugrimzdo į savo nuostabiąsias svajo- 
nes ir prasvajojo visą kelią. Antrą valandą nakties Oktavas jau sto- 
vėjo prie gimtųjų namų slenksčio ir skambino iš visų jėgų; pro gre- 
timų namų langus lindo išsigandę veidai, o smalsios kūmutės klau- 
sinėjo viena kitos: 

— Kas čia dabar susirgo? Daktarui skambina. 

— Daktaro juk nėra mieste! — riktelėjo sena tarnaitė, iškišusi 
galvą pro nedidelį langelį iš savo kamarėlės pastogėje. 

— Tai aš! Aš, Oktavas! Atidarykite duris, Fransina! 

Pagaliau gal po dešimties minučių Oktavą įleido į namus. Moti- 
na ir sesuo Žana, abi su gaubtuvais, sujaudintos tokio netikėto jo 
pasirodymo vidurnaktyje, išbėgo pasitikti. 

Oktavas, užuot ką nors aiškinęs, garsiai perskaitė tėvo laišką. 

Pirmą akimirką ponia Sarazen tarsi sustingo, o paskui, apsipy- 

lusi džiaugsmo ašaromis, apglėbė sūnų ir dukrą. Jai atrodė, jog nuo 
šios akimirkos pasaulis priklauso jiems, kad jokia nelaimė niekada 
nebepalies jos vaikų, kurie dabar valdo šimtus milijonų. Bet mote- 
rys, skirtingai negu vyrai, greitai pripranta prie tokių neįsivaizduo- 
jamų permainų savo gyvenime. Perskaičiusi dar sykį vyro laišką, po- 
nia Sarazen tarė sau, kad galų gale Fransua priklauso teisė spręsti 
jos ir vaikų likimą, ir nusiramino. Kai dėl trylikmetės Zanos, tai ji 
džiūgavo visa širdimi matydama, kaip džiaugiasi motina ir Oktavas, 
bet negalėjo įsivaizduoti, kad kur nors pasaulyje esama geriau ne- 
gu jų mažame jaukiame namelyje, kur jos gyvenimas po tėvų spar- 
neliu bėgo taikiai ir laimingai, o dienos buvo kupinos įdomių pa- 
mokų. Ji nesuprato, kaip čia gali būti, kad keletas banknotų pake- 
lių netikėtai pakeitė jų gyvenimą, o kadangi vaizduotė nepajėgė kuo 
nors padėti, toji nuostabi perspektyva visai jos neviliojo. 

Ponia Sarazen, labai jauna tekėdama už žmogaus, visas jėgas ati- 
duodančio mokslui, palankiai žvelgė į jo veiklą, švelniai jį mylėjo, 
nors ir ne visai suprato vyro potraukį. Būdama tolima tiems džiaugs- 
mams, kuriuos daktaras Sarazenas patiria savo darbe, ji kai kada 
jausdavosi truputį vieniša šalia to mokslo darbininko, todėl visą sa- 
vo švelnumo perteklių, visas savo viltis nukreipė į vaikus. Ji mėgo 
svajoti, koks nuostabus ir laimingas bus jų gyvenimas. Ponia Sara- 
zen visai neabejojo, kad Oktavo laukia puiki ateitis. Kai Oktavas 
įstojo į Centrinę mokyklą, tą kuklią mokymo įstaigą, išleidžiančią 
jaunus inžinierius, toji įstaiga moters akyse virto kažkokia įžymy- 
bių veisykla. Vienintelis dalykas, kuris kitąsyk aptemdydavo jos nuo- 
stabias svajas, buvo lėšų trūkumas — kliūtis, kuri galėjo sutrukdyti 
svaiginamai sūnaus karjerai, kaip ir, beje, dukters Zanos laimei. Vy- 
ro laiškas išsklaidė visas jos abejones — dabar nebeliko ko bijoti; 
jos motiniška širdis ėmė plakti ramiai. 

Motina su sūnumi sėdėjo ir šnekučiavosi vos ne iki pat aušros; 
kokių tik planų juodu nekūrė ateičiai! O mažoji Žana, visiškai pa- 
tenkinta dabartimi, absoliučiai nesuko galvos dėl ateities ir sėdėda- 
ma užmigo krėsle. 

Pagaliau, kai juodu jau rengėsi eiti miegoti, ponia Sarazen pa- 
klausė sūnaus: 

— Kodėl man nieko nepasakoji apie Marselį? Argi tu jam nero- 
dei to laiško? Ką jis apie tai galvoja? 

— Nejaugi tu nepažįsti Marselio? — atsakė Oktavas. — Juk jis 
tikras išminčius, beje, ką ten, tikras stoikas. Zinai, jis išsigando dėl 
mūsų... žinoma, ne dėl tėvo, kaip jis pasakė, — dėl žmogaus, turinčio 
blaivią galvą, nėra ko baimintis, bet dėl mūsų — tavęs, Žanos ir ypač 
manęs; Marselis sako, kad jį gąsdina tas milžiniškas turtas, kad jis 

pageidautų mums siūlyti šiek tiek kukliau — tūkstantį dvidešimt pen- 
kis frankus metinių pajamų. 

— Galimas daiktas, jis sako teisybę, — atlenkė motina, mąsliai 
žvelgdama į sūnų. — Esama tokių žmonių, kuriems netikėti turtai 
gali visai susukti galvas ir pražudyti... 

Ištarus tuos žodžius, nubudo Zana. 

— Ar prisimeni, mama, — paklausė mergaitė keldamasi ir trin- 
damas: akis, — prisimeni, kaip sykį man pasakei, jog Marselis nie- 
kada neapsirinka? Tikiu viskuo, ką sako Marselis. 

Pabučiavusi motiną, Zana išėjo iš kambario. 


Trečiasis skyrius 
Įvykių kronika 


Kai daktaras Sarazenas atvyko į ketvirtąjį higienistų kongreso 
posėdį, tai pastebėjo, kad visi kolegos rodo jam didžiausią dėmesį. 
Iki šiol jo šviesybė lordas Glendoveris, Keliaraiščio ordino kavalie- 
rius ir susirinkimo garbės pirmininkas, vos teikėsi pastebėti kuklųjį 
prancūzą gydytoją. 

Tasai lordas buvo gana svarbi persona, todėl jo vaidmuo kon- 
greso veikloje buvo pradėti ir baigti posėdžius, suteikti žodį kalbė- 
tojui pagal sąrašą, gulėjusį priešais ant stalo. Jis visada sėdėjo ta pa- 
čia poza — užsikišęs dešiniąją ranką už surduto borto, — ne todėl, 
kad kada nors nukritęs nuo žirgo susižalojo tą ranką, o todėl, kad 
šią nepatogią pozą įamžino anglų skulptoriai, kurdami Anglijos po- 
litinių veikėjų bronzinius paminklus. 

Blyškiai baltas, švariai nuskustas veidas, išmuštas raudonomis 
dėmėmis, sudėtingas perukas su aukštai pakeltomis sruogomis virš 
siauros kaktos, kuo aiškiausiai liudijančios, jog ten nesama jokių min- 
čių, visiškai derinosi su jo pasipūtusia, manieringa figūra, nejuda- 
mai sustingusia nevykusia ir dirbtine poza. Kai būtinai reikėdavo 
lordui Glendoveriui pasisukti, jis sukosi visu liemeniu lyg medinis 
manekenas. Net jo akys judėjo orbitose ne taip kaip visų žmonių, o 
lyg lėlių — trūkčiodamos. 

Per pirmąjį kongreso posėdį, kai daktaras Sarazenas priėjo pri- 
sistatyti prezidentui, lordas Glendoveris, atsakydamas į jo pasisvei- 
kinimą, pasitenkino tik iš aukšto globėjiškai linktelėdamas; tą ju- 
desį galima buvo iššifruoti taip: 

„Sveikutis, mažasis žmogeliuk! Regis, tai jūs, prasimanydamas 
lėšų pragyvenimui, vargstate su kažkokiomis ten pasigailėtinomis 
mašinomis? Reikia turėti mano stiprias akis, kad būtų galima įžvelg- 
ti kažkur toli nuo manęs, kažkur ten apačioje, tokį nepastebimą žŽmo- 
gelį. Na ką gį, leidžiu jums prisiglausti mano didybės šešėlyje". Bet 
šį sykį lordas Glendoveris sutiko daktarą Sarazeną maloniai šypso- 

damasis ir tiek žemai nusileido, jog parodė tuščią krėslą šalia savęs. 
Visi kiti kongreso nariai pagarbiai pakilo iš savo vietų. 

Apstulbęs dėl šito ypatingo ir malonaus dėmesio ženklo savo as- 
mentui, daktaras Sarazenas nutarė, kad, matyt, jo raudonųjų krau- 
jo kūnelių skaičiavimo kamera po to, kai su ja nuodugniai susipaži- 
no kongreso nariai, pripažinta kur kas vertingesniu išradimu, negu 
atrodė 1š pradžių. 

Bet toji saviapgaulė tęsėsi neilgai. Vos tik Sarazenas atsisėdo į 
pasiūlytąją vietą, kai lordas Glendoveris staiga atsisuko visu lieme- 
niu, kas visai rimtai galėjo baigtis jo šviesybei nelaime — stuburo 
lūžiu, pasilenkė prie daktaro ir sušnibždėjo jam į ausį: 

— Girdėjau, jūs gavote milžinišką palikimą? Snekama, dabar jūs 
„kainuojate“" dvidešimt vieną milijoną svarų sterlingų. Ar teisybė? 

Lordas Glendoveris matyt, buvo labai susikrimtęs, kad šitaip 
lengvapėdiškai apsiskaičiavo elgdamasis su žmogumi, turinčiu tokį 
milžinišką turtą. Visa jo poza, regis, bylojo: „Kodėl jūs mūsų ne- 
perspėjote? Žinote, atvirai sakant, tai itin negerai. Sitaip suklaidin- 
ti žmogų!" 

Daktaras Sarazenas, kuris, po teisybei, nemanė, kad jo „vertė 
nuo praėjusio posėdžio padidėjo bent vienu su, tik nusistebėjo, kaip 
žinia apie jo praturtėjimą spėjo taip greitai pasklisti. Bet tuo metu 
daktaras Ovidijusas iš Berlyno, kaimynas iš dešinės, atsigręžė dirb- 
tinai šypsodamasis ir saldžiai tarė: 

— Snekama, jūs dabar nenusileidžiate pačiam Rotšildui! Leiskite 
pasveikinti, brangusis kolega. Apie tai skaičiau „Deili telegraf". 

Ir padavė Sarazenui rytmetinę laikraščio laidą. Ten „Įvykių kro- 
nikos" skyriuje krito į akis straipsnelis, kurio autorių buvo nesun- 
ku pažinti iš stiliaus: 

„Kolosalus paveldėjimas. Ilgametės teisėtų milžiniško begumos 
Gokool turto paveldėtojų paieškos, kurias atliko „,Bilouso, Grino 
ir Šarpo" (Sauthempton rou g. 93, Londonas) labai patyrę patikėti- 
niai, pagaliau baigėsi sėkmingai. Laimingasis dvidešimt vieno mili- 
jono svarų sterlingų, dabar saugomų Anglijos banke, savininkas yra 
prancūzas mokslininkas daktaras Sarazenas, kurio puikus prane- 
šimas higienistų kongrese Braitone buvo išspausdintas prieš tris die- 
nas mūsų laikraščio puslapiuose. 

Ilgos ir kantrios paieškos bei pastangos, susidūrimai su visokiau- 
siomis kliūtimis ir piktadarybėmis, kurioms aprašyti reikėtų ištisos 
knygos, pagaliau leido misteriui Sarpui nustatyti, kad daktaras Sa- 
razenas yra tiesioginis baroneto Zano Zako Lanževolio, begumos 
Gokool antrojo vyro, palikuonis. Tasai narsus karys, pasižymėjęs ka- 
rinėje tarnyboje, buvo gimęs mažame Prancūzijos miestelyje Bar le 


» 


16. 227 193 


Diuke. 

Pastaruoju metu, kad įsigaliotų paveldėtojo teisės, liko padaryti 
tik kai kuriuos formalumus. Reikalingi dokumentai jau pateikti 
tvirtinti kancleriui. Toks nuostabus aplinkybių sutapimas dovanojo 
prancūzų mokslininkui Britanijos titulą ir neįsivaizduojamą turtą, 
sukauptą daugelio Indijos radžų kartų. Tačiau likimas galėjo būti 
ne toks išrankus, todėl turime pasidžiaugti, kad tasai kolosalus tur- 
tas pateko į rankas Žmogaus, kuris gebės juos naudoti protingai ir 
sumaniai". 

Daktaras Sarazenas skaitė straipsnelį su keistu apmaudu. Jam 
buvo nemalonu, kad taip greitai paskelbta toji žinia. Gerai pažino- 
damas žmogiškąją prigimtį, jis iš anksto numatė, kad jam ims be galo 
įkyrėti, o svarbiausia — juto esąs baisiausiai pažemintas dėl to, kad 
žmonės tokiam įvykiui teikė šitiek reikšmės. 

Daktarui atrodė, kad jo asmens vertę labai menkina milžiniški 
turtai. Jo darbai ir asmeniniai nuopelnai netgi mokslininkų akyse 
jau jau paskendo šioje aukso jūroje. Jie jau nebevertino jo, Sara- 
zeno, asmenyje nenuvargstančio tyrinėtojo, subtilaus ir toliaregio 
mokslininko, talentingo išradėjo, jie jau vertino tik pusės milijardo 
frankų savininką. Net jeigu jis būtų apsigimęs kretinas arba visiškai 
tamsus hotentotas, arba net tikras menkysta, jį vertintų taip pat 
aukštai. Kaip pareiškė lordas Glendoveris, jis dabar „kainuoja“ dvi- 
dešimt vieną milijoną svarų sterlingų — nei daugiau, nei mažiau. 
Daktarą apėmė pasibjaurėjimas, ir kongreso nariai, kurie grynai 
mokslo požiūriu žvelgė į tarp jų sėdintį „pusiau milijardierių", ga- 
na nustebę konstatavo, jog šios padermės atstovavo fizionomija ro- 
do nesuprantamą nusivylimą. 

Tačiau daktaras prisivertė užgniaužti šią trumpą silpnumo aki- 
mirką. Jis prisiminė tą didį tikslą, kuriam nutarė skirti savo netikėtus 
turtus, ir jo veidas nusigiedrijo. Pertraukos, prasidėjusios tuoj po 
daktaro Stivensono iš Glazgo pranešimo apie mažamečių kretinų 
ugdymą, metu jis atsistojo ir paprašė žodžio pranešti svarbiai Žiniai. 

Lordas Glendoveris bemat suteikė daktarui žodį, nors eilė pri- 
klausė daktarui Ovidijusui. Būtų suteikęs žodį Sarazenui net ir ta- 
da, jeigu ir visas kongresas, ir visos Europos mokslo vyrai būtų vie- 
ningai protestavę prieš tokį atvirą nuolaidžiavimą. Ir lordas Glen- 
doveris tai aiškiai leido visiems pajusti. 

— Ponai, — tarė daktaras Sarazenas, — norėjau palaukti keletą 
dienų ir tik tada pranešti jums apie šį nuostabų įvykį, atsitikusį ma- 
no gyvenime, ir apie palankias perspektyvas, kurias jis atveria moks- 
lui. Tačiau apie įvykį jau visi žino, todėl iš mano pusės būtų aiškus 
pozavimas jį nutylėti... Taigi, ponai, aš iš tikrųjų esu teisėtas milži- 

niško kapitalo, saugomo Anglijos banke, paveldėtojas. Bet ar rei- 
kia sakyti, kad šiuo atveju esu ne kas kitas kaip mokslo testamento 
vykdytojas! (Sensacija salėje). Tasai kapitalas priklauso ne man, — 
jis priklauso Žmonijai, pažangai (Sujudimas salėje. Pritariantys šūks- 
niai. Draugiški plojimai. Visa salė atsistoja, sujaudinta pastarųjų 
žodžių). Neplokite man, ponai! Esu tvirtai įsitikinęs, kad kiekvie- 
nas sąžiningas mokslo darbuotojas, iš tikrųjų vertas šio puikaus var- 
do, mano vietoje irgi taip pat padarytų. Galimas daiktas, kai kam 
kils įtarimas, kad šiuo atveju aš vadovaujuosiu ne tiek ištikimybe 
mokslui, kiek visiems žmėnėms būdingu ambicingumu. (Sūksniai 
salėje " Ne! Ne!" ) Na ką gi, galų gale juk svarbu rezultatai. Taigi 
pareiškiu tvirtai ir neatšaukiamai: pusė milijardo, taip netikėtai at- 
sidūrusio mano rankose, priklauso ne man! Pinigai priklauso moks- 
lui. O jums siūlau tapti tuo parlamentu, kuris prisiimtų priedermę 
skirstyti lėšas. Nelaikau savęs pakankamai kompetentingu, kad pats 
valdyčiau tokį kapitalą. Siūlau pasidalyti su manimi atsakomybę ir 
bendromis pastangomis rasti būdų, kaip geriau panaudoti šiuos tur- 
tus. (Sauksmai „valio“. Susijaudinusi salė kelia ovacijas). 

Visi pašoko iš vietų. Daugelis kongreso narių užsikorė ant stalų. 
Profesorius Ternbuelis iš Glazgo visas išraudo — atrodė, tuoj jį gali 
trenkti apopleksija. Daktaras Čikonja iš Neapolio vos neužduso iš 
susižavėjimo 

Vienas tik lordas Glendoveris išlaikė didingą ramybę ir šaltą vei- 
dą, kurie labai tiko jo aukštam rangui. Tarp kitko, jis buvo įsitikinęs, 
kad daktaras Sarazenas smagiai pokštauja ir, savaime aišku, neturi 
nė mažiausio noro, taip sakant, neketina įgyvendinti tokio bepro- 
tiško projekto. Pagaliau salėje įsivyravo tyla, ir daktaras Sarazenas 
galėjo tęsti: 

— Taigi jums leidus, ponai, noriu pasiūlyti svarstyti planą, kurį 
lengvai galėsite taisyti, tobulinti ir papildyti. 

Išgirdę šį pareiškimą, kongreso nariai įtempė ausis ir su dideliu 
dėmesiu gaudė kiekvieną oratoriaus žodį: 

— Ponai, mes regime aplink save daugybę ligų, skurdo ir mir- 
tingumo priežasčių. Manau, kad būtinai privalau atkreipti jūsų akis 
į vieną Iš jų, turinčių didžiausią reikšmę: tai siaubingos antisanita- 
rinės sąlygos, kuriomis priversta gyventi didesnioji žmonijos dalis. 
Turiu galvoje iš esmės didžiuosius miestus, kur gausybė žmonių gy- 
vena ankštuose namuose, dažnai be šviesos ir gryno oro — šių dviejų 
būtiniausių gyvybės šaltinių. Tie nežmoniškai ankštai apgyvendinti 
namai dažnai yra tikrieji užkrėtimų židiniai. Žmonės, gyvenantys bai- 
siomis sąlygomis, pasmerkti mirti anksčiau laiko. Tie, kurie išgyve- 
na, praranda sveikatą ir darbingumą, o visuomenė dėl viso šito pa- 

tiria milžiniškus darbo jėgos nuostolius, — tiems Žmonėms visada 
galime rasti darbų... Kodėl gi mums, ponai, kovojant su šiuo blogiu 
nepamėginti griebtis vieno iš svarbiausių būdų — parodyti asmeninį 
pavyzdį? Nejaugi mes negalėtume suvienyti visų mūsų vaizduotės 
jėgų, viso mūsų išradingumo, kad sukurtume pavyzdinį miesto pro- 
jektą, atitinkantį pačius griežčiausius mokslo reikalavimus? (Sūks- 
niai:,, Taip! Taip! Teisingai! Teisingai! Nuostabi mintis!" ) O paskui 
galėtume panaudoti mūsų kapitalą statyti tam miestui ir pateikti pa- 
sauliui kaip vertą pamėgdžiojimo pavyzdį. (Taip! Taip! Bravo!" Plo- 
jimų griausmas). 

Kongreso nariai, pagauti aistringo susižavėjimo, šaukia, spaudžia 
vienas kitam rankas, puola prie daktaro, pakelia jį ir iškilmingai neša 
per visą salę. 

— Ponai, — tęsia daktaras, kai pagaliau jam pavyksta išsprūsti ir 
grįžti į savo vietą, — tasai miestas, kurį kiekvienas iš mūsų mintyse 
regi prieš save, sveikatos ir gerovės miestas, po kelių mėnesių gali 
būti realiai pradėtas statyti; jis bus atviras visų šalių žmonėms. Mes 
išleisime visomis kalbomis nuodugnų mūsų puikiojo miesto aprašą 
bei planą ir išplatinsime po visą pasaulį... Savo miesto piliečiais pa- 
darysime garbingus žmones, kuriuos skurdas ir nedarbas gena iš 
gausiai gyvenamų šalių. Cia savo gabumus galės panaudoti ir tie (ne- 
sistebėkite, kad apie juos galvoju), kuriuos svetimtaučiai nugalėto- 
jai pasmerkė rūsčiai tremčiai: jie mūsų miestui suteiks dvasinę di- 
dybę, kur kas vertingesnę už visus pasaulio turtus. Pastatysime pui- 
kias mokyklas, kuriose mokysime jaunimą, remdamiesi išmintingais 
principais, galinčiais ugdyti ir nukreipti teisinga kryptimi visas dva- 
sines, intelektines ir fizines Žmogaus galias. Ir tai užtikrins ateityje 
sveiką, veržlią kartą. 

Nėra žodžių aprašyti visuotinį entuziazmą, apėmusį auditoriją, 
kai daktaras Sarazenas baigė kalbėti. Plojimai, šūksniai ir riksmai 
„Valio!“ nenutilo tikriausiai ketvirtį valandos. Bet nespėjo daktaras 
dar atsisėsti, kai lordas Glendoveris vėl pasilenkė prie jo ir, reikšmin- 
gai prisimerkęs, sušnibždėjo į ausį: 

— Nekvaila idėja! Jūs tikitės pajamų iš miesto mokesčių, ar ne 
taip?.. Rimtas reikalas. Reikia tik gerai organizuoti reklamą, susi- 
rinkti kuo daugiau įtakingų vardų. O Žmonės po ligos arba norin- 
tys pataisyti sveikatą su malonumu atvažiuos pas jus. Tikiuosi, ir man 
palaikysite gerą sklypelį? 

Vargšas daktaras, giliai įžeistas atkaklumo, su kuriuo lordas Glen- 
doveris įžvelgė jo veiksmuose vien tik savanaudiškas paskatas, jau 
rengėsi atsakyti jo šviesybei, kai viceprezidentas pasiūlė susirinkimui 
vieningai pritarti ir padėkoti autoriui už tokį humanišką projektą. 

— Braitono kongresas, — kalbėjo jis, — kur gimė ši didinga idėja, 
bus įamžintas žmonių atmintyje. Mes turime pripažinti, jog žmogus, 
kuriam gimė ši idėja, iš tikrųjų yra šviesaus proto, didelės širdies ir 
be galo kilnus. Ir štai dabar, kai mes sužinojome jo idėją, ar neat- 
rodo mums nuostabu ir keista, jog iki šiol ji niekam neatėjo į gal- 
vą? Kiek milijardų, išeikvotų kruviniems karams, kiek turtų, prarastų 
beprasmiškai spekuliuojant, galėjo būti investuoti į šį puikų suma- 
nymą! 

Baigęs savo kalbą, oratorius pasiūlė parinkti naujojo miesto pa- 
vadinimą; nedelsdamas pareiškė, kad, pagerbdami autorių, turėtų 
vadinti „Sarazinu“. 

Pasiūlymą vienbalsiai priėmė, tačiau, paprašius daktarui Saraze- 
nui, teko vėl balsuoti. 

— Ne, — tarė daktaras, — mano pavardė čia niekuo dėta. Nekli- 
juokime būsimajam miestui jokių nevykusių pavadinimų, pasiskolintų 
iš lotynų arba graikų kalbų, nes nuo jų jau dvelkia nepakeliamu nuo- 
boduliu. Juk tai bus gerovės miestas... Aš norėčiau jį pavadinti savo 
tėvynės garbei — o ką, jeigu pavadintume jį Franseviliu? 

Savaime aišku, niekam nešovė į galvą nepritarti daktaro min- 
čiai, todėl jo prašymas buvo tuoj pat patenkintas. Taigi, kol kas Fran- 
sevilis buvo sukurtas tik žodžiais, tačiau naujasis pavadinimas jau 
turėjo būti įrašytas į protokolą ir neištrinamai pažymėtas popieriu- 
je. Susirinkimas netrukus pradėjo svarstyti pirmuosius projekto ap- 
matus. 

Palikime garbinguosius susirinkimo narius dirbti to reikšmingo 
darbo, kuris taip skiriasi nuo įprastos jų veiklos pobūdžio, ir grįžki- 
me prie straipsnelio iš įvykių kronikos, spausdinto „Deili telegraf", 
ir Žingsnis po žingsnio pasekime vienu iš daugybės jo maršrutų. 

Spalio 29 dienos vakare tasai straipsnelis, kurį persispausdino 
žodis į žodį visi Anglijos laikraščiai, pasiekė nuošaliausius Jungtinės 
Karalystės kampelius. Tarp kitko, straipsnelį persispausdino ir Hu- 
lio laikraštis; toji žinia, papuošusi kuklų laikraštėlį, išvyko su pri- 
grūsta anglies tristiebe škuna „Meri Kuin"“ į Roterdamą, kur pri- 
sišvartavo lapkričio pirmąją. Cia tą straipsnelį iš karto aptiko ir sma- 
giomis žirklėmis išsikirpo „Eko Niederland“ vyriausiasis redakto- 
rius ir vienintelis sekretorius, paskui išvertė į didžiųjų dailininkų Kei- 
po ir Poterio kalbą ir lapkričio antrąją visu smarkumu pasiuntė į Bre- 
meną, tiesutėliai į „Bremen memonal" laikraščio redakciją. Čia jį per- 
rengė, sušukavo ir išspausdino vokiečių kalba. Ar verta priminti, kad 
teutonas reporteris, vertimui davęs tiesiog akį rėžiantį pavadinimą 
„Eine ūbergrose Erbshaft" („Kolosalus paveldėjimas" . — Vert. ), 
neiškentė ir, pasikliaudamas patikliais skaitytojais, skliausteliuose su- 

manė parašyti ,,Mūsų korespondentas Braitone". 

Taigi suktai suvokietintas straipsnelis pateko į įtakingo „Šiaurės 
laikraščio" redakciją, kuri jį išspausdino trečiojo puslapio antroje 
skiltyje, tiesa, apkapojusi pavadinimą, pernelyg avantiūristišką to- 
kiam solidžiam leidiniui. 

Pagaliau lapkričio trečiosios vakare, patyręs visas tas permainas, 
straipsnelis pateko į sveikutėlio saksoniečio, Jenos universiteto pro- 
fesoriaus Šulcės liokajaus rankas ir buvo padėtas kambaryje, kuris 
her profesoriui tarnavo ir kaip kabinetas, ir kaip svetainė, ir kaip 
valgomasis. 

Profesoriaus Šulcės asmuo, turintis tokį aukštą vardą, iš pirmo 
žvilgsnio neatrodė kuo nors įžymus ar reikšmingas. Tai buvo ketu- 
riasdešimt penkerių metų vyriškis, gana apkūnus; kvadratiniai pe- 
čiai rodė jo galingą sudėjimą. Reti, plaušinės spalvos plaukai apie 
ausis ir pakaušyje vainikavo plačią plikę, prasidedančią nuo pat kak- 
tos. Balsvai žydros akys, praradusios bet kokį blizgesį, nereiškė nei 
jausmų, nei minčių, tačiau jų drumstas, bereikšmis žvilgsnis kėlė ne- 
malonų pojūtį. Plonos profesoriaus Sulcės lūpos prasiskirdavo tar- 
si tik dėl to, kad šykščiai iškoštų žodžius, bet prasišiepusios jos ap- 
nuogindavo dvi eiles įspūdingų dantų, kurie, regėjos, kartą įsikirtę 
niekada nebepaleis savo grobio. Visa tai, kartu paėmus, darė labai 
nemalonų ir atstumiantį įspūdį, tačiau pats profesorius Sulcė, ma- 
tyt, buvo visiškai savimi patenkintas. 

Išgirdęs Įeinančio liokajaus žingsnius, profesorius Šulcė pakėlė 
akis, žvilgtelėjo į grakštaus prancūzų darbo sieninį laikrodį, kuris 
labai skyrėsi iš jį supančių grubių neskoningų daiktų, ir sausai tarė: 

— Be penkių septynios... Mano paštas ateina lygiai šešios tris- 
dešimt. Šiandien jį atnešėte pavėlavęs dvidešimt penkias minutes. 
Jeigu ir kitą kartą paštas negulės ant mano stalo lygiai pusę septy- 
nių, aštuntą galėsite keliauti savo keliais. 

Liokajus tylėdamas išklausė ir pasuko prie durų, tačiau prie slenks- 
čio sustojo ir paklausė: 

— Ar įsakysite, pone, paduoti pietus? 

— Dabar be penkių septynios. Pietauju lygiai septyniomis... lai- 
kas jau Žinoti mano įpročius. Tarnaujate pas mane jau trečią savaitę. 
Visam laikui įsidėmėkite, kad aš niekada nekeičiu dienotvarkės ir 
neturiu įpročio dukart įsakinėti. 

Profesorius padėjo laikraštį ant stalo ir vėl paėmė plunksną. Jis 
baigė straipsnį, kuris turėjo pasirodyti po dviejų dienų „Fiziologi- 
jos žinyne" . Mes nepasielgsime nekukliai, jeigu pasakysime, kad 
straipsnis buvo pavadintas „Kodėl visi prancūzai vienaip ar kitaip 
pastebi laipsniško išsigimimo požymius?" 

Tarnas padavė pietus, susidedančius iš didžiulio dubens dešre- 
lių su kopūstais ir milžiniško puodo alaus. Visa tai vyriškis tylėda- 
mas padėjo ant mažo staliuko prie židinio ir be garso išsėlino. Profe- 
sorius padėjo plunksną ir, atsisėdęs prie mažojo staliuko, neslėpda- 
mas pasigėrėjimo ėmė valgyti, čepsėdamas kur kas garsiau negu 
tiktų tokiam garbiam Žmogui. Papietavęs paskambino, kad paduotų 
kavą, ir, užsirūkęs didelę porcelianinę pypkę, vėl sėdo prie straips- 
nio. 

Apie dvyliktą valandą profesorius parašė paskutinį lapą ir nu- 
žingsniavo į savo miegamąjį, kad atsiduotų visiškai pelnytam mie- 
gui. Atsigulęs į lovą, atsivertė laikraštį ir ėmė jį skaitinėti. Jau pradė- 
jo merktis akys, kai ūmai pastebėjo ir netikėtai įsigilino į straipsnį, 
kuriame perskaitė užsienietišką Lanževolio pavardę. Ji sumirgėjo 
straipsnyje apie kolosalų paveldėjimą. Kruopščiai stengėsi prisimin- 
ti, kodėl toji pavardė jam pasirodė pažįstama, bet, kad ir kaip įtempė 
atmintį, nieko nelaimėjo. Pagaliau atsisakęs nesėkmingų mėginimų, 
profesorius numetė į šalį laikraštį, užpūtė žvakę ir bemat ėmė knarkti. 
Bet, veikiamas kažkokio keisto fizinio proceso, kurį savo laiku jis pats 
nemažai studijavo ir mėgino aiškinti, Lanževolio pavardė nedavė ra- 
mybės ir miegant; taip įkyriai neatstojo, jog net pabudęs rytmetį pro- 
fesorius susigriebė automatiškai ją kartojęs. 

Ir staiga, kai ištiesė ranką prie naktinio staliuko, kad pasižiūrėtų 
į kišeninį laikrodį, jį tarsi kažkas apšvietė. Griebęs gulintį ant kilimė- 
lio prie lovos laikraštį, Sulcė keletą kartų perskaitė tą patį straipsnį, 
kuriame vąkar atkreipė dėmesį į Lanževolio pavardę. Trindamasis 
kaktą ranka, profesorius iš visų jėgų įtempė atmintį, stengdamasis su- 
gauti šmėkščiojančią smegenyse žinią, ir ūmai, pašokęs iš lovos ir net 
neužsimetęs margo chalato, puolė prie židinio; nuėmęs nuo sienos 
senovinę miniatiūrą, kabėjusią šalia veidrodžio, apsuko ją ir perbraukė 
rankove per dulkėtą, pageltusį kartoną. 

Neapsiriko. Antrojoje miniatūros pusėje matėsi nublukęs, pusiau 
nusitrynęs, bet vis dėlto įskaitomas įrašas: 


„Tereza Sulcė, mergautinė pavardė Lanževol" 


Tą patį vakarą profesorius Šulcė išvyko į Londoną. 

Ketvirtasis skyrius 
Dalybos 


Lapkričio šeštąją septintą valandą ryto her Šulcė išlipo iš vago- 
no Čering Kroso geležinkelio stotyje. Dvyliktą valandą dienos jis jau 
žengė į Sauthempton rou g. devyniasdešimt trečiąjį numerį. Didelę 
kontoros salę į dvi dalis skyrė neaukšta medinė pertvara; vienoje 
pusėje buvo klerkų patalpa, kitoje — priimamasis. Cia riogsojo pusė 
tuzino kėdžių, juodai dažytas stalas, sieninės lentynos, o jose dau- 
gybė žalių aplankų eilių ir kalendorius su adresais. Du jaunuoliai 
taikiai krimto duoną su sūriu — labai mėgstamus visos jaunesnio- 
sios teismų brolijos pusryčius. 

— Ponai Bilousas, Grinas ir Sarpas? — paklausė profesorius to- 
kiu tonu, tarsi ir jis reikalautų savo pietų. 

— Misteris Sarpas savo kabinete. Jūsų pavardė? Kokiu reikalu? 

— Profesorius Sulcė iš Jenos. Lanževol reikalu. 

Jaunasis klerkas pakartojo šiuos žodžius į guminį klausymosi 
vamzdelį, kurio platusis galas kyšojo sienoje prie jo kėdės, bet, gavęs 
atsakymą į savo ausį, nesiryžo garsiai pakartoti, nes atsakymas skam- 
bėjo maždaug taip: 

— Lanževol reikalu? Vykite lauk! Vėl koks nors beprotis atėjo 
įrodinėti savo teisių. 

— Solidus žmogus, — sušnibždėjo klerkas, prisidengęs burną ran- 
ka. — Nemalonus ponas, bet kaip matyti, su padėtimi. 

— Jis ką, iš Vokietijos? 

— Taip ir sakė. 

Vamzdelyje pasigirdo atodūsis: 

— Na gerai. Įleiskite. 

— Antrasis aukštas, durys tiesiai, — garsiai pasakė klerkas, ro- 
dydamas laiptus kambario gilumoje. 

Profesorius užkopė į antrąjį aukštą ir atsidūrė priešais storu vel- 
tiniu apkaltas duris, ant kurių juodomis raidėmis vario lentelėje pui- 
kavosi užrašas „Misteris Sarpas". 

Misteris Šarpas sėdėjo prie didelio raudonmedžio stalo. Kam- 
barys, vadinamas Sarpo kabinetu, buvo apstatytas valdiškai: grin- 
dys išklotos veltiniu, kėdės su odinėmis atkaltėmis, kartoteka ir len- 
tyna su bylomis. Misteris Sarpas truputį kilstelėjo sveikindamasis su 
lankytoju ir tuomet, laikydamasis visų tikrų valdininkų įpročio, nu- 
taisęs dalykišką išraišką, įsikniaubė į kažkokią bylą ir mažiausiai pen- 
kias minutes vartė priešais išdėliotus popierius. 

Pagaliau atsigręžė į profesorių Sulcę, kuris tylėdamas sėdėjo 
krėsle priešais, ir sausai tarė: 

— Prašom, pone, išdėstyti savo reikalą ir kuo trumpiau. Esu la- 
bai užimtas, todėl galiu jums skirti tik keletą minučių. 

Profesorius nežymiai šyptelėjo, aiškiai leisdamas suprasti, kad jo 
anaiptol netrikdo toks šaltas priėmimas. 

— Galbut rasite galimybę skirti man dar keletą minučių, kai su- 
žinosite mano lankymosi priežastį, — tarė jis. 

— Klausau jūsų, pone. 

— Mano reikalas liečia Žano Žako Lanževolio iš Bar le Diuko 
palikimą. Aš esu anūkas jo vyresniosios sesers Terezos Lanževol, ku- 
ri tūkstantis septyni šimtai devyniasdešimt antraisiais metais ištekėjo 
už mano senelio Martino Sulcės, Braunšveigo armijos karo chirurgo. 
Jis mirė tūkstantis aštuoni šimtai keturioliktaisiais metais. Aš išsau- 
gojau tris Zano Zako Lanževolio laiškus seseriai ir laiškus mano tėvų, 
kuriuose minima apie Zano Zako viešėjimą mano senelio namuose, 
kur jis buvo užsukęs po kautynių prie Jenos. Be to, galėčiau pateikti 
gimimo dokumentus, nustatančius mano giminystę su Lanževoliu. 

Nevarginsime skaitytojų dėmesio nuodugniai pasakodami visa, 
ką misteriui Šarpui kalbėjo profesorius Šulcė. Šį sykį profesorius ne- 
besilaikė savo įpročio ir kalbėjo gana išsamiai. Tiesa, kalbėjo apie 
tai, apie ką galėdavo šnekėti be galo ir be krašto, nes tai buvo mėgs- 
tamiausia jo tema. Jis stengėsi įrodyti misteriui Sarpui, anglui, kad 
vokiečių rasė pranašesnė už visas kitas. Pareikšdamas savo teises Į 
tą palikimą, Sulcė kėlė sau uždavinį nieko nepaisydamas išplėšti jį 
IŠ prancūzo rankų, — mat, jo manymu, prancūzas nesugebės tinka- 
mai tvarkyti to milžiniško turto. Varžovo tautybė — štai kas labiau- 
siai piktino profesorių Šulcę. Jeigu Sarazenas būtų vokietis, žinoma, 
jis, Sulcė, nesispirtų dėl savo teisių. Bet tai, kad tasai žmogelis, išdrįsęs 
save vadinti mokslininku, gali didžiulį kapitalą panaudoti platinda- 
mas prancūziškas idėjas, — ta mintis Sulcui kėlė įniršį, todėl buvo pa- 
sirengęs viskam, kad apgintų savo teises. 

Atrodė, buvo sunku suprasti, kas čia bendra tarp profesoriaus 
politinių samprotavimų ir begumos palikimo. Tačiau misteris Sar- 
pas buvo gana patyręs vyrukas, kad suvoktų, jog vokiečių rasės na- 

cionalistinius lūkesčius ir pono Šulcės asmenines viltis tikėtis didžiojo 
palikimo sieja iš tikrųjų aukštesnės jėgos. Iš esmės jos buvo tos pa- 
čios prigimties. 

Taigi misteris Šulcas tikrai neabejojo. Kad ir kaip skaudu buvo 
Jenos universiteto profesoriui giminiuotis su žemesniosios rasės atža- 
la, vis dėlto įrodymai nekėlė dvejonių: senelė prancūzė įnešė savo 
atsakomybės dalį, kad pasaulyje pasirodė šis neprilygstamas žmo- 
giškosios veislės pavyzdys. 

Tiesa, giminystė buvo ganėtinai tolima, vadinasi, ir profesoriaus 
Šulcės teisės į palikimą palyginti su „daktaro Sarazeno teisėmis irgi 
buvo labai miglotos. Tačiau misteris Šarpas tuoj pat pajuto galimybę 
rasti neva teisinį pagrindą palaikyti toms vokiečio pretenzijoms Ir, 
remdamasis ta galimybe, užuodė ir kai ką kita, itin smagaus „Bi- 
louso, Grino ir Sarpo" firmai, o konkrečiai: paversti pelningą Lan- 
ževolio bylą dar pelningesniu triukšmingu procesu, kažkuo panašiu 
į Dikenso ,,Džarndaisas prieš Džarndaisą" (turimas galvoje begali- 
nis painus teisminis ginčas, besitęsiantis iki tol, kol ginčijamas paliki- 
mas neišeikvojamas teismo išlaidoms. Tokį ginčą Dikensas aprašo savo 
romane „Šalti namai V. — Vert.) 

Prieš misterio Šarpo akis iškilo krūvos herbinių popierių, aktų, 
protokolų, oficialių raštų. Bet tuoj pat šmėkštelėjo ir kur kas šau- 
nesnė mintis — pasistengti priversti savo klientus, savaime aišku, jų 
pačių interesais, sudaryti abipusį susitarimą, kuris išgarsintų jį, mis- 
terį Sarpą, beveik taip pat, kaip ir nemenka sumelė pinigų. 

Taigi jis pareiškė her Šulcei, kokiu pagrindu daktaras Sarazenas 
laikomas paveldėtoju; patvirtindamas savo žodžius, parodė kai ku- 
riuos dokumentus ir leido suprasti, kad galbūt „Bilouso, Grino ir 
Šarpo" firma, remdamasi jo efemeriškomis teisėmis, imsis sunkios 
priedermės išplėšti tam tikrą dalį her Šulcės naudai. 

— Gana efemeriškos teisės, pone, ir jeigu ginčas pasieks teismą, 
vargu ar ką nors laimėsite. 

Firma gali imtis bylos, tik pasikliaudama teisingumo jausmu, taip 
būdingu kiekvienam vokiečiui. Jis, tas jausmas, ir turi priversti her 
Sulcę pripažinti firmai truputį kitokią, bet kur kas tikresnę teisę — 
tikėtis jo dėkingumo. 

Profesorius Sulcė buvo ganėtinai nuovokus ir negalėjo nejver- 
tinti talentingojo biznieriaus samprotavimų logikos. Jis, savaime 
aišku, nuramino misterį Šarpą š šiuo klausimu, tačiau nepatikslino sa- 
vo dėkingumo dydžio. 

Misteris Sarpas paprašė duoti jam laiko susipažinti su byla ir, 
visokeriopai rodydamas Sulcei savo dėmesį, palydėjo iki durų. Be 
abejonių, dabar net neužsiminė apie sugaištas minutes, kurias taip 

brangino. 

Her Šulcė išėjo visiškai įsitikinęs, kad formaliai jis neturi jokių 
teisių pretenduoti į begumos palikimą, bet kartu tvirtai tikėdamas, 
kad kova tarp germanų ir lotynų rasių (o kovoti — kiekvieno save 
gerbiančio vokiečio priedermė), neabejotinai turi pasibaigti pir- 
mosios rasės triumfu. | 

Dabar svarbiausias misterio Sarpo tikslas — sužinoti paties dak- 
taro Sarazeno nuomonę. Pakviestas telegrama iš Braitono, dakta- 
ras penktą valandą vakaro peržengė patikėtinio kabineto slenkstį. 

Daktaras Sarazenas išklausė Žinią visiškai ramiai, netgi nuste- 
bindamas misterį Sarpą. 

Daktaras be visokių išlygų tuoj pat pareiškė, kad iš tikrųjų jo ar- 
timieji dažnai prisimindavo senelės pusseserę, kuri buvo auklėjama 
kažkokios įžymios damos namuose, paskui kartu su ja išvažiavo į 
užsienį, o galiausiai ištekėjo Vokietijoje. Bet jis tiksliai nežinojo nei 
tos moters vardo, nei giminystės laipsnio. 

Misteris Šarpas, kuris jau spėjo žvilgtelėti į savo kartoteką, kruopščiai 
sutvarkytą pagal abėcėlę, maloniai pasiūlė daktarui susipažinti su ja. 

— Veikiausiai, — tarė misteris Šarpas, suvaidinęs, jog neturįs 
teisės nutylėti, — bylą reikės perduoti į teismą, kadangi antroji pusė 
turi rimtą pagrindą kelti ginčą, o tokio pobūdžio procesas turi bjau- 
rią ypatybę tęstis nežinia kiek laiko. Zinoma, daktarui Sarazenui 
nėra reikalo pasakoti varžovui apie šeimos atsiminimus, kuriais jis 
labai atvirai pasidalijo su savo patikėtiniu. Tačiau Žano Žako Lan- 
ževolio laiškai seseriai, apie kuriuos kalba her Šulcė, tai, šiaip ar taip, 
prezumpcija jo naudai (prezumpcija — teisės terminas, reiškiantis, kad 
faktas pripažįstamas tikru, Jeigu teismo metu nebus kitaip įrodyta. — 
Vert. ); prezumpcija, tiesą sakant, ne itin svari, neturi jokio teisinio 
pagrindo, bet vis dėlto ji egzistuoja... Be jokių abejonių, her Šulcė 
pasistengs pateikti dar kai kuriuos įrodymus, kuriuos jam pavyks 
išknisti iš municipalinių archyvų. Bet gali atsitikti taip, kad, stoko- 
damas tikrų dokumentų, varžovas nepabijos pateikti suklastotų... Cia 
reikia viską iš anksto numatyti. Neatmestina net aplinkybė, kad po 
visų tų tyrimų ir knaisiojimųsi įstatymas pripažins tai šitaip ne lai- 
ku pasirodžiusiai iš ano pasaulio Terezai Lanževol ir jos dabar gy- 
venantiems palikuonims pirmenybinių teisių į tą palikimą. Siaip ar 
taip, galima tikėtis daugybės įvairiausių priekabių, nesusipratimų, 
pinklių, — žodžiu, tūkstančio dingsčių be galo nutęsti bylą. Kadan- 
gi ir viena, ir kita pusės turi realių šansų laimėti bylą, gali atsirasti 
finansinių bendrijų, kurios noriai kredituos ginčininkus, prisiims vi- 
sas teismų išlaidas, nuspaus visas spyruokles ir panaudos visokiau- 
sias teisines gudrybes. Vienas toks garsus procesas kanclerio teisme 

tęsėsi aštuoniasdešimt trejus metus ir nutrūko tik todėl, kad buvo 
išeikvotos visos lėšos; procentai, kapitalas — viskas iššluota iki dug- 
no! Taip ir čia parengtiniai tyrimai, komisijos, bylos perdavimas iš vie- 
nos instancijos į kitą, tūkstančiai įvairiausių procedūrų — viskas gali 
tęstis iki begalybės. Prabėgs dešimt metų, o teismas vis dar nepaskelbs 
galutinio nuosprendžio, todėl penki šimtai milijonų kaip ir anksčiau 
gulės banke. 

Daktaras Sarazenas klausėsi visų tų patikėtinio gražbyliavimų ir 
mąstė, kada gi pagaliau baigs... Nors ir nelaikė gryna teisybe visų 
tų plepalų, kuriuos jam liejo ant galvos misteris Sarpas, vis dėlto 
nejučia jį apėmė beviltiškumo jausmas. 

Jis lygino save su jūros keliautoju, įsmeigusiu nekantrų žvilgsnį 
į geidžiamą prieplauką, kuri vienu metu jau buvo ranka pasiekia- 
ma ir ūmai vėl ėmė tolti, dingti rūke ir pagaliau visai išnyko iš akių. 
Šitaip gali atsitikti ir su palikimu — atrodė, štai jis Čia pat, jau ran- 
kose, jau jam rasta paskirtis, ir staiga viskas pasidarė taip netikra, 
jog rodos, štai tirpsta jo akyse... 

— N... taip... Ką gi daryti? — pagaliau sumurmėjo daktaras. 

— Ką daryti?.. — nutęsė misteris Sarpas. — Hm... Sunku pasa- 
kyti... O atmegzti šį mazgą dar sunkiau. Bet galų gale viskas gali 
išsispręsti ir, kas be ko, palankiai. — Misteris Sarpas buvo tuo be- 
maž įsitikinęs. — Anglų teismai — geriausi pasaulyje. Teisybė, tru- 
putį nepaslankūs, bet veikia be klaidų. Galima neabejoti, kad po 
kelių metų daktaras Sarazenas tikrai valdys tą palikimą... jeigu, žino- 
ma, kche... kche... jo teisės bus įstatymiškai įrodytos. 

Daktaras Sarazenas išėjo iš misterio Sarpo kontoros gerokai abe- 
jodamas savimi ir savo tikėjimu, jog jo teisės kada nors bus įrody- 
tos, ir absoliučiai tikras, kad reikia rinktis iš dviejų: arba vesti be- 
galinius teisminius ginčus, arba atsisakyti savo svajonės. Prisiminęs 
puikųjį projektą, sunkiai atsiduso. 

Beje, misteris Šarpas tuoj pat pasikvietė pas save profesorių 
Šulcę ir jam pareiškė, kad daktaras Sarazenas niekada negirdėjo apie 
jokią Terezą Lanževol, kad jis kategoriškai neigia egzistuojant ko- 
kią nors vokišką giminės šaką, net nenori kalbėti apie vienokį ar ki- 
tokį susitarimą. Her Sulcei, jeigu jis nori ginti savo teises, matyt, ne- 
belieka nieko kito, kaip paduoti į teismą. 

Misteris Sarpas — šiuo atveju absoliučiai nesuinteresuotas as- 
muo, nes jo domėjimasis šia byla yra tik grynai mėgėjiško pobūdžio, 
— savaime aišku, nesiims jo atkalbinėti: ko dar gali pageidauti bet 
kuris teisininkas, jei ne teismo proceso! Kuo daugiau teisminių pro- 
cesų, tokių, kurie tęstųsi keletą dešimtmečių, kaip žada tęstis ir ši by- 
la! Misteris Sarpas, kaip profesionalas, gali tuo tik džiaugtis. Jeigu 

jis tik nesibaimintų sukelti profesoriaus Šulcės įtarimų, tai išplėstų sa- 
vo nesuinteresuotumą iki tokių ribų, kad drįstų pasiūlyti profesoriui 
jo interesams ginti vieną iš savo kolegų... O! Gynėją pasirinkti tokio- 
je byloje — labai labai svarbu. Teisininko profesija mūsų laikais pasi- 
darė panaši į platų vieškelį. Kokių tik perėjūnų ir avantiūristų ten 
nemėginama lįsti! Gėda apie tai kalbėti, bet reikia. 

— Ojeigu tasai daktaras prancūzas norėtų susitarti? Kiek tai kai- 
nuotų? — netikėtai paklausė profesorius. 

Stai ką reiškia protingas žmogus: žodžiais jo neapmausi! Iš kar- 
to matosi: dalykiškas žmogus — veltui negaišta laiko, eina tiesiai į 
tikslą. Misteris Sarpas net truputį nusivylė tokiu neįprastu tiesmu- 
kiškumu! Jis ėmė įrodinėti her Sulcei, kad reikalai taip greitai ne- 
tvarkomi, kad negalima iš anksto numatyti derybų baigmės, kai jos 
dar nepradėtos, kad jeigu ir pavyktų daktarą Sarazeną palenkti su- 
sitarti, tai ne kitaip, kaip delsiant, kad jam nejučia nekiltų mintis, 
jog her Sulcė pasirengęs taikiai baigti bylą. 

— Prašau jūsų, pone, — baigė jis, — paveskite šią bylą man, vi- 
siškai pasikliaukite manimi, o aš garantuoju sėkmę. 

— Aš irgi garantuoju, — pritarė her Sulcė, — tačiau norėčiau 
žinoti, kiek man kainuos. š 

Tačiau šį sykį jam nepavyko ištraukti iš misterio Sarpo, kokia su- 
ma anglas patikėtinis vertina vokiečio dėkingumą, todėl profesorius 
priverstas teisininkui duoti visišką veiksmų laisvę. : 

Kai kitą dieną daktaras Sarazenas, pakviestas misterio Sarpo, 
įžengė į jo kabinetą, patikėtinis, truputį sutrikęs dėl absoliučios ra- 
mybės, su kuria daktaras išklausė pranešimą apie savo reikalų padėtį, 
pareiškė, kad, kruopščiai ištyręs, pasvėręs visus „UŽ“ ir „prieš', jis pa- 
darė išvadą, jog blogį reikia naikinti iš pat šaknų, todėl geriausia, ką 
dabar galima padaryti, — tai pasiūlyti naujajam pretendentui susitarti. 
Misteris Sarpas čia pat pabrėžė, kad tik nedaugelis jo vietoje gebėtų 
parodyti tokį išskirtinį nesavanaudiškumą ir duotų savo klientui šitokį 
patarimą. Tačiau jis, misteris Sarpas, rūpinasi šia byla tikrai tėviškai ir 
nuoširdžiai ir kelia sau tikslą kuo greičiau ją baigti. 

Daktaras Sarazenas, išklausęs misterio Sarpo patarimą, sutiko 
jį esant daugiau ar mažiau protingą. Jis pastarosiomis dienomis taip 
susigyveno su svajone kuo greičiau įkūnyti savo puikųjį projektą, kad 
buvo pasirengęs nusileisti ir nebetrukdyti. Atidėti projektą dešim- 
čiai metų arba bent jau metams daktarui būtų buvęs baisus smūgis. 
Prastai gaudydamasis finansų ir teisės klausimais, daktaras, nors ir 
nevisiškai pasitikėjo įmantriais misterio Sarpo postringavimais, vis 
dėlto buvo pasirengęs perleisti savo teises už solidžią grynųjų pinigų 
sumą, kuri įgalintų nedelsiant imtis reikalų. Todėl jis davė miste- 

riui Šarpui visišką veiksmų laisvę. 

Taigi anglas patikėtinis pasiekė tai, ko norėjo. Galimas daiktas, 
kitas jo vietoje būtų susiviliojęs užtęsti bylą, pradėjęs keletą begali- 
nių teismų procesų, kurie būtų garantavę jo firmai solidžią rentą iki 
gyvenimo pabaigos. Tačiau misteris Sarpas buvo ne iš tų Žmonių, 
kurie užsiima ilgalaikėmis spekuliacijomis. Jis regėjo, jog gali vie- 
nu gaistu nuimti gausų derlių, ir nutarė nepražiopsoti progos. Kitą 
dieną jis parašė daktarui, kad her Šulcė, matyt, neprieštarauja ir su- 
tinka pradėti derybas. 

Paeiliui aplankęs daktarą ir her Šulcę, misteris Šarpas pranešė 
savo klientams, kad priešingoji pusė kategoriškai atsisako nuo bet 
kokių susitarimų ir susitikimų, be to, sklinda gandai apie atsiradusį 
trečiąjį pretendentą į palikimą. 

Toks Žaidimas tęsėsi maždaug savaitę. Iš ryto reikalai klostydavo- 
si lyg ir puikiausiai, o vakarop ūmai atsirasdavo kažkokios netikėtos 
kliūtys, ir viskas eidavo šuniui ant uodegos. Vargšui daktarui nuola- 
tos radosi visokiausios žabangos, netikėtai kildavo bjauriausi nesusi- 
pratimai, abejonės, gaišatys... Misteris Šarpas niekaip nesiryžo traukti 
meškerės — jis vis baiminosi, kad pačią paskutinę akimirką Žuvis 
pradės blaškytis ir nutrūks nuo kabliuko. Tačiau daktaro Sarazeno 
atžvilgiu visos tos atsargumo priemonės buvo absoliučiai nereikalingos. 
Nuo pat pirmosios dienos daktaras, visomis jėgomis stengęsis išvengti 
delsimo, susijusio su procesu, buvo pasirengęs susitarti. Pagaliau, kai 
misterio Sarpo manymu atėjo „psichologinis momentas" arba, kalbant 
rišlesne kalba, „klientas buvo parengtas“, jis nebegaišdamas ištraukė 
valą ir pasiūlė skubiai pasirašyti susitarimą. 

Čia pat atsirado ir pasirengęs pasitarnauti bankininkas Stilbin- 
gas, kuris pasiūlė padalyti lygiomis kapitalą abiems pusėms, atskai- 
čiuoti joms po du šimtus penkiasdešimt milijonų, o už paslaugas kaip 
komisinius paimti viso labo kuklų likutį iš pusės milijardo — dvi- 
dešimt septynis milijonus. 

Daktaras Sarazenas vos nepuolė misteriui Šarpui ant kaklo, kai 
tasai apsilankė su šiuo pasiūlymu. Buvo pasirengęs pasirašyti šias 
sąlygas čia pat, jis troško jas pasirašyti, jis laikė jas, tas sąlygas, pui- 
kiomis ir su džiaugsmu būtų pastatęs auksinius paminklus banki- 
ninkui Stilbingui, patikėtiniui Sarpui ir pagaliau visai tai Jungtinės 
Karalystės bankininkų ir bylinėtojų brolijai. 

Taigi surašė aktus, pakvietė liudininkus. Somersethauzo valdi- 
ninkai paleido savo šventą administracinę mašiną ir apskritus ant- 
spaudus. Her Sulcei teko pasiduoti. 

Prispaustas misterio Sarpo prie sienos, jis, grieždamas dantimis, 
turėjo pripažinti, kad, jeigu būtų turėjęs priešininku ne tokį nuo- 

laidų žmogų kaip daktaras Sarazenas, būtų viską išleidęs teismo išlai- 
doms ir likęs tuščiomis saujomis. 

Viskas apsisuko itin sparčiai. Po to, kai abu paveldėtojai pateikė 
savo įgaliojimus ir oficialiai pareiškė sutinką su palikimo padaliji- 
mu, kiekvienas iš jų gavo čekį šimtui tūkstančių svarų sterlingų ir 
garantinį pasižadėjimą išmokėti visą kapitalą tuoj pat, kai tik bus 
baigti kai kurie būtini formalumai. 

Sitaip, didžiausiai anglosaksų rasės garbei ir triumfui, baigėsi ta 
iš tikrųjų nuostabi byla. 

Pasakojama, kad tą patį vakarą misteris Šarpas, pietaudamas su 
savo bičiuliu Stilbingu Kobsdeno klube, išgėrė šampano taurę už 
daktaro Sarazeno sveikatą, o kitą taurę — už profesoriaus Sulcės 
sveikatą, o paskui nebesusivaldęs ir baigdamas butelį šūktelėjęs: 

— Valio! Valdyk, Britanija!.. Bet ar gali kas galynėtis su mumis?! 

Tiesą sakant, bankininkas Stilbingas manė, kad jo bičiulis apsi- 
kvailino, nes, pasigviešęs dvidešimt septynių milijonų, išleido iš ran- 
kų bylą, kuri blogiausiu atveju galėjo duoti penkiasdešimt milijonų, 
šitaip galvojo ir profesorius Sulcė, kadangi jis, manding, buvo pri- 
verstas priimti bet kokį susitarimą! O pagalvok tik, ką buvo galima 
padaryti su tokiu žmogumi kaip daktaras Sarazenas! Lengvabūdis, 
nepastovus keltas, be to, ir fantazuotojas. 

Her Šulcė išgirdo apie savo varžovo projektą pastatyti prancū- 
zišką miestą ir sudaryti jame tokias sąlygas, kurios sveikais morali- 
niais ir fiziniais pagrindais padėtų ugdyti geriausias žmonių savy- 
bes ir laimingai augintų stiprias ir drąsias kartas. Si daktaro Sara- 
zeno užmačia profesoriui atrodė labai nevykusi. Jis iš anksto prog- 
nozavo jos visišką žlugimą, nes toji užmačia, profesoriaus nuomo- 
ne, prieštarauja evoliucijos dėsniui, kuris lotynų rasę pasmerkė išsi- 
gimti, visiškai paklusti saksonų rasei, o vėliau — ir visiškai dingti 
nuo žemės paviršiaus. Tačiau jeigu daktaro projektas tam tikru mas- 
tu bus įgyvendintas ir juo labiau jeigu įsivaizduotume, jog jis būtų 
sėkmingas, minėtasis procesas galėtų negeistinai užsitęsti. Todėl 
kiekvieno tikro saksoniečio, pripažįstančio šį nepakeičiamą dėsnį ir 
palaikančio pasaulinės tvarkos 1dėją, pareiga — visomis jėgomis 
stengtis užgniaužti beprotišką užmačią. Ir čia aiškėjo, kad kaip tik 
jis, profesorius Šulcė, chemijos mokslų daktaras, Jenos universite- 
to privatdocentas, išgarsėjęs savo gausiais veikalais apie rasių skir- 
tingumą, — veikalais, kuriuose įrodinėjo, jog germanų rasė išrinkta 
užgožti visas kitas, — kaip tik jis pašauktas tos nuolat kuriančios ir 
griaunančios gamtos galios sunaikinti pigmėjus, išdrįsusius maištauti 
prieš ją. Jau seniai buvo lemta, kad Tereza Lanževol ištekėdama su- 
sijungs su Martinu Šulce ir kad abi tos rasės — vokiečių, atstovau- 

jama profesoriaus Šulcės, ir lotynų, atstovaujama daktaro Saraze- 
no — susidurs viena su kita ir pirmoji sunaikins antrąją. Ir štai jis, 
Šulcė, jau laiko savo rankose pusę daktaro Sarazeno turto — ginklą, 
kuriuo kausis su priešu. 

Beje, profesoriaus Šulcės programoje ši dvikova neužėmė svar- 
biausios vietos — ji tik papildė kitus, kur kas didingesnius visų tautų 
išnaikinimo planus, tautų, kurios nepanorės susilieti su germanų ra- 
se ir nepageidaus tarnauti faterlandui. 

Tačiau, pasiskelbdamas esąs negailestingas prancūzo mokslininko 
priešas, profesorius Šulcė laikė savo priederme nuodugniau susipažinti 
su jo projektu, jeigu tai buvo galima vadinti projektu. Tuo tikslu jis da- 
lyvavo tarptautiniame higienistų kongrese ir ėmė kruopščiai lankyti jo 
posėdžius. Po vieno tokio posėdžio, kai kongreso nariai ėjo iš salės, dak- 
taras Sarazenas ir kai kurie dalyviai išgirdo, kaip profesorius Sulcė, 
kalbėdamas su vienu mokslininku, garsiai pareiškė, jog kartu su Fran- 
seviliu bus statomas kitas galingas miestas, kuris nušluos nuo žemės 
paviršiaus tą nenatūralų, nevykusį skruzdėlyną. 

— Tikiuosi, — pridūrė jis, — kad patirtis, kurią mes įgysime, bus 
geras pavyzdys visam pasauliui... 

Nors ir labai mylėdamas žmoniją, daktaras Sarazenas puikiai 
žinojo, kad ne visi jo artimieji verti vadintis filantropais (žmonėmis, 
užsiimančiais labdara; prancūzų utopistai kvietė turtuolius padėti var- 
gingiesiems ir Šitaip tikėjosi pertvarkyti buržuazinę visuomenę; toks fi- 
lantropas ir buvo daktaras Sarazenas. — Vert. ). Būdamas sveikos nuo- 
vokos, jis pats sau sakė, kad niekada neverta ignoruoti bet kokio 
pavojaus, todėl gerai įsidėmėjo priešininko žodžius. Po kurio laiko 
rašydamas Marseliui, kuriam siūlė dalyvauti savo projekte, papasa- 
kojo apie tą įvykį ir taip gyvai pavaizdavo profesorių Sulcę, kad jau- 
nasis elzasietis suprato, su kokiu Žiauriu priešu teks susiremti gera- 
jam daktarui Sarazenui. Daktaro laiškas baigėsi tokia fraze: 

„Mums reikės stiprių ir energingų žmonių, dalykiškų ir nenuilstančių 
mokslininkų ne tik dėl to, kad kurtume, bet ir dėl to, kad gintumės." 

Marselis netrukus jam atsakė: 

„Jeigu dabartiniu metu aš ir neturiu galimybių dalyvauti kuriant 
jūsų miestą, vis dėlto galite tvirtai tikėtis, kad reikiamu momentu 
atskubėsiu į jums į pagalbą. Pasistengsiu neišleisti iš akių to Šulcės, 
kurį taip gyvai aprašėte. Elzasiečio priedermė mane įpareigoja nuo- 
dugniau susipažinti su jo planais. Būdamas šalia jūsų ar gyvenda- 
mas toli, aš esu visada jums ištikimas. Net jeigu keletą mėnesių, o 
galbūt ir metų apie mane nieko negirdėsite, prašau nesirūpinti. Kad 
1r kur būčiau, turiu vienintelį tikslą — dirbti jūsų labui, vadinasi, tar- 
nauti Prancūzijai". 

Penktasis skyrius 
Plieno miestas 


Prabėgo penkeri metai nuo to laiko, kai begumos palikimas ati- 
teko jos paveldėtojams. Dabar veiksmas vyksta Jungtinėse Valstijo- 
se, Oregono pietuose, dešimt mylių nuo Ramiojo vandenyno pa- 
krantės. Cia, dviejų valstybių pasienyje, plyti didžiulė teritorija, ga- 
lima sakyti, savotiška Amerikos Sveicarija. 

Iš tikrųjų čia viskas primena Sveicariją: statmenos uolos smei- 
gia į dangų savo aštrias viršūnes, gilūs įkloniai nutraukia ilgas kalnų 
grandines, didingas ir laukinis kraštovaizdis atsiveria žvilgsniui, jei- 
gu pažvelgtume iš viršaus, iš paukščių skrydžio. 

Tačiau šioje apgaulingoje Sveicarijoje neklesti taikus darbas kaip 
toje Europos Sveicarijoje, kur gyventojai gano kalnuose gyvulius, 
laiko viešbučius atvykėliams, samdosi palydovais, — ne, čia greičiau 
tik Alpių dekoracijos: uolėti kalnai, tarpekliai, priaugę šimtamečių 
pušų, o po viskuo — geležies ir akmens anglies karalija. 

Jeigu koks nors keleivis, susižavėjęs šiuo nuošaliu peizažu, su- 
stos ir įsiklausys į kalnų tylą, jis nepagaus šioje didingoje tylybėje 
to harmoningo gyvenimo čiauškesio, kuriuo garsėja Oberlando ta- 
kai. Jį tik pasieks iš toli sklindantys kurtūs kūjo smūgiai, jaus po ko- 
jomis sunkų žemės virpėjimą nuo tolimų sprogimų. Keleiviui regėsis, 
tarsi jis stovi neaprėpiamo teatro scenoje, kad visos šios milžiniškos 
uolos yra tuščiavidurės ir kad jis pats bet kurią valandėlę gali įsmukti 
į slaptingas gelmes. 

Kalnų šlaitais rangos: keliai, grįsti skalda ir šlaku. Tarp geltonos, 
apsvilusios žolės kupstų tarsi bazilisko akys dega visais atspalviais 
gabalėliai susmulkinto šlako. Vienur ir kitur — apleista šachta, iš- 
plauta lietaus, pakraščiuose apžėlusi spygliuotomis slyvomis, žiojėja 
pražiotais nasrais, atverdama bedugnę prarają, primenančią užge- 
susio ugnikalnio kraterį. Oras sklidinas suodžių; juodu sluoksniu jie 
dengia aplinkui visą žemę. Nepraskrenda nė vienas paukštis, netgi 
vabzdžiai čia išnykę; niekas neprisimena, ar skraidė čia kada nors 

drugiai. 

Apgaulinga Šveicarija! Šiauriniame šio kalnų rajono pakraštyje, 
ten, kur stačios terasos pereina į nuožulnią lygumą, tarp dviejų plikų 
kalvų eilių atsiveria „raudonoji dykuma" — taip iki 1871 metų va- 
dinta ši vietovė dėl žemės spalvos, — mat dirvožemis kupinas gele- 
žies oksidų. Dabar ji vadinama „Stalfeldu". tai yra „plieno lauku" 

Įsivaizduokite kalnų plynaukštę, turinčią penkias ar šešias kvad- 
ratines mylias ploto, — smėlėtą bevaisę žemę, nubarstytą gargždo, 
be gyvybės ženklo, tuščią tarsi išdžiūvęs kokios nors seniai dingusios 
jūros dugnas. Gamta čia nieko nepadarė, kad atgaivintų dykynę, užtat 
žmogus netikėtai parodė nuostabią energiją ir atkaklumą. 

Per penkerius metus plikoje, akmenuotoje lygumoje išdygo aš- 
tuoniolika darbininkų gyvenviečių su mažais, pilkais, absoliučiai vie- 
nodais mediniais namukais, — juos atgabeno iš Cikagos visiškai su- 
ręstus, ir dabar čia gyvena daug darbininkų. 

Pačiame centre tarp darbininkų gyvenviečių, kalvagūbrio, slepian- 
čio neišsemiamas akmens anglies atsargas, papėdėje kyla didžiulė tamsi 
masė — niūrių pastatų kvadratai su simetriškai išdėstytomis langų 
eilėmis, o ant raudonų tų statinių stogų — tankus miškas cilindrinių 
kaminų, be perstojo išmetančių milžiniškus juodų dūmų kamuolius; 
tie dūmai aptraukia dangų juoda skraiste, kurią nuolatos prarėžia 
ryškūs ugnies pliūpsniai. Vėjas iš toli atneša duslų dundesį, panašų į 
griaustinį arba į mūšą, bet ritmingesnį ir didingesnį. 

Tai Stalštadtas — Plieno miestas, vokiečių miestas, privati her 
Šulcės, Jenos universiteto buvusio chemijos profesoriaus, nuosavybė; 
paveldėjęs begumos milijonus, dabar tapo stambiausiu pasaulyje 
plieno lydytoju ir gamina daugiausia patrankas, kurias tiekia visoms 
Senojo ir Naujojo Pasaulio šalims. 

Jis lieja visokiausių rūšių ir įvairiausių kalibrų patrankas: lygia- 
vamzdes ir graižtvines, su slankiojančiais ir nejudamais vamzdžiais, 
parduoda Rusijai ir Turkijai, Rumunijai ir Italijai, Japonijai ir Ki- 
nijai, bet daugiausia — Vokietijai. 

Veikiant galingai pinigų jėgai, sakytum, mostelėjus stebuklinga 
lazdele, iš po žemių išdygo ši didžiulė baisenybė, šis miestas — ga- 
mykla, kur gyvena ir dirba trisdešimt tūkstančių darbininkų, dau- 
giausia vokiečių. Labai greitai — per porą ar tris mėnesius — šios 
naujosios gamyklos produkcija dėl savo nepralenkiamos kokybės 
išgarsėjo visame pasaulyje. 

Profesorius Sulcė išgauna geležies rūdą ir akmens anglį iš nuo- 
savų šachtų; čia pat iš jų lydo plieną, gamina patrankas. Jis gebėjo 
organizuoti tokio masto gamybą, kokios nepajėgė nė vienas jo kon- 
kurentas. Prancūzijos metalurgai galėjo išlieti iki keturiasdešimties 

tūkstančių kilogramų svorio liejinius; Anglijoje pavyko nulieti ke- 
taus patranką, sveriančią šimtą tonų; Esene, Krupo gamykloje, išlie- 
įami plieno luitai iki penkių šimtų tūkstančių kilogramų, o štai her 
Sulcei nėra jokių ribų: užsakykite jam bet kokio svorio, bet kokio 
galingumo patranką — jis išlies tiksliai, puikiai, pabūklas blizgės lyg 
naujutėlaitė moneta; ir svarbiausia — sutartu laiku. 

Tačiau būkite tikri, nepigiai užsiprašys! Atrodo, kad 1871 me- 
tais paveldėti milijonai tik pažadino jo apetitą. 

Patrankų gamyboje, kaip ir kitose srityse, visada ima pirmauti 
mokantis daryti tai, ko nesugeba kiti. Nėra reikalo sakyti, kad her 
Šulcės patrankos išsiskiria ne tik tuo, kad gali būti įvairaus dydžio, 
bet ir puikia kokybe. Žinoma, ir jos sudyla nuo šaudymo, bet nie- 
kada nesprogsta. Matyt, Štalštadto plienas turi kažkokių ypatingų 
savybių. Kokių tik istorijų nepasakojama apie pono Šulcės paslap- 
tingus liejinius ir chemines gudrybes! Tačiau abejonių nekelia vie- 
nas dalykas — niekas nežino, kokios tos gudrybės. Taip, tuo galime 
tikėti, nes Stalštadte mokama gerai saugoti paslaptis. 

Šioje Šiaurės Amerikos vietovėje, nuo pasaulio atskirtoje kalnų, 
supamoje dykviečių, stūksančioje mažiausiai penki šimtai mylių nuo 
artimiausios gyvenvietės, nerasime net pėdsakų tos laisvės, kuri 
išugdė galingąsias Jungtines Valstijas. 

Jeigu likimas jus atvestų prie Stalštadto sienų, veltui mėgintumėte 
prasmukti pro jo sunkius vartus, nuo kurių į abi puses tęsiasi gilūs 
grioviai ir kyla įtvirtinimai. Rūstūs, nepermaldaujami sargybiniai be- 
mat išmestų atgal už vartų. Jums nori nenori tektų apsistoti viename 
iš priemiesčių. Pakliūti į Plieno miestą galėtumėte tik tuomet, jeigu 
žinotumėte magiškąjį Žodį, slaptažodį, arba jei turėtumėte leidimą, 
patvirtintą visais reikiamais antspaudais ir parašais. 

Tokį leidimą, matyt, turėjo jaunas darbininkas, kuris vieną niūrų 
lapkričio rytmetį atvyko į Stalštadtą ir, palikęs priemiesčio viešbu- 
tyje savo panešiotą odinį sakvojažą, pėsčiomis patraukė prie arti- 
miausių miesto vartų. 

Tai buvo augalotas, tvirto sudėjimo vyrukas, apsirengęs pagal 
amerikiečių kolonistų madą storą jūreivišką striukę be apykaklės, 
vilnonį megztinį ir plačias klostytas kelnes, sukištas į aukštaaulius 
batus. Žemai užsitraukęs ant akių plačiabrilę fetro skrybėlę, tarsi 
stengdamasis paslėpti savo įjuodusį nuo akmens anglies dulkių vei- 
dą, jis žengė lengvai, tyliai kažką sau švilpaudamas po nosimi. Priėjęs 
prie vartų, jaunuolis padavė sargybiniui popierių, kuriame matėsi 
kažkas išspausdinta, todėl bemat buvo įleistas. 

— Jūs leidžiamas pas meistrą Zeligmaną, „K“ sektorius, devin- 
toji gatvė, septyni šimtai keturiasdešimt trečiosios dirbtuvės, — tarė 

sargybinis. — Eikite į dešinę žiediniu plentu iki ženklo „K“ ir ten 
rasite būdelę. Ar žinote taisykles? Už pasirodymą svetimame sek- 
toriuje tuoj pat būsite atleistas! — riktelėjo įkandin tolstančio jau- 
nuolio. 

Jaunasis darbininkas nužingsniavo nurodyta kryptimi ir pasiekė 
žiedinį plentą. Dešinėje nuo jo blizgėjo žiedinis geležinkelis, o už 
jo kilo tokia pat siena, kaip toji, kuri supo miestą. Taigi visą miestą 
raižė koncentriniai ratai, kuriuos vieną nuo kito skyrė radialiniai 
įtvirtinimai, pastatyti izoliuotuose, nesusisiekiančiuose sektoriuose, ta- 
čiau juosiamuose vieno bendro griovio ir gynybinės sienos. 

Netrukus jaunuolis priėjo prie stulpo su raide „K“, stovinčio 
prieš masyvius vartus, virš kurių akmenyje matėsi iškalta ta pati 
raidė. Pasibeldė į būdelės langelį. Šį sykį išėjo Žmogus su medine 
koja ir medaliu ant krūtinės. Jis atidžiai perskaitė popierių, uždėjo 
dar vieną antspaudą ir tarė: 

— Eikite tiesiai. Devintoji gatvė kairėje. 

Jaunuolis ramiai praėjo šį antrąjį užtvarinį postą ir pagaliau pa- 
siekė „K“ sektorių. Abipus kelio, kuris bėgo nuo vartų, dunksojo 
taisyklingai išrikiuoti vienodi pastatai. 

Mašinų ūžesys vis labiau stiprėjo ir kurtino. Niūrūs, pilki kor- 
pusai, žvelgiantys tūkstančiu šviečiančių langų, panėšėjo į kažkokias 
pabaisas. Tačiau ateivis, matyt, buvo pripratęs prie tokių reginių ir 
nekreipė į pastatus jokio dėmesio. 

Po penkių minučių jis įsuko į devintąją gatvę ir, susiradęs 743 
cechą, įžengė į nedidelę patalpą, pristatytą stelažų ir kartotekų, tarp 
kurių sėdėjo meistras Zeligmanas. 

Meistras paėmė leidimą, atidžiai jį perskaitė ir pakėlė akis į jau- 
nuolį: 

— Norite dirbti pudlinguotoju (pudlinguotojas — tai toks darbi- 
ninkas, kuris pudlinguoja, tai yra specialiose krosnyse perlydo špižių į 
minkštą virinamąją geležį. — Vert.)? — paklausė jis. — Bet labai dar 
jaunas. 

— Amžius čia niekuo dėtas, — atkirto jaunasis darbininkas. — 
Netrukus turėsiu dvidešimt šešerius metus, be to, jau septynis mėne- 
sius dirbu pudlinguotoju. Jeigu norite, galiu parodyti atestatus, ku- 
riuos pateikiau jūsų samdos kontoros Niujorke viršininkui. 

Jaunuolis vokiškai kalbėjo laisvai, bet su kažkokiu vos juntamu 
akcentu, kuris, matyt, vis dėlto sukėlė meistro įtarimą. 

— Jūs elzasietis? — paklausė jis. 

— Ne, esu šveicaras iš Šafhauzeno. Beje, galiu parodyti savo do- 
kumentus. Aš mėgstu tvarką. 

Jis ištraukė iš odinio portfelio pasą, atestatus, pažymėjimus ir 

ištiesė Zeligmanui. 

— Gerai, gerai, — numojo meistras nusiraminęs, nes pamatė ofi- 
cialius dokumentus, — juk jus priėmė, taigi mano reikalas parodyti 
tik darbo vietą. 

Meistras įrašė Johano Švarco pavardę į didelę knygą, paskui j ją 
pakartojo mėlynoje kortelėje, kurios numeris buvo 57938, ir padavė 
ją naujajam darbininkui. 

— Kasdien septintą ryto turite būti prie „K“ vartų būdelės ir 
parodyti šią kortelę, tik tuomet būsite įleistas į miestą. Būdelėje gau- 
site Žetoną su savo numeriu, 0 atėjęs čia atiduosite jį man. Septintą 
valandą vakaro, baigęs darbą, įmesite tą žetoną į dėžę prie cecho 
durų. Lygiai septintą, nė minutės anksčiau. 

— Taisykles žinau... O ar galiu gyventi gamyklos teritorijoje? — 
paklausė Svarcas. 

— Ne, turite susirasti kambarį gyvenvietėje, bet maitintis galėsi- 
te cecho valgykloje už labai nedidelę kainą. Kol kas per dieną už- 
dirbsite dolerį. Kas tris mėnesius atlyginimas kils po dvidešimt pro- 
centų... Nuobaudų mes nepraktikuojame, o iškart atleidžiame. Bent 
sykį pažeidus taisykles aš duodu įsakymą atleisti. Įsakymą pasirašo 
cecho inžinierius. Ar jau šiandien norite stoti prie darbo? 

— O kodėl gi ne? 

— Įspėju, kad ši diena bus laikoma pusdieniu, — pasakė meist- 
ras ir, pamojęs jaunuoliui sekti iš paskos, nužingsniavo prie vidinės 
galerijos. 

Juodu ėjo plačiu koridoriumi, perkirto kiemą ir įžengė į erdvią 
patalpą, kuri savo dydžiais ir įranga panėšėjo į didelės geležinkelio 
stoties peroną. Apmetęs profesionalo akimis cechą, Svarcas akimirką 
sustingo iš susižavėjimo. 

Abipus ilgos salės stovėjo masyvios cilindrinės kolonos, savo 
aukščiu ir diametru nenusileidžiančios Šventojo Petro katedrai Ro- 
moje. Jos kilo nuo žemės iki stiklinio skliauto ir pro jį kyšojo išorėje. 
Tai buvo pudlingavimo krosnių kaminai, pastatyti ant akmeninių pa- 
matų. Kiekvienoje eilėje jų stūksojo po penkiasdešimt. Prie vieno 
perono galo kas minutę privažiuodavo traukiniai su špižiumi, kurį 
pakraudavo į krosnis; kitame gale špižius, jau pavirtęs plienu, buvo 
kraunamas į atvykstančius tuščius sąstatus. 

Tasai virtimas ir yra pudlingavimo rezultatas. Prie krosnių vik- 
riai ir sumaniai triūsė pusnuogių ciklopų, mojuojančių geležiniais 
kabliais, brigados. 

Į krosnį, pripiltą šlako, sudedami špižiaus gabalai ir stipriai kai- 
tinami. Kad būtų gauta geležis, špižiaus lydinys įkaitinamas iki klam- 
paus būvio, o paskui pradedamas maišyti. Norėdami gauti plieną — 

metalą, savo sudėtimi labai artimą geležiai, bet kartu ir itin besiski- 
riantį savo savybėmis, — turite palaukti, kol lydinys pavirs skysta ma- 
se; beje, tokiu atveju privalote kur kas labiau įkaitinti krosnį. Tada 
pudlinguotojas su geležine lazda maišo ir varto ugnyje tą metalo 
masę tol, kol ji, susimaišiusi su šlaku, nepasieks tam tikro tampru- 
mo laipsnio. Paskui lydytojas ją padalija į keturias dalis — luitus ir 
vieną po kito permeta po gariniu kūju. 

Čia pat daroma ir kita operacija. Prieš kiekvieną krosnį pastaty- 
tas garinis kūjis, kurį priverčia judėti garas iš vertikalaus katilo, 
įmūryto į tą pačią krosnį. Kūjininkas, užsimovęs aukštaaulius batus 
su antkeliais, užsidėjęs antrankovius iš lakštinės geležies, susijuosęs 
stora odine prijuoste, su metaliniu tinkleliu, saugančiu veidą, pa- 
nėšėja į šarvuotą riterį; ilgomis žnyplėmis jis griebia įkaitintą luitą 
ir deda jį po kūju. Veikiant gariniam kūjui, kuris prislegia luitą visu 
savo kolosaliu svoriu, visos pašalinės priemaišos ir šlakas išspaudžia- 
mi iš luito lyg iš kempinės, — kibirkščių spiečiai, ugnies pliūpsniai 
sklinda į visas puses. Paskui luitas įmetamas į krosnį ir, įkaitintas iki 
reikiamos temperatūros, vėl dedamas po gariniu kūju. 

Visa milžiniška kalvė be perstojo gaudė, džeržgėjo, aidėjo sun- 
kūs duslūs smūgiai; veržliai lėkė tūkstančiai pavarų, aukštyn lyg fe- 
jerverkai tryško ugnies purslai, žilpino akis iki baltumo įkaitusios 
krosnys. Zmogus tarp šių pavergtos materijos nirtulingų riaumojimų 
jautėsi tarsi vaikas. 

Bet kokie tvirti, stiprūs šaunuoliai buvo tie pudlinguotojai! Sto- 
vėti prie tvoskiančios krosnies ir plieskiant pragariškai temperatūrai 
ištiestomis rankomis keletą valandų iš eilės maišyti įkaitintą iki bal- 
tumo metalo masę, sveriančią gal du šimtus kilogramų, be to, nie- 
ko nepaisant, nenuleisti akių, — nuo tokio katorgiško darbo pats 
sveikiausias žmogus po kokių dešimties metų visai praranda jėgas 
ir sveikatą. 

Svarcas, tarsi norėdamas parodyti meistrui, kad šis darbas jam 
žinomas, nusimetė striukę, nusivilko liemenę ir, apnuoginęs jauno 
atleto liemenį su ryškiais ir tvirtais raumenimis, griebė ilgą kriukį 
ir ėmė maišyti po krosnį. Įsitikinęs, kad jaunuolis puikiausiai išma- 
no darbą, meistras paliko jį triūsti, o pats grįžo į kontorą. 

Jaunuolis dirbo be pertraukos iki pat pietų. Bet, matyt, dėl to, 
kad pernelyg karštai griebėsi darbo, o galbūt buvo menkai pusry- 
čiavęs, ūmai kažkaip bemat išsikvėpė ir nusilpo, ką tuoj pat paste- 
bėjo brigados vyresnysis. 

— Ne, tu netinki dirbti pudlinguotoju, — tarė jis. — Geriau pra- 
šykis į kitą cechą, o tai paskui bus per vėlu. 

Svarcas ėmė jį įtikinėti, kad čia nieko baisaus, tik šiaip pavargo, 

netrukus atsigaus, be to, gali ne prasčiau už kitus pudlinguoti. Ir vis 
dėlto brigadininkas laikė savo pareiga tai pranešti vyresnybei, todėl 
bemat jaunasis darbininkas buvo iškviestas pas vyresnįjį inžinierių. 

Inžinierius rūpestingai patikrino Marselio dokumentus ir, palin- 
gavęs galvą, rūsčiai paklausė: 

— Argi jūs Brukline dirbote pudlinguotoju? 

Sumišęs Svarcas nuleido akis: 

— Nieko nepadarysi, prisipažinsiu — dirbau liejiku... Norėjau 
daugiau uždirbti, todėl ir nutariau pudlinguoti. 

— Visi jūs taip, — apmaudžiai tarė inžinierius patraukęs pečiais. 
— Dvidešimt penkerių metų jūs norite dirbti darbą, kuris ir tris- 
dešimt penkerių metų ne visiems pagal jėgas... Ar geras buvote lie- 
jikas? 

— Paskutiniuosius du mėnesius turėjau pirmąją kategoriją. 

— Taigi nebuvo jokio reikalo iš ten išeiti. Cia jums duosime tik 
trečiąją kategoriją. Ir dar būkite patenkintas, kad gaunate galimybę 
pereiti į kitą cechą. 

Inžinierius brūkštelėjo keletą žodžių ant leidimo, susisiekė vie- 
liniu telegrafu su kontora ir, kreipdamasis į Švarcą, tarė: 

— Grąžinkite savo žetoną, palikite mūsų cechą ir Žingsniuokite 
tiesiai į „O" sektorių, į vyresniojo inžinieriaus kontorą. Jis viską žino. 

Prie „O“ sektoriaus vartų Svarcas vėl atliko visus tuos pačius 
formalumus, kuriuos jau patyrė savo kailiu rytmetį. 

Jį apklausinėjo prieš įleisdami, paskui nusiuntė pas meistrą, ir 
tasai pats nuvedė jaunuolį į liejimo cechą. 

Čia darbas buvo kur kas ramesnis ir ne toks įtemptas. 

— Labai mažas cechas, — tarė meistras, — mes čia liejame tik 
keturiasdešimt dviejų milimetrų patrankas. Lieti didesnius pabūk- 
lus gali tik pirmos kategorijos darbininkai. 

„Mažasis“ cechas buvo šimto penkiasdešimties metrų ilgio ir 
šešiasdešimt penkių pločio. Jame, preliminariu Svarco skaičiavimu, 
stovėjo mažiausiai šeši šimtai tiglių, pagal didumą įstatytų po ketu- 
ris, po aštuonis ir po dvylika į krosnis, išrikiuotas palei sienas. 

Viduryje per visą cecho ilgį ėjo išilginė įduba, kurioje stovėjo for- 
mos, į kurias buvo liejamas plienas. Abipus įdubos blizgėjo bėgiai, 
kuriais važinėjo keliamasis kranas, paduodamas ir paimdamas di- 
džiulius metalo gabalus. Kaip ir pudlingavimo ceche, pro vieną ga- 
1ą atvažiuodavo prikrauti plieno sąstatai, o pro kitą išveždavo ką tik 
nulietas patrankas. Prie kiekvienos formos stovėjo darbininkas su 
geležiniu virbu rankose ir stebėjo tiglius. Visos šios operacijos, ku- 
rias Švarcas neblogai išmanė, nes matė kitose gamyklose, čia buvo 
beveik tobulai atliekamos. 

Kai bandinys rodydavo, jog liejinys jau gatavas, pasigirsdavo sig- 
nalinis skambutis ir bemat prie kiekvienos krosnies prieidavo po du 
vienodo ūgio darbininkus su geležinėmis dalbomis ant pečių. Sušvil- 
pus brigadininkui, kuris su chronometru rankoje sekė operaciją, dar- 
bininkai replėmis išimdavo tiglį iš ugnies 1r kabindavo ant dalbos 
kablių. Paskui vyrai atsargiai ir palengva išpildavo tiglio turinį į spe- 
Cialius latakus iš ugniai atsparaus molio, kuriais skystas plienas su- 
tekėdavo į duobę, įrengtą virš liejimo formų, o įkaitintas tiglis pa- 
tekdavo į specialiai šiam tikslui pritaikytą vonią. 

Sią operaciją atlikdavo paeiliui kiekviena darbininkų brigada prie 
kiekvienos krosnies ir be jokių pertraukų; be to, kiekvienas jų ju- 
desys buvo taip griežtai apskaičiuotas, kad praėjus dešimtadaliui se- 
kundės, kai išpildavo paskutinį tiglį, visi tigliai jau gulėdavo vonio- 
je. Tik geležinė drausmė, įpratimas, įgyta patirtis ir ritmiškas visų 
judesių suderinimas įgalino šitaip sklandžiai dirbti. 

Matyt, Svarcas gerai išmanė ir šį procesą. Jį pristatė prie tokio 
pat ūgio darbininko ir po bandomojo liejimo pripažino esant puikų 
liejiką. Pasibaigus darbui, meistras jaunuoliui pasakė, kad gali tikėtis 
būsiąs greitai paaukštintas. 

Kai septintą valandą vakaro Švarcas išėjo už Plieno miesto vartų, 
pirmiausia nužingsniavo į viešbutį savo sakvojažo. Iš viešbučio nu- 
skubėjo keliu, vedančiu prie krūvos namukų, kuriuos buvo įsidėmė- 
jęs dar rytmetį. Cia jaunuolis be didelio vargo susirado kambarėlį 
pas vieną gerą moteriškę, kuri sutiko ir maitinti. 

Pavakarieniavęs Svarcas neišėjo susitikti su kitais jaunais darbi- 
ninkais aludėje, o užsidarė savo kambaryje, išsitraukė iš kišenės ga- 
balėlį plieno ir gabalėlį šichtos, kuriuos nemačiom pasiėmė liejimo 
ceche, ir suodinos lempos šviesoje ėmė atidžiai apžiūrinėti. 

Paskui išsitraukė iš sakvojažo storą įrištą sąsiuvinį ir, pervertęs 
puslapius, primargintus įvairiausių pastabų, formulių ir skaičiavimų, 
ėmė rašyti. Rašė prancūziškai, bet iš atsargumo šifru, kurį tik jis vie- 
nas galėjo iššifruoti: 

„Lapkričio dešimtoji. Štalštadtas. Pudlingavimo metodas niekuo 
ypatingai neišsiskiria. Temperatūrų, palyginti neaukštų liejant pir- 
mąsyk i ir kartojant liejimą, santykis atitinka Černovo taisykles (Dmit- 
rijus Cernovas (1839-1921) — žymus rusų metalurgas, padėjęs šiuo- 
laikinės metalurgijos ir plieno terminio apdorojimo pamatus. — Vert. ). 
Kai dėl liejimo, tai jis niekuo nesiskiria nuo Krupo metodo, tik yra 
nuostabiai tikslus ir gerai suderintas. 

Tasai tikslumas ir sudaro vokiečių sėkmės pagrindą. Tikslumas 
remiasi vokiečiams būdingu muzikalumu. Anglai sunkiai pasiekia 
tokį tobulumą ir ne tiek dėl drausmės, kiek dėl klausos trūkumo. 

O štai prancūzai, geriausi šokėjai pasaulyje, lengvai galėtų pasiekti. 
Kol kas nerandu nieko paslaptinga šioje puikiai organizuotoje ga- 
myboje. Rūdų pavyzdžiai, kuriuos surinkau kalnuose, mažai kuo ski- 
riasi nuo mūsų kokybiškų geležies rūdynų. Akmens anglis iš tikrųjų 
labai geros kokybės ir puikiai koksuojasi, bet nesiskiria jokiomis ki- 
tomis ypatybėmis. Nekelia abejonių, kad Sulcės gamyklose į gamy- 
bos procesą patenka tik kruopščiai išvalytos rūdos, bet tai ne taip 
jau sunku ir padaryti. Dabar, kad iki galo prasiskverbčiau į jų ga- 
mybos visas paslaptis, man beliko tik nustatyti sudėtį ugniai atspa- 
raus molio, iš kurio jie daro tiglius, liejimo formas ir vamzdžius. Kai 
toji paslaptis atsidurs mūsų rankose ir mes išmokysime savo lieji- 
kus tokios pat drausmės ir tikslumo, neabejoju, jog galėsime pas save 
daryti tai, kas daroma čia. Tiesa, kol kas mačiau tik du cechus, 0 jų, 
šiaip ar taip, yra dvidešimt keturi, neskaičiuojant centrinio apara- 
to, planavimo ir modeliavimo skyrių bei slaptojo kabineto. Kažką 
jie ten rezga toje irštvoje! Po her Sulcės, gavusio tokį palikimą, gra- 
sinimų galima visko tikėtis". 

Cia Svarcas, pajutęs nuovargį, užvertė sąsiuvinį, nusirengė, pa- 
siėmė kažkokią seną knygelę ir, atsigulęs į lovą, kuri pasižymėjo vi- 
sais tipiškos vokiškos lovos nepatogumais, užsirūkė pypkę. 

Jaunuolio mintys klajojo kažkur toli. Papsėdamas pypkę, jis išsi- 
blaškęs žiūrėjo į lengvus šviesaus aromatingo dūmo debesėlius. Pa- 
galiau padėjo knygelę ir ilgai gulėjo susimąstęs, tarsi įsigilinęs į kaž- 
kokio sunkaus uždavinio sprendimą. 

— Ak, kad ir kas ten būtų, — ūmai šūktelėjo jaunuolis, — kad ir 
pats velnias padėtų her Šulcei, vis tiek aš prasiskverbsiu į jo paslap- 
tis ir sužinosiu, ką jis ten sumanė prieš Fransevilį! 

Jaunuolis užmigo su daktaro Sarazeno vardu lūpose, bet miegant 
jo lūpos sušnibždėjo kitą vardą — mažos mergaitės Zanos vardą. 

Jaunuolio atsiminimuose ji vis dar buvo mergytė, nors nuo to lai- 
ko, kai juodu išsiskyrė, jau spėjo virsti subrendusia mergina. Zino- 
ma, tai buvo natūrali idėjų asociacija. Mintys apie daktarą nejučia pri- 
vertė prisiminti ir jo dukterį. Siaip ar taip, kai Svarcas, arba tiksliau 
— Marselis Brukmanas, nubudo kitą dieną vis dar kupinas minčių apie 
Žaną, nė kiek nenustebo dėl tų prisiminimų įkyrumo, o įžvelgė čia 
tik naują Stiuarto Milio (Džonas Stiuartas Milis (1806-1873) — anglų 
politinis veikėjas, ekonomistas ir psichologas. — Vert.) psichologinių 
traktatų teisingumo patvirtinimą. 

Ponia Bauer, geroji moteriškė, pas kurią apsigyveno Marselis 
Brukmanas, buvo šveicarė. Jos vyras angliakasys žuvo prieš ketver- 
tą Žiemų vienos katastrofos, kurios kiekvieną akimirką grasina šach- 
tininkų gyvybėms, metu. Gamykla mokėjo jai menką pensiją — tris- 
dešimt dolerių per metus; prie jų moteris pridėdavo tas lėšas, ku- 
rias gaudavo nuomodama kambarį su maitinimu, ir mažojo sūnaus 
Karlo uždarbį. 

Nors Karlas turėjo tik trylika metų, jau triūsė šachtoje; jo parei- 
ga, kai prariedėdavo vagonetės su anglimi, buvo atidaryti vieną iš 
tų užtvarų, kurios ventiliuoja šachtą ir padeda teisingai cirkuliuoti 
orui. Namukas, kuriame gyveno vargšė našlė, stūksojo ganėtinai toli 
nuo Albrechto šachtos, ir berniukas kasdien nepajėgė įveikti tokios 
varginančios kelionės, todėl nakvodavo šachtoje ir pakeisdavo arkli- 
ninką, kuris vakarais grįždavo į namus; mažasis Karlas likdavo jo 
vietoje ir prižiūrėdavo šešetą šachtoje dirbusių arklių. 

Taigi Karlo gyvenimas diena po dienos ištisai sukosi penkių šimtų 
metrų gilumoje po žeme. Dieną jis budėdavo prie ventiliatoriaus, 
naktį miegodavo ant šiaudų šalia savo arklių. Tik kartą per savaitę 
— sekmadieniais — berniukas pakildavo į žemės paviršių ir keletą 
valandų galėdavo mėgautis malonumais, prieinamais kiekvienam 
žmogui — saulės šviesa, žydru dangumi ir motinos šypsena. Nesun- 
ku įsivaizduoti, kad berniukas po savaitės buvimo po žeme toli gra- 
žu nepanėšėjo į išlepintą vaiką. Greičiau jis priminė pasakų nykštuką 
arba kas be ko — mažą kaminkrėtį ar negriuką. Todėl ponia Bauer 
paprastai valandą ar ilgiau jį prausdavo karštame vandenyje ir ne- 
gailėdama muilo. Paskui ji iš didžiulės nedažytos spintos gelmių 
ištraukdavo smagų kostiumą iš storo žalio audinio, persiūtą iš tėvo 
panešiotos eilutės, ir, aprengusi juo Karlą, visą dieną gėrėdavosi savo 
sūneliu, laikydama jį gražiausiu visame pasaulyje. 

Išpraustas, išsivadavęs nuo akmens anglies dulkių, Karlas iš tik- 

rųjų atrodė ne prastesnis už kitus. Turėjo šviesius šilkinius plaukus, 
o blyškiame perregimame veidelyje švietė mažos žydros akys; paly- 
ginti pagal savo metus buvo labai mažo ūgio. Gyvenimas po žeme 
jį silpnino ir skurdino lyg nupiepusį augalą, išaugusį be saulės švie- 
sos patamsyje. Jeigu kas nors būtų ėmęsis tirti daktaro Sarazeno apa- 
ratu jo kraują, tai, be abejo, būtų radęs ryškų raudonųjų kraujo 
kūnelių trūkumą. 

Karlo charakteris buvo ramus, truputį flegmatiškas; berniuko lai- 
kysenoje jau galėjai jausti tą nebylų savo vertės suvokimą, būdingą 
visiems šachtininkams, kurį palaiko nuolatinis pavojų jutimas, sun- 
kus darbas ir atkaklumas, reikalingas įveikti sunkumams ir nenu- 
matytoms kliūtims. Berniukas labiausiai mėgdavo atsisėsti kartu su 
motina prie didelio stalo, stovėjusio viduryje kambario, ir segioti prie 
kartono baisingus vabzdžius, kuriuos rasdavo po žeme. 

Silta ir nesikeičianti šachtų atmosfera turi savo fauną, kurią dar 
menkai tyrinėjo gamtininkai; tą patį galima pasakyti ir apie požemių 
augaliją — ant drėgnų akmens anglies klodų auga keistokos žalsvos 
samanos, išsigimę bevardžiai grybai, plinta kažkokie beformiai pe- 
lėsiai. 

Inspektorius Maulsmiulė, aistringas entomologas, labai jau do- 
mėjosi šiais požemių gyventojais. Jis žadėdavo duoti berniukui si- 
dabrinę monetą už kiekvieną naujos rūšies egzempliorių. Tasai pa- 
žadas skatino berniūkštį kruopščiai apieškoti visus šachtos užkabo- 
rius ir pamažu išugdė pomėgį kolekcionuoti. Dabar jis jau užsidegęs 
rinko vabzdžius savo kolekcijai. 

Tačiau Karlas žavėjosi ne tiktai vorais ir kita smulkme. Jis sma- 
giai susidraugavo su dviem šikšnosparniais ir žiurke. Berniukas sakė, 
kad šie jo draugai esą patys protingiausi ir patys mažiausi žvėreliai 
pasaulyje, kas be ko, protingesni net už arkliukus su ilgais, žvilgan- 
čiais kaip šilkas plaukais; apie juos vaikas susižavėjęs pasakodavo 
motinai. 

Karlas itin mėgo protingąjį Bler Atolį, patį seniausią požemių 
arklidės gyventoją, kurį prieš šešetą metų nuleido į penkių šimtų 
metrų gilumą ir nuo to laiko nebeiškėlė į normalų pasaulį. Dabar 
gyvulėlis beveik visai apako, bet kaip puikiai pažinojo požemių la- 
birintą! Kaip užtikrintai pasukdavo į dešinę arba į kairę, kai temp- 
davo vagonetę! Nebuvo atsitikimo, kad Bler Atolis kada nors su- 
klystų! Jis visada laiku sustodavo prie užtvaros kaip tik tokiu atstu- 
mu, kad būtų galima laisvai atidaryti dureles. Ir kaip džiugiai žveng- 
davo, sutikdamas berniuką rytmetį ir vakare, kai vaikas atnešdavo 
pašaro! Toks geras, švelnus ir prieraišus gyvulys! 

— Žinai, mama, jis iš tikrųjų bučiuoja mane, jis trina snukį man 

į veidą kiekvienąkart, kai tik prieinu! — pasakojo Karlas. — O dar 
žinai, mama, kokia mums laimė, kad Bler Atolis labai puikiai jau- 
čia laiką! Jeigu ne jis, mes ištisą savaitę ir nežinotume — rytas ar 
vakaras, diena ar naktis šachtoje. 

Šitaip vaikinukas plepėdavo sėdėdamas prie stalo, o ponia Bau- 
er klausydavosi ir tirpdavo iš laimės. Ji irgi pamėgo Bler Atolį, prie 
kurio šitaip prisirišo jos berniukas, ir niekada nepamiršdavo įduoti 
jam gabalėlio cukraus. Moteriškė labai norėdavo išvysti tą senbuvį, 
kurį dar matė jos velionis vyras! Ją traukė žvilgtelėti į tą baisią vie- 
tą, kur po sprogimo rado apanglėjusį vargšo Bauerio lavoną... Ta- 
čiau moterų neleisdavo į šachtas, ir ji buvo priversta tenkintis savo 
sūnaus pasakojimais. 

O, ji puikiai pažinojo Karlo šachtą, tą didžiulę juodą prarają, pra- 
rijusią jos vyrą! Kiek kartų ji laukdavo vyro prie tos milžiniškos 
žiojėjančios duobės, kiek sykių sekė žvilgsniu dvigubą keltuvą, ku- 
riame palei akmenimis grįstas sienas slinko rėčkos, prikabintos ly- 
nais prie plieno blokų; kaip dažnai lankydavosi mediniame pastate 
prie įėjimo į šachtą, įkišdavo galvą į mašinų skyrių, į sąskaitininko 
kabinetą ir į kitas tarnybines patalpas! Kiek kartų šildėsi prie di- 
džiulio džiovintuvo ugnies, kur angliakasiai, išlipę iš šachtos, džio- 
vina savo drabužius, o nekantrūs rūkoriai skuba užsidegti pypkes! 
Kaip priprato ji prie kiekvieno tų pragaro durų bildesio ar girgždėji- 
mo! Ir kaip puikiai pažinojo visus tuos požemių darbštuolius — pri- 
ėmėjus, kurie atkabindavo pilnas akmens anglies vagonetes, prika- 
binėtojus, rūšiuotojus, plovėjus, mašinistus, kūrikus, — visi jie Žings- 
niuodami į darbą praeidavo pro ją. 

Ji piešdavo vaizduotėje tai, ko negalėdavo regėti savo akimis, 
mintimis sekdama paskui išnykstantį keltuvą, pilną žmonių, tarp ku- 
rių kažkada buvo ir jos vyras, o dabar — vienintelis sūnus. Dar kurį 
laiką ją pasiekdavo juokas ir balsai, bet greitai toldami jie silpnėdavo, 
tildavo ir pagaliau visiškai dingdavo gelmėse. Jai atrodydavo, kad 
mato, kaip tasai keltuvas leidžiasi vis žemiau ir Žemiau siauru sta- 
čiu šuliniu, štai jau pasiekė penkių šimtų metrų gilumą, štai jau šešių 
šimtų, — koks didžiulis atstumas jį skiria nuo Žemės paviršiaus, — 
keturiskart aukščiau už pačią aukščiausią piramidę! Stai pagaliau 
keltuvas sustoja, darbininkai skuba išlipti ir bemat išsivaikšto į kairę 
ir į dešinę savo požeminio miesto gatvelėmis; išvežėjai eina prie sa- 
vo vagonečių; anglies kirtėjai su kirtikliais į savo kirtavietes — kirs- 
ti anglies; užkimšėjai — prigrūsti uolienų ten, kur būta akmens ang- 
lies; tvirtintojai — statyti atramų, laikančių klodų kraigus; kelių 
meistrai — taisyti kelius, tiesti bėgius; akmentašiai — prakirsti ga- 
lerijas. 

Platus lyg prospektas pagrindinis štrekas tęsiasi nuo centrinio 
šulinio iki kito šulinio gal tris ar keturis kilometrus. Tenai statme- 
nai išsišakoja antraeilės galerijos, o lygiagrečiai su galerijomis — pa- 
galbinės eigos. 

Tarp galerijų kyla juodos sienos — anglies arba uolienos masy- 
vai. Ir viskas tokiais taisyklingais kvadratais — juodais ir gremėz- 
diškais! | 

Siame absoliučiai vienodų juodų gatvelių labirinte šviečiant sau- 
gioms lempoms juda, knibžda, pirmyn ir atgal zuja ištisa pusnuogių 
darbininkų armija. 

Stai ką prieš save regėdavo ponia Bauer, kai likusi viena susi- 
mąsčiusi sėdėdavo prie ugniakuro ir žvelgdavo į ugnį. 

Tame požeminių eigų labirinte ji labai aiškiai įsivaizduodavo ko- 
ridorių, kurį pažinojo geriau už visus kitus, nes čia jos mažasis Kar- 
las atidarinėdavo ir uždarinėdavo užtvaros dureles. 

Kai ateidavo vakaras, dieninė pamaina pakildavo į paviršių, O į 
šachtas nusileisdavo naktinė. Tačiau jos berniukas nepakildavo kartu 
su kitais. Jis eidavo į arklidę pas savo numylėtinį Bler Atolį, paduo- 
davo porciją avižų ir šieno, o paskui, atsisėdęs šalia, valgydavo savo 
skurdžią vakarienę, kurią jam atsiųsdavo iš paviršiaus; vėliau, pa- 
žaidęs su žiurke, besišildančia prie jo kojų, ir su dviem šikšnospar- 
niais, skraidančiais apie jo galvą, susiruošdavo miegoti ant čia pat 
pakreiktų šiaudų. 

Kaip visa tai ponia Bauer aiškiai įsivaizduodavo ir kaip greitai, 
iš pusės žodžio, suprasdavo viską, ką apie savo požeminį gyvenimą 
pasakodavo mažasis Karlas! 

— Zinai, mama, ką man vakar sakė ponas Maulsmiulė? Jis sakė, 
kad jeigu aš teisingai atsakysiu į visus jo klausimus iš aritmetikos, 
kuriuos man tik duos, tai pasiims mane sau padėjėju, kai darys šach- 
tos planą ir leis man laikyti niveliavimo juostą. Pas mus, regis, ren- 
giamasi kirsti naują štreką, kad mūsiškę šachtą sujungtų su Vebe- 
rio šachta, — o juk labai sunku viską išmatuoti taip, kad štrekas nu- 
sitęstų ten, kur reikia. 

— Stai kaip! — šūktelėjo apsidžiaugusi ponia Bauer. — Tau tai 
sakė pats ponas Maulsmiulė? 

Ir ji bemnat įsivaizdavo, kaip jos mažasis Karlas laiko ištiestą per 
visą galeriją niveliavimo juostą, o inžinierius slenka su užrašų knyge- 
le rankoje ir, žvilgčiodamas į savo kompasą, žymi, kur eis štrekas. 

— Bet bijau, kad dar ne visiškai suprantu aritmetiką, — tęsė Kar- 
las, — ir neturiu ko paklausti, kad man paaiškintų. O jeigu imsiu ir 
neteisingai atsakysiu? 

Čia Marselis, tylomis rūkęs pypkę ir sėdėjęs ant taburetės prie 

krosnies, įsiterpė į pokalbį ir, kreipdamasis į Karlą, tarė: 

— O tu man parodyk, ko ten nesupranti, — galbūt sugebėsiu tau 
paaiškinti. 

— Jūs galite paaiškinti? — abejojančiu balsu paklausė ponia 
Bauer. 

— Zinoma, — atsakė Marselis, — juk ne veltui kiekvieną vakarą 
po vakarienės einu į vakarinius kursus. Mano mokytojas yra labai 
manimi patenkintas ir sako, kad galiu jau pradėti mokyti visus atsi- 
liekančiuosius. 

Po šios ilgokos frazės Marselis nuėjo į savo kambarį, atsinešė iš 
ten švarų sąsiuvinį ir, atsisėdęs šalia berniuko, paklausė, ko jis ne- 
susigaudo uždavinyje, ir taip suprantamai paaiškino viską, jog Kar- 
las čia pat nesunkiai išsprendė tą uždavinį. 

Nuo tos dienos ponia Bauer pajuto didelę pagarbą savo gyven- 
tojui, o Marselis ir mažasis Karlas susidraugavo. 

Be kita ko, gamykloje Marselis užsirekomendavo kaip puikus lie- 
jikas, todėl netrukus jam suteikė antrąją, o paskui ir pirmąją kate- 
goriją. 

Kiekvieną rytą lygiai septintą valandą jis praeidavo „O“ sekto- 
riaus vartus, o kiekvieną vakarą po vakarienės skubėdavo į vakari- 
nius kursus, kuriuos vedė inžinierius Triubneris. Jis vienodai sėkmin- 
gai mokėsi geometriją, algebrą ir braižybą, todėl jo nepaprasti su- 
gebėjimai stebino mokytoją. Praėjus porai mėnesių nuo įsidarbini- 
mo Sulcės gamykloje, jaunasis darbininkas Svarcas įgijo labai ga- 
baus ir sumanaus darbuotojo reputaciją ne tik „O“ sektoriuje, bet 
ir visame Plieno mieste. Raportas, kurį ketvirčio pabaigoje padavė 
jo tiesioginis viršininkas, baigėsi tokia oficialia charakteristika: 
„Švarcas (Johanas) dvidešimt šešerių metų, pirmos kategorijos lie- 
jikas. Laikau savo pareiga atkreipti aukščiausiosios administracijos 
dėmesį į šį jaunuolį, kuris turi neeilinių gabumų, pasižymi ir savo 
teorinėmis žiniomis, ir praktiškais sugebėjimais, ir turi aiškią išradėjo 
gyslelę". 

Tačiau, kad aukščiausioji administracija atkreiptų dėmesį į Mar- 
selį, reikėjo visiškai neįprasto įvykio; toks įvykis netrukus pasitaikė, 
tačiau po jo susiklojusios aplinkybės buvo gana tragiškos. 

Kartą sekmadienio rytmetį Marselis, įsiklausydamas į laikrodžio 
dūžius, nustebęs konstatavo, kad jau išmušė dešimt, 0 jo mažasis 
draugas Karlas vis dar negrįžo namo. Jis nusileido žemyn paklausti 
ponios Bauer, ar ji nežino, kodėl vėluoja berniukas, tačiau ponia 
Bauer pati buvo baisiausiai sunerimusi: Karlas turėjo grįžti iš šach- 
tos vėliausiai prieš dvi valandas. Marselis, matydamas ją taip pasi- 
metusią, nutarė nueiti ir sužinoti, kas atsitiko, ir nužingsniavo į Alb- 

rechto šachtą. 

Pakeliui sutiko keletą šachtininkų ir paklausė, ar nematė mažo- 
jo Karlo, bet, gavęs neigiamą atsakymą ir palinkėjęs jiems Glūck auf, 
tai yra — „laimingai grįžti į paviršių" (paprastai taip sveikinasi vo- 
kiečiai angliakasiai), nulingavo toliau. 

Apie vienuoliktą valandą jis pasiekė Albrechto šachtą. Sekma- 
dienio rytą čia nesijautė tos gyvos grūsties, kokia paprastai darbo 
dienomis būna prie įėjimo į šachtą. Tiktai viena jaunutė „modistė“ 
(šachtininkai taip juokais vadino rūšiuotojas) plepėjo su tabelinin- 
ku, kuriam ir šventadieniais reikėdavo budėti prie šachtos. 

— (Gal matėte, ar pakilo iš šachtos mažasis Karlas Baueris, ku- 
rio numeris — keturiasdešimt vienas tūkstantis devyni šimtai du? 
— paklausė jo Marselis. 

Tabelininkas žvilgtelėjo į savo sąrašą ir papurtė galvą. 

— O kito išėjimo iš šachtos nėra? 

— Ne. Sis vienintelis. Antrasis — šiaurės — dar tik statomas. 

— Vadinasi, tuomet berniukas apačioje? 

— Turbūt, — atsakė tabelininkas palingavęs galvą, — bet tai bai- 
su. Sekmadieniais ten lieka tik penki budintys sargai. 

— Ar negalėčiau nusileisti ir sužinoti, kas ten atsitiko? 

— Be leidimo negalima. 

— Ojeigu jį ten užgriuvo? — tarė jaunutė „modistė“. 

— Na, kas ten gali sekmadienį užgriūti? — ramiai atšovė tabeli- 
ninkas. 

— Bet vis dėlto reikėtų sužinoti, kas ten jam atsitiko, — toliau 
spyriojosi Marselis. 

— Ojūs kreipkitės į mašinų skyriaus meistrą, štai ten būdelėje, 
jeigu tik jis dar ten tebėra... 

Laimei, meistras buvo vietoje. Apsivilkęs išeiginį kostiumą, su- 
siveržęs kietai krakmolytą, sakytum, iškirptą iš skardos, apykaklę, 
jis sėdėjo pasilenkęs prie kažkokios ataskaitos. Būdamas rimtas ir 
nuoširdus žmogus, jis tuoj pat patenkino Marselio prašymą. 

— Mudu tuoj pat kartu pažiūrėsime, kas ten įvyko, — tarė meist- 
ras ir bemat davė nurodymą budinčiajam mechanikui parengti ma- 
šiną nusileisti į šachtą. 

— Ar nepasiimsite Halibero prietaiso? — paklausė Marselis. — 
Galbūt jis mums pravers. 

— Turbūt sakote teisybę... Niekada negali žinoti, kas gali atsi- 
tikti po žeme. 

Meistras paėmė iš spintos du vienodus rezervuarus, panašius į 
sifonus, kuriuose Paryžiaus gatvėse pardavinėjami gaivinantys gėri- 
mai. Tai indai su suspaustu oru, besibaigiantys guminiais vamzde- 

liais su antgaliais, kurie sukandami dantimis. Specialiomis dumplė- 
mis indas pripumpuojamas oro. Su šia oro atsarga, užspaudus nosį 
mediniais spaustukais, galima ramiai būti apnuodytoje kenksmin- 
gomis dujomis atmosferoje. 

Užsidėję ant nugarų prietaisus, meistras ir Marselis įlipo į kel- 
tuvą, lynas ėmė vyniotis nuo būgno, ir vyrai pradėjo leistis. Sviečiant 
silpnai elektrinių žibintuvėlių šviesai, juodu lėtai pranyko tamsia- 
me požemyje. 

— Jūs, matyt, turite stiprius nervus, — tarė meistras. — Naujo- 
kai paprastai baiminasi leistis, sėdi lyg triušiai, prisiglaudę prie kel- 
tuvo dugno. 

— Na, ką jūs, — atsakė Marselis, — ko čia bijoti. Tiesa, man ke- 
letą kartų teko leistis į šachtas. 

Pagaliau jiedu pasiekė šachtos dugną. Sargas, budėjęs aikštelėje, 
pasakė, kad niekur nematęs mažojo Karlo. 

Visi nužingsniavo į arklidę. Matyt, arkliams jau nusibodo vie- 
niems stovėti — taip bent buvo galima spręsti iš džiugaus žvengi- 
mo, kuriuo juos sutiko Bler Atolis. Ant sienos kabėjo brezentinis 
Karlo apsiaustas, o kampe, šalia grandyklės, gulėjo jo aritmetikos 
vadovėlis. 

Marselis tuoj pat pastebėjo, kad Karlo lempos arklidėje nėra, va- 
dinasi, berniukas kažkur šachtos gilumoje. 

— Galimas daiktas, kad jį kur nors užgriuvo, — tarė meistras, — 
bet tuo sunku patikėti. Kodėl jis turėtų eiti sekmadienį į kirtavie- 
tes? 

— O galjis išėjo medžioti savo vabalėlių? — paklausė sargas. — 
Dėl jų vaikis nežinia kur nueitų. 

Priėjęs tuo metu arklininkas patvirtino tas spėliones. Jis matė, 
kaip Karlas anksti rytą apie septintą valandą nuskubėjo su žibintu į 
šachtą. Neilgai galvoję, vyrai nutarė pradėti ieškoti. Svilpukais su- 
šaukė visus budinčiuosius sargus, pasiėmė didelį šachtos planą, nu- 
sistatė maršrutą Ir, nusitvėrę lempas, dingo šoninėse galerijose ir 
elgose. 

Po dviejų valandų šachtos visos atšakos buvo apžiūrėtos, ir visi 
septyni vyrai sugrįžo į centrinę aikštelę. Niekur niekas nerado jo- 
kių griūčių požymių, bet nepastebėjo ir mažojo Karlo pėdsakų. 

Išalkęs meistras ėmė spėlioti, kad, galimas daiktas, berniukas 
kaip nors nepastebėtas jau seniai pakilo į viršų ir ramiausiai sėdi 
namuose, bet Marselis pradėjo įtikinėti jį, kad taip negali būti, ir 
spyrėsi toliau ieškoti. 

— O čia kas? — netikėtai paklausė jis rodydamas plane vietą, 
pažymėtą punktyru, panašiai kaip geografai žemėlapiuose žymi dar 

neištirtas Arktikos žemes. 

— Tai apleistas kasinys. Buvo pradėję kasti anglį, bet pasirodė 
labai jau plonas sluoksnis, — paaiškino meistras. ; 

— Ir ten yra apleistų eigų? — sušuko Marselis. — Zinoma, ten 
ir reikia ieškoti! 

Marselis tai pasakė taip tvirtai, kad niekas nebeprieštaravo, ir 
visi kartu nužingsniavo į apleistąją atšaką. 

Netrukus vyrai pasiekė galerijos žiotis; sprendžiant iš šlapių ir 
gličių eigos sienų, čia jau seniai nebebuvo dirbama. Kurį laiką jie 
nieko įtartino nematė. Netikėtai Marselis sustojo ir paklausė: 

— Ar nė vienas nejaučiate.sunkumo kojose? Silpnumo arba kvai- 
tulio? 

— Man jau kurį laiką sukasi galva. Čia aiškiai jaučiamos ang- 
liarūgštės dujos. Ar leisite man uždegti degtuką? — kreipėsi vyriškis 
į meistrą. 

— Zinoma, bičiuli, uždekite. 

Marselis išsiėmė iš kišenės degtukų dėžutę, uždegė degtuką ir 
pasilenkęs prikišo jį prie žemės. Degtukas tuojau pat užgeso. 

— Taip ir maniau, — tarė jis. — Sios dujos, būdamos sunkesnės 
už orą, driekiasi pagal žemę. Cia pavojinga būti, — Žinia, turiu gal- 
voje tuos, kurie be Halibero prietaisų. Galbūt mudu abu apžiūrėsi- 
me šią vietą? — kreipėsi jaunuolis į meistrą. 

Meistras linktelėjo. Palikę visus kitus, jie įsikando savo prietaisų 
antgalius ir, užsispaudę mediniais spaustukais nosis, nužingsniavo 
toliau apleistąja galerija. 

Po ketvirčio valandos juodu turėjo grįžti atgal, kad atnaujintų 
oro atsargas, po to vėl tęsė paieškas. 

Pagaliau po trečiojo karto jų pastangos davė vaisių. Gilumoje 
juodu išvydo neryškią žydrą apsauginės lempos šviesą. Pagreitinę 
žingsnius nuskubėjo į tą vietą. 

Prie drėgnos sienos nejudėdamas gulėjo jau atšalęs mažasis Kar- 
las. Jo kūnas jau mėlynavo, veidas buvo tamsiai raudonas, širdis ne- 
beplakė. 

Matyt, jis norėjo kažką paimti nuo žemės, pasilenkė ir, įkvėpęs 
angliarūgšties kupino oro, bemat neteko sąmonės. 

Visos pastangos grąžinti vaikui gyvybę buvo bergždžios. Karlas 
čia jau gulėjo mažiausiai keturias valandas. 

Kitos dienos vakarop Štalštadto kapinėse iškilo dar vienas kau- 
burėlis, o vargšė ponia Bauer liko vienut vienutėlė margajame pa- 
saulyje. 

Septintasis skyrius 
Centrinis sektorius 


Daktaro Echternacho, vyriausiojo Albrechto šachtos gydytojo, 
medicininė išvada skelbė, kad Karlas Baueris, Nr.41902, trylikos 
metų, 228 galerijos „užsklendėjas“, mirė nuo asfikcijos (asfikcija — 
kai trūksta deguonies ir pernelyg daug organizme susikaupia anglia- 
rūgštės. — Vert.), buvo apsinuodijęs angliarūgšte, kurios didelis kie- 
kis pateko į kvėpavimo organus. 

Kita, ne mažiau moksliška išvada — inžinieriaus Maulsmiulės — 
nurodė būtinybę išplėsti ventiliacijos tinklą ir įrengti ją penkiolik- 
tosios zonos „V“ aikštelėje, kur pastebima, jog sunkiasi nuodingo- 
sios dujos. 

Antra, trumpas inžinieriaus Maulsmiulės raportas atkreipė vy- 
riausiosios administracijos dėmesį į pasiaukojamą meistro Rajerio 
ir pirmos kategorijos liejiko Johano Svarco elgesį. 

Praėjus dešimčiai dienų po šio tragiško įvykio, liejikas Johanas 
Švarcas, rytmetį įėjęs į sargybos būdelę pasiimti savojo žetono, len- 
toje išvydo tokį įsakymą: 

„Liejikui Svarcui atvykti šiandien dešimtą valandą ryto į vyriau- 
siojo direktoriaus kontorą, — centrinis sektorius, „A“ gatvė ir var- 
tai. Civiliniais rūbais." 

„Pagaliau! — pagalvojo Marselis. — Ilgokai jie galvojo, bet ge- 
rai, kad susiprato". š 

Iš savo sekmadieninių pasivaikščiojimų Stalštadto apylinkėse ir 
pašnekesių su draugais Marselis jau šį bei tą nusimanė apie miesto 
organizaciją. Jis žinojo, kad kvietimus atvykti į centrinį sektorių gau- 
davo toli gražu ne visi, todėl apie tai buvo kuriamos visokiausios 
legendos. Kalbėta, kad drąsuoliai, mėginę gudrumu prasiskverbti į 
uždraustąją zoną, nebegrįždavo atgal, kad kiekvienas darbininkas 
ir tarnautojas, įleistas į tą šventovę, būdavo visaip išmėginamas ir 
iškilmingai prisiekdavo laikyti paslaptyje visa tai, ką pamatydavo ir 
išgirsdavo; sulaužius; priesaiką teisdavo slaptasis teismas ir bausdavo 

mirtimi. 

Sita šventovė su aplinkiniais rajonais susisiekdavo požeminiu ge- 
ležinkeliu. Tuo keliu naktimis dažnai atvykdavo paslaptingi svečiai. 
Už aukštų centrinio pastato sienų vykdavo Aukščiausiosios tarybos 
posėdžiai, kuriuose dalyvaudavo ir tie paslaptingi atvykėliai... 

Marselis nelabai tikėjo tomis šnekomis ir gandais, bet žinojo, kad 
jiems davė pagrindą iš tikrųjų gana sunkiai pasiekiamas centrinis 
sektorius. 

Jaunuolis turėjo nemažai draugų darbininkų — ir angliakasių, 
ir rūdakasių, ir aukštakrosnininkų, ir formuotojų, ir dailidžių, ir kal- 
vių, — tačiau nė vienas, kuriuos pažinojo, niekada nebuvo peržengęs 
paslaptingųjų „A“ vartų. 

Jausdamas širdyje smalsumą ir slaptą pasitenkinimą, Marselis pa- 
skirtąją valandą priėjo prie vartų. Iš karto galėjo įsitikinti, kad čia 
iš tikrųjų laikomasi griežtų saugumo priemonių. 

Pirmiausia išaiškėjo, kad jo jau laukta. Du vyrai pilkais mundu- 
rais, su kardais prie šonų ir revolveriais prie diržų stovėjo sargybinėje. 
Toji patalpa, panaši į kokio nors griežto vienuolyno sesers durininkės 
celę, turėjo dvejas duris: vienas — atsidarančias į išorę, kitas — į vidų. 
Be to, durys niekada neatsidarydavo tuo pačiu metu. 

Marselis padavė leidimą — jį kruopščiai patikrino, uždėjo ant- 
spaudą, o paskui vyriškiai pilkomis uniformomis, netardami nė žo- 
džio, užrišo jaunuoliui akis ir, sugriebę jį už parankių, nuvedė ne- 
žinoma kryptimi. 

Jie nuėjo gal tris tūkstančius žingsnių, pakilo laiptais, priešais at- 
sivėrė durys, kurios, įleidusios atėjusius, bemat vėl užsidarė; paga- 
liau Marseliui leido nusitraukti nuo akių raištį. 

Jaunuolis pamatė, kad stovi erdviame kambaryje, kuriame kėpso- 
jo tik keletas kėdžių, juoda lenta ir didelis braižybinis stalas su vi- 
sais braižymo prietaisais. Sviesa sklido pro aukštus langus matiniais 
stiklais. 

Tuoj pat po jų įžengė du vyriškiai, savo išvaizda primenantys uni- 
versitetų profesorius. 

— Esate mums pristatomas kaip ypač talentingas subjektas, — 
tarė vienas iš jų. — Norėtume jus išegzaminuoti, ir, jeigu jūsų Žinios 
bus patenkinamos, būsite pervestas į modelių cechą. Ar sutinkate 
dabar būti egzaminuojamas? 

Marselis kukliai atsakė, kad pasirengęs. 

Tada abu egzaminuotojai paeiliui ėmė jį klausinėti iš chemijos, 
geometrijos ir algebros. Jaunuolis atsakinėjo be klaidų ir aiškiai; jo 
nubraižytos lentoje geometrinės figūros pasižymėjo dideliu tikslu- 
mu, linijų griežtumu ir grakštumu. Jo lygčių skaičiai lentoje rikia- 

vosi griežtomis, taisyklingomis eilėmis tarsi kariuomenės kolonos pa- 
rade. Vienas Marselio sprendinys nustebino egzaminuotojus ne- 
įprastu subtilumu ir įrodymų naujumu; profesoriai tuoj pat išreiškė 
savo nuostabą ir paklausė, kur jis mokėsi matematikos. 

— Tėvynėje, S liauzėnė vidurinėje mokykloje, — kukliai atsakė 
Marselis. 

— Matyt, esate puikus braižytojas? 

— Tai buvo mano mėgstamiausias dalykas. 

— Ar nemanote, kad liaudies švietimas Sveicarijoje yra puikiai 
organizuotas? — paklausė vienas egzaminuotojas, kreipdamasis į sa- 
vo kolegą. — Tai štai mudu jums duodame dvi valandas nubraižyti 
šiam brėžiniui, — tęsė jis atsigręžęs į Marselį ir duodamas gana 
sudėtingos garo mašinos skerspjūvio schemą. — Jeigu jūs ir braižy- 
damas parodysite tokį išmanymą kaip ir atsakinėdamas žodžiu, įver- 
tinsime „itin patenkinamai ir be konkurso". 

Po šių žodžių juodu išėjo iš kambario. 

Likęs vienas, Marselis entuziastingai griebėsi darbo. 

Lygiai po dviejų valandų sugrįžo egzaminuotojai. Marselio brė- 
žinys, matyt, taip juos apstulbino, kad profesoriai neapsiribojo ža- 
dėtu lakonišku įvertinimu, o trumpai abu pasitarę, įrašė: „Mes ne- 
turime tokių stebėtinai gabių braižytojų". 

Paskui į kambarį vėl įžengė nekalbūs pilkieji palydovai ir, pakar- 
toję su Marseliu tą pačią ceremoniją, tai yra užrišę jam akis, nuvedė 
į vyriausiojo direktoriaus kabinetą. 

— Jūs rekomenduojamas braižytoju į modelių cechą, — tarė di- 
rektorius Marseliui. — Ar esate pasirengęs paklusti visoms mūsų tai- 
syklėms?? 

— Aš jų nežinau, bet manau, kad jos priimtinos, — atsakė jau- 
nuolis. 

— Tai štai. Pirma, jums bus privalu visą tarnybos laiką gyventi 
paties cecho teritorijoje. Jūs negalėsite išeiti iš šios teritorijos ribų 
be ypatingojo leidimo, kuris duodamas tik labai retais atvejais. Ant- 
ra, jūs paklūstate kariniam statutui ir privalote nepriekaištingai klau- 
syti savo vyresnybės. Bet koks drausmės laužymas tuoj pat susilauks 
atitinkamos bausmės pagal karinį statutą. Jums duodamas Plieno 
miesto veikiančiosios armijos puskarininkio laipsnis; jeigu tinkamai 
elgsitės, galėsite pasiekti ir pačių aukščiausių rangų. Trečia, duoda- 
te priesaiką niekada niekam nepasakoti to, ką pamatysite ar išgir- 
site skyriuje, kuriame dirbsite. Ketvirta, jūsų susirašinėjimą tikrins 
vadovybė, be to, laiškus siųsti galėsite tik artimiesiems... 

„Trumpai kalbant, tikras kalėjimas", — pagalvojo Marselis, ta- 
čiau garsiai pasakė ką kita: 

— Laikau šias sąlygas teisingomis ir esu pasirengęs jų laikytis. 

— Gerai. Pakelkite ranką ir paskui mane kartokite priesaikos 
žodžius... Taigi jūs skiriamas braižytoju į ketvirtąjį cechą. Jums bus 
paskirta patalpa. Maitinsitės čia pat — pas mus puiki valgykla. Ar 
atsinešėte savo asmeninius daiktus? 

— Ne, nežinojau, kam buvau iškviestas. Visas mano turtas liko 
bute. 

— Daiktų pasiųsime Žmones, nes nuo šios akimirkos neturite 
teisės išeiti iš teritorijos. 

„Gerai, kad savo pastabas rašiau šifruodamas, — pagalvojo Mar- 
selis. — Ak, jeigu jos pakliūtų į jų letenas!" 

Baigiantis dienai, Marselis galutinai įsikūrė jaukiame kambary- 
je didžiulio pastato, stovėjusio kiemo gilumoje, ketvirtame aukšte 
ir jau galėjo šiek tiek susigaudyti ir nusivokti apie būsimąjį savo gy- 
venimą. Jaunuoliui jis nebeatrodė toks smagus kaip iš pradžių gal- 
vojo. 

Marselio darbo draugai, su kuriais susipažino valgykloje, daugiau- 
sia buvo ramūs ir rimti žmonės, iki kaklo pasinėrę į savo darbą. 

Kad nors kiek pajvairintų monotonišką egzistavimą, jie savo jėgo- 
mis suorganizavo visai neprastą orkestrą ir kas vakarą rengė įdo- 
mius koncertus. Retomis laisvalaikio valandomis buvo galima nu- 
eiti į biblioteką ar skaityklą, kur lankytoją pasitikdavo daugybė kny- 
gų, kur galėjai rasti įvairiausios mokslinės literatūros. Be to, prie 
cecho buvo organizuoti specialūs, visiems privalomi kursai; juosė pa- 
skaitas skaitė seni ir patyrę profesoriai. Kartkartėmis klausytojai 
būdavo klausinėjami arba dalyvaudavo konkursuose. Žodžiu, šiame 
ribotame pasaulėlyje trūko tik judėjimo, oro ir laisvės. Cia buvo sa- 
votiška uždara mokymo įstaiga visiškai subrendusiems ir suaugu- 
siems žmonėms, bet su tokiu griežtu režimu, jog tokia atmosfera ne- 
galėjo neslėgti, nors ir kaip žmonės būtų įpratinti prie geležinės 
drausmės. 

Žiema pralėkė uoliai dirbant darbą, kuriam Marselis atsidavė vi- 
sa širdimi ir protu. Jo pastangas, jo tobulus brėžinius ir puikias visų 
dalykų žinias pabrėžė visi profesoriai ir egzaminuotojai ir pelnė jam 
draugų pagarbą. Visiems pripažįstant, Marselis buvo laikomas ta- 
lentingiausiu, išradingiausiu ir sumaniausiu braižytoju konstrukto- 
riumi. Jeigu kildavo kokių nors sunkumų, kreipdavusi į Marselį. Net- 
gi vadovybė, vertindama jaunuolio patyrimą ir žinias, elgėsi su juo 
nevalingai pagarbiai: tokios pagarbos nusipelno tikras talentas, ne- 
paisant juodžiausio pavydo. 

Bet jeigu Marselis, prasiskverbęs į Plieno miesto centrinį sekto- 
rių, tikėjosi, jog dabar atskleis visas jo paslaptis, — tai Žiauriai apsi- 

riko. Visas,jo gyvenimas slinko už geležinių grotų, supusių trijų šimtų 
metrų diametru visą teritoriją. 

Marselis savo protu aprėpė visas metalurgijos sritis, bet prak- 
tiškai darbavosi prie garo mašinų konstrukcijų ir brėžinių. 

Jaunuolis braižė skirtingo dydžio, įvairaus galingumo mašinas vi- 
soms gamybos ir pramonės šakoms, pradedant karo laivu ir baigiant 
spaustuve. Toliau nežengė nė žingsnio: tarsi replės jį gniaužė griež- 
čiausias darbo pasidalijimas, pasiekęs neregėtą lygį. 

Pagyvenęs centriniame sektoriuje keturis mėnesius, Marselis apie 
Plieno miesto produkciją iš esmės žinojo ne ką daugiau, negu prieš 
čia patekdamas. Jaunuoliui pavyko šį bei tą sužinoti apie Stalštad- 
to organizaciją, tai yra mašinos, kurioje jis, nepaisant visų nuopelnų, 
buvo ne daugiau kaip niekingas sraigtelis. Dabar Marselis jau žinojo, 
kad šio voratinklio — Stalštadto — centras buvo vadinamasis „Jau- 
čio bokštas" — ciklopiškas statinys, aukštai iškilęs virš viso miesto. 
Iš pasakojimų, kuriuos darbo draugai pašnibždomis perduodavo vie- 
ni kitiems valgykloje 1r kurie ne visada panėšėjo į teisybę, Marselis 
sužinojo, kad asmeninė her Šulcės rezidencija yra bokšto apačioje 
ir ten pat, pačioje gilumoje, centre, glūdi įžymusis slaptasis jo kabi- 
netas. Pasakojo, kad tai didžiulė skliautuota salė su visokiausiais 
priešgaisriniais įrenginiais, apkalta šarvais iš vidaus, panašiai kaip 
karo laivas — iš išorės, kad ten yra ištisa sistema plieninių durų su 
slaptomis spynomis, kurios padarytų garbę bet kuriam bankui. 

Bendra visų nuomone, her Sulcė buvo bebaigiantis kurti naują, 
siaubingą negirdėto galingumo karinę mašiną, kuri neva įgalinsianti 
Vokietiją valdyti visą pasaulį. 

Veltui Marselis be atvangos laužė sau galvą, stengdamasis rasti 
būdą prasiskverbti į profesoriaus Šulcės paslaptį, veltui sumanyda- 
vo tūkstančius pačių beviltiškiausių planų su persirėngimais ir VII- 
vinėmis kopėčiomis. Deja, buvo priverstas pripažinti, kad visi tie pro- 
jektai nerealūs. Niūrios ir storos sienos, naktį užliejamos ryškios 
šviesos srautų, saugomos budrios sargybos, buvo neįveikiama visų 
jaunuolio pastangų ir vilčių kliūtis. Net jeigu jam pavyktų kokiu nors 
stebuklingu būdu įveikti tą kliūtį, ką išvystų už jos? Smulkmenas, 
tiktai smulkmenas, nes vis tiek jam nepasisektų atskleisti visų pik- 
tadariškojo sumanymo sudėtingų machinacijų. 

Bet nieko! Marselis sau prisiekė neatsitraukti ir nenuleisti ran- 
kų. Net jeigu jam tektų tempti šį jungą dešimt metų, vilks jį tuos 
dešimt metų! Vis viena išmuš valanda, kai atskleis tą paslaptį. Ki- 
taip negali būti. Antras vertus, palaimingasšis Fransevilio miestas au- 
ga ir klesti, atverdamas naują spindintį horizontą nuvargusiems ir 
iškamuotiems Žmonėms. 

Marselis neabejojo, kad tasai didis laimėjimas, lotynų rasės trium- 
fas įsiutins Šulcę ir kad jis dabar labiau negu bet kada kupinas ryžto 
įvykdyti savo grasinimus. Tai patvirtino Štalštadtas ir visa to baisaus 
miesto veikla. 

Praėjo keletas mėnesių. Kartą kovo mėnesį, kai Marselis tūks- 
tantąjį kartą davė sau Hanibalo priesaiką (Hanibalo priesaika — išti- 
kimybės kokiai nors idėjai ar reikalui iki gyvenimo pabaigos priesai- 
ka. Žymusis kartaginiečių karvedys Hanibalas, gyvenęs III a. pr. Kr. 
pasak padavimo, turėdamas devynerius metus, prisiekė tėvui iki gyvos 
galvos kovoti su Romos Imperija. — Vert.), priešais netikėtai išdygo 
pilka tarnautojo figūra ir pareiškė, kad jį kviečia vyriausiasis direk- 
torius. į 

— (Gavau įsakymą iš paties her Sulcės, — pasakė Marseliui aukš- 
tasis pareigūnas, — atsiųsti jam geriausią mūsų braižytoją. Geriau- 
sias, be abejonės, esate jūs. Malonėkite tuoj pat pasiimti savo daik- 
tus, ir netrukus būsite pristatytas į vidaus sektorių. Be to, turiu garbę 
pranešti, kad esate pakeltas leitenantu. 

Taigi tą valandėlę, kai Marselis jau buvo bemaž praradęs bet ko- 
kią viltį, jo nuoširdus ir didvyriškas triūsas dėl natūraliai ir logiškai 
susiklosčiusių aplinkybių atvėrė kelią į tikslą. 

Marselis taip apsidžiaugė, kad pamiršo, kur esąs, — jo veidas 
švytėte švytėjo. 

— Esu laimingas galėdamas pranešti jums tokią puikią žinią, — 
tęsė direktorius, — ir galiu tik patarti ir ateityje nepamesti to kelio, 
kurį savo pastangomis taip sėkmingai nutiesėte. Jums atsiveria nuo- 
stabi ateitis. Zenkite pirmyn. 

Pagaliau po tokio ilgo išmėginimo Marselis priartėjo prie tiks- 
lo, kurio beatodairiškai siekė. 

Jaunuolis negaišuodamas susidėjo daiktus ir nužingsniavo pas- 
kui savo pilkuosius vedlius. Štai galų gale jis įveikė paskutiniąją kliūtį 
ir prieš jį atsivėrė vieninteliai „A“ gatvės vartai, kurie šitaip ilgai 
buvo jam užverti. Po kelių minučių Marselis atsidūrė prie nepasie- 
kiamojo , Jaučio bokšto“ , kuris iki šiol jam rodė tik savo niūrią 
viršūnę, skendinčią debesyse. 

Vaizdas, atsivėręs prieš jaunuolį, buvo labai netikėtas. 

Įsivaizduokite sau žmogų, kuris iš triukšmingos, nuobodžios, val- 
diškos europinės įstaigos ūmai pateko į pirmykštį atogrąžų mišką. 

Toks stebuklas atsitiko mūsų Marseliui. Kas be ko, reikia pripa- 
žinti, kad pirmykštis miškas, žinia, gerokai išlošia, kai mes susi- 
pažįstame su juo iš didžiųjų rašytojų kūrinių, bet her Sulcės parkas 
buvo iš tikrųjų stebuklas, sukurtas žmogaus rankų. Aplinkui iš visų 
pusių kilo žalias tankumynas — šnarėjo lieknos palmės, plačialapiai 

bananai, nuostabių formų kaktusai; lanksčios lianos, apsisukusios 
apie aukštus eukaliptus, kabojo žaliomis girliandomis arba puošnio- 
mis ir tankiomis uždangomis. 

Visur žydėjo puikios nematytos gėlės. Sultingi ananasai ir gua- 
vai noko greta aromatingų apelsinų. Būriai kolibrių ir rojaus paukš- 
čių skraidė virš galvos, žėrėdami visomis savo puošnių apdarų spal- 
vomis. Karštas atogrąžų oras dvelkė subtiliu aromatu. 

Marselis apsidairė aplinkui, ieškodamas akimis stiklinių stogų ir 
šildytuvų, sukuriančių šį stebuklą, bet regėjo tik mėlyną dangų ir ne- 
galėjo atsigauti iš nuostabos. 

Paskui jaunuolis staiga atsiminė, jog čia kažkur labai arti yra 
akmens anglies kasyklos, kuriose jau daug metų dega anglis, ir su- 
prato, kad her Sulcė, pasitelkęs metalo vamzdžius, sumaniai panau- 
dojo tą neišsenkamą žemės šilumą. Bet ir suvokęs šį stebuklą, Mar- 
selis tebestovėjo kaip įbestas, nepajėgdamas atplėšti užburto žvilgs- 
nio nuo žaliųjų vejų ir alsuodamas svaigiu aromatingu oru. Paga- 
liau jis gali apdovanoti save už tuos šešis mėnesius, kuriuos pralei- 
do uždarytas, nematydamas nė vienos žolelės. Pabarstyta smėliu 
alėja nuolaidžiai leidosi prie plačių marmuro laiptų su didinga ko- 
lonada. Už tos kolonados kilo sunkus kvadratinio pastato masyvas, 
tarsi savotiškas „Jaučio bokšto" pjedestalas. Abipus laiptų stovėjo 
liokajai raudonomis livrėjomis, o aukščiau, prie įėjimo, šveicorius 
su trikampe kepure ir lazda rankoje. Tarp kolonų švietė puošnūs 
bronzos kandeliabrai. Lipdamas laiptais, Marselis girdėjo sau po ko- 
jomis kurtų ir tolimą požeminio geležinkelio dundėjimą. 

Marselis pasakė savo vardą, ir tuoj pat buvo įvestas į vestibiulį, 
panašų į tikrą skulptūrų muziejų. Bet vos jis spėjo trumpai apsidai- 
ryti, kai jau žengė į didžiulę, Išmuštą raudonai su auksu salę, pas- 
kui į antrąją — juodai su auksu ir pagaliau į trečiąją — geltonai su 
auksu, kur jam liepė palaukti. Po kelių minučių atsidarė durys; jau- 
nuolį pakvietė jeiti į prabangų kabinetą, išdažytą žaliai su auksu. 

Patsai her Sulcė sėdėjo už stalo su savo nepakeičiamąja porce- 
lianine pypke dantyse, priešais jį stovėjo didžiulis alaus bokalas. Tarp 
viso to blizgesio ir prabangos profesorius buvo panašus į purvo dėmę 
ant blizgančio lakuoto bato. 

Nekilstelėjęs, net nepasukęs galvos, plieno karalius paklausė sau- 
sai ir šaltai: 

— Jūs braižytojas? 

— Taip, pone. 

— Mačiau jūsų brėžinius. Jie puikūs. Bet jūs, matyt, darbavotės 
tik prie garinių mašinų konstrukcijų? 

— Man niekada nieko kita nepavesdavo. 

— Ar bent kiek nusimanote apie balistiką? 

— Studijavau ją laisvalaikiu savo malonumui. 

Atsakymas, matyt, patiko her Sulce:. Jis teikėsi pakelti akis į sa- 
vo pavaldinį. 

— Tai štai! Ar man vadovaujant sugebėtumėte nubraižyti pa- 
trankų brėžinius? Pažiūrėsime, kaip susidorosite su šia užduotimi. 
Nežinau, ar pavyks jums pakeisti tą kvailį Zonę, kuris šiandien ryt- 
metį buvo sudraskytas į gabalėlius, nes neatsargiai elgėsi su dina- 
mitu. Tasai pusgalvis vos mūsų visų nepasiuntė į aną pasaulį! 

Reikia įsidėti į galvą, kad tie šiurkštūs ir žiaurūs žodžiai her 
Šulcės lūpose skambėjo visai natūraliai. 


Aštuntasis skyrius 
Drakono ola 


Skaitytojas, atidžiai sekęs labai sėkmingą jaunojo elzasiečio kar- 
jerą, tikriausiai nustebs sužinojęs, kad po kelių savaičių jaunuolis 
tapo bene pats artimiausias asmuo her Šulcei. Plieno karalius ne- 
paleido jo nuo savęs nė valandėlei. Juodu kartu dirbo, kartu valgė, 
dviese vaikštinėjo po parką arba rūkydami sėdėjo prie alaus bokalų. 

Niekada per visą savo gyvenimą buvęs Jenos universiteto profe- 
sorius nesutiko asistento, kuris jam taip patiktų. Šis jaunuolis su- 
prasdavo her Šulcę iš pusės žodžio ir nepaprastai greitai suvokda- 
vo visus teorinius sumanymus. 

Marselis buvo ne tik sumanus savo dalyko žinovas, bet ir rimtas 
darbuotojas — nepavargstantis, talentingas išradėjas, kaip retai kas 
kuklus, ir be visa kita, įdomus pašnekovas. 

Profesorius buvo juo labai susižavėjęs: dešimtis kartų vis sau kar- 
todavo: „Koks atradimas! Tikra brangenybė tasai vyrukas". 

O paslaptis buvo ta, kad Marselis iš pirmojo žvilgsnio neklysda- 
mas perprato savo vyresniojo globėjo charakterį. Jaunuolis suvokė, 
kad svarbiausias profesoriaus būdo bruožas — siaubingas, visaapi- 
mantis egoizmas, labiausiai išryškėjantis atviromis ir niekingomis 
ambicijomnis. Stengdamasis visada kurstyti pasibjaurėtinąjį šefo bruo- 
žą, Marselis tiksliai taikė prie jo savo poelgius, kiekvieną žodį. Per 
itin trumpą laiką jaunuolis taip puikiai išmoko to meno, kad her 
Sulcė jo rankose pasidarė tarsi instrumentas, valdomas patyrusio 
muzikanto. 

Marselis laikėsi tokios taktikos: pasitelkdamas visą savo suma- 
numą, stengėsi elgtis taip, kad Šulcė visada galėtų jaustis esąs pra- 
našesnis. 

Pavyzdžiui, braižydamas kokį nors brėžinį, jaunuolis darydavo jį 
bemaž tobulą, bet pačioje aiškiausioje vietoje palikdavo labai krin- 
tančią į akis ir lengvai pataisomą klaidą, kurią buvęs profesorius be- 
mat pamatydavo ir didžiai patenkintas parodydavo braižytojui. Jei 

Marseliui topteldavo kokia nors Šulcę dominanti mintis, jis steng- 
davosi įpinti ją pašnekesyje taip, jog her Sulcei susidarydavo įspūdis, 
kad jis pats ją sugalvojęs. 

Kartais Marselis net atmesdavo visas tas gudrybes ir paprastai 
sakydavo: 

— Her Šulce, aš apmečiau į jums modelį to naujo laivo su nuima- 
mu taranu, apie kurį jūs man kalbėjote. 

— Aš kalbėjau? — nesusigaudydamas klausdavo her Šulcė, ku- 
riam net į galvą nešaudavo tokių minčių. 

— Zinoma. Nejaugi pamiršote? Nuimamasis taranas, kuris priešo 
laive palieka verpstės pavidalo torpedą, sprogstančią praėjus trims 
minutėms. 

— Įsivaizduokite, visai iš galvos išdulkėjo! Bet ir nenuostabu — 
tiek visokių idėjų sklando mano smegenyse! 

Ir her Sulcė ramia sąžine prisiskirdavo sau asistento išradimą. 

Galimas daiktas, kad jis pats ne visiškai tuo tikėjo. Visai realu, 
kad giliai širdyje laikė Marselį kur kas gabesnį ir daugiau žinantį 
už save. Bet dėl tam tikro mąstymo sutrikimo, kuris sykiais įvyksta 
žmogaus smegenyse, her Šulcė visiškai tenkinosi pranašumo regi- 
mybe ir tuo įspūdžiu, kurį darydavo kitiems, o ypač savo pavaldi- 
niams. 

— Ir vis dėlto, nepaisant jo proto ir gabumų, tikras mulkis tasai 
Švarcas, — neretai sakydavo sau profesorius, savimeiliškai kikenda- 
mas ir šiepdamas savo baisius, žvėriškus dantis. 

Tačiau jo nepasotinamąjį ambicingumą labiausiai kurstė tai, jog 
jis vienintelis visame pasaulyje galėjo įgyvendinti tuos technikos išra- 
dimus, tas stebėtinai drąsias fantazijas. Tik jo vienintelio dėka, jam 
vienam panorėjus, buvo įkūnijami tie stebuklai. Galų gale Marselis 
buvo viso labo tik vienas iš naudingų galingojo mechanizmo varž- 
telių, mechanizmo, kurio sukūrimas priklauso jam, Šulcei. 

Kad ir kaip glaudžiai profesorius bendradarbiavo su Marseliu, 
niekada jam neatskleisdavo savo planų. Net praėjus penkiems mėne- 
siams, kai Marselis atsidūrė „Jaučio bokšte" ,, jaunuoliui vis viena 
nepaaiškėjo centrinio sektoriaus paslaptys. Tiesa, kai kurie Marse- 
lio spėjimai virto įsitikinimu. Kasdien Marselis vis labiau įsitikin- 
davo, kad Štalštadte iš tikrųjų egzistuoja kažkokia paslaptis ir kad 
her Šulcė kelia sau tikslą ne tik gauti pelno. Profesoriaus teoriniai 
samprotavimai ir pats gamybos pobūdis gana aiškiai rodė, kad jis 
išrado kažkokią naują karo mašiną. 

Tačiau jaunuoliui niekaip nepavyko atskleisti tos paslapties. 

Laikas bėgo, ir Marselis galų gale buvo priverstas prisipažinti, 
kad laukdamas nieko nepasieks ir kad tik koks nors ypatingas įvy- 

kis gali priartinti jį prie paslapties. Kadangi tokio įvykio niekaip ne- 
sulaukė, tai nutarė pats jį išprovokuoti. 

Rugsėjo penktosios vakare jaunuolis pietavo su her Šulce. Ly- 
giai prieš metus, tą pačią dieną Marselis Albrechto šachtoje surado 
savo mažojo bičiulio Karlo lavoną. Ankstyva ir rūsti žiema šioje 
Amerikos Sveicarijoje jau spėjo padengti visas apylinkes balta marš- 
ka. Bet Štalštadto parke oras buvo šiltas kaip birželyje, ir snaigės, 
ištirpusios dar ore, pasiekdavo žemę kaip paprasta gaivi rasa. 

— O dešrelės su kopūstais šiandien buvo tikrai skanios, — sva- 
jingai sumurmėjo her Sulcė, kuris, nepaisydamas visų savo milijonų, 
niekaip nepajėgė atsisakyti mėgstamiausio valgio. 

— Taip, tikrai puikios! — pagyrė Marselis, kasdien didvyriškai 
kantriai valgęs iki gyvo kaulo įkyrėjusias dešreles. Jaunuolis paju- 
to, kad jį ima pykinti, ir, galimas daiktas, tas pojūtis privertė jį ryž- 
tis daugiau nebeatidėliojant daryti sumanytąjį bandymą. 

— Aš kai kada galvoju, — atsidusęs tęsė her Sulcė, — kaip žmo- 
nės, gyvenantys šalyse, kur nėra nei alaus, nei dešrelių, nei kopūstų, 
gali susitaikyti su tokia apgailėtina egzistencija. 

— Taip, be abejo, toks gyvenimas — ištisa kančia, — palaikė jį 
Marselis. — Man regis, būtų humaniškiausia visas jas prijungti prie 
faterlando. į 

— Ką gi, taip ir bus, tikrai bus! — sušuko her Šulcė. — Štai da- 
bar mes pačiame Amerikos centre. Leiskite tik mums pasičiupti vie- 
ną kitą salą arčiau Japonijos ir pamatysite, kaip greitai paimsime į 
savo rankas visą Žemės rutulį. | 

Liokajus padavė jiems pypkes. Her Sulcė neskubėdamas prisi- 
kimšo pypkę, išrūkė ją ir, atsilošęs į krėslo atkaltę, paskendo visiško- 
je palaimoje. Marselis tik ir laukė tokios valandėlės. 

— Prisipažinsiu, nelabai tikiu tokio užkariavimo galimybe, — pa- 
tylėjęs tarė jaunuolis. 

— Kokio užkariavimo? — nustebęs paklausė her Šulcė, kuris jau 
spėjo pamiršti, apie ką juodu kalbėjosi. 

— Nagi, kad vokiečiai užkariaus visą pasaulį. 

Buvusiajam Jenos profesoriui pasirodė, kad jis blogai išgirdo: 

— Jūs netikite, kad vokiečiai nukariaus pasaulį? 

— Netikiu. 

— Tikrai keistai šnekate! Galbūt malonėtumėte išdėstyti savo ne- 
tikėjimo priežastį? 

— Priežastis, mano galva, visai paprasta. Man regis, to negali būti 
todėl, kad prancūzų artilerija galų gale pralenks jus ir nugalės. Ma- 
no tėvynainiai, kurie gerai pažįsta prancūzus, mano, jog prancūzas, 
jau sykį pamokytas, dabar vertas dviejų. Tūkstantis aštuoni šimtai 

septyniasdešimtųjų metų pamoka gali prastai baigtis tiems, kas ją 
vedė. Mano tėvynėje, mano mažoje šalyje, pone, tuo niekas neabe- 
joja, Ir, jeigu jau būsime atviri iki galo, tokios pat nuomonės laikosi 
ir įžvalgesni Anglijos žmonės. 

Siuos žodžius Marselis pasakė šaltu, sausu ir aštriu tonu, kuris 
turėjo kiek galima stipriau pateikti tą negirdėtą įžeidimą, kurį jau- 
nuolis nei iš šio, nei iš to tėškė pačiam plieno karaliui. 

Her Sulcė sėdėjo priblokštas, sustingęs, dusdamas. Visas krau- 
jas suplūdo į veidą, net Marselis išsigando — ar neperlenkė kartais 
lazdos. 

Bet matydamas, kad jo auka, nors ir užspringo iš pasiutimo, ta- 
čiau neišleido kvapo, vėl prabilo: 

— Taip, kad ir kaip liūdna, tai tiesa. O jeigu mūsų priešininkai 
nekelia tokio triukšmo kaip mes, iš to nereikia spręsti, jog jie sėdi 
sudėję rankas. Jūs manote, pastarasis karas jų nieko neišmokė? Ga- 
lite būti tikras, kad tuo metu, kai mes kvailai užsispyrę siekiame tik 
vieno tikslo — padidinti visų mūsų pabūklų svorį, jie rengia kažką 
nauja ir, radę pirmą patogią progą, pasistengs tą naujieną pakišti 
mums panosėn. 

— Rengia naujieną! Naujieną! — suburbuliavo her Šulcė. — At- 
leiskite, o mes ką, nedarome to paties? 

— Stai čia ir yra visa bėda, kad ne. Liejame iš plieno tai, ką mūsų 
pirmtakai darė iš bronzos, štai ir viskas! Ir dvigubiname savo pa- 
būklų dydį ir šaudymo nuotolį. 

— „Dvigubiname"! — apmaudžiai suriko her Šulcė. 

— Kaip tik taip, — kuo ramiausiai tęsė Marselis, — mes esame 
ne kas kita, o tik pasigailėtini mėgdžiotojai. Norite žinoti tiesą? VI- 
sa nelaimė ta, kad mums trūksta išradingumo. Mes niekada nieko 
nauja nesugalvosime, 0 prancūzai jau turi šį tą išradę, — dėl to nie- 
kas nepuls ginčytis. 

Her Šulcė išoriškai susivaldė. Bet iš to, kaip virpėjo jo lūpos, iš 
tamsiai raudonų dėmių, išmušusių jo pablyškusį veidą, buvo gali- 
ma spręsti, kaip vyriškis sukrėstas. Šitaip jį paniekinti! Tai jis, Šulcė, 
didingiausios pasaulyje patrankų gamyklos kūrėjas ir savininkas, 
matęs prie savo kojų karalius ir parlamentus, turi klausytis kažko- 
kio apgailėtino šveicaro braižytojo plepalų, kad jam, plieno kara- 
liui Šulcei, trūksta išradingumo, kad jį nugalės prancūzų artileris- 
tas!!! Ir tai sakoma čia, kur visai šalia už plieno šarvais apmuštos 
sienos yra šis bei tas, kuo jis, Šulcė, gali prispausti prie sienos tąjį 
įžūlėlį vyruką, užkimšti jam koserę, paleisti vėjais visus jo idiotiškus 
paistalus! Ne, to jis negali ramiai iškęsti! 

Her Sulcė taip netikėtai pašoko iš vietos, kad jo pypkė iškrito iš 

dantų ir sudužo. Sviedęs į Marselį naikinantį ir geliantį žvilgsnį, pro- 
fesorius sukando žandikaulius ir sušnypštė pro dantis: 

— Eime, pone! Jūs pats dabar nuosavomis akimis teiksitės pa- 
matyti, kaip her Sulcei stinga sumanumo! 

Marselis pradėjo pavojingą žaidimą, bet laimėjo. Laimėjo todėl, 
kad jam iš pradžių pavyko pritrenkti Sulcą netikėtu ir įžūliu pareiški- 
mu, o paskui, neleisdamas atsitokėti, visiškai į J įsiutino. Nes jei kas 
užkliudydavo Šulcės pasipūtimą ir ambicijas, jis pamiršdavo bet kokį 
atsargumą. Dabar profesorius jau degte degė noru parodyti savo pa- 
slaptį. 

Jis įžengė į kabinetą ir, praleidęs pirmyn Marselį, rūpestingai 
uždarė už savęs duris, paskui priėjo prie knygų spintos ir palietė vie- 
ną lentyną — sienoje bemat atsivėrė siauras tarpas, užmaskuotas 
knygų eilėmis; pro jį matėsi akmeniniai laiptai, kuriais mūsų hero- 
jai nulipo iki pat „Jaučio bokšto" papėdės. Juodu sustojo prieš sun- 
kias ąžuolo duris; Šulcė atrakino jas nedideliu raktu, kurį visada 
nešiojosi. Už tų durų išvydo dar kitas iš kaltos geležies, užrakintas 
sudėtinga spyna su šifru, — tokiomis spynomis rakinami seifai. Šulcė 
surinko šifrą ir atstūmė sunkią geležinę sąvarą su sudėtingu auto- 
matiniu įtaisu iš vidinės pusės, imančiu skambėti vos tik prisilietus. 
Marselis grynai iš profesionalaus smalsumo jau norėjo iš arčiau 
apžiūrėti tą mechanizmą, tačiau palydovas neleido ir vis skubino 
žengti pirmyn. 

Juodu atsidūrė prieš trečiąsias duris — be jokio išorinio užrak- 
to, atsidarančias paprasčiausiai paspaudus, be abejonės, ypatingą 
įtaisą. 

Įveikę tas tris kliūtis, vyriškiai užkopė du šimtus žingsnių špiži- 
niais laiptais, kurie atvedė pašnekovus į „Jaučio bokšto" viršūnę, 
kylančią aukštai virš miesto. 

Viršutinė to nesugriaunamo granitinio bokšto aikštelė buvo sa- 
votiškas apvalus kazematas su siauromis šaudymo angomis sieno- 
se. Pačiame kazemato centre stūksojo didžiulė plieno patranka. 

— Stai, — tarė profesorius, kuris visą laiką, kol juodu ėjo, ne- 
pravėrė burnos. 

Patranka buvo pats didžiausias apsupties pabūklas, kokį kada 
nors matė Marselis. Svėrė ji mažiausiai tris šimtus tūkstančių tonų 
ir buvo užtaisoma iš užpakalinės pusės. Vamzdžio žiotys siekė pus- 
antro metro skersmens. Užkelta ant plieninio lafeto, ji galėjo šliau- 
žioti plieniniais slankikliais ir, įtaisyta ant krumpliaračių, judėjo taip 
lengvai, jog ją galėtų valdyti net vaikas. Reguliavimo spyruoklė užpa- 
kalinėje lafeto dalyje silpnino atatranką ir po kiekvieno šūvio auto- 
matiškai grąžindavo pabūklą į pirmykštę padėtį. 

— O kokia šios patrankos smogiamoji galia? — paklausė Mar- 
selis, nejučiomis grožėdamasis plieniniu stebuklu. 

— Pilnu užtaisu dvidešimties kilometrų atstumu šis pabūklas pra- 
muša keturiasdešimties colių plytą taip lengvai kaip paprastą su- 
muštinį. 

— O šūvio nuotolis? 

— Tolišauda! — įkvėptai ir karštai šūktelėjo Šulcė. — Štai jūs ką 
tik kalbėjote, jog mes apgailėtini mėgdžiotojai, galime tik padvigu- 
binti patrankų svorį ir tolišaudą. Tai štai, iš šios patrankėlės imuosi 
gana tiksliai pasiųsti sviedinį keturiasdešimties kilometrų atstumu. 

— Keturiasdešimt kilometrų! — suriko pritrenktas Marselis. — 
Jūs tikriausiai turite kažkokį naują paraką? 

— O, dabar galiu jums viską papasakoti, — kažkokiu paslaptin- 
gu tonu atsakė Sulcė. — Dabar galiu be visokių gąsčiojimųsi atskleis- 
ti visas paslaptis. Taip, stambiagrūdis parakas atgyveno savo amželį. 
Aš naudoju bedūmį paraką. Jo sprogstamoji jėga keturi kartus viršija 
juodojo parako galią. O aš tą jėgą sustiprinu penkiariopai, pridėda- 
mas aštuonias dešimtąsias kalio nitrato. 

— Bet ar gali koks nors pabūklas, tegu ir pagamintas iš paties 
geriausio plieno, atlaikyti tokio sprogimo slėgį? — suabejojo Mar- 
selis. — Po trijų ar keturių šūvių jūsų puikioji patranka pasidarys 
niekam tikusi. 

— Brangiai kainuos jums toks šūvis! 

— Vieną milijoną — lygiai tiek, kiek kainavo ši patranka. 

— Milijonas už vieną šūvį? 

— Na ką gi, nieko baisaus, jeigu sugriaus už milijardą! 

— Už milijardą! — pakartojo Marselis, bet čia pat susigriebęs 
užgniaužė beišspruūstantį siaubo riksmą, sumišusį su nevalingu žavėji- 
musi šiuo mirtinu ginklu. Susivaldęs tarė ramiu balsu: — Taip, tai, 
žinoma, nuostabus pabūklas, tačiau nepaisant visų neabejotinų pri- 
valumų jis kaip tik patvirtina mano mintį — patobulintas, pamėg- 
džiotas, bet iš principo nenaujas! . 

— „Iš principo nenaujas"! — iškošė pro dantis her Sulcė, pašai- 
piai patraukydamas pečiais. — Na, gerai, regis, jau sakiau, kad ne- 
turiu nuo jūsų jokių paslapčių. Eime. 

Juodu išėjo iš kazemato ir hidrauline kėlimo mašina nusileido į 
apatinį aukštą. Čia, didelėje salėje, ant grindų gulėjo eilės pailgų, 
cilindro formos daiktų, kuriuos iš toli galėjai palaikyti nuimtomis 
nuo lafetų patrankomis. o 

— Štai mūsų sviediniai, — tarė her Šulcė. 

Šį sykį Marselis turėjo pripažinti, kad niekada nieko panašaus 

neteko jam matyti. 

Čia gulėjo milžiniški cilindrai — dviejų su puse metro ilgio ir met- 
ro su trupučiu diametro, su švino apvalkalu, kuriame lengvai atsi- 
spausdavo pabūklo sriegės; užpakalinė cilindro dalis buvo uždeng- 
ta plieno disku, pritvirtintu veržle, o priekis baigėsi plieniniu ciga- 
ro pavidalo antgaliu su daužikliu. 

Sunku buvo iš išorės nustatyti, kuo skyrėsi šie sviediniai nuo 
įprastųjų, bet, žvelgdamas į juos, Marselis jautė, kad tose pabaiso- 
se glūdi tokia siaubinga griovimo galia, kokios dar nežino pasaulis. 

— Ką, nesusigaudote? — paklausė her Šulcė, matydamas su- 
mišusį Marselį. 

— Ne, garbingai prisipažįstu, nesuprantu, kam reikia tokio ilgo 
ir tokio, jeigu spręsime iš akies, sunkaus sviedinio? 

— Išorė apgaulinga, — tarė Šulcė. — Jo svoris nedaug kuo ski- 
riasi nuo paprasto tokio pat kalibro sviedinio. Bet dabar jums viską 
papasakosiu. Tai sviedinys — raketa iš stiklo, apkaltas ąžuolu, užtai- 
sytas septyniasdešimt dviejų atmosferų suslėgta skysta anglies rūgšti- 
mi. Nukritus sviediniui, jo švininis apvalkalas sprogsta ir skystis virsta 
dujomis, todėl artimiausioje zonoje temperatūra nukrenta iki šim- 
to laipsnių Žemiau nulio, tuo pačiu metu milžiniškas kiekis anglia- 
rūgštės dujų išsisklaido ore. Bet koks gyvas padaras, atsidūręs bent 
trisdešimt metrų nuo sprogimo vietos, turi neišvengiamai žūti, vei- 
kiamas tos stingdančios temperatūros ir dusulio. Trisdešimt metrų 
— taip sakant, pradinis skaičius, o iš tikrųjų sviedinys paveikia, ga- 
limas daiktas, kur kas didesnį paviršių — sakykime, šimto ar dviejų 
šimtų metrų apskritimu. Čia turėtume neišleisti iš akių dar vienos 
mums naudingos aplinkybės, o būtent — angliarūgštės dujos dėl savo 
svorio ilgam išlieka žemuosiuose atmosferos sluoksniuose, todėl jų 
veikimo zona būna apkrėsta keletą valandų po sprogimo, taigi bet 
koks padaras, išdrįsęs ten pasirodyti, bemat žūva. Kaip matote, šūvis 
iš mano patrankos duoda dvigubą rezultatą — momentinį ir ilga- 
laikį! Beje, nebūna sužeistųjų, vien tik lavonai. 

Profesorius Sulcė aiškiai mėgavosi vaizduodamas savo išradimo 
privalumus. Pamažu atgavo smagią nuotaiką, visas paraudo, tiesiog 
švytėjo iš pasididžiavimo ir rodė visus trisdešimt du dantis. 

— Įsivaizduokite, — tęsė jis, — keletą tokių pabūklų, kurių Žio- 
tys nutaikytos į apsuptą miestą. Sakykime, kad kiekvienam paviršiaus 
hektarui reikia vienos patrankos. Vadinasi, sunaikinti tūkstančio 
hektarų ploto miestui tuomet reikia pastatyti šimtą baterijų po de- 
šimt pabūklų. Ir štai pažvelkite: visi jūsų pabūklai savo vietose, kiek- 
vienam parinktas taikinys, palankus giedras oras. Elektros laidu duo- 
date bendrą ženklą — ir tą pačią valandėlę tūkstančio hektarų plo- 

te nelieka nė vieno gyvo padaro! Ištisas angliarūgšties vandenynas 
užlieja miestą! O žinote, kas man pakišo šią mintį? Nagi medicininė 
ataskaita apie šachtininko berniuko mirtį Albrechto šachtoje praėju- 
siais metais. Tiesa, kažkas tokio šmėkščiojo mano galvoje dar Ne- 
apolyje, kai apžiūrinėjau „Sunų olą". Bet tik po to atsitikimo mano 
mintis gavo tinkamą impulsą. Ar dabar supratote mano išradimo 
principą? Dirbtinai sudaromas grynos angliarūgštės vandenynas! 
Ištisas vandenynas! O juk puikiai žinome, kad net penktoji šių dujų 
dalis orą daro netinkamą kvėpuoti. 

Marselis stovėjo tylėdamas, Iš esmės jaunuolis neturėjo ką sa- 
kyti. Her Šulcė svaigo iš entuziazmo, todėl net truputį susikuklino: 

— Manęs tik vienas dalykas nepatenkina, — pridūrė jis po va- 
landėlės. 

— O kas konkrečiai? — paklausė Marselis. 

— O tas, kad man nepavyksta pasiekti, jog šūvis ir sprogimas būtų 
visiškai tylūs. Apmaudu, kad mano patrankos šūvis labai primena 
šūvį iš paprasčiausio pabūklo. Tik pagalvokite, kas būtų, jeigu ir 
šūvis, ir sprogimas vyktų absoliučiai tyliai! Tai būtų netikėta mirtis, 
kuri atlėktų be garso giedrą ir tylią naktį ir ūmai ištiktų šimtus 
tūkstančių Žmonių. 

Tasai vaizdas taip sužavėjo her Šulcę, jog jis nutilo, pagautas sa- 
vo svajonės, kuri iš esmės buvo ne kas kita, o tik didybės manija. 
Marselis netikėtai nutraukė profesoriaus palaimingąją būseną: 

— Visa tai, žinia, puiku, tikrai nuostabu, — tarė jis. — Bet paga- 
minti tūkstančius tokių patrankų reikia ir laiko, ir pinigų. 

— Pinigų? Pinigų mums užteks! O laiko? Laikas irgi mūsų ran- 
kose. 

Taip bylojo vokietis, tikras savo tautos atstovas, nė akimirką ne- 
abejodamas 1r nuoširdžiai tikėdamas savo žodžiais. 

— Sakykime, — tęsė Marselis. — Be abejo, jūsų sviedinys, pri- 
pildytas angliarūgštės, ne tokia jau naujiena, — sviediniai su troški- 
namosiomis dujomis jau seniai išrasti, bet jei kalbėsime apie jūsų 
sviedinio griaunamąją galią, turėsime pripažinti, jog ji siaubinga, dėl 
to visiškai nesiginčiju. Cia tik... 

— Kas tik? 

— Ar ne per lengvas sviedinio lyginamasis svoris? Ar nuskris jis 
keturiasdešimt kilometrų? 

— Man pakaks, jeigu nulėks ir aštuonis, — šyptelėjęs atsakė her 
Šulcė. — O štai, — pridūrė, rodydamas kitą bombą, — čia špižinis 
sviedinys. Jis su įdaru. Tasai įdaras — tai šimtas mažų, simetriškai 
išdėstytų patrankėlių, kurios įeina viena į kitą panašiai kaip sustu- 
miami žiūronai. Tos patrankėlės po sprogimo išsisklaido kaip atski- 

ri sviediniai, paskui išmeta iš savęs mažas bombeles su degiomis me- 
džiagomis. Tai tas pat, kaip, sakykime, jeigu sviesčiau į erdvę ištisą 
bateriją, galinčią ugnimi ir mirtimi nusiaubti visą miestą, sugniauž- 
ti jį IŠ visų pusių siautėjančia ir neužgesinama ugnimi. Jaunuoli, šis 
sviedinys tiksliai apskaičiuotas — kaip tik keturiasdešimčiai kilo- 
metrų! Greitai padarysim vieną bandymą, ir tuomet visi abejojan- 
tieji galės savo rankomis paliesti šimtus tūkstančių lavonų, kuriuos 
mano sviedinys nudės vietoje. 

Siaubingieji Šulcės dantys žibėte žibėjo. Marselis su dideliu ma- 
lonumu išbarškintų bent keletą jų. Tačiau susivaldęs jis ramiai te- 
bestovėjo: sužinojo dar toli gražu ne viską, ką privalėjo. 

— Taip, — pakartojo her Sulcė, — greitai padarysime lemiamą 
bandymą. 

— Kaip? Kur? — sušuko Marselis. 

— Kaip? Nagi paėmę vieną iš šių sviedinių, kuris, iššautas iš ma- 
no patrankos, perlėks Kaskad Mauntės kalnagūbrį. Klausiate, kur 
bus padarytas bandymas? Virš miesto, kuris stūkso nuo mūsų už ke- 
turiasdešimties kilometrų. Tas miestas visai nesitikės, kad jį užgrius 
toks perkūniškas smūgis, 0 jeigu ir tikėtųsi, neturėtų kaip apsiginti 
nuo jo naikinamosios galios. Dabar yra rugsėjo penktoji, taigi rug- 
sėjo tryliktąją vienuolika valandų keturiasdešimt penkios minutės 
vakaro Fransevilis išnyks nuo žemės paviršiaus. Jį ištiks Sodomos 
(Sodoma —- Senosios Palestinos miestas, pasak Biblijos, labai supykdė 
Dievą savo gyventojų palaidu elgesiu, todėl buvo sunaikinta žemės 
drebėjimo ir ugnies lietaus. — Vert.) lemtis. Profesorius Šulcė svies 
ant jo ugnį iš dangaus. 

Marselis po šių netikėtų ir baisių žodžių visas pašiurpo. Laimei, 
Šulcė nepastebėjo, kokį įspūdį padarė jo žodžiai pašnekovui, ir karš- 
tai tęsė: 

— Mes čia, Štalštadte, viską darome atvirkščiai, ką Fransevilyje 
veikia išradėjai. Mes stengiamės sutrumpinti žmonių gyvenimą, o 
jie ieško būdų, kaip jį pailginti. Tačiau jų pastangos pasmerktos žlug- 
ti, ir tiktai mirtis, kurią jiems pasiųsime, duos vietos naujam gyve- 
nimui. Bet viskas gamtoje turi savo prasmę, todėl daktaras Saraze- 
nas, pats to nežinodamas, davė man puikiausią medžiagą bandy- 
mams. 

Marselis klausėsi profesoriaus ir netikėjo savo ausimis. 

— Bet, pone, — pagaliau sumurmėjo jis truputį virpančiu balsu, 
kuris akimirką, rodos, patraukė plieno karaliaus dėmesį, — juk Fran- 
sevilio gyventojai nepadarė jums nieko bloga! Kiek žinau, ir jūs ne- 
turite preteksto su jais kivirčytis. 

— Mano brangusis, — atkirto Šulcė, — jūsų, tiesą sakant, nekvai- 

lose smegenyse liko kai kurios neprotingos keltų idėjos, ir, jeigu 
jums būtų leista ilgai gyventi, galėtų stipriai pakenkti. Gėris, blo- 
gis, teisė — visi šie dalykai reliatyvūs ir gana sąlygiški. Pasaulyje nėra 
nieko absoliutaus, išskyrus didžiuosius gamtos dėsnius. Vienas iš 
dėsnių — kova už būvį — toks pat nepakeičiamas, kaip ir visuotinė 
trauka. Mėginti jo išvengti — beprasmiška. Reikia gyventi ir veikti 
taip, kaip jis mums diktuoja. Stai todėl aš ir sunaikinsiu daktaro Sa- 
razeno miestą. Su mano patranka penkiasdešimt tūkstančių vokie- 
čių be didelio vargo pasiųs į aną pasaulį šimtą tūkstančių apgailėtinų 
svajotojų, kadangi jų veislė pasmerkta žūti. 

Marselis suprato, kad mėginti atkalbėti her Šulę nuo jo nusikals- 
tamos užmačios — tuščias reikalas. Juodu išėjo iš sviedinių salės. 
Her Šulcė užrakino duris slaptu užraktu, ir vyriškiai grįžo į valgo- 
mąjį. 

Her Šulcė atsisėdo į krėslą, ramiai pakėlė prie lūpų alaus boka- 
lą, paskambino ir įsakė paduoti naują pypkę vietoje sudužusiosios. 

— Arminijas ir Sigimeras čia? — paklausė liokajaus. 

— Čia, pone Šulce. 

— Pasakykite jiems, kad niekur nedingtų. 

Kai tarnas išėjo, plieno karalius pasisuko į Marselį ir atvirai pažvelgė 
jam į veidą. Jaunuolis ramiai atlaikė tą šaltą ir skvarbų žvilgsnį. 

— Ar jūs rimtai ketinate įgyvendinti tai, ką sumanėte? — pa- 
klausė jaunuolis. 

— Visiškai rimtai. Aš puikiai — iki vienos dešimtosios sekundės 
— žinau Fransevilio platumą ir ilgumą. Rugsėjo tryliktąją vienuoli- 
ka valandų keturiasdešimt penkios minutės vakaro jis nustos egzis- 
tuoti. 

— Geriausia jums būtų nepasakoti apie tokį projektą. 

— Matyt, jūs, mano brangusis, absoliučiai nesugebate logiškai 
mąstyti. Todėl aš ne per labiausiai apgailestauju, kad mirsite tokio 
jauno amžiaus. 

Išgirdęs šiuos žodžius, Marselis pašoko iš vietos. 

— Nejaugi nesuprantate, — kuo ramiausiai tęsė her Šulcė, — kad 
jeigu leidau sau kam nors papasakoti apie savo projektus, tai, vadi- 
nasi, esu tikras, jog tasai žmogus niekada negalės išplepėti to, ką iš 
manęs išgirdo. 

Jis paskambino, ir bemat tarpduryje pasirodė du gigantai — Ar- 
minijas ir Sigimeras. o š 

— Jūs norėjote atskleisti mano paslaptį, — tarė her Sulcė. — Stai 
jūsų noras ir išsipildė. O dabar turite mirti. 

Marselis tylėjo. 

— Esate gana protingas ir vargu ar galėjote viltis, jog po to, kai 

atskleidžiau savo paslaptį, leisiu jums gyventi. Iš mano pusės tai būtų 
nedovanotina lengvapėdystė, visiška logikos stoka. Tikslas, kurį sau 
keliu, yra toks milžiniškas, jog negaliu rizikuoti jo sėkme dėl tokių, 
taip sakant, niekingų sumetimų, kaip vieno Žmogaus gyvybė, netgi 
tokio žmogaus kaip jūs, brangusis mano, kurio protą ir gabumus la- 
bai vertinu. Turiu prisipažinti, dabar labai gailiuosi, jog, pastūmėtas 
savo įžeistos savimeilės, leidau sau būti pernelyg atviram ir dabar 
privalau jus sunaikinti. Bet, jaunuoli, pravartu ir jums suprasti: kai 
žmogus turi tokį tikslą, kokį sau iškėliau, negalima net užsiminti apie 
kokius nors asmeniškus jausmus. Dabar galiu jums pasakyti, kad 
jūsų pirmtakas Zonė žuvo ne sprogus dinamitui, o todėl, jog prasi- 
skverbė prie mano paslapties. Taigi matote, taisyklė be išimčių, ir 
aš negaliu jos nesilaikyti. Nieko čia nepadarysi. 

Marselis tylėdamas žvelgė į her Sulcę. Iš jo tono, iš gyvuliško 
užsispyrimo, įrašyto toje žemoje nuplikusioje kaktoje, jaunuolis su- 
prato, kad jau viskas baigta. Todėl net nemėgino prieštarauti. 

— Kada turiu mirti ir kaip? — tik paklausė. | 

— Dėl to galite būti ramus, — abejingai atsakė Sulcė. — Mirsite 
be jokių kančių. Vieną puikų rytmetį neprabusite, ir viskas. 

Davus plieno karaliui ženklą, žaliūkai sugriebė Marselį ir pa- 
lydėjo į jo kambarį. Paskui stojo saugoti prie durų. 

Marselis, likęs vienas, daugiau nebesivaržė. Dusdamas iš pykčio 
ir nevilties, jis mąstė apie daktarą Sarazeną ir kitus jam artimus žmo- 
nes, apie savo tėvynainius, apie visus tuos, kuriuos mylėjo ir bran- 
gino. 

„Mirties nebijau, mirti nėra baisu, — kalbėjo sau jaunuolis. — 
Bet kaip užkirsti kelią tam siaubingam pavojui, pakibusiam virš jų 
galvų?" 

Devintasis skyrius 
Pabėgimas 


Padėtis iš tikrųjų buvo be išeities. Ką galėjo padaryti Marselis, 
kai jo gyvenimo valandos buvo suskaičiuotos ir artėjo naktis, gali- 
mas daiktas, paskutinė? 

Jaunuolis negalėjo užmigti — kamavo sunki pavojaus nuojauta. 
Tačiau jis galvojo ne apie save, ne apie tai, kad bet kurią valandėlę 
gali netekti gyvybės — kad štai galbūt užmigs ir nepabus, kaip sakė 
Sulcė. Ne. Visos jo mintys veržėsi į Fransevilį. 

„Ką daryti? — klausė savęs gal šimtąjį kartą. — Sunaikinti bai- 
siąją patranką? Susprogdinti bokštą su tuo kazematu? Bet kaip tai 
padaryti? Ir net jeigu man per kokį stebuklą pavyktų pabėgti iš šio 
prakeiktojo miesto, kaip galėčiau iki tryliktosios sutrukdyti Sulcei 
įkūnyti savo siaubingąją užmačią? Ak ne! Vis dėlto galėčiau, jeigu 
ne išgelbėti miestą, tai blogiausiu atveju bent įspėti jo gyventojus, 
surikti jiems: ,„Gelbėkitės! Bėkite iš čia neatsisukdami! Jums gre- 
sia mirtis! Ant jūsų kris ugnis ir geležis!" 

Paskui jaunuolio mintys nukrypo visai kitur. 

„Tasai bjaurusis niekšas Sulcė! — galvojo jis. — Net jeigu ir sa- 
kytume, jog jis perdeda griaunamąją savo sviedinių galią ir jie ne- 
gali paskandinti ugnyje ištiso miesto, vis dėlto pakanka vieno šūvio, 
kad Fransevilyje įsižiebtų keletas gaisrų. Siaubingas išradimas! At- 
stumas tarp miestų — jam ne kliūtis. Tik pagalvok: pradinis greitis 
dvidešimt kartų viršija iki šiol pasiektąjį — apie dešimt tūkstančių 
metrų per sekundę! Juk tai bemaž trečdalis to greičio, kuriuo žemė 
skrieja savo orbita! Bet ar gali taip būti! Deja, gali. Ir jeigu prakeik- 
tasis pabūklas nesusprogs šaunant pirmąjį kartą... Bet ne, jis nesu- 
sprogs! Ne! Žinau metalą, iš kurio nulieta patranka. Jo, metalo, at- 
sparumas sprogimui beveik beribis. Be to, niekšas Šulcė puikiau- 
siai žino Fransevilio padėtį. Neišeidamas iš savo irštvos, jis mate- 
matiškai tiksliai nutaikys baisiąją patranką ir iššaus sviedinį į patį 
miesto centrą. Kaip įspėti nelaiminguosius žmones?" 

Auštant Marselis atsikėlė taip ir nesumerkęs pernakt akių. 

— Atrodo, bausmė atidėta būsimai nakčiai. Tasai budelis, regis, 
nutarė palaukti, kol užmigsiu iš nuovargio, ir tik tada pasiųs be 
kančių į aną pasaulį. Įdomu, kokią mirtį jis man sugalvojo? Galbūt 
miegančiam duos pakvėpuoti ciano vandenilio? Arba įleis į mano 
kambarį angliarūgštės dujų? O galbūt panaudos suskystintas, kaip 
savo stikliniuose sviediniuose, ir užšaldys mane? Rytoj vietoj mano 
kūno, kupino gyvybės ir jėgų, gulės suledėjęs lavonas, nejudantis sta- 
bas... O, baisusis galvijau! Tu trokšti sustabdyti mano širdį, atimti 
man gyvybę? Ką gi, esu pasirengęs mirti, kad tik daktaras Saraze- 
nas ir jo šeima, kad tik mano mažoji Zana liktų gyvi! Todėl priva- 
lau bėgti. Privalau nieko nepaisydamas bėgti! Ir pabėgsiu! 

Taręs šiuos žodžius, Marselis automatiškai paėmė už durų ran- 
kenos. 

Jo didžiausiai nuostabai, durys atsidarė, jaunuolis, niekieno ne- 
trukdomas, nusileido laiptais ir išėjo į sodą. 

„Matyt, nutarė manęs neužrakinti kambaryje, — pagalvojo jis. 
— Nors ir esu kalinys, bet galiu vaikščioti po visą sektorių. Tai kur 
kas geriau". 

Bet vos tik Marselis žengė keletą žingsnių, kai už nugaros išdy- 
go du milžiniški šešėliai, du gigantai, pavadinti tokiais skambiais is- 
toriniais vardais arba tiksliau — priešistoriniais: Arminijumi ir Si- 
gimeru. 

Sutikdamas juos anksčiau, Marselis ne sykį klausė savęs: kokią 
tarnybą gali eiti šitie raudonsnukiai barzdoti milžinai jaučių spran- 
dais, herakliškais muskulais, nuolatos vilkintys pilkais drabužiais. 

Dabar jaunuolis žinojo, kokia ta jų tarnyba. Juodu buvo Sulcės 
asmeniniai sargybiniai, jo teisingumo vykdytojai, budeliai ir kalėji- 
mo sargai. 

Visą dieną juodu nenuleido nuo Marselio akių, stovėjo saugo- 
dami jo kambario duris, sekiojo jo pėdomis, kai jis vaikščiojo po par- 
ką. Zaliūkai tiesiog buvo apsikarstę ginklais — revolveriais, pisto- 
letais, durklais. Be visa kita, abu tylėjo lyg žuvys. Visi Marselio mėgi- 
nimai pasikalbėti su jais buvo nesėkmingi. Milžinai atsakydavo tik 
piktais žvilgsniais. Netgi jaunuolio mėginimas pavaišinti alumi, kaip 
jam atrodė, turėjęs pralaužti ledus, irgi baigėsi nei šiaip, nei taip. 

Ištisą dieną stebėjo Marselis tuos cerberius (cerberis — graikų mi- 
tologijoje trigalvis piktas šuo, kurio uodega ir gaurai iš gyvačių, jis saugo 
įėjimą į mirusiųjų karalystę. — Vert.) ir rado tik vieną jų silpną vietą 
— pypkes, kurias vyrukai rūkė visą laiką, nepaleisdami iš dantų. Ar 
negalima kaip nors pasinaudoti šia jų silpnybe, kad išsigelbėtų? Mar- 
selis vis grįžo ir grįžo prie pastarosios minties. Prisiekęs pabėgti, jau- 


250 


nuolis dar nežinojo, kaip konkrečiai įvykdyti savo ketinimą, tačiau 
nutarė neatmesti nieko, nepraleisti nė menkiausios progos. 

O sprukti reikėjo kuo greičiau. Bet kaip tai padaryti? 

Marselis žinojo, kad bet koks mėginimas bėgti baigsis tuo, jog 
gaus porą kulkų į galvą. Bet, sakykime, jam pavyksta išvengti tų 
kulkų, — juk vis tiek jį supa trigubas storų sienų žiedas, triguba sar- 
gyba... 

Senu įpratimu, įgytu dar Centrinėje mokykloje, Marselis pabėgi- 
mo klausimą pavertė matematikos uždaviniu. 

„Jeigu Žmogų saugo du žaliūkai be sąžinės ir užuojautos, be to, 
juodu abu yra stipresni ir apsiginklavę iki dantų, ką jis, Marselis, 
turi daryti? Pirmiausia turi nuslopinti tų argų (argas — budrus, neuž- 
migdomas sargas. Graikų mitologijoje Argas — daugiaakis milžinas, 
amžinas sargybinis: net miegodamas dalimi savo akių budi. — Vert.) 
budrumą. Po to, kai žengs pirmąjį žingsnį, privalės kaip nors išsi- 
kapstyti iš šios tvirtovės, kurios visi išėjimai griežčiausiai saugomi..." 

Marselis nepailsdamas laužė sau galvą ir niekaip negalėjo rasti 
sprendimo būdo. 

Bet ūmai jo akys nušvito. Ar atsitiktinumas jam padėjo, ar, pa- 
ragintas pakibusios baisios grėsmės, jis parodė antgamtišką išradin- 
gumą, — sunku pasakyti. Bet kad ir kaip ten būtų, tai buvo sėkmin- 
gas radinys. 

Vaikščiodamas dieną po parką, Marselis atsitiktinai atkreipė 
dėmesį į neišvaizdų krūmelį aštriais ištįsusiais lapais ir dideliais rau- 
donais žiedais — savotiškais varpeliais ant ilgų stiebelių. 

Marselis niekada rimtai nesidomėjo botanika, bet vis dėlto jam 
pasirodė, jog šiame augale atpažįsta būdingus bulvinių šeimos po- 
žymius. Norėdamas pasitikrinti, jaunuolis nuskynė lapelį ir pamėgi- 
no pakramtyti. ; 

Marselis neapsiriko. Svininis sunkumas visame kūne, vėmimo 
priepuoliai — visa tai rodė, kad jis čia pat, po ranka, turi natūralų 
šunvyšnės — stipriausio narkotiko — šaltinį. 

Ramiai toliau vaikščiodamas, jaunuolis priėjo prie nedidelio dirb- 
tinio ežerėlio, kuris pietinėje pusėje baigėsi kriokliu, tiksliai nuko- 
pijuotu nuo Bulonės miško krioklio. „Kur nuteka šito krioklio van- 
duo?" — susidomėjo Marselis. 

Vanduo tekėjo į nedidelį upelį, kuris, šiek tiek pavingiavęs, din- 
go prie parko aptvaro. Matyt, kažkur netoli buvo nuotakis, ir upokš- 
nis, įsiliejęs į J) siekė vieną iš didelių požeminių kanalų, drėkinančių 
lygumą greta Stalštadto. š 

Jaunuolis pagalvojo, kad upelis gali jam labai praversti. Zino- 
ma, jo negalėjo laikyti plačiai atvertais vartais, bet vis dėlto šiokia 

tokia landa, per kurią įmanoma pasprukti. 

„O jeigu kanalas užtvertas geležinėmis grotomis? — blaiviai jam 
sušnibždėjo drovus atsargumo balsas. 

„Kas nerizikuoja, tas nelaimi, — paprieštaravo kitas, pašaipus 
balsas, diktuojantis mums pačius beviltiškiausius sprendimus. — Juk 
ne kamščiams nugaląsti išrasta dildė. Mano laboratorijoje jų visa ko- 
lekcija". 

Taigi Marselis priėmė sprendimą. Idėja buvo puiki ir tikrai drą- 
si — galbūt ir neįgyvendinama, bet jis vis dėlto pamėgins ją įkūnyti, 
jeigu tik anksčiau neužklups mirtis. 

Marselis neskubėdamas grįžo prie krūmelio su raudonais žiedais, 
pasilenkė ir, atidžiai sekamas savo sargų, nuskynė keletą lapelių. 

Paskui grįžęs į savo kambarį, jaunuolis ir vėl sargybinių akyse 
išdžiovino virš ugnies lapelius, sutrynė tarp pirštų ir sumaišė su ta- 
baku. 

Praėjo šešios dienos, o Marselis, didžiai savo nuostabai, prabus- 
davo gyvas ir sveikas. Ar tai reiškė, jog her Sulcė, kurio daugiau ne- 
bematė nuo tos atmintinos dienos, atisakė savo ketinimo susidoro- 
ti su juo? Ne, vargu ar galima to tikėtis iš her Sulcės, o juo labiau 
jog atsisakytų savo projekto sunaikinti Fransevilį. 

Bet kol kas, naudodamasis tuo netikėtu atidėjimu, Marselis kas- 
dien darė savo triuką su tabaku. Savaime aišku, jis nerūkė šunvyšnės, 
nes nuolat nešiojosi du tabako pakelius: vieną sau, o kitą — mani- 
puliacijoms, kurios, jaunuolis tuo neabejojo, turėjo sukelti užkietėju- 
sių rūkorių Arminijo ir Sigimero smalsumą ir paskatinti juos para- 
gauti tokio naujoviško tabako. 

Jo sumanymas buvo teisingas — taip sakant, norimo rezultato 
nereikėjo ilgai laukti. Seštosios dienos rytmetį — tai buvo lemtin- 
gosios rugsėjo tryliktosios išvakarės — Marselis klaidžiojo po par- 
ką ir, iš padilbų žvilgčiodamas į savo sargybinius, pamatė, kaip juo- 
du sustojo prie krūmelio su raudonais žiedais ir nusiskynė po kele- 
tą lapelių. | 

Po valandos jis turėjo malonumą stebėti, kaip vyrukai džiovino 
lapus virš ugnies, paskui trynė savo šiurkščiais delnais ir maišė su 
tabaku. Iš jų veidų matėsi, kad nekantrauja ir iš anksto mėgaujasi 
būsimuoju smagiu dūmeliu. 

Atrodė, kad pirmasis žingsnis į laisvę žengtas sėkmingai. Jeigu 
argai užmigs, Marselis kurį laiką išvengęs jų priežiūros. Tačiau tai toli 
gražu ne viskas. Reikėjo rasti būdą, kaip prasiskverbti per nuotakį 
į kanalą ir plaukti tuo kanalu, nors jis tęstųsi ir keletą kilometrų. 
Marseliui atrodė, kad rado tokį būdą. Tiesa, šansai laimingai išsi- 
gelbėti nebuvo dideli, bet, šiaip ar taip, jo gyvybė kabėjo ant plau- 

kelio, taigi nutarė rizikuoti. 

Atėjo vakaras, padavė vakarienę, o po vakarienės neišskiriama 
trijulė prieš miegą išėjo pasivaikščioti po parką. 

Marselis negaišdamas laiko kuo ramiausiai nužingsniavo į par- 
ko gilumą prie nuošalyje stūksančio fligelio, kur buvo modelių dirb- 
tuvės; čia jaunuolis atsisėdo ant sodo suolo, išsitraukė pypkę, ne- 
skubėdamas prisikimšo ir užsirūkė. 

Arminijas ir Sigimeras taip pat negaišdami įsitaisė ant gretimo 
suolo. Jų pypkės jau buvo prikimštos; vyrukai su dideliu malonu- 
mu užsirūkė ir ėmė pūsti tirštus dūmų kamuolius. 

Narkotikas pradėjo veikti gana greitai. Nepraėjo nė penkių mi- 
nučių, kai abu nerangūs teutonai ėmė žiovauti ir rąžytis svyruoda- 
mi į šonus lyg mieguisti lokiai. Ausyse jiems keistai spengė, akys ap- 
siblausė, raudoni veidai virto tamsiai purpuriniais, rankos bejėgiškai 
pakibo, galvos nusviro ant suolo atramos, pypkės iškrito iš burnų. 

Netrukus prie čiulbančių paukščių, niekada nepaliekančių Stal- 
štadto parko amžinosios vasaros, prisidėjo garsus stipriai įmigusių 
milžinų knarkimas. 

Marselis to tik ir laukė. Galite suprasti, kaip jis nekantravo! Juk 
rytoj vienuoliktą valandą keturiasdešimt penkios minutės nuo žemės 
paviršiaus bus nušluotas Fransevilis, kurį pasmerkė žūti her Sulcė. 

Negaišdamas nė valandėlės, jaunuolis puolė į modelių dirbtu- 
ves. Cia erdvioje salėje buvo surinktas ištisas muziejus. Ilgomis 
eilėmis rikiavosi hidraulinių, garinių, kirtimo mašinų, lokomobilių, 
siurblių, turbinų, garlaivių variklių, laivų korpusų modeliai. Tai bu- 
vo visų Sulcės gamyklos produkcijos rūšių mediniai modeliai — nuo 
pirmosios jos įkūrimo dienos iki dabar. Daug vietos tarp jų užėmė 
įvairiausių patrankų, torpedų ir sviedinių modeliai. Cia galėjai išvysti 
už keletą milijonų dolerių tikrų šedevrų. 

Naktis buvo tamsi, ir jaunasis elzasietis dėkojo likimui, nes tamsa 
padėjo įgyvendinti beviltiškąjį jo planą. Prieš bėgdamas Marselis nu- 
tarė sunaikinti modelių muziejų. Ak, jeigu galėtų taip pat sunaikinti 
ir neprieinamąjį „Jaučio bokštą“ su jo prakeiktuoju kazematu ir 
siaubingąja patranka! Bet apie tai nebuvo ko galvoti. 

Pirmiausia Marselis įsikišo į kišenę mažą plieninį pjūklą, kabė- 
jusį ant sienos tarp kitų instrumentų. Paskui, įbrėžęs degtuką, pri- 
kišo jį prie krūvos brėžinių ir smulkių modelių iš lengvos pušų me- 
dienos, sudėtų dirbtuvių kampe. Plykstelėjo ugnis, ir Marselis grei- 
tai smuko į sodą. 

Po kelių minučių ugnies liežuviai jau veržėsi pro dirbtuvių lan- 
gus ir sklaidė nakties tamsą. Sukaukė aliarmas; elektros signalas nu- 
skriejo laidais, ir iš viso miesto ėmė važiuoti gaisrininkai su gari- 

niais siurbliais. Netrukus pasirodė ir patsai her Šulcė, — jo koman- 
dos padvigubino pavaldinių energiją ir uolumą. 

Po keliolikos minučių buvo paleisti garo katilai, ir galingi siurb- 
liai ėmė veikti pašėlusiai greitai, versdami vandens srautus ant mo- 
delių dirbtuvių stogo ir degančių sienų. Bet ugnis šį sykį buvo stip- 
resnė — vanduo ne gesino ugnį, o akimirksniu išgaruodavo, todėl 
netrukus visas pastatas ėmė liepsnoti lyg milžiniškas laužas. Per kokį 
ketvirtį valandos ugnis pasidarė tokia galinga, jog žmonės buvo pri- 
versti pasitraukti ir nebesigrumti. Reginys buvo baisus, bet sykiu ir 
didingas. 

Marselis, pasislėpęs tarp krūmų, nenuleido akių nuo savojo pat- 
rono, kuris ragino žmones, sakytum, siuntė juos šturmuoti įtvirtin- 
tą miestą. Tačiau niekas nesiryžo lįsti į ugnį. Modelių dirbtuvės 
stovėjo nuošaliai parko gilumoje, ir visi aiškiai suprato, kad jos su- 
degs iki pamatų. | 

Pagaliau įsitikinęs, kad nebegalima išgelbėti pastato, Sulcė suri- 
ko griausmingu balsu: 

— Duodu dešimt tūkstančių dolerių tam, kuris išgelbės trys tūks- 
tančiai šimtas septyniasdešimt penktąjį modelį, stovintį po stiklo 
gaubtu vidury salės! 

Siuo numeriu buvo pažymėtas modelis garsiosios ir patobulin- 
tosios Sulcės patrankos, kurią profesorius labiau brangino už visą 
muziejaus kolekciją. 

Bet norėdamas išgelbėti tą modelį, žmogus turėjo šokti į ugnies 
jūrą ir juodų dūmų prarają. Iš dešimties šansų vargu ar buvo bent 
vienas likti gyvam tame pragare. Todėl, nepaisant viliojančio dešim- 
ties tūkstančių dolerių skaičiaus, niekas neatsiliepė į her Sulcės kvie- 
timą. 

Zmonės tylėdami trypčiojo vietoje. 

Ir staiga iš už medžių išėjo vyriškis ir ryžtingai nužingsniavo prie 
gaisravietės. Tai buvo Marselis. 

— Aš eisiu, — tarė jis ramiai. 

— Jūs? — nepatikliai sušuko Sulcė. 

— Taip, aš. 

— Nesitikėkite, kad tai jus išgelbės nuo mirties, — nuosprendis 
vis tiek bus įvykdytas. 

— Aš ne save noriu išgelbėti, o tą brangųjį modelį, 

— Tuomet eik, — sutiko Sulcė. — Ir prisiekiu: jeigu grįši su mo- 
deliu, dešimt tūkstančių dolerių bus perduoti tavo paveldėtojams. 

— Pasikliauju jūsų žodžiu, — atsakė Marselis. 

Jam pririšo prie nugaros Halibero aparatą, kuriuo naudotis jau- 
nuolis jau turėjo progą, Albrechto šachtoje ieškodamas mažojo Kar- 

lo Bauerio. Suspaudęs nosį mediniais gnybtukais, Marselis įsikan- 
do vamzdelio antgalį ir drąsiai puolė į ugnį. 

„Pagaliau! — mintyse sušuko jaunuolis. — Oro pakaks ketvirčiui 
valandos. Duok Dieve, kad man jo pakaktų!" 

Žinia, Marseliui net į galvą nešovė mintis gelbėti Šulcės patran- 
kos modelį. Jis tik perbėgo per dūmų pritvinusį pastatą, be galo pa- 
vojingai laviruodamas tarp krintančių sijų ir liepsnojančių rąstga- 
lių; tą pačią akimirką, kai stogas triukšmingai prasmego ir milžiniški 
spiečiai kibirkščių lyg fejerverkas pakilo į dangų, jaunuolis spėjo 
išsmukti pro užpakalines duris, vedančias į kitą parko pusę. 

Marselis skubiai nubėgo prie upelio, nusileido šlaitu į tą vietą, 
kur prasidėjo nuotakis į požeminį kanalą, ir šoko į vandenį. 

Srovė bemat pagriebė jį ir nugramzdino į gelmę. Marseliui ne- 
buvo ko galvoti apie kryptį, — veržlus srautas nesulaikomai nunešė 
jį pirmyn siauru požeminiu kanalu; jaunuolis nesipriešino ir pasi- 
tikėjo juo lyg Ariadnės (graikų mitologijoje Ariadnė — Kretos kara- 
liaus Mino duktė — padėjo Atėnų didvyriui Tesėjui rasti išėjimą iš La- 
birinto, įduodama kamuolį siūlų, Tesėjas pagal siūlą rado kelią atgal, 
perkeltine prasme — išeitis iš sunkios padėties. — Vert.) siūlu. 

„Kažin ar toli eina šis kanalas? — šmėkštelėjo Marseliui galvo- 
je mintis. — Jeigu po ketvirčio valandos jis nesibaigs, man nepakaks 
Oro Ir aš Žžūsiu". 

Tačiau jaunuolis neprarado savitvardos; šiaip ar taip, vandens 
srovė jo kūną nešė pirmyn gal dešimt minučių ir staiga į kažką trink- 
telėjo. Tai buvo geležinės grotos, uždarančios kanalą. 

„Turėjau tai iš anksto numatyti", — tarė sau Marselis. 

Negaišdamas nė sekundės, išsitraukė iš kišenės pjūklą ir ėmė 
pjauti uždarytų geležinių grotų sklendę. 

Pjovė gal penkias minutes — sklendė nepasidavė, o grotos lai- 
kėsi vis taip pat tvirtai. Marselis jau gana sunkiai alsavo, išretėjęs 
oras lėtai sruvo į plaučius. Ausyse ėmė spengti, akis užliejo krau- 
jas, smilkiniuose tuksėjo. Jaunuolis vis dar pjovė ir stengėsi kuo re- 
čiau kvėpuoti, kad išsaugotų paskutinius deguonies likučius, bet 
sklendė vis nepasidavė. 

Ir staiga pjūklas išslydo jam iš rankų. 

„Dievas negali manęs taip palikti", — pagalvojo Marselis ir, su- 
griebęs abiem rankom grotas, trūktelėjo iš visų jėgų, kurias žmogui 
paskutinę valandą suteikia savisaugos instinktas. Grotos atsivėrė, 
sklendė atšoko, o tėkmė išnešė nelaimingą, dūstantį, bejėgį Mar- 
selį į gryną orą. 


Kitą rytą, kai Šulcės darbininkai atėjo į gaisravietę, tarp pelenų 

ir juodų nuodėgulių nerado nieko, kas primintų žmogaus kūno lie- 
kanas. Matyt, narsusis jaunuolis žuvo kaip ištikimas savo pareigai 
žmogus, — tuo nė kiek neabejojo jo darbo draugai. 

Brangaus modelio irgi nepavyko išgelbėti, bet žmogus, sužinojęs 
plieno karaliaus paslaptį, irgi žuvo. 

„Dievas paliudys, kad norėjau jį išgelbėti iš kančių, — tarė sau 
her Šulcė. — Bet, kad ir kaip ten būtų, dešimt tūkstančių dolerių 
liko mano kišenėje". 

Ir tai buvo viskas, kuo profesorius pagerbė jaunojo elzasiečio at- 
minimą. 


Dešimtasis skyrius 
Straipsnis vokiškame žurnale 


Prieš mėnesį iki mūsų aprašytųjų įvykių vokiškoje apžvalgoje „Mū- 
sų amžius" pasirodė didelis straipsnis, skirtas Franseviliui. Straips- 
nis patiko net patiems karščiausiems vokiečių imperijos apologetams 
rasi todėl, kad autorius žvelgė į miestą grynai materialiu požiūriu. 

„Jau esame pranešę savo skaitytojams apie neįprastą koloniją, 
įsikūrusią Jungtinių Valstijų vakarų pakrantėje. Nors didžioji Ame- 
rikos respublika nuo senų laikų pripratino pasaulį prie keistų siur- 
prizų, mat žymią jos gyventojų dalį sudaro emigrantai, tačiau nega- 
lima nesistebėti tokiu sparčiu ir netikėtu naujo miesto, kuris vadi- 
namas Franseviliu, atsiradimu, miesto, apie kurį prieš penkerius me- 
tus nebuvo net kalbos, tačiau kuris dabar ne tik klesti, bet ir pa- 
siekė didžiausių laimėjimų. 

Tas nuostabus miestas tarytum mostelėjus burtų lazdelei išaugo 
ant palaimingo Ramiojo vandenyno kranto. Mes nesiimame tirti, ar 
atitinka tikrovę nuomonė, jog šio miesto pirminis projektas ir pati 
1dėja priklauso prancūzui daktarui Sarazenui. Tokia galimybė visiškai 
reali, turint galvoje aplinkybę, jog minėtasis daktaras gali pasigirti 
esąs tolimas mūsų žinomojo plieno karaliaus giminaitis. Net mano- 
ma, kad Fransevilio įkūrimui nemažai padėjo daktaro Sarazeno vi- 
sai garbingai gauta žymi palikimo dalis, palikimo, kuris pagal įsta- 
tymą turėjo visiškai tekti her Sulcei. Taigi galime visai tikrai pasa- 
kyti, kad visa, kas naudinga ir gera, pasaulyje kuriama dalyvaujant 
vokiečių rasei, todėl džiaugiamės turintys patogią progą dar sykį su 
išdidumu pabrėžti šį faktą. Kita vertus, iškėlėme sau tikslą pateikti 
mūsų skaitytojams nuodugnias ir realias žinias apie netikėtą pavyz- 
dinio Fransevilio miesto atsiradimą. 

Bergždžiai skaitytojas ieškotų šio miesto pavadinimo žemėlapy- 
je. Netgi didysis trijų šimtų septyniasdešimt aštuonių tomų atlasas, 
priklausantis mūsų įžymiajam Tuchtigmanui, kur ypatingai tiksliai 
pažymėtas kiekvienas krūmas, kiekvienas ir Senojo, ir Naujojo Pa- 

saulio medelis, — netgi šis monumentalus įnašas į geografijos moks- 
lą, skirtas artileristams, nieko neužsimena apie Fransevilį. Prieš ko- 
kius penkerius metus toje vietoje, kur dabar išaugo naujasis mies- 
tas, plytėjo smėlėta lyguma. Tiksli šio miesto vieta yra — 439 11' 3" 
šiaurės platumos ir 1249 41' 17" ilgumos pagal Grinvičą. Taigi kaip 
matome, jis įsikūrė Ramiojo vandenyno pakrantėje, Uolinių kalnų 
papėdėje, kurie šioje vietoje vadinami Kaskadiniais kalnais, aštuo- 
niasdešimt kilometrų į šiaurę nuo Blanko kyšulio, Siaurės Ameri- 
kos Oregono valstijoje. Tasai rajonas buvo parinktas itin kruopščiai; 
svarbiausiais argumentais, bylojančiais miesto labui, reikia laikyti: 
vidutinį Siaurės pusrutulio, kuris visada vaidino svarbų vaidmenį ci- 
vilizacijos istorijoje, klimatą; politine prasme patogią padėtį pačia- 
me centre palyginti neseniai susikūrusios valstybės, kuri pirmiausia 
suteikė naujajam miestui visišką nepriklausomybę ir teises, kokio- 
mis Europoje naudojasi Monako kunigaikštystė, tik su sąlyga, kad 
po kelių metų įsijungsiąs į valstijų sudėtį; patogią geografinę padėtį 
prie vandenyno, kuris kas metai darosi vis gyvesnis prekybos kelias 
visam žemės rutuliui; palankų reljefą, derlingą žemę; artumą kalnų, 
kurie sulaiko šiaurės, pietų ir rytų vėjus, dėl ko oras ten visada gry- 
nas ir šviežias; veržlią kalnų upę su skaidriu ir švariu vandeniu, gau- 
sybe krioklių, įtekančią į vandenyną, pagaliau natūralią įlanką, ap- 
juostą ilgo ir lenkto kyšulio, — beje, ją lengvai galima išplėsti pa- 
stačius molus ir pylimus. 

Trumpai paminėsime kai kuriuos šio rajono antraeilius privalu- 
mus: čia yra puikios marmuro ir akmens skaldyklos, turtingos kao- 
lino radimvietės, esama net auksingų vietų. 

Reikia pasakyti, kad pastaroji aplinkybė vos neprivertė miesto 
kūrėjų atsisakyti pasirinktosios teritorijos, nes jie baiminosi, jog auk- 
so karštligė trukdys įkūnyti projektus. Bet, laimei, aukso pasirodė 
esama labai mažai. 

Teritorijai pasirinkti neprireikė daug laiko, nors šiuo klausimu 
1r buvo kruopščiai ir nuodugniai tyrinėta. Beje, miesto įkūrėjai išsi- 
vertė ir be specialios ekspedicijos. Pasaulio pažinimo mokslas mūsų 
laikais taip toli žengė pirmyn, kad neišeidami iš kabineto galime gau- 
ti tikslių ir išsamių Žinių apie pačius atokiausius žemės rutulio kam- 
pelius. 

Kai tik teritorijos klausimas buvo išspręstas, du organizacinio ko- 
miteto įgaliotiniai sėdo Liverpulyje į pirmą išplaukiantį garlaivį ir 
po vienuolikos dienų atplaukė į Niujorką, o iš ten traukiniu po sa- 
vaitės — į San Franciską; čia juodu nusamdė nedidelį laivą, kuris 
po dešimties valandų atgabeno džentelmenus į numatytą vietą. 

Pokalbiai su Oregono valstijos įstatymų leidėjais dėl koncesijos 

gavimo plotui, nusidriekiančiam šešiolika kilometrų nuo pakrantės 
iki Kaskadinių kalnų, šio klausimo suderinimas sumokant keletą 
tūkstančių dolerių pustuziniui plantatorių, kurie turėjo tikras ar ta- 
riamas teises į minėtą žemę, — visa tai užėmė ne daugiau kaip mė- 
nesį. 

1872 metų sausio pradžioje žemė jau buvo paskirta naujiesiems 
savininkams, išmatuota, apkaišiota gairėmis, išvedžiota kasiniais, ir 
dešimties tūkstančių kiniečių kulių armija, vadovaujama penkių 
šimtų europiečių — dešimtininkų ir inžinierių — ėmėsi darbo. Vi- 
soje Kalifornijoje buvo išklijuoti skelbimai apie naujojo miesto sta- 
tybas. Prie greitojo traukinio, kuris kasdien išvykdavo iš San Fran- 
cisko ir kirto Siaurės Amerikos žemyną, buvo prikabintas specialus 
vagonas — reklama, dvidešimt trys laikraščiai, išeinantys San Fran- 
ciske, kasdien rašydavo apie Fransevilį. Taigi darbo jėga plūdo be 
atvangos. Nereikėjo netgi griebtis didelės reklamos, kurią už pado- 
rią kainą siūlė kažkokia kompanija, — iškalti iš akmens gigantiškas 
raides Uolinių kalnų viršūnėse. 

Reikia pasakyti, kad kiniečių kulių antplūdis į Vakarų Ameriką 
tais metais gerokai numušė kainas darbo rinkoje. Daugelis valstijų 
buvo priverstos imtis rimtų priemonių, kad aprūpintų pragyvenimo 
lėšomis savo piliečius, ir, norėdamos išvengti kruvinų susidūrimų, 
masiškai išvarė nelaiminguosius emigrantus. Naujojo miesto Fran- 
sevilio statybos išgelbėjo tuos tremtinius nuo žūties. Jiems ėmė mo- 
kėti po dolerį per dieną, užtikrino visišką išlaikymą, bet atlyginimą 
mokėjo, tik kai baigdavo darbus; be to, kiekvienas kulis įsipareigo- 
jo gavęs pinigus išvykti iš miesto. Sitaip buvo apsisaugota nuo ma- 
sinių riaušių ir nuo begėdiško darbo jėgos eksploatavimo, kurie 
neišvengiamai lydi bet kurį didesnį Žmonių antplūdį. Dalyvaujant 
įgaliotiems atstovams, atlyginimai kas savaitę būdavo įdedami į San 
Francisko miesto banką, ir kiekvienas kulis, įsipareigojęs išvykti, gau- 
davo sąskaitą. Sios atsargumo priemonės miesto tėvai griebėsi todėl, 
kad sustabdytų geltonųjų gyventojų įsigalėjimą, kuris neabejotinai 
būtų neigiamai paveikęs išorinį ir dvasinį Fransevilio vaizdą. Kadan- 
gi vadovai pasiliko sau teisę leisti ar drausti gyventi mieste, šios at- 
sargumo priemonės nesudarė didelių sunkumų. 

Pirmiausia statytojai pasirūpino nutiesti geležinkelio šaką, kuri 
ėjo iki Sakramento miesto ir jungė Fransevilį su Ramiojo vandeny- 
no magistrale. Tiesdami stengėsi pagal galimybes nesigriebti sprog- 
dinimų ir vengti didelių tunelių, nes tokie darbai dažniausiai turi 
nemalonių padarinių, skatina įvairiausias epidemijas. 

Naujojo geležinkelio tiesimas, kaip ir uosto statyba, buvo vyk- 
domas itin energingai ir su užmoju, todėl jau balandyje pirmasis tie- 

sioginis traukinys iš Niujorko atvežė į Fransevilio geležinkelio stotį 
organizacinio komiteto narius, kurie iki tol gyveno Europoje. 

Tuo laiku jau buvo baigtas bendrasis miesto išplanavimas, gyve- 
namųjų ir visuomeninių pastatų projektavimas. 

Statybinių medžiagų tikrai netrūko. Vos tik pasklido žinia apie 
naujojo miesto statybą, kai Amerikos verslininkai ėmė grūsti į Fran- 
sevilio uostą viską, ko tik galėjo prireikti. 

Pasirinkti, tiesą sakant, buvo iš ko. Nutarė visuomeninius pasta- 
tus statyti iš tašytų akmenų, taip pat juos naudojo puošybai, 0 gy- 
venamuosius namus mūrijo iš plytų, tiesa, iš labai aukštos kokybės, 
be jokių nuodaužų ir puikiai išdegtų. Visos plytos buvo daromos vie- 
nodo dydžio, griežtai nustatyto svorio ir kietumo, su lygiagrečiomis 
išilginių cilindrinių skylučių eilėmis; tos ištisinės skylutės ėjo per visą 
sienos storį ir buvo tarsi savotiškos vėdinimo angos, leisdamos orui 
laisvai cirkuliuoti ir visu pastato perimetru, ir vidaus pertvaromis. 
Iš tokių plytų išmūrytos sienos, be visa kita, turėjo dar vieną gerą 
savybę — jos sugėrė garsus, dėl ko kiekviena patalpa darėsi visiškai 
izoliuota. 

Komitetas nemanė primesti statytojams vieno tipo namų projek- 
to. Atvirkščiai, jis siekė, kad miesto architektūra išvengtų neskonin- 
gumo ir nebūtų monotoniška. Tačiau parengė bene dešimt griežtai 
suformuluotų taisyklių, kurių privalėjo laikytis architektai: 

1. Kiekvienam namui skiriamas žemės sklypas, kuriame privalu 
pasodinti medžių, įrengti gėlynus ir vejas. Namas ir sklypelis skiria- 
mas vienai šeimai. 

2. Nė vienas namas negali būti daugiau kaip dviejų aukštų, kad 
neatimtų šviesos ir Oro iš gretimo namo. 

3. Kiekvieno namo fasadas turi būti ne arčiau kaip dešimt metrų 
nuo gatvės. Tame plote turi būti pasodintas gėlynas arba užsėta veja; 
tie plotai atskiriami nuo gatvės tvora, kurios aukštis — pusė žmo- 
gaus ūgio. 

4. Namų sienos mūrijamos iš patentuotų kiaurų tuščiavidurių 
plytų. Lipdybiniai namų papuošimai paliekami architekto nuožiūrai. 

5. Stogai turi būti statomi panašūs į keturšlaites terasas ir ap- 
tverti baliustrada, kad būtų išvengta nelaimingų įvykių; patys sto- 
gai apliejami asfaltu, padaromi grioveliai vandeniui nutekėti. 

6. Visi namai statomi ant aukštų pamatų, po apatiniu aukštu 
įrengiamas atviras skliautuotas rūsys, padedantis cirkuliuoti orui ir 
kartu tinkantis saugoti produktams. Kanalizacijos ir vandentiekio 
vamzdžiai tame rūsyje statoini apie centrinę atramą, kad visuomet 
būtų galima patikrinti jų būklę, o gaisro atveju — laisvai paduoti van- 
denį. Požeminių patalpų grindys turi būti pakeltos virš žemės pa- 

viršiaus per penkis ar šešis centimetrus; jas patartina kruopščiai pa- 
barstyti smėliu. Rūsys susisiekia su virtuve ir ūkinėmis patalpomis 
specialiais laiptais, kad namo gyventojai nei matytų, nei uostytų vir- 
tuvės kvapų. 

7. Virtuvė, ūkinės patalpos ir tarnų kambariai, atvirkščiai negu 
įprasta, turi būti įrengti viršutiniame aukšte; jie susisiekia su plokščiu 
stogu — terasa, kuris šitokiu būdu panaudojamas ūkio poreikiams. 
Kiekviename name įrengiama kėlimo mašina, su kuria be didelio 
vargo galima pakelti į viršutinį aukštą visokius krovinius. Už kėli- 
mo mašiną, kaip ir už apšvietimą ir vandentiekį, iš gyventojų ima- 
mas saikingas mokestis. 

8. Statytojams duodama visiška laisvė išdėstyti kambarius ir da- 
ryti vidaus apdailą. Bet visi kenksmingi elementai — pirmiausia du 
svarbiausi infekcijos ir bakterijų šaltiniai: kilimas ir apmušalai — 
griežtai genami iš apyvokos. Nėra reikalo po sunkia, renkančia dul- 
kes gauruota medžiaga slėpti mozaikinio parketo iš vertingos me- 
dienos, o sienos, išklotos spalvotais kokliais, turi džiuginti žvilgsnį 
turtingomis spalvomis kaip Pompėjos būstai, ir jokie apmušalai su 
gausybe įvairiausių bacilų negali susilyginti su jomis grožiu ir stip- 
rumu. Tokias sienas galima plauti kaip stiklą arba šluostyti kaip par- 
ketą, — jose nepasislėps nė viena kenksminga bakterija. 

9. Miegamuosius patariama įrengti atskirai, kad jie nesusisiektų 
nei su tualetu, nei su vonia. Si patalpa, kur žmogus praleidžia treč- 
dalį savo gyvenimo, turi būti itin erdvi, kad joje būtų kuo daugiau 
oro, O apstatyti ją siūloma kaip galima paprasčiau, nes naudojama 
tik miegui. Cia pakanka turėti keturias kėdes, geležinę lovą su spy- 
ruokliniu dugnu, ploną, prikimštą minkštos vilnos čiužinį, kurį re- 
komenduojama kuo dažniau dulkinti. Neleidžiama naudoti visokių 
duknų, pūkinių ar dygsniuotų antklodžių — visko, kas gali sudaryti 
sąlygas plisti kokiai nors infekcijai. Rekomenduojama klotis leng- 
vomis šiltomis vilnonėmis antklodėmis, kurias galima dažnai skalb- 
ti. Nedraudžiama kabinti portjerų, užuolaidų ir drapiruočių, bet ir 
čia patariama rinktis lengvai skalbiamus audinius. 

10. Kiekviename kambaryje turi būti židinys, pritaikytas kūrenti 
malkomis arba anglimis; kiekvienas židinys turi turėti atitinkamą 
ventiliacinę orlaidę, išeinančią į lauką. Kaminai išvedami ne ant sto- 
g0, O į požeminius dūmtraukius, iš kur dūmai patenka į specialias 
krosnis, pastatytas už namų miesto sąskaita. Cia dūmai netenka 
anglies dalelių, išvalyti ir išblukinti išleidžiami į atmosferą trisdešimt 
penkių metrų aukštyje. | 

Štai dešimt taisyklių, kurių reikia laikytis statant kiekvieną gy- 
venamąjį namą. 

Lygiai taip pat kruopščiai parengtas ir bendrasis miesto planas. 

Miesto planas iš esmės labai paprastas, jis numato galimybę 
plėsti ir tobulinti Fransevilį. Vienodo pločio gatvės eina vienodu at- 
stumu viena nuo kitos ir kertasi stačiais kampais. Gatvių pakraščiai 
apsodinti medžiais; pačios gatvės pažymėtos numeriais. 

Kas puskilometrį eina trečdaliu platesnė už kitas gatvė, ji vadi- 
nama bulvaru arba aveniu. Palei tokią gatvę iš vienos pusės palikta 
plati įduba tramvajui ir metropolitenui. 

Visuose skersgatviuose užveisti visuomeniniai skverai, papuošti 
didžiųjų meistrų skulptūrų kopijomis, kol Fransevilio menininkai ne- 
sukūrė savų darbų, vertų stovėti šalia didžiųjų kūrybos. 

Fransevilio gyventojams suteikta teisė laisvai verstis įvairiais Vers- 
lais, amatais, prekyba ir gamyba. 

Norėdamas gauti teisę gyventi Fransevilyje, žmogus privalo pa- 
teikti rekomendaciją arba atsiliepimą, turėti bet kokią naudingą pro- 
fesiją, susijusia su kuria nors gamybos, mokslo ar meno sritimi, ir 
pasižadėti vykdyti miesto įstatymus. Dykaduoniauti Fransevilyje ne- 
leidžiama. 

Mieste jau dabar yra daugybė visuomeninių pastatų: katedra, ke- 
letas bažnyčių ir varpinių, muziejai, bibliotekos, mokyklos, sporto 
aikštynai; visi jie puikiai įrengti ir atitinka griežčiausias higienos tai- 
sykles, taikomas sostinei. 

Nėra reikalo sakyti, kad vaikai nuo ketverių metų privaloma tvar- 
ka lavinami fiziškai ir protiškai — daro pratimus, kurie ugdo jų kūno 
ir sielos galias. Jie pratinami prie tokios nepriekaištingos švaros, jog 
dėmė ant drabužio laikoma didžiausia gėda. 

Fransevilyje į pirmą vietą keliamas rūpinimasis švara — ir indi- 
vidualia, ir kolektyvine. Nuolatos palaikyti švarą mieste, naikinti ir 
nukenksminti žalingas bakterijas, neišvengiamai atsirandančias vi- 
sur, kur susirenka didelis skaičius žmonių, — tai svarbiausia ir nuo- 
latinė administracijos priedermė. Todėl nutekamieji kanalai išvedami 
už miesto ribų, kur nešvarumai apdorojami ir kondensuojami, pas- 
kui naudojami tręšti laukams. 

Vandens netrūksta, jis plūste plūsta. Nuplauti gatvių grindiniai 
ir akmeniniai šaligatviai blizga lyg išklotos plytelėmis olando fermos 
grindys. Ypač griežtai kontroliuojamos turgavietės. Prekijai, išdrįsę 
parduoti nešviežius produktus — sugedusius kiaušinius, sudvisusią 
mėsą, praskiestą pieną, — griežtai baudžiami lyg nuodytojai, kokie 
jie iš esmės ir yra. Sanitarinės inspekcijos veikla — ypatingai sunki 
ir atsakinga — patikima tik patyrusiems specialistams, kurie baigia 
specialią mokyklą. 

Jų žinioje taip pat yra skalbyklos, įrengtos pagal paskutinį techni- 

kos žodį: čia veikia garinės mašinos, dirbtinės džiovyklos ir dezinfek- 
cijos kameros. Skalbiniai iš skalbyklos atiduodami akinamai balti, be 
to, griežtai laikomasi taisyklės — kiekvienos šeimos skalbinius skalb- 
ti atskirai. Sitoks paprastas atsargumas turi didžiulę reikšmę. 

Ligoninių čia nedaug, nes visiems sudarytos galimybės kviestis 
gydytojus ir gydytis namuose. Ligoninių lovos skiriamos dažniausiai 
benamiams svetimšaliams ir kokiais nors ypatingais atvejais. 

Nėra ko sakyti, kad Fransevilio įkūrėjai net manyti nemanė skirti 
ligoninei patį didžiausią pastatą mieste ir paguldyti joje keletą šimtų 
ligonių, šitaip sudarant užkrėtimo židinį. Rūpindamiesi ne tik miesto 
gerove, bet ir kiekvieno atskiro piliečio sveikata, jie visaip stengėsi 
izoliuoti ligonius, 0 ne sugrūsti į vieną krūvą. Net namuose reko- 
menduojama ligonį laikyti atskirame kambaryje, kad nekontaktuotų 
su kitais šeimos nariais. 

Ligoninės Fransevilyje apskaičiuotos ne daugiau kaip dvidešim- 
čiai ar trisdešimčiai žmonių. Kiekvienas ligonis guldomas į atskirą 
palatą. Ligoninės statomos kaip lengvi kilnojami barakai — iš eglių 
medienos. Kasmet jas sudegina ir renčia naujas. Tokie kilnojamieji 
barakai iš gatavų detalių, padarytų pagal vienodą pavyzdį, yra tuo 
pranašesni, kad juos galima lengvai perkelti iš vienos vietos į kitą, 
o esant reikalui — skubiai pastatyti naujus. 

Aptarnauti gyventojams medicinos punkte skiriamas visas būrys 
patyrusių seselių slaugių; jos baigia specialią mokyklą, į kurią pri- 
imama griežtai atrenkant kandidates. Sios seselės yra nepakeičia- 
mos gydytojų pagalbininkės. Aptarnaudamos gyventojus, jos globoja 
ligonio šeimą, moko namiškius ir ligonį elementarių medicinos įgū- 
džių, kad nepasijustų esą bejėgiai ir nepasimestų sunkią valandą. 
Slaugydamos ligonius, seselės kartu visokeriopai stengiasi užkirsti 
kelią plisti ligoms. 

Tačiau mes niekada nebaigsime straipsnio, jeigu imsime vardin- 
ti visus higienos patobulinimus, kuriuos įdiegė naujojo miesto įkū- 
rėjai. . 

Kiekvienas, pretenduojantis tapti miesto gyventoju, gauna bro- 
šiūrą, kur paprastai ir suprantamai išdėstomos svarbiausios taisyklės, 
kurių privalo laikytis žmogus, norintis gyventi normalų ir sveiką gy- 
venimą. 

Iš brošiūros jis sužino, kad esminė sveikatos sąlyga yra visų žmo- 
gaus organų normali veikla, kad darbas ir poilsis vienodai reikalin- 
gi organizmui; kad smegenys taip pat pavargsta, kaip ir raumenys, 
kad devynias dešimtąsias ligų sukelia infekcija, perduodama per orą 
arba maistą. Todėl žmogus privalo kruopščiai prižiūrėti save ir sa- 
vo būstą, vengti svaiginamųjų gėrimų, sąžiningai atlikti savo kasdie- 

nines priedermes, gerti švarų vandenį, valgyti paprastą ir sveiką 
maistą, — mėsą, daržoves, — miegoti aštuonias valandas per parą. 
"Tokios yra elementarios taisyklės arba, jeigu galima taip sakyti, — 
sveikatos abėcėlė. 

Pradėję savo straipsnį nuo miesto įkūrimo momento, mes nepa- 
stebimai ėmėme aprašinėti jo išorę ir vidaus sąrangą — tarsi mies- 
tas jau būtų visiškai baigtas statyti. Tai gali pasirodyti keista, bet iš 
tikrųjų vos tik buvo suręsti pirmieji namai, kai paskui juos kiti ėmė 
dygte dygti tarsi mostelėjus stebuklinga lazdele. Reikia apsilankyti 
Tolimuosiuose Vakaruose, kad galėtum suprasti tokį audringą mies- 
to augimą. Plotas, kuris 1872 metų sausyje buvo dar visiškai dyka 
vieta, 1873 metais jau turėjo šešis tūkstančius namų. 1874 metais 
gyvenamųjų namų skaičius jau pasiekė devynis tūkstančius; visi vi- 
suomeniniai pastatai tuo metu jau buvo galutinai pastatyti. 

Didelį vaidmenį šitaip pašėlusiai augant miestui suvaidino ta ap- 
linkybė, kad namai ir gana nemaži sklypai buvo parduodami už tik- 
rai prieinamą kainą. Mokesčių nebuvimas, politinė šios mažos 1Z0- 
liuotos kolonijos nepriklausomybė, naujoviškumas, švelnus klima- 
tas — visa tai priviliojo čia daugybę žmonių. Dabartiniu metu Fran- 
sevilis jau priskaičiuoja apie šimtą tūkstančių gyventojų. 

Itin pamokomi ir itin mums įdomūs statistiniai duomenys, ro- 
dantys naujojo miesto sanitarinių priemonių rezultatus. 

Tuo metu, kai didžiausiuose Europos ir Naujojo Pasaulio mies- 
tuose mirtingumas retai būna mažesnis negu trys procentai, Fran- 
sevilyje per penkerius metus vidutiniškai mirė tik pusantro procen- 
to gyventojų. Cia įtraukiamos ir pelkinės karštligės, ūmai užsiplies- 
kusios miesto įkūrimo metu, aukos. 

Mirtingumas per pastaruosius metus viso labo sudaro tik vieną 
procentą su ketvirčiu. Pravartu pabrėžti dar vieną svarbią aplinkybę: 
visi užregistruoti mirties atvejai, su nedidele išimtimi, yra paveldėtų 
ar lėtinių ligų padarinys. Staigūs susirgimai Fransevilyje yra nepa- 
lyginamai retesni, greitai likviduojami i 1r kur kas nepavojingesni negu 
kokioje nors kitoje gyvenamojoje vietovėje. Kai dėl epidemijų, tai 
jų Visai nėra. 

Bus įdomu sekti vėlesnius šio eksperimento rezultatus, juo 1a- 
biau nustatyti, ar gali šitoks griežtas higienos režimas per keletą atei- 
nančių dešimtmečių apsaugoti būsimąsias kartas nuo sunkių pavel- 
dimų ligų. 

„Mes leidžiame sau šito tikėtis, — rašė vienas iš tos nuostabios 
kolonijos įkūrėjų, — jeigu mūsų viltys išsipildys, prieš žmoniją atsi- 
vers naujos Ir puikios perspektyvos. Zmonės gyvens iki devynias- 
dešimties ar iki šimto metų ir mirs nesirgdami, o iš senatvės — kaip 

miršta dauguma gyvūnų ir augalų". 

Viliojanti svajonė!.. 

Bet mes leisime sau suabejoti, kad tasai eksperimentas kada nors 
duos tokius puikius rezultatus. Minėtas eksperimentas, mūsų nuo- 
mone, turi vieną esminį ir gana reikšmingą trūkumą: mat organiza- 
ciniame komitete, kuris tvarko visą miesto gyvenimą, vyrauja loty- 
niškasis elementas, o vokiškasis elementas sistemingai šalinamas. Tai 
pavojingas simptomas. Nuo tada, kai egzistuoja pasaulis, visa, kas 
didinga 1r naudinga buvo sukurta, priklauso Vokietijos iniciatyvai. 
Nieko rimta ir reikšminga be Vokietijos negali įvykti. Daugiausia, 
k4 sugeba Fransevilio įkūrėjai, — tai parengti dirvą, išsiaiškinti kai 
kuriuos ribotus klausimus, bet ne jų rankomis ir ne toje Amerikos 
vietovėje, o prie Sirijos sienų iškils kada nors tikrai idealus mies- 
tas. 


Vienuoliktasis skyrius 
Pietūs pas daktarą Sarazeną 


Rugsėjo tryliktąją, viso labo keletą valandų iki her Šulcės paskirto 
termino sunaikinti Fransevilį, nei gubernatorius, nei bet kuris gy- 
ventojas net neįtarė būsimos katastrofos. 

Buvo septinta valanda vakaro. 

Paskendęs oleandrų ir tamarindų žalumoje, miestas vaizdingai 
plytėjo Kaskadinių kalnų papėdėje, maudydamas savo marmurinės 
krantines švelniai teliuskuojančiose Ramiojo vandenyno bangose. 
Ką tik palaistytose gatvėse, džiovinamose šviežio jūrų vėjo, viešpa- 
tavo linksmas ir gyvas judėjimas. Tyliai šlamėjo medžiai. Zaliavo ve- 
jos; gėlės skleidė savo taureles, pripildydamos orą subtilaus aroma- 
to; svetingi balti namukai, atrodė, džiugiai šypsojosi; oras buvo šil- 
tas, dangus skaistus, jūra ribuliavo pro tankią plačių bulvarų žalumą. 

Keliautoją, atsidūrus; šiame mieste, tikriausiai būtų nustebinusi 
nepaprastai maloni ir sveika gyventojų išvaizda ir kažkoks šventiškas 
sujudimas, viešpataujantis gatvėse. Dailės ir skulptūros mokykloje, 
muzikos mokykloje ir miesto bibliotekoje, kur buvo organizuojamos 
puikios viešos paskaitos negausioms žmonių grupėms, kad kiekvie- 
nas klausytojas galėtų artimiau pabendrauti su lektoriumi, ką tik 
baigėsi užsiėmimai, o kadangi visos tos įstaigos buvo įsikūrusios vie- 
name kvartale, jaunimo minia, išėjusi iš salių, užtvindė gatvę ir aikš- 
tę. Tačiau niekas nesistumdė, nesikivirčijo, nesigirdėjo garsių šauks- 
mų. Visų veidai buvo patenkinti, linksmi, spindintys šypsenomis. 

Daktaro Sarazeno namas stovėjo ne miesto centre, o pačioje Ra- 
miojo vandenyno pakrantėje. Jis buvo pastatytas vienas iš pirmųjų, 
ir daktaras tuoj pat jame apsigyveno su žmona ir dukra Žana. Ok- 
tavas, pasijutęs milijonieriumi, panoro likti Paryžiuje. Tačiau, gaila, 
šalia jaunuolio nebebuvo globotojo Marselio. 

Praėjus kuriam laikui po to, kai jiedu nebegyveno Rua de Sesi- 
lio gatvėje, bemaž nebematydavo vienas kito. Taigi, kai daktaras su 
žmona ir dukra apsigyveno Fransevilyje, Oktavas pasijuto visiškai 

laisvas. 

Netrukus jaunuolis visai metė mokyklą, kur, tėvo verčiamas, 
turėjo baigti mokymo kursą ir galų gale susikirto per išleidžiamuo- 
sius egzaminus. 

Kai bičiulis Marselis, kuris iki tol vedžiojo jį už virvutės, nes Ok- 
tavas nesugebėjo mokytis savarankiškai, baigęs pirmuoju Centrinę 
mokyklą, išvyko iš Paryžiaus, jaunasis Sarazenas, kaip sakoma, vi- 
siškai išsimušė iš vėžių. Jis išsinuomojo rūmus Marinji aveniu, va- 
žinėjo karieta, pakinkyta keturiais arkliais; beje, dažniausiai vyruką 
galėjai matyti hipodromuose. Oktavas Sarazenas, kuris prieš treje- 
tą mėnesių mokydamasis joti manieže vos pajėgė laikytis balne, ne- 
tikėtai virto užkietėjusiu arklių mėgėju. Už erudiciją šioje srityje jis 
turėjo dėkoti kažkokiam anglui grumui, kurį nusisamdė ir kuris jį 
visiškai pavergė nepaprastomis šios srities žiniomis. 

Rytmečio valandas Oktavas skirdavo siuvėjams, batsiuviams ir 
šikšniams. Vakarus leisdavo operetėje arba ką tik Tronšė gatvėje 
atvėrusio duris klubo salonuose. Oktavas pasirinko šį klubą todėl, 
kad ten jo kapitalą taip mėgo ir gerbė, jog jaunuolis suprato — pats 
tokio palankumo niekada nenusipelnys. Visuomenė, kurią jis ten ra- 
do, vyrukui atrodė subtilumo idealas. Bet, keistas dalykas, narių są- 
raše, pakabintame priėmimo salėje ir papuoštame dailiais rėmeliais, 
krito į akis bemaž vien užsienietiškos pavardės. Skaitydami tą są- 
rašą, prikimštą įvairiausių titulų, galėjote pagalvoti, kad atsitiktinai 
patekote į heraldikos (heraldika — istorijos disciplina, tirianti herbus. 
— Vert.) profesoriaus priimamąjį. Tačiau, kai pereidavote į saloną, 
jums susidarydavo įspūdis, jog atsidūrėte etnologijos (etnologija, arba 
etnografija, — mokslas apie tautų kilmę, kultūrą, buitį ir pan. — Vert.) 
parodoje; dingojos, čia susirinko visos vanagiškos nosys ir įvairių at- 
spalvių veidai iš visų žemės rutulio kampelių. Visos tos kosmopoli- 
tiškos asmenybės (žmonės, mielai gyvenantys svetimose šalyse, leng- 
vai keičiantys pilietybę, praradę ryšius su tėvyne. — Vert.) mėgo puoš- 
niai rengtis, ir tas jų potraukis šviesiems tonams ir spalvoms at- 
skleidė tamsiaodžių troškimą panašėti į „blyškiaveidžius“. 

Tarp šių dvikojų Oktavas Sarazenas atrodė tarsi jaunas dievas. 
Jo žodžiai buvo perduodami iš lūpų į lūpas, jį stengėsi pamėgdžioti 
viskuo — netgi jo manierą ryšėti kaklaraištį; jaunojo turtuolio nuo- 
monė buvo laikoma įstatymu. O jaunuolis, apsvaigęs nuo tų smil- 
kalų, nepastebėjo, kaip sistemingai, diena po dienos, pralošia savo 
pinigus tai žirgų lenktynėse, tai prie kortų stalo, tai ruletėje. Gali- 
mas daiktas, kad kai kurie klubo nariai, būdami rytietiškos kilmės, 
manė, jog iš esmės jie turi teisių į begumos palikimą. Siaip ar taip, 
jie lėtai, bet nuosekliai krovė tąjį palikimą sau į kišenes. 

Todėl nenuostabu, kad šitaip gyvenančio Oktavo draugystė su 
Marseliu pamažu nutrūko. Jiedu beveik neberašė vienas kitam. Ką 
bendra galėjo turėti rūstus darbštuolis, besistengiantis be perstojo 
tobulinti savo protą ir savo žinias, ir gražus, išlepintas jaunikaitis, 
švaistantis savo turtą ir niekuo nesidomintis, išskyrus arklides, klubų 
paskalas ir anekdotus? 

Žinome, kad Marselis paliko Paryžių, norėdamas sekti machi- 
nacijas her Sulcės, ką tik pradėjusio toje pačioje Jungtinių Valstijų 
nepriklausomoje teritorijoje Plieno miesto pamatus, miesto, prie- 
šiško Franseviliui; vėliau Marselis, kaip žinome, ėmė tarnauti plie- 
no karaliui. 

Oktavas dvejus metus gyveno beprasmišką ir betikslį gyvenimą 
ir per tą laiką spėjo paleisti vėjais keletą milijonų. Galų gale toks 
nevykęs laiko švaistymas jam įkyrėjo, ir jaunuolis vieną gražią die- 
ną viską metė ir išvyko pas tėvą. Tai išgelbėjo vyruką nuo žūties — 
ne tik fizinės, bet ir moralinės. 

Taigi dabar visa daktaro Sarazeno šeima susirinko krūvoje. 

Žana per tuos ketvertą gyvenimo Fransevilyje metų spėjo virsti 
žavinga devyniolikmete mergina, suderinusia savitą amerikietiškų 
manierų žavesį su prancūzės grakštumu ir patrauklumu. Jos moti- 
na teigė, kad iki to laiko, kol juodvi su Zana nepasidarė neišskiria- 
momis draugėmis, ji niekada nejįtarusi, jog artima bičiulystė su duk- 
terimi galinti būti tokia smagi. 

Ponios Sarazen gyvenimas Fransevilyje buvo kupinas naudingos 
ir vaisingos veiklos. Ji dalykiškai padėjo savo vyrui įkūnyti visus ge- 
ruosius jo sumanymus. Tiktai mintys apie Oktavą nedavė jai ra- 
mybės, bet nuo tada, kai „sūnus palaidūnas" grįžo į šeimos prie- 
globstį, ji pasijuto bene laimingiausia iš mirtingųjų. 

Sį vakarą, rugsėjo tryliktąją, pas daktarą Sarazeną pietavo du ar- 
timiausi jo bičiuliai: pulkininkas Hendonas, senas veteranas, daly- 
vavęs pilietiniame kare, netekęs rankos prie apsiausto Pitsburgo ir 
ausies kautynėse prie Seven Okso, beje, kas netrukdė jam dabar 
sėkmingai kautis šachmatų lentoje, ir ponas Lencas, vyriausiasis 
Fransevilio mokymo įstaigų inspektorius. Pietaujantieji kalbėjosi 
apie miesto reikalus, apie įvairiausius renginius, vykstančius visuo- 
meninėse įstaigose, ligoninėse, mokyklose, savitarpio pagalbos ka- 
sOSe. 

Pagal daktaro Sarazeno mokymo mokyklose programą, kurioje 
svarbi vieta buvo skirta religijai, Lencas įkūrė keletą eksperimenti- 
nių pradinių mokyklų, kuriose pedagogai, stebėdami vaikus, stengėsi 
ugdyti įgimtus jų gabumus ir padėjo rinktis gyvenimo kelią. 

Fransevilio mokyklose vaikams pirmiausia skiepijo potraukį moks- 

lui, o tik paskui teikė Žinių, kurios, kaip sako Montenis (Mišelis Mon- 
tenis (1533—1592) — prancūzų filosofas ir rašytojas. — Vert.), „plau- 
kioja smegenų paviršiuje“ ir neduoda vaikui jokios naudos, nepada- 
ro jo nei protingesnio, nei geresnio. Teisingai nukreiptas protas pats 
pasirinks sau tinkamą veiklą ir ras, kaip naudingiausiai pritaikyti sa- 
vo gabumus. Toje nuodugniai apgalvotoje ugdymo sistemoje daug 
dėmesio buvo skirta ir kūno higienai, nes žmogaus kūnas ir protas 
yra vienodai svarbūs, žmogus negali verstis tik vienu atsisakydamas 
kito, — protas, paliktas pats sau, atskirtas nuo organizmo, labai grei- 
tai Žūtų. 

Mūsų aprašomuoju momentu Fransevilis buvo pasiekęs aukš- 
čiausią ir materialaus, ir intelektualaus klestėjimo laipsnį. Į jo kon- 
gresus atvykdavo didžiausi pasaulio mokslininkai. Iš visų žemės kam- 
pelių, sužavėti pasakojimų apie nuostabųjį miestą, važiavo čia įžymūs 
artistai, dailininkai, skulptoriai, muzikantai; jiems vadovaujant, jau- 
nųjų franseviliečių talentai netolimoje ateityje žadėjo išgarsinti šį 
žemės rutulio kampelį. Buvo galima prognozuoti, kad naujieji pran- 
cūziški Atėnai netrukus iškovos pirmąją vietą tarp pasaulio sosti- 
nių. 

Kartu su civiliniu mokymu mokyklose privalomąja tvarka buvo 
vedamos ir karinės pratybos. 

Baigę mokykl4 visi jaunuoliai mokėjo valdyti ginklą, buvo pakan- 
kamai teoriškai pasirengę, kad suprastų taktiką ir strategiją. 

Kai pokalbis prie stalo pakrypo šia linkme, pulkininkas Hendo- 
nas labai palankiai prabilo apie savo naujokus: 

— Jie stebėtinai ištreniruoti, — tarė jis, — Ir manevrų metu pa- 
rodė puikų pasirengimą ir mokėjimą prisitaikyti prie karinio gyve- 
nimo sąlygų. Mūsų armija gera tuo, kad jai priklauso visi piliečiai 
ir, esant reikalui, visi imsis ginklų ir pasirodys kaip apmokyti ir 
drausmingi kareiviai. 

Iki tol Fransevilis palaikė kuo puikiausius santykius su visais sa- 
vo kaimynais, nes niekada nepraleisdavo progos padaryti jiems ko- 
kią nors paslaugą; bet, deja, kai prisimename savanaudiškumą, žmo- 
gaus nedėkingumas nežino ribų, todėl daktaras Sarazenas ir jo drau- 
gai, tai turėdami galvoje, manė, jog išmintinga laikytis protingos gy- 
venimo taisyklės: atsargų ir Dievas saugo. 

Pietūs baigėsi, ir damos anglų papročiu paliko valgomąjį. 

Daktaras Sarazenas, Oktavas, pulkininkas Hendonas ir ponas 
Lencas, tęsdami pradėtąjį pokalbį, perėjo prie politinės ekonomi- 
jos klausimų, kai į kambarį įžengė tarnas ir padavė daktarui „New 
York herald" laikraštį. 

Tas garbus laikraštis nuo pat Fransevilio įkūrimo momento rodė 

jam didžiausią simpatiją ir susidomėjęs sekė visas jo plėtotės fazes. 

Fransevilio piliečiai įprato skaityti laikraščio puslapiuose įvairiau- 
sius pasisakymus ir pastabas, atspindinčius Jungtinių Valstijų nuo- 
monę apie jų miestą. 

Toji maža laisvų, laimingų, nepriklausomų žmonių kolonija kėlė 
ne tik džiaugsmingą nuostabą, bet ir didžiausią pavydą; jeigu fran- 
seviliečiai turėjo Amerikoje daug šalininkų, pasirengusių juos gin- 
ti, tai, deja, nestokojo ir gausių priešų, kurie, radę bet kokią pato- 
gią progą, neabejodami šmeižė ir puldinėjo. „New York herald" kaip 
paparastai palaikė Fransevilį ir tą visuomet demonstruodavo savo 
puslapiuose. 

Daktaras Sarazenas, tęsdamas pašnekesį, perplėšė banderolę ir, 
metęs probėgšmais žvilgsnį į vedamąjį, jau norėjo padėti laikraštį, 
bet ūmai, teištaręs pusę žodžio, nustebusia išraiška perbėgo keletą 
eilučių ir čia pat trūkčiojančiu iš susijaudinimo balsu garsiai per- 
skaitė: 

— „Niujorkas, rugsėjo aštuntoji. Mes esame pikčiausio kėsini- 
mosi prieš taikių piliečių teises išvakarėse. Kaip pranešama iš pati- 
kimų šaltinių, Stalštadtas, sukaupęs galingą ginkluotę, rengiasi pulti 
prancūzų miestą Fransevilį, kad nušluotų jį nuo žemės paviršiaus. 
Mes nesiimame spręsti, ar Jungtinės Valstijos privalo kištis į tą ger- 
manų ir lotynų rasių susidūrimą, tačiau laikome savo pareiga pra- 
nešti visiems padoriems ir garbingiems žmonėms apie siaubingąjį 
kėsinimąsi. Fransevilio gyventojai, negaišdami nė akimirkos, turi im- 
tis visų gynybos priemonių..." 

Dvyliktasis skyrius 
Tarybos posėdis 


Plieno karaliaus neapykanta miestui, kurį įkūrė daktaras Sara- 
zenas, niekam nebuvo paslaptis. Visi žinojo: profesorius sumanė sta- 
tyti Stalštadtą kaip atsvarą Franseviliui. Bet kad jis galėtų užpulti 
taikų miestą ir, pasinaudodamas pranašesnėmis savo jėgomis, jį su- 
griauti, — to niekas nesitikėjo. Tačiau „New York herald" dabar pra- 
bilo visai atvirai. Matyt, to įtakingo spaudos organo koresponden- 
tai kažkaip perprato her Sulcės ketinimus ir skubėjo įspėti franse- 
viliečius. Jie aiškiai sakė: negalima gaišti nė valandėlės. 

Daktaras Sarazenas niekaip nepajėgė atsigauti nuo jį apėmusio 
nuostabos jausmo. Kaip ir visi garbingi žmonės, jis buvo linkęs .ne- 
tikėti blogiu. Daktaras net neleido sau galvoti, jog žmogus gali būti 
šitaip sugedęs, kad be jokios priežasties, tiesiog iš kažkokio despo- 
tiškumo galėtų trokšti sugriauti ištisą miestą, kuris yra visos žŽmoni- 
jos kultūrinė nuosavybė. 

— Tik pagalvokite, — kalbėjo daktaras, — kad mūsų mieste šie- 
met mirtingumas sumažėjo iki vieno su ketvirčiu procento, kad čia 
nėra nė vieno dešimtmečio berniūkščio, kuris nemokėtų skaityti, kad 
nuo Fransevilio įkūrimo pradžios nepasitaikė nė vienos žmogžu- 
dystės arba vagystės. Ir štai atsiranda barbarai, kurie nori pražudy- 
ti ir sunaikinti tokį nuostabų eksperimentą. Ne, negaliu patikėti, kad 
mokslininkas, chemikas, tebūna jis ir šimtą kartų vokietis, sugebėtų 
ryžtūs tokiai piktadarybei. 

Tačiau nevalia buvo nekreipti dėmesio į geranoriškojo laikraščio 
įspėjimą, todėl būtinai reikėjo imtis skubių savigynos priemonių. 
Užgniaužęs karčią nuostabą, apėmusią jį pirmuoju momentu, dak- 
taras Sarazenas susitvardė ir kreipėsi į dalyvaujančiuosius: 

“ — Ponai, — tarė jis, — jums, kaip municipalinės tarybos nariams, 
privalu kartu su manimi apsvarstyti, ko mums reikia griebtis, kad 
išgelbėtume savo miestą. Ką pirmiausia privalome padaryti? 

— Ar nesama kokios nors galimybės susitarti? Galimybės išvengti 

karo, nenusižengiant mūsų savigarbai? — sumurmėjo ponas Lencas. 

— Ne, tokios galimybės absoliučiai neturime, — paprieštaravo 
Oktavas. — Iš visko matyti, jog her Sulcė nutarė kariauti, kad ir kas 
beatsitiktų. Jo neapykanta mums tokia aitri, jog neduoda jam ra- 
mybės, todėl aišku, kad profesorius nedarys jokių nuolaidų. 

— Taigi mes privalome stengtis duoti tinkamą atkirtį, — tarė dak- 
taras. — Kaip jūs manote, pulkininke, ar mes galėsime atsilaikyti 
prieš Stalštadto patrankas? 

— Bet kokią karinę jėgą galima atremti kita tokia pat jėga, — 
atsakė pulkininkas, — bet bėda ta, kad mes neturime galimybių gin- 
tis tomis pačiomis priemonėmis ir tuo pačiu ginklu, kokiais mus ren- 
giasi pulti her Sulcė. Pagaminti patrankas, kurios galėtų grumtis su 
jo pabūklais, — pernelyg ilga istorija, beje, prisipažinsiu, abejoju, ar 
mes išvis galėtume tą padaryti: tokiam reikalui privalu turėti specia- 
liai įrengtas dirbtuves. Vienintelė įmanoma mums išeitis — tai neleisti 
priešui prisiartinti prie miesto, užkirsti kelią įsiveržti. 

— Aš tuoj pat sukviesiu tarybą, — tarė daktaras Sarazenas ir, 
pašokęs nuo kėdės, pasiūlė svečiams pereiti į kabinetą. 

Jie įžengė į paprastą, šviesų kambarį. Prie trijų jo sienų iki pat 
lubų stovėjo knygų lentynos, ant ketvirtosios kabėjo paveikslai, 0 po 
jais, Žmogaus ūgio aukštyje, kyšojo numeriais pažymėti platėjantys 
vamzdžiai, panašūs į akustinius vamzdelius. 

— Dabar, net neiškėlę kojos iš namų, mes galime telefonu su- 
kviesti tarybą, — tarė daktaras ir, nuspaudęs mygtuką, akimirksniu 
susijungė su municipalinės tarybos narių namais. 

Po trijų minučių visi aparatai, laidais sujungti su daktaro Sara- 
zeno aparatu, atsakė: „Klausau“, ir daktaras, atsistojęs priešais mik- 
rofoną, skambtelėjo varpeliu ir pranešė pradedąs posėdį. 

— Zodis suteikiamas gerbiamam pulkininkui Hendonui. Jis turi 
municipalinei tarybai pranešti labai svarbią žinią. 

Pulkininkas atsistojo prie telefono ir, perskaitęs „New York he- 
rald" pranešimą, išdėstė tarybai, kokių, jo nuomone, priemonių pir- 
miausia reikia imtis. 

Vos tik jis baigė, šeštasis numeris pateikė klausimą: ar pulkinin- 
kas mano, jog įmanoma apginti miestą, jeigu tos priemonės, apie 
kurias kalbėjo, pasirodys nepakankamos sulaikyti priešui ir sutruk- 
dyti jam priartėti prie miesto? 

Pulkininkas atsakė, kad įmanoma. 

Klausimą ir atsakymą, taip pat kaip ir ankstesnį pranešimą, gir- 
dėjo visi nematomieji posėdžio dalyviai. 

Paskui septintasis numeris paklausė, kiek apytikriai laiko turi 
franseviliečiai pasirengti miesto gynybai. 

Pulkininkas, be abejo, negalėjo tiksliai atsakyti į klausimą, bet 
pareiškė, jog reikia stengtis visa, kas įmanoma, padaryti per dvi sa- 
vaites. 

Antrasis numeris: 

— Ar tikrai reikia laukti puolimo, ar ne geriau iš anksto užkirsti 
jam kelią? 

— Be jokių abejonių mes imsimės visų priemonių, kad sutrukdytu- 
me mus pulti, — atsakė pulkininkas, — o jeigu mums grasins išsilaipini- 
mu iš jūros, reikės leisti torpedas ir nuskandinti her Sulcės laivus. 

Po pulkininko žodžių daktaras Sarazenas pasiūlė sukviesti che- 
mikų, inžinierių ir artileristų mokslinę tarybą ir aptarti miesto gy- 
nimo planą, kurį parengė pulkininkas Hendonas. 

Po daktaro Sarazeno pasisakė pirmasis numeris: 

— Kokios reikės pinigų sumos, kad nedelsiant pradėtume mies- 
to gynybos darbus? 

Pulkininkas Hendonas atsakė, kad šiam reikalui, matyt, reikės 
nuo penkiolikos iki dvidešimties milijonų dolerių. 

Ketvirtasis numeris pasiūlė nedelsiant sušaukti visuotinį Fran- 
sevilio miesto gyventojų susirinkimą. 

Pirmininkas daktaras Sarazenas neprieštaravo ir pasiūlė šiuo 
klausimu balsuoti. Pasiūlymą priėmė vienbalsiai. 

Tuo ir baigėsi tarybos posėdis. Laikrodis rodė aštuntą valandą. 
Posėdis tęsėsi viso labo aštuoniolika minučių ir niekam nesukėlė jo- 
kių rūpesčių. 

Visuotinį piliečių susirinkimą irgi sukvietė tokiu pat paprastu ir 
greitu būdu. Daktaras Sarazenas telefonu pranešė į rotušę tarybos 
rezoliuciją, ir bemat dviejuose šimtuose aštuoniasdešimtyje kolonų, 
kurios stovėjo visose miesto sankryžose, suskambėjo elektriniai var- 
pai, šviečiančių ciferblatų, įrengtų tose kolonose, rodyklės pasisu- 
ko prie pusės devynių, — tai ir buvo numatytasis franseviliečių su- 
sirinkimo laikas. 

Išgirdę skambesį, kuris tęsėsi ketvirtį valandos, Fransevilio mies- 
to gyventojai skubiai ėjo į gatvę, kėlė akis į artimiausius ciferbla- 
tus, ir kiekvienas, suprasdamas, jog privalo vykdyti piliečio pareigą, 
skubėjo prie rotušės. 

Skirtąją valandą — viso labo po kokių dešimties ar penkiolikos 
minučių — daugybė franseviliečių jau spietėsi prie rotušės. Dakta- 
ras Sarazenas ir kiti tarybos nariai susėdo tribūnoje. Pulkininkas 
Hendonas, turėjęs daryti pranešimą, stovėjo ant tribūnos laiptelių 
ir laukė, kada jam duos žodį. 

Dauguma piliečių jau žinojo, kodėl šiandien šaukiamas susirin- 
kimas, nes tarybos posėdis buvo įrašytas fonografu rotušėje, o Žinia 

tuoj pat perduota laikraščiams, o pastarieji negaišuodami išleido eks- 
tra numerį, kurį lyg afišą vyrukai išklijavo visame mieste. 

Rotušės susirinkimų salė buvo erdvi patalpa stikliniu stogu ir pui- 
kiai ventiliuojama. Ilga dujinių ragelių virtinė buvo įrengta po pat 
aukštu skliautu ir apšvietė visą salę. 

Franseviliečių veiduose nusiminimo nesimatė nė pėdsako. Mi- 
nia stovėjo rami ir santūri; jautėsi, jog žmonės suvokia savo vertę ir 
neabejodami tiki savo jėgomis. 

Lygiai pusę devynių pirmininkas paskambino varpeliu, ir salėje 
įsiviešpatavo mirtina tyla. 

Pulkininkas Hendonas pakilo į tribūną. 

Paprastai ir energingai kalbėdamas, išsiversdamas be visokių ora- 
torinių gudrybių ir gražbyliavimo, bet įtaigiai ir aiškiai, kaip kalba 
žmonės, žinantys, ką nori pasakyti, pulkininkas Hendonas susirinku- 
siesiems papasakojo, kaip her Sulcė, visada jautęs neapykantą 
Prancūzijai ir daktarui Sarazenui, prisiekė pražudyti jo kūrinį ir da- 
bar kėsinasi įvykdyti tą priesaiką. Vokietis profesorius, kaip pranešė 
„New York herald" , turi siaubingų priemonių, su kuriomis ryžtasi 
nušluoti nuo žemės paviršiaus Fransevilį su visais jo gyventojais. 

— Ir štai dabar Fransevilio gyventojams reikia nutarti, ką galvo- 
jate daryti. Žinia, bailūs ir neturintys patriotizmo jausmo žmonės 
sutiktų pasiduoti priešui ir leistų jam užgrobti naująją tėvynę. Bet 
galime būti tikri, kad tarp mūsų piliečių nerasime nė vieno bailio. 
Žmonės, sugebėję siekti to didžio idealo, kuris įkvėpė puikiojo Fran- 
sevilio miesto įkūrėjus, žmonės, kurie šventai saugojo jo įstatymus, 
— tai vyriškų širdžių ir blaivių protų žmonės. Būdami karšti pažan- 
gos šalininkai, jie padaro viską, kad išgelbėtų savo nuostabųjį miestą, 
garbingą kilnios žmogiškos minties paminklą, minties, nukreiptos į 
didįjį tikslą — palengvinti žmonių gyvenimą. Kiekvieno iš mūsų pa- 
reiga, — baigė pulkininkas, — nepagailėti gyvybės dėl didžiojo bend- 
ro tikslo. 

Aplodismentų griausmas užgožė paskutiniuosius oratoriaus Žo- 
džius. Po pulkininko kalbėjo dar keletas žmonių, kurie palaikė Hen- 
dono pasiūlymą. 

Paskui daktaras Sarazenas susirinkimui pasiūlė čia pat įsteigti gy- 
nybos tarybą, suteikti jai visus įgaliojimus imtis būtiniausių priemo- 
nių Miestui ginti ir griežtai saugoti karinių pasirengimų, be kurių 
neįmanoma pasiruošti gynybai, paslaptį. 

Po to, kai šis pasiūlymas buvo priimtas, vienas iš piliečių tary- 
bos narių pasiūlė aptarti ir pateikti balsuoti klausimą dėl kredito 
suteikimo miesto gynybos pirmiesiems poreikiams ir tam reikalui 
skirti penkis milijonus dolerių. 

Šis pasiūlymas irgi buvo vienbalsiai priimtas, ir dešimt valandų 
dvidešimt penkios minutės, kai susirinkusieji patvirtino gynybos ta- 
rybos narių sudėtį, daktaras Sarazenas paskelbė baigiąs susirinki- 
mą. Franseviliečiai jau buvo beišsivaikščioją, kai staiga tribūnoje pa- 
sirodė nežinia iš kur išdygęs kažkoks nepažįstamasis. Jo išvaizda bu- 
vo tokia keista, kad visi sustojo. 

Suplėšyti, dumblo prisigėrę drabužiai buvo prilipę prie kūno. Vei- 
das, kupinas kraujosrūvų ir mėlynių, atrodė nežmoniškai įtemptas 
ir iškamuotas. Tačiau Žmogus elgėsi ryžtingai ir ramiai. 

Kas jis buvo? Iš kur atsirado? Niekam, netgi daktarui Saraze- 
nui nešovė į galvą imti jį kamantinėti. 

Priėjęs prie pat tribūnos krašto, nepažįstamasis valdingu jude- 
siu pakvietė minią nutilti. 

— Aš ką tik ištrūkau iš Štalštadto, — tarė jis. — Her Šulcė pa- 
smerkė mane mirti, bet Apvaizdos padedamam man pavyko pabėgti 
ir atsidurti kaip tik laiku čia, kad pamėginčiau jus išgelbėti... Nesu 
visai jums svetimas... Tikiuosi, mano garbusis mokytojas daktaras 
Sarazenas neatsisakys patvirtinti, — nors ir stoju prieš jus šitaip at- 
rodydamas, jog net jisai nebepažįsta manęs, — kad Marselis Bruk- 
manas nusipelno šiokio tokio pasitikėjimo. 

— Marseli! — sušuko vienu balsu daktaras Sarazenas ir Okta- 
vas Ir jau norėjo pulti prie jaunuolio, bet jis gestu juodu sustabdė. 

Taip, tai buvo stebuklingai išsigelbėjęs Marselis. Tą akimirką, kai 
jis, visiškai praradęs viltį, griebė grotas ir jos pasidavė, Jėgos aplei- 
do bėglį, ir jis prarado sąmonę. Srovė nunešė jį už Štalštadto ribų 
ir išmetė į krantą. Kiek valandų gulėjo be sąmonės tuščiame kran- 
te, nakties tamsoje, bėglys negalėjo tikrai pasakyti. Kai atsigavo, jau 
buvo šviesu. 

Vos tik nušvito sąmonė, jaunuolis prisiminė... Dieve!.. Nejaugi 
jis ištrūko iš to baisiojo pragaro? Jis laisvas! Taigi greičiau padėti 
bičiuliams, greičiau perspėti daktarą Sarazeną! Nežmoniškomis pa- 
stangomis prisivertė atsikelti. 

Keturiasdešimt kilometrų jį skyrė nuo Fransevilio. Nebuvo nei 
traukinio, nei vežimo, nei arklių — nieko! Keturiasdešimt kilometrų 
pėsčiomis tuščia, tarsi Dievo prakeikta vietove, supusia baisųjį Plieno 
miestą! Jaunuolis nuėjo tuos keturiasdešimt kilometrų nė sykio ne- 
prisėdęs, neatsikvėpęs ir penkiolika minučių po dešimtos valandos 
jau žengė į daktaro Sarazeno miestą. Iš priklijuotų prie sienų afišų 
Marselis sužinojo, kad Fransevilio gyventojai jau įspėti apie gresiantį 
pavojų, bet ir suprato, jog jie nežino tos siaubingosios grėsmės nei 
masto, nei to, kad nelaimė juos užgrius šiandien. 

Laikrodis rodė ketvirtį vienuoliktos. Her Sulcės sumanyta katast- 

rofa turi įvykti vienuolikta keturiasdešimt penkios. 

Sukaupęs paskutiniąsias jėgas, Marselis bėgte nubėgo atstumą, 
skyrusį Jį nuo miesto aikštės, ir tą valandėlę, kai žmonės jau buvo 
besiskirstą, pasirodė tribūnoje. 

— Bičiuliai mano! — sušuko jis. — Katastrofa mums gresia ne 
po mėnesio, ne po savaitės; ji užgrius jus greičiau negu po valan- 
dos! Ugnies ir geležies jūra užlies visą Fransevilį. Aš savo akimis 
mačiau tą pragariškąjį ginklą ir Žinau, kad jis nutaikytas į jūsų mies- 
tą. Tegu tuoj pat moterys ir vaikai slepiasi rūsiuose arba išeina už 
miesto ribų ir susiranda prieglobstį kalnuose, 0 vyrai tegu pasiren- 
gia visomis priemonėmis, visomis jėgomis kovoti su ugnimi. Ugnis 
— dabar vienintelis jūsų priešas. Nei laivai, nei kariuomenė nesiar- 
tina prie miesto. Priešininkas, kuris dabar jums grasina, numojo ran- 
ka į šias įprastas puolimo priemones. Ir jeigu to žmogaus, galinčio, 
kaip žinote, padaryti neišmatuojamą blogį, planai ir apskaičiavimai, 
jeigu, kartoju, jo apskaičiavimai teisingi, jeigu Šulcė šį sykį neapsiri- 
ko, tai visas miestas nuo jo sviedinio akimirksniu bus apimtas ugnies. 
Ugnis plykstelės iškart šimtuose įvairių taškų, todėl su ja reikės grum- 
tis visur. Bet pirmiausia, be abejo, privalu gelbėti gyventojus, nes galų 
gale, jeigu mums nepavyks apsaugoti namų, paminklų, jeigu net, ne- 
paisant mūsų pastangų, sudegs iki pamatų visas miestas, tai galėsime 
jį vėl atstatyti. Reikės tik laiko ir pinigų. 

Europoje Marselį tikriausiai būtų palaikę pamišėliu, bet Ame- 
rikoje Žmonės įprato nesistebėti mokslo stebuklais, kad ir kaip jie 
atrodytų nejįtikėtini, ir minia, kurią Marselio iškamuota išvaizda ir 
susijaudinęs balsas sukrėtė ne mažiau negu jo žodžiai, buvo pasi- 
rengusi paklusti be jokių prieštaravimų. Daktaras Sarazenas laida- 
vo už Marselį Brukmaną — to franseviliečiams visiškai pakako. 

Tarybos nariai tuoj pat davė būtiniausius nurodymus, į visus kvar- 
talus išsiuntinėjo įgaliotinius su atitinkamomis instrukcijomis. Gy- 
ventojai ėmė skirstytis į namus: vieni slėpėsi rūsiuose, nutarę namuose 
iškęsti visą bombardavimo siaubą, o kiti pėsčiomis, raiti arba pasikinkę 
vežimus traukė už miesto į Kaskadinių kalnų tarpeklį. 

Tuo pat metu vyrai tempė į pagrindinę aikštę ir į kitus daktaro 
nurodytus punktus vandenį, smėlį, žemę — viską, kas galėjo praversti 
grumiantis su ugnimi. 

Be to, posėdžių salėje vyko pokalbis: tarybos nariai klausinėjo 
Marselį apie mirtį sėjantį Sulcės išradimą. 

Tačiau matėsi, kad Marselį kamuoja kažkokia įkyri mintis. Jau- 
nuolis padrikai atsakinėjo į klausimus ir, suraukęs kaktą, kažką 
murmėjo sau panosėje. Netikėtai mėšlungiškai kyštelėjo ranką į 
kišenę ir išsitraukė užrašų knygelę. Skubiai versdamas lapus, jis 

karštligiškai ėmė rašyti kažkokius skaičius; bet kuo ilgiau jaunuolis 
skaičiavo, tuo labiau lyginosi jo kakta, šviesėjo veidas. Pagaliau 
pakėlęs galvą, jis apmetė dalyvaujančiuosius spindinčiu žvilgsniu. 

— Bičiuliai mano! — sušuko jis. — Arba skaičiai meluoja, arba 
grėsmė, pakibusi virš mūsų, išsisklaidys lyg košmaras. Šulcės skaičiavi- 
mai kertasi su pagrindiniais balistikos dėsniais. Tai patvirtina sprendimas 
štai šio uždavinio, prie kurio aš ilgai laužiau sau galvą. Šį kartą Šulcė ap- 
siriko. Nieko neišeis iš to, ką jis sumanė! Jo baisusis sviedinys praskries 
virš Fransevilio, nepadaręs miestui jokios žalos. Ir jeigu mums gresia koks 
nors pavojus, tai, šiaip ar taip, ne dabar. 

Ką reiškė Marselio žodžiai, niekas gerai nesuprato. Tuomet jau- 
nasis elzasietis išsamiai išdėstė savo skaičiavimų esmę ir taip papras- 
tai ir suprantamai paaiškino, ką galvojąs ir kaip sprendžiąs užda- 
vinį, jog net tie, kurie niekada nesimokė matematikos, viską puikiau- 
siai suprato. 

Ir visiems klausytojams palengvėjo krūtinėse. Šulcės sviedinys ne 
tik nekliudys Fransevilio, bet apskritai nieko nesugriaus, nes jo, to 
sviedinio, pradinis greitis toks didelis, jog jis turi išlėkti iš atmosfe- 
ros ir dingti erdvėje. 

Daktaras Sarazenas, pritariamai linguodamas galvą, sekė Mar- 
selio skaičiavimus, paskui ūmai, pakėlęs ranką ir parodęs į šviečiantį 
sieninio laikrodžio, kabėjusio salėje, ciferblatą, garsiai tarė: 

— Po trijų minučių, bičiuliai mano, mes savo akimis pamatysi- 
me, kieno pusėje tiesa... Bet kad ir kaip būtų, mūsų priimtos atsar- 
gumo priemonės niekada nenueis veltui. Jeigu tas smūgis ir aplenks 
mus, Sulcė nesustos, jo neapykanta dėl nesėkmės tik dar labiau pa- 
didės. Pasirenkime jam duoti tinkamą atkirtį. 

— Eime! — suriko Marselis. 

Ir visi išskubėjo paskui jį į aikštę. 

Rotušės laikrodis lėtai išmušė tris ketvirčius po vienuolikos. Po 
kelių sekundžių aukštai danguje pasirodė tamsi masė, pašėlusiai 
greitai skriedama ir su švilpesiu skrosdama orą, pralėkė virš Fran- 
sevilio ir po akimirkos dingo iš akių. 

— Laimingo kelio! — kvatodamas pavymui riktelėjo Marselis. — 
Niekada daugiau nebepamatysi Žemės! 

Po dviejų minučių tolumoje pasigirdo duslus sprogimas, o žemė 
tarsi aiktelėjo stovintiesiems po kojomis. Tai buvo patrankos šūvio 
iš „Jaučio bokšto" garsas, pasiekęs franseviliečius šimtu trisdešimčia 
sekundžių vėliau už patį sviedinį, kuris pralėkė greičiu, viršijančiu 
garso greitį.' 

Tryliktasis skyrius 


Marselis Brukmanas profesoriui Šulcei, 
SŠtalštadtas 
„Fransevilis, 
rugsėjo 14 d. 


Laikau savo pareiga pranešti plieno karaliui, kad trečios dienos 
vakare sėkmingai perėjau jo valdų sieną, labiau rūpindamasis savo 
personos gyvybe negu her Sulcės patrankos modelio gelbėjimu. Liu- 
dydamas jums savo pagarbą, norėčiau padėkoti už parodytą palan- 
kumą ir savo ruožtu atskleisti savąją paslaptį — galite būti ramus, 
nereikės už tai mokėti gyvybe. 

Mano pavardė ne Sulcas, be to, nesu šveicaras. Aš elzasietis. Ma- 
no pavardė — Marselis Brukmanas. Esu neblogas inžinierius, ką jūs 
pats pripažinote, bet pirmiausia — aš prancūzas. Jūs pasiskelbėte 
nepermaldaujamu mano tėvynės, mano draugų, mano šeimos priešu. 
Sumanėte savo šlykščiais išradimais pražudyti tai, kas man brangiau- 
sia. Aš nesigailėjau jėgų, kad sužinočiau jūsų sumanymus. Ir pada- 
riau viską, kad juos sužlugdyčiau. 

Skubu pranešti jūsų žiniai, kad pirmasis jūsų smūgis, ačiū Dievui, 
nepataikė į taikinį. Jūsų patranka iš tikrųjų verta didžiausių pagyrų, bet 
nuostabiausia, kad sviediniai, kuriuos ji, užtaisyta tokiu milžinišku pa- 
rako užtaisu, iššauna, negali niekam padaryti žalos, kadangi jie nieka- 
da ir niekur nepataiko. Apie tai galvojau iš pat pradžių, kai ją man pa- 
rodėte, bet dabar tai neginčijamas faktas, kuris jamžins her Sulcę, šlo- 
vingą baisaus, galingo, bet visiškai nepavojingo pabūklo išradėją. 

Taigi, manau, jums bus malonu sužinoti, kad vakar vienuolika va- 
landų keturiasdešimt penkios minutės ir keturios sekundės mes 
grožėjomės jūsų pernelyg tobulu sviediniu, kai jis skriejo virš mūsų 
miesto. Jis nulėkė į vakarus, verždamasis į beorę erdvę, kur jam nuo 
dabar lemta skrieti iki amžiaus galo. Mat negali nukristi sviedinys, 
kurio pradinis greitis siekia dešimt kilometrų per sekundę, tai yra, ki- 
taip sakant, dvidešimt kartų viršija tam tikrą greitį. Jo slenkamasis 

judesys kartu su traukos jėga pavers jį amžinai judančiu kūnu, pa- 
smerktu lėkti tarpplanetinėje erdvėje ir virsti nuolatiniu mūsų planetos 
palydovu. (Ziulis Vernas, rašydamas romaną „Iš Zemės į Mėnulį" (1865) 
ir remdamasis matematiku Garsė, apskaičiavo pradinį greitį, kuris pa- 
verstų sviedinį nuolatiniu Zemės palydovu arba kūnu, laisvai skriejančiu 
kosmose. Tikslius skaičiavimus pateikia aname romane, o „500 begu- 
mos milijonų" pasitenkina pateikdamas galutinį skaičių, t.y. dešimt ki- 
lometrų per sekundę. Fantastinėje literatūroje tai buvo pirmieji moksli- 
niai kosminių skrydžių galimumo argumentai. — Vert.) 

Nepakenktų jums tai Žinoti. 

Baigdamas reiškiu viltį, kad jūsų patranka „Jaučio bokšte" po pir- 
mojo šūvio pasidarė visai niekam tikusi. Tačiau iššauti sviedinį už du 
šimtus tūkstančių dolerių, kad padovanotumėte pasauliui naują žvaigž- 
dę, o Zemei — naują palydovą, kas be ko, nėra pernelyg brangu. 

Marselis Brukmanas" 


„ Laiškas buvo tuoj pat išsiųstas su pasiuntiniu iš Fransevilio į 
Stalštadtą. 

Skaitytojas, be abejo, atleis Marseliui šį berniokišką akibrokštą, 
kurį sukėlė visiškai nekaltas noras pasišaipyti iš her Šulcės. 

Marselis sakė gryną teisybę teigdamas, kad garsusis her Šulcės svie- 
dinys, dėl savo pašėlusio greičio išlėkęs už Žemės atmosferos ribų, nie- 
kada nebenukris ant Zemės ir kad grėsmingoji „Jaučio bokšto" patran- 
ka, paleidusi tokį supergalingą sviedinį, visam laikui išeis iš rikiuotės. 

Galite įsivaizduoti, kokį smūgį smogė laiškas praradusiam bet 
kokias viltis Sulcei! Koks sprigtas jo savimeilei! 

Vos tik profesorius perbėgo akimis pirmąsias eilutes, visas krau- 
jas suplūdo į veidą, o kai garbusis vyriškis perskaitė iki galo, galva 
nusileido ant krūtinės, rankos pakibo, — žmogėnas taip ir liko sėdėti 
vietoje, tarsi būtų gavęs smūgį. Sitaip sėdėjo gal penkiolika minu- 
čių, o kai pagaliau šiaip ne taip atsitokėjo, tai jį pagavo toks įniršis, 
jog baisu buvo į jį Žiūrėti. 

Tačiau Sulcė buvo ne toks žmogus, kad prisipažintų nugalėtas. 

Nuo tos valandos jis paskelbė Marseliui karą — amžiną ir ne- 
atšaukiamą. 

Su patranka nepavyko, ką gi! Pažiūrėsime, kaip jiems patiks svie- 
diniai su skysta angliarūgšte, kuriuos mažesniu atstumu galima iššau- 
ti iš paprasčiausio pabūklo. 

Nusiraminęs ir pasiguodęs plieno karalius susivaldė ir vėl ėmėsi 
pertrauktų darbų. 

Taigi virš Fransevilio vėl pakibo grėsmė, ir dabar miestas turėjo 
kaip niekada būti pasirengęs antpuoliui. 

Keturioliktasis skyrius 
Fransevilis rengiasi mūšiui 


Grėsmė, nors ir nutolo, bet toli gražu nepaliko ramybėje Fran- 
sevilio. š 

Marselis atskleidė daktarui Sarazenui ir jo draugams visas Sulcės 
užmačias, papasakojo apie jo galingus naikinimo ginklus ir apie pa- 
rengiamuosius darbus, kuriuos dirbo Stalštadto kareivos. 

Kitą dieną gynybos taryba, į kurią įėjo ir Marselis, ėmėsi įgyven- 
dinti miesto gynimo planą. 

Bene pats karščiausias Marselio pagalbininkas pasidarė Okta- 
vas, kuris nuo atvykimo į Fransevilį laiko labai pasikeitė į gerąją 
pusę. 

Kokius nutarimus priėmė gynybos taryba, miesto gyventojai ne- 
buvo išsamiau informuoti, bet tų nutarimų vykdymo instrukcijas kas- 
dien spausdino miesto laikraščiai, ir jos gana aiškiai rodė, kaip ak- 
tyviai į darbą įsijungė jaunasis elzasietis. 

— Kad galėtume gerai organizuoti miesto gynybą, — kalbėjosi 
tarp savęs franseviliečiai, — pirmiausia turime žinoti priešo jėgas ir, 
tuo remdamiesi, rengtis būsimajam mūšiui. Žinoma, Šulcės patran- 
kos — tikrai baisus dalykėlis. Bet jau geriau turėti reikalų su jomis, 
žinant jų kiekį, kalibrą ir šaudymo tolumą, negu su kokiais nors ki- 
tais naikinimo ginklais, apie kuriuos neturime jokio supratimo. 

Svarbiausia — neleisti įsiveržti priešui į miestą nei iš sausumos, 
nei iš jūros. Siam klausimui taryba ir skyrė didžiausią dėmesį. 

Tą dieną, kai visose gatvėse pasirodė skelbimai, pranešantys, jog 
gynybos planas parengtas ir piliečiai prašomi dalyvauti jį konkre- 
čiai įgyvendinant, franseviliečiai su džiaugsmu puolė siūlyti savo pa- 
slaugų. Visų profesijų ir amžiaus žmonės stojo vienodai noriai į pa- 
prastų juodadarbių gretas, virto žemkasiais arba akmentašiais. 

Darbas virte virė. Į miestą atvežė maisto atsargų dvejiems me- 
tams. Dengtos miesto turgavietės, paverstos produktų sandėliais, bu- 
vo prikrautos iki viršaus miltų maišų, įvairiausių konservų krūvų, 

rūkytos mėsos ir skirtingiausių sūrių kupetų. Gausias naminių gy- 
vulių bandas suvarė į sodus ir parkus, kurių nestokojo miestas. Aikš- 
tėse kasdien pylė kalnus anglies ir geležies — ir vienos, ir kitos 
reikėjo ilgai kovai: geležies — ginklams gaminti, anglies — namams 
šildyti. 

Įsakymas mobilizuoti visus vyrus, galinčius pakelti ginklą, buvo 
sutiktas su nuoširdžiausiu entuziazmu ir dar sykį parodė, kaip Fran- 
sevilio gyventojai, piliečiai- kariai, morališkai pasirengę atremti 
priešą. 

Apsirengę trumpomis vilnonėmis striukėmis ir drobinėmis kel- 
nėmis, apsimovę patogius batus, užsidėję minkštas odines kepures, 
ginkluoti Verderio šautuvais, miestiečių būriai maršavo po plačius 
bulvarus. 

Kuliai statė įtvirtinimus, kasė griovius ir mūrijo redutus. 

Naujai įrengtose gamyklose greitai ir be pertrūkio buvo liejamos 
patrankos. Siam tikslui labai pravertė dūmavamzdės krosnys, kurias 
nesunkiai pritaikė lieti metalui. 

Visuose šiuose darbuose Marselis aktyviai ir veiksmingai daly- 
vavo. Jis spėjo visur, — kad ir ko ėmėsi, darbas virte virė jo ranko- 
se. Jei vienur ar kitur atsirasdavo kokių nors sunkumų — teorinių 
ar praktiškų — jaunuolis visada juos įveikdavo. Esant reikalui atsi- 
raitydavo rankoves ir noriai šokdavo padėti, parodydavo, kaip ge- 
riau padaryti vieną ar kitą darbą. Todėl Marselis turėjo didelį auto- 
ritetą, visi jo nurodymai buvo vykdomi nedelsiant ir nepriekaištin- 
gal. 

Oktavas stengėsi neatsilikti nuo Marselio. Tiesa, pirmosiomis 
dienomis jis svajojo, kaip papuoš savo mundurą auksiniais galionais, 
bet labai greitai visa tai išmetė iš galvos ir suprato, kad karo tarny- 
bą reikės pradėti paprastu kareiviu. Jaunuolis užėmė rikiuotėje skir- 
tąją vietą ir sugebėjo tapti pavyzdžiu savo draugams. O tiems, ku- 
rie mėgino pasišaipyti vaizduodami, kad jo gailisi, ramiai atkirsda- 
vo: 

— Kiekvienam sava vieta pagal nuopelnus. Galimas daiktas, ne- 
sugebėčiau komanduoti, užtat dabar, šiaip ar taip, išmoksiu paklusti 
įsakymams. 

Tuo tarpu mieste ėmė sklisti nerimastingi gandai, ir nors jie, lai- 
mei, pasirodė melagingi, kiekvienas fransevilietis, kiek tik galėjo, 
stengėsi kuo našiau triūsti. Kažkas pranešė, kad her Šulcė veda de- 
rybas su keliomis transportinių laivų kompanijomis dėl savo ginklų 
pergabenimo. Įkandin šios „anties“ po kurio laiko kažkas paleido 
antrąją, po jos trečiąją, — tos „antys“ ėmė rodytis vos ne kasdien: 
tai sklido gandai, jog Sulcės laivynas plaukia į Fransevilį, tai buvo 

pranešama, kad geležinkelį į Sakramentą perkirto ulonų būriai, nu- 
sileidę, matyt, iš dangaus. 

Tačiau visus tuos gandus, kurie tuoj pat būdavo paneigiami, vi- 
liodami skaitytojus sugalvodavo miklūs reporteriai, — o iš tikrųjų 
Plieno miestas nerodė jokių gyvybės ženklų. 

Toksai mįslingas tylėjimas, nors ir leido franseviliečiams sėkmin- 
gai tęsti gynybos darbus, vis dėlto truputį neramino Marselį, kai jis 
retomis poilsio valandėlėmis susimąstydavo apie keistąjį Sulcės el- 
gesį. 

„Nejaugi tas plėšikas pakeitė savo ketinimus ir rengia mums kokį 
nors naują bjaurų triuką?" 

Tačiau gynybos planas numatė visus puolimo ir iš sausumos, ir 
iš jūros atvejus, taigi Marselis slopindavo savo nerimą ir su dvigu- 
ba energija puldavo prie darbo. 

Darbas užimdavo visą jo dieną, ir vienintelis malonumas, kurį 
jaunuolis sau leisdavo po sunkios dienos, buvo trumpi pusvalandžiai 
vakarais ponios Sarazen svetainėje. 

Daktaras nuo pirmos dienos spyrėsi, kad Marselis kasdien at- 
eitų pietauti, žinoma, išskyrus tas dienas, kai bus kur nors kitur pa- 
kviestas. Bet, kad ir kaip keista, Marselis, matyt, negaudavo nė vie- 
no kvietimo, dėl kurio būtų ryžęsis atsisakyti šios privilegijos. 

Kaip paaiškinti tokį jaunuolio prieraišumą? Vargu ar jam buvo 
itin malonu spoksoti į popietinę daktaro Sarazeno ir pulkininko 
Hendono šachmatų partiją. Matyt, jį traukė kažkas kita. Nors Mar- 
selis daug nesuko galvos dėl savo jausmų, bet nė už ką pasaulyje 
nebūtų išmainęs tų trumpų valandėlių, kurias vakarais po pietų pra- 
leisdavo ponios Sarazen ir Zanos draugijoje, kai susėsdavo prie di- 
delio stalo — moterys pasiimdavo kokį nors darbą, skirtą būsimoms 
žygio ligoninėms, — ir visi trys tyliai šnekučiuodavosi. 

— Vadinasi, šitie plieniniai varžtai geresni už tuos, kurių brėži- 
nius jūs mums rodėte praėjusį kartą? — paklausė Zana, kuri do- 
mėjosi visais gynybos darbais. 

— Be abejo, madmuazele, — atsakė Marselis. 

— Labai džiaugiuosi. Tik reikia pagalvoti, kiek darbo ir techni- 
nio išradingumo reikalauja kiekviena mažytė detalė! Jūs man sakėte, 
kad pionieriai vakar iškasė apie penkis šimtus metrų tranšėjų. Juk 
tai labai daug, tiesa? 

— Deja, toli gražu nedaug. Jeigu ir ateity taip dirbsime, vargu 
ar spėsime baigti įtvirtinimus iki mėnesio pabaigos. 

— Aš labai norėčiau, kad mūsų mieste viskas jau būtų parengta, 
ir tegu tada ateina tos bjauriosios Sulcės gaujos! Matote, kiek vyrai 
laimingesni už mus, moteris! Jie turi gausybę darbų, žino, ko dar 

reikia. Todėl jiems laukti ne taip slogu kaip mums. O mes, kam mes 
tinkamos? 

— Kam jūs tinkate? — karštai sušuko paprastai santūrus Mar- 
selis. — Kaip jūs galite šitaip kalbėti, Žana? O dėl ko gi, jeigu ne 
dėl jūsų vyrai viską metė ir tapo paprastais kareiviais?! Kas juos da- 
bar verčia triūsti nenuleidžiant rankų, jeigu ne vienintelis troškimas 
— užtikrinti ramybę ir laimę savo motinoms, žmonoms, seserims, 
nuotakoms? Kas juo įkvepia, jeigu ne jūs? Dėl ko jie pasirengę au- 
kotis, jeigu ne dėl jausmo... 

Tačiau čia Marselis, tardamas šį Žodį, sumikčiojo, susidrovėjo ir 
nutilo. Žana irgi tylėjo. Taigi gerajai poniai Sarazen teko juodu 
gelbėti. 

— Pareigos jausmas, — tarė ji, — štai kas verčia mūsų fransevi- 
liečius save pamiršti pavojaus valandą. 

Po tokių pokalbių Marselis dar labiau įkvėptas grįždavo prie sa- 
vo darbo, šimtąjį kartą prisiekdavo išgelbėti Fransevilį ir neleisti žūti 
nė vienam jo gyventojui. Jis tikrai nelaukė įvykio, kuris netrukus 
turėjo sukrėsti visus, nors šiaip buvo natūralus, neišvengiamas keistai 
susiklosčiusios padėties padarinys, kai vienas žmogus savo rankose 
laiko viską, — deja, toks buvo svarbiausias Plieno miesto įstatymas. 

Penkioliktasis skyrius 
San Francisko birža 


San Francisko birža, pati geriausia ir pati nuostabiausia pasau- 
lyje, yra ne kas kita, o taip sakant, pasaulio pramonės ir prekybos 
algebrinė išraiška. 

Dėl puikios geografinės padėties Kalifornijos sostinė labai ski- 
riasi iš visų kitų sostinių savo itin kosmopolitiniu pobūdžiu. Po jos 
puošniu raudonojo granito portiku augalotas baltaplaukis saksonie- 
tis susiduria su blyškiu ir subtiliu tamsiaplaukiu keltu; negras — su 
suomiu ir bronziniu indu; polinezietis su nuostaba spokso į gren- 
landietį; kinietis su meniškai supinta kasa stengiasi pergudrauti sa- 
vo daugiaamžį priešą japoną. Į vieną žargoną susilieja visos kalbos 
ir visos tarmės šiame dabarties Babilone. 

Spalio devynioliktoji šiame vieninteliame savos rūšies turguje 
prasidėjo kaip paprastai ir nežadėjo nieko ypatinga. Kaip visada apie 
vienuoliktą valandą dienos pradėjo rinktis svarbiausi makleriai ir 
agentai. Jie spaudė vieni kitiems rankas — linksmai arba santūriai, 
priklausomai nuo kiekvieno temperamento, po to traukė į bufetą, 
kad prieš pradėdami operacijas „draugiškai“ jas aplaistytų. Paskui 
vienas po kito žingsniavo į vestibiulį, kur eilėmis palei sienas stovėjo 
spintos su numeruotais stalčiais paštui. Kiekvienas traukė iš savo 
stalčiaus gana storus paketus ir čia pat paskubomis permetė akimis 
jų turinį. Netrukus po šio tikrinimo paaiškėjo dienos kursas; biznie- 
rių minia palengva didėjo, kartu stiprėjo šurmulys ir bėgiojimas. 

Artėjant vidurdieniui, iš visų žemės rutulio kampų pradėjo gau- 
siai plūsti telegramos. Perrėkdamas visuotinį ūžesį ir sambrūzdį, pa- 
sigirsdavo šaižus balsas, pranešantis ką tik gautos depešos tekstą; 
po to bemat j4 priklijuodavo prie sienos kur jau puikavosi visa jų 
kolekcija. Grūstis kas valandėlę didėjo. Rankose mirgėjo blokno- 
tai ar užrašų knygelės. Makleriai siuvo pirmyn ir atgal, kūlversčiom 
puldinėjo į telegrafo biurą, siuntė užklausas, grįžo su atsakymais. 
Atrodė, visuotinė beprotybė valdo minią, bet ūmai tarsi kokia mag- 

netinė srovė perbėgo per visą salę. 

Vienas Tolimųjų Rytų banko akcininkas atnešė negirdėtą, bai- 
sią, neįtikėtiną žinią, ir ji žaibo greitumu aplėkė visus. 

— Kokia nesąmonė! — kalbėjo vieni. — Tikriausiai kažkieno triu- 
kas! Kas patikės tokia „antimi“? 

— Ne, nesakykite, — prieštaravo kiti, — be ugnies nebūna dūmų. 

— Bet argi tokia įmonė gali žlugti? 

— Bet kokia įmonė gali žlugti. 

— Pagalvok, koks kapitalas! Vien įrengimai vertinami daugiau 
kaip aštuoniasdešimčia milijonų! 

— Neskaičiuojant liejinių, plieno, atsargų ir gatavos produkci- 
jOs! 

— Velniava! Aš jums sakau, Šulcė vertas ne mažiau kaip devy- 
niasdešimties milijonų. Imuosi juos realizuoti bet kada. 

— Bet kaip paaiškinsite, kad jis nutraukė mokėjimus? 

— O kodėl turėčiau aiškinti? Netikiu šia nesąmone! 

— Oką, nejaugi mūsų akyse tokie dalykai neatsitinka vos ne kas- 
dien, be to, su pačiomis solidžiausiomis firmomis? 

= Štalštadtas — ne firma, tai ištisas miestas. 

— Šiaip ar taip, krachas jam, manau, kol kas negresia. Žiūrėk, 
tuoj atsiras kokia nors kompanija ir viską suims į savo rankas. 

— Bet kodėl pats Sulcė nepasirūpino organizuoti tokią kompa- 
niją, o leido užprotestuoti vekselius? 

— Todėl ir sakau, kad čia absurdas. Nagi, ar jūs patys nematote, 
kad tai prieštarauja bet kokiam blaiviam protui? Aišku ir akivaiz- 
du, jo tai „antis“ ir paleido ją ne kas kitas, o Nėšas. Jam mirtinai 
reikia pakelti savo plieno akcijų kursą. 

— Sakau, čia visai ne „antis“! Šulcė iš tikrųjų subankrutavo. Dar 
blogiau: jis pasislėpė. 

— Liaukitės! L 

— O aš jums sakau — pasislėpė! Štai ten, pažiūrėkite, ką tik te- 
legramą priklijavo. 

Didžiulė minia puolė prie sienos, kur kabėjo lenta su depešomis. 
Naujai priklijuotas žydras popierius skelbė: 

„Niujorkas, spalio 12 d. Centrinis bankas. Štalštadto gamykla. 
Mokėjimai nutraukti. Pasyvas: 47 milijonai dolerių. Šulcė dingo." 

Dabar, kad ir kaip tai atrodė neįtikėtina, nebebuvo ko abejoti, 
todėl ėmė plisti visokiausios spėlionės ir prielaidos. 

Antrą valandą iš visur pasipylė telegramos apie nuostolius, ku- 
riuos patyrė įvairiausios įmonės, turėjusios ryšių su Šulce. Daugiau- 
sia prarado Niujorko Maining bankas, paskui — Čikagos firma „Ves- 
terlis ir sūnūs", praradusi septynis milijonus dolerių, Milvokio — 

Bufalo bankas — penkis milijonus, San Francisko pramonės ban- 
kas — pusantro milijono ir pagaliau visokia smulkmė, ištisa smul- 
kių komercinių įmonių serija. 

Tuo metu neregėtai sparčiai ėmė reikštis ir kiti neišvengiami šio 
grandiozinio įvykio padariniai. 

Anksti rytą pabrėžta ekspertų biržos tyla virto karštligišku sku- 
bėjimu. Kokie kursų kilimai ir šuoliai! Koks nematytas spekuliaci- 
jos siautėjimas! 

Pašoko plieno akcijos, pakilo akmens anglies! 

Ėmė brangti Jungtinių Amerikos Valstijų visų liejyklų akcijos. 
Žaibiškai pakilo visų geležies pramonės gaminių kainos. Pabrango 
Fransevilio žemės sklypai. Pastaruoju metu dėl artėjančių karo įvy- 
kių sklypai buvo praradę bet kokią paklausą, retai kas jais domėjo- 
si; dabar jų kaina iškart pašoko iki šimto aštuoniasdešimt dolerių 
už akrą. 

Vakare prie laikraščių kioskų susigrūdo minios žmonių. Bet nei 
„Herald“, nei „Tribune“, nei „Alta“, nei „Gardian“, nei „Eko“, 
nei „,„Globe“, kad ir kaip stengėsi kompensuoti riebiu šriftu ir di- 
džiulėmis raidėmis savo skurdžią informaciją, negalėjo pranešti nie- 
ko, ko žmonės dar nežinojo. 

O žinojo štai ką: rugsėjo 25 dieną „Džeksono, Elderio ir K“" fir- 
ma pateikė plieno karaliaus bankui „Špringas, Štrausas ir K?" Niu- 
jorke Šulcės pasirašytą aštuonių milijonų dolerių vekselį. Banko va- 
dovai, nustatę, kad jų kliento atsiskaitymų saldo negali padengti to- 
kios milžiniškos sumos, tuoj pat pasiuntė telegrafu Sulcei užklausą, 
tačiau negavo atsakymo. 

Tuomet bankininkai puolė tikrinti savo knygų ir nustebę rado, 
kad trisdešimties dienų laikotarpiu iš Stalštadto negavo nė vieno ver- 
tybinio popieriaus,-nė vieno pavedimo. Nuo tos akimirkos visi čekiai 
ir vekseliai, išduoti jų bankui su Sulcės parašu ir per daugelį dienų 
susikaupę, pradėti grąžinti pateikėjams su pastaba: „Einamojoje są- 
skaitoje nėra pinigų". 

Per keturias dienas „Špringo, Štrauso ir K?" banką klientai api- 
pylė telegramomis, užklausomis ir daugybe piktų reikalavimų, todėl 
savo ruožtu bankas bombardavo Štaltštadtą dešimtimis depešų ir 
užklausų ir nesusigaudydamas laukė atsakymo. 

Pagaliau atėjo atsakymas: rugsėjo 17 dieną her Šulcė dingo be 
pėdsakų. Niekas neturi nė menkiausio supratimo, ką tai reiškia. Pro- 
fesorius nepaliko jokių nurodymų. Štalštadto kasose pinigų irgi nėra. 

Dabar jau pasidarė nebe;manoma nuslėpti tikrosios reikalų pa- 
dėties. Stambiausi kredituotojai išsigando ir savo vekselius perdavė 
komerciniam teismui. Per kokias dvi ar tris valandas išaiškėjo vi- 

siškas krachas, kuris savo ruožtu žaibiškai sukėlė ištisą seriją stam- 
bių ir smulkių bankrotų. Spalio 13 dieną dvyliktą valandą bendroji 
Šulcės pasyvo suma pasiekė keturiasdešimt septynis milijonus do- 
lerių. Buvo nesunku spėti, kad suma pasieks ir šešiasdešimt mili- 
jonų, nes vis dar ėjo užprotestuoti vekseliai. 

Stai viskas, ką žinojo ir ką su daugiau ar mažiau vaizdingomis 
smulkmenomis kartojo visi laikraščiai. Savaime aišku, jie visi žadėjo 
rytoj pranešti pačias patikimiausias žinias. 

Ir iš tikrųjų neatsirado nė vieno laikraščio, kuris nebūtų nepasi- 
stengęs pirmomis valandomis pasiųsti į Štalštadtą savo korespon- 
dento. 

Spalio keturioliktosios vakare ištisa armija reporterių su blok- 
notais ir rašikliais rankose suplūdo į Plieno miestą, bet, deja, be- 
mat atslūgo atsimušusi kaip banga į galingą Štalštadto sieną. Sar- 
gybiniai kaip ir anksčiau saugojo vartus, ir veltui reporteriai išmėgi- 
no įvairiausias viliones ir gudrybes, — jie liko nepermaldaujami. 

Vienintelis dalykas, ką pavyko sužinoti, — kad darbininkai ab- 
soliučiai nieko nežinojo ir kad mieste kasdienė rutina nė kiek ne- 
pasikeitė. Tiktai išvakarėse meistrai gavo nurodymą pranešti dar- 
bininkams, kad cechų kasos neturi pinigų, ir ryšium su tuo, kad ne- 
gaunama jokių instrukcijų iš centrinio sektoriaus, darbai bus nu- 
traukti kitą šeštadienį, jeigu iki tol neateis koks nors naujas įsaky- 
mas. 

Visa tai ne tik neatskleidė tikrosios reikalų padėties, o atvirkš- 
čiai, dar labiau supainiojo. Tai, kad her Sulcė dingo bemaž prieš 
mėnesį, niekam nebuvo paslaptis. Tačiau niekas negalėjo pasakyti, 
kokios buvo to dingimo priežastys ir prasmė. 

Neaiškus tikėjimas, kad mįslingoji asmenybė štai tuoj vėl pasi- 
rodys, slopino slogų pavojaus jausmą. 

Gamykloje pirmomis dienomis viskas dar vyko iš inercijos ir kaip 
paprastai, — kiekvienas itin tiksliai ir sparčiai vykdė savo kasdieni- 
nes pareigas. Cechų kasos kruopščiai kiekvieną šeštadienį mokėjo 
atlyginimus. Centrinė kasa iki pat pastarųjų dienų patenkino visus 
vietinius poreikius. Tačiau valdžios centralizavimo sistema Štalštadte 
buvo taip pašėlusiai ištobulinta, visi taip aklai klausė šeimininko va- 
lios, jog jam dingus natūraliai ėmė trikti visa tos sudėtingos mašinos 
veikla. 

Taip per laikotarpį nuo rugsėjo septynioliktosios, tai yra nuo tos 
dienos, kai plieno karalius paskutinį kartą pasirašė įsakymus, iki spa- 
lio tryliktosios, kai tarsi perkūnas iš giedro dangaus trenkė žinia apie 
sustabdomus mokėjimus, tūkstančiai laiškų, adresuotų į Stalštadtą, 
taip pat ir gana vertingų, buvo metami į centrinio sektoriaus pašto 

dėžę, o iš ten vežami Šulcės kabinetą. Tiktai jis vienas turėjo teisę 
atplėšti tuos laiškus, Jis pats raudonu pieštuku ant jų rašydavo pa- 
stabas ir perduodavo vyriausiajam kasininkui. 

Netgi patiems aukščiausiems Štalštadto valdininkams neateitų į 
galvą mintis viršyti savo įgaliojimus. Turėdami bemaž neribotą val- 
džią savo pavaldinių atžvilgiu, jie prieš her Sulcę ir, galimas daik- 
tas, prieš jo šmėklą buvo absoliučiai bevaliai pėstininkai, paklusnūs 
jo valios vykdytojai, nerodantys jokios iniciatyvos ir net balso teisės. 
Kiekvienas iš jų, užsidaręs siaurame savo priedermių rate, abejin- 
gai lūkuriavo, delsė, taigi padėjo bręsti katastrofai. Ir pagaliau ka- 
tastrofa įvyko. Ji brendo lėtai. Stambios suinteresuotos firmos, su- 
nerimusios dėl nutrūkusių mokėjimų, siuntė užklausas, telegramas, 
aiškinamuosius laiškus, protestus, tačiau niekas net nepagalvojo, kad 
rentabili įmonė gali būti tuščiavidurė. Prireikė gana daug laiko, kad 
pagaliau kiltų įtarimas, jog ten prasti reikalai. Tik tuomet kreipėsi į 
teismų instancijas; visų nuostabai, paaiškėjo štai koks dalykas: her 
Šulcė pasislėpė nuo savo kreditorių. 

Tai buvo viskas, ką suuostė reporteriai. Ir net pačiam įžymiau- 
siam Meikldžonui, išgarsėjusiam tuo, kad jam pasisekė sumeškerioti 
kai kurių politinių pareiškimų iš prezidento Granto, paties slapčiau- 
sio savo amžiaus politinio veikėjo, ir nenuilstančiajam Blunderbusui, 
išsikovojusiam šlovę tuo, jog jis, kuklus „World“ korespondentas, 
pirmasis pranešė rusų carui apie Plevnios kapituliavimą, — netgi 
šitiems reportažų banginiams pasisekė ne daugiau, kaip ir jų kole- 
goms. Jiems teko pripažinti, kad nei „Tribune“, nei „World“ negali 
pranešti nieko nauja apie Sulcės bankrotą. 

Tas baisus įvykis įgavo absoliučiai išskirtinį pobūdį tik dėl ypa- 
tingos padėties, kurią užėmė Stalštadtas — nepriklausomame ir izo- 
liuotame mieste nebuvo įmanoma normaliai ir įstatymiškai tirti pa- 
dėtį. 

Tiesa, Šulcės parašas buvo užprotestuotas Niujorke, ir jo kredi- 
toriai galėjo visai pagrįstai manyti, jog Štalštadto turtas ir produk- 
cija tam tikru mastu tenkina jų pretenzijas. Bet į kokį teismą turėjo 
kreiptis, kad tas turtas būtų sekvestruotas (areštuotas arba apribota 
teisė juo disponuoti. — Vert. )? Štalštadtas užėmė visiškai laisvą teri- 
toriją, nepriklausė nė vienai Šiaurės Amerikos valstijai, o pilnuti- 
nai buvo her Šulcės nuosavybė. Kad nors Šulcė būtų turėjęs pava- 
duotoją arba įgaliotinį, arba kokią nors administracinę tarybą... Nie- 
ko tokio. Štalštadte nebuvo netgi teismo arba kokio nors teisėtvar- 
kos organo. Šulcė buvo ir karalius, ir aukščiausiasis teisėjas, ir ka- 
riuomenės vadas, ir advokatas, ir notaras, ir vienintelis pilnateisis 
komercinis teismas. Jis įkūnijo vienvaldystės idealą. Todėl nenuosta- 

bu, kad jam dingus Plieno miestas, tasai milžiniškas statinys, griu- 
vo kaip kortų namelis. 

Kitais tokio pat pobūdžio atvejais kreditoriai galėtų susivienyti, 
1mti tvarkyti reikalus, savaip skirstyti aktyvą. Jie galėtų čia pat kon- 
statuoti, kad, įdėjus labai nedaug lėšų ir mokant valdyti, tą mašiną 
galima nedelsiant paleisti. 

Bet čia to negalėjo padaryti, nes nebuvo jokio teisinio organo, 
kuris įteisintų tokio pobūdžio operaciją. Ir ši gana keista moralinė 
kliūtis buvo rasi dar nenugalimesnė negu įtvirtintos sienos ir grio- 
viai, supantys Plieno miestą. Nelaimingieji kreditoriai matė užsta- 
tą, kuris galėtų padengti jų vekselius, tačiau neturėjo galimybės 
uždėti jam areštą. 

Taigi jiems neliko nieko kita, o tik visiems kartu susivienijus, su- 
rengti generalinį pasitarimą. Siame pasitarime buvo nutarta visų nu- 
kentėjusiųjų vardu paduoti apeliaciją į kongresą, kad jis apgintų 
Amerikos piliečių teises, nutartų prijungti Stalštadtą prie Siaurės 
Amerikos jungtinių valstijų ir šitaip tą siaubingąjį fenomeną pri- 
verstų klausyti viso civilizuoto pasaulio įstatymų. Kai kurie kongre- 
so nariai netgi asmeniškai buvo tuo suinteresuoti; kita vertus, tokia 
apeliacija visiškai atitiko Amerikos įstatymų leidybos dvasią, ir bu- 
vo galima tikėtis, jog byla sėkmingai baigsis. 

Gaila, kongresas buvo ką tik paleistas, todėl, norint duoti tai ape- 
liacijai eigą, reikėjo laukti kitos sesijos. Tuo tarpu gyvenimas Stal- 
štadte pamažu apmirė, gigantiškos jo gamyklų krosnys viena po ki- 
tos užgeso. 

Juoda neviltis įsiviešpatavo Plieno miesto gyvenvietėse, kur de- 
šimtys tūkstančių darbininkų šeimų neteko egzistavimo šaltinio. Ką 
daryti? Tęsti darbą tikintis, kad bus mokamas atlyginimas, kurį, ga- 
limas daiktas, atiduos po pusmečio, o galbūt ir apskritai nemokės? 
O kur jis, darbas? Baigėsi užsakymai, kai tik nustota atsiskaityti. Sul- 
cės klientai lūkuriavo, kuo baigsis mįslingoji istorija. Skyrių viršinin- 
kai, inžinieriai, meistrai, negaudami jokių nurodymų, patys nieko 
nenorėjo imtis. 

Darbininkai būriavosi, tarėsi, rengė susirinkimus, mitingus, drožė 
kalbas. Bet niekas negalėjo pasiūlyti jokio realaus veiksmų plano, 
nes iš tikrųjų nebuvo galimybių veikti. Įkandin bedarbystės į mies- 
tą atsėlino skurdas, neviltis ir ydos. Cechai ištuštėjo — vyrai patraukė 
į smukles; vos tik nustodavo rūkti vienos gamyklos kaminas, netoli- 
mame kaime bemat atsirasdavo nauja smuklė. 

Protingiausi darbininkai, įžvalgiausi darbuotojai, tie, kurie su- 
gebėjo atsidėti juodai dienai, krovėsi savo mantą, instrumentus, mie- 
las šeimininkių širdžiai duknas ir pagalves ir, apsupti krūvos raus- 

važandžių vaikų, sužavėtų perspektyva išvysti naują pasaulį pro va- 
gono langą, skubėjo palikti Stalštadtą. Jie pakilo iš vietos ir išsisk- 
laidė po pasaulį, susirasdami tai vakaruose, tai rytuose, tai šiaurėje 
ar pietuose kitas gamyklas, kitus darbus, naujus būstus. Tačiau to- 
kių laimingųjų buvo nedaug; o kiek kiekvienam iš jų teko varguo- 
lių, kuriuos skurdas pririšo prie senosios vietos! Jie niekur negalėjo 
išvykti. Blausiais Žvilgsniais, nevilties kamuojamomis širdimis jie 
slankiojo gatvėmis, išpardavinėjo savo skurdžią mantą godiems 
krankliams, kurie tarsi instinkto vedami visada sulekia ten, kur žmo- 
nes užklumpa nelaimės; o po kelių dienų ar savaičių, kai jau nebe- 
liko ko parduoti, tie nelaimėliai gyveno be pinigų, be darbo, be vil- 
čių; ateitis kilo prieš jų akis šalta, bedžiaugsmė ir rūsti lyg artėjan- 
čios žiemos ranka. 

Sešioliktasis skyrius 
Du prancūzai šturmuoja miestą 


Kai žinia apie Šulcės dingimą pasiekė Fransevilį, Marselis pir- 
miausia pasakė: 

— O ką, jeigu tai karinė gudrybė? 

Tačiau blaiviai pagalvojęs, jaunuolis suprato, kad toji gudrybė 
įstūmė į katastrofą Stalštadtą, todėl savaime aišku, jog tokia spėlionė 
yra beprasmiška, pagaliau visiškai absurdiška. Ir vis dėlto sau sakė, 
kad neapykanta nesvarsto; o tokio žmogaus kaip Sulcės įšėlusi ne- 
apykanta gali jį pastūmėti griebtis bet ko. Todėl, kad ir kas ten būtų, 
Fransevilis kaip ir anksčiau turi neprarasti budrumo. 

Spiriama Marselio, gynybos taryba paskelbė atsišaukimą į Fran- 
sevilio piliečius, kuriame kvietė žmones netikėti melagingais gan- 
dais, platinamais priešo, trokštančio nuslopinti jų budrumą. 

Įkvėpti atsišaukimo, Fransevilio piliečiai dvigubai energingiau 
ėmė dirbti ir rengtis karui, — jie nutarė, kad šitaip geriausiai atsa- 
kys į priešo užmačias. Ė 

Tačiau išsamūs San Francisko, Cikagos ir Niujorko laikraščių pra- 
nešimai, finansinių ir komercinių krachų aprašymai, krachų, kuriuos 
sukėlė Stalštadto katastrofa, piešė tokį ryškų ir įtikinantį vaizdą, jog 
abejoti įvykių teisingumu pasidarė tiesiog kvaila. 

Vieną puikų rytą daktaro Sarazeno miesto gyventojai pabudo ir 
pasijuto esą visiškai saugūs, panašiai kaip žmogus, kuris, nubudęs 
ir atmerkęs akis, suvokė, jog atsikratė baisaus košmaro. 

Taip, košmaras išsisklaidė; joks pavojus daugiau nebegresia Fran- 
seviliui. Džiugią žinią franseviliečiams pranešė Marselis, kuris paga- 
liau tvirtai ir aiškiai tuo įsitikino. 

Neišpasakyto palengvėjimo jausmas apėmė visus — Žmonės spau- 
dė vieni kitiems rankas, bučiavosi, sveikino pažįstamus ir nepažįsta- 
mus, rengė kviestinius pietus. Į miestą atėjo šventė: moterys pasi- 
puošė geriausiais drabužiais, vyrai paliko žemės darbus, liovėsi da- 
ryti karines pratybas, apleido stovyklas. Visi džiūgavo, svaigo iš 

laimės, švytėjo. Miestas tarsi po sunkios ligos grįžo į gyvenimą. 

Bet labiausiai džiaugėsi daktaras Sarazenas. Tasai kilnus žmo- 
gus jautėsi atsakingas už likimą tų, kurie labai pasitikėdami ir vil- 
tingai atsidavė jo globai ir įsikūrė jo mieste. Per visą tą mėnesį ne- 
davė ramybės mintis, jog jis pasmerkė Žmones pražūčiai, jis, kuris 
tik galvojo apie jų gerovę ir laimę. Pagaliau tas baisus sunkumas nu- 
slinko nuo daktaro širdies, ir jis gali vėl ramiai atsikvėpti. 

Patirtas pavojus dar labiau suartino Fransevilio piliečius. Žmo- 
nės, priklausantys patiems skirtingiausiems visuomenės sluoksniams, 
pasijuto esą broliai, siejami tų pačių siekių, gyvenantys tais pačiais 
rūpesčiais. Kiekvienas jautė, kad širdyje randasi kažkas nauja. Tas 
nauja ir buvo jų naujoji tėvynė. Jie kartu kentėjo, kartu nerimavo 
dėl jos ir tik dabar suprato, kokia ji brangi. 

Zodžiu, Fransevilio tvirtinimo ir gynybos darbai, be abejonės, 
išėjo miestui į naudą. Maža kolonija sužinojo, apskaičiavo ir patiks- 
lino savo jėgas. Pasijuto kur kas labiau pasitikinti. Dabar jau joks 
priešas neužklups jos nepasirengusios. Trumpai kalbant, niekada iki 
šiol daktaro Sarazeno globotiniai neregėjo tokių šviesių perspektyvų. 

Nuostabiausia, jog žmonės nepamiršo, kam turi būti dėkingi už 
savo išsigelbėjimą, nenumojo abejingai ranka. Viso miesto vardu gy- 
nybos organizatoriui, jaunajam inžinieriui, kurio pasiaukojanti veikla 
įgalino Fransevilį pasirengti priešo puolimui, buvo pareikšta vieša 
padėka. Tačiau Marselis manė, kad reikalas dar galutinai nebaig- 
tas... 

„Plieno miestą dengianti paslaptis gali dar būti pavojinga, — 
svarstė jaunuolis. — Tik tuomet būsiu ramus, kai pavyks išsklaidyti 
tą miglą ir atskleisti paslaptį" 

Todėl jis nutarė grįžti į Stalštadtą ir, nieko nepaistydamas, ats- 
pėti mįslę. 

Veltui daktaras Sarazenas mėgino atkalbėti jaunuolį nuo to su- 
manymo,; tuščiai stengėsi įtikinti Marselį, kad jo sumanymas rizikin- 
gas, pavojingas, kad jam kas žingsnį gali grėsti koks nors baisus ne- 
tikėtumas, kad tai tas pats, kaip gyvam lįsti į pragarą. 

— Her Šulcė ne toks žmogus, kad taip paprastai dingtų. Net mir- 
damas nepamirš paspęsti spąstų savo priešui. Negalima net įsivaiz- 
duoti, kam gali ryžtis tasai pabaisa, — įtikinėjo Marselį daktaras. 

— Kaip tik dėl to, jog aš absoliučiai sutinku su jumis ir neabejo- 
damas tikiu viskuo, ką man sakote, brangusis daktare, — atkirto 
Marselis, — todėl ir laikau savo pareiga vykti į Stalštadtą. Tai bom- 
ba, kuriai pirmiau reikia išsukti dagtį, kad nesprogtų, beje, noriu 
prašyti, kad leistumėte pasiimti ir Oktavą. 

— Oktavą?! — suriko daktaras. 

— Taip, taip. Jūs tiktai pažiūrėkite, koks jis šaunuolis Juo pali 
ma drąsiai pasikliauti. Todėl noriu jus užtikrinti, jog toji trumpa ke 
lionė išeis jam tik į naudą. 

— Keliaukite, mano berniukai, ir tegu jus saugo Dievas! — susi- 
jaudinęs ištarė senasis daktaras, apkabindamas Marselį ir sūnų. 

Auštant kitai dienai Marselis ir Oktavas, praėję pro tuščius dar- 
bininkų namelius, prisiartino prie Štalštadto vartų. Abu Jaunuoliai 
buvo puikiai apsiginklavę, įžvalgiai apsirūpinę viskuo, ko gali pri- 
reikti, ir abu tvirtai nutarė negrįžti namo tol, kol nepavyks atskleis- 
ti baisiosios paslapties. 

Jaunuoliai išlipo iš ekipažo ir nužingsniavo keliu pagal aukštus 
miesto įtvirtinimus. Ir čia prieš jų akis stojo niūri tikrovė, kuria ga- 
na ilgai nenorėjo tikėti Marselis. 

Gamykla skendo tyloje. Bežvaigždžiame danguje blausiai brėžėsi 
tamsus milžinas — nei vieno šviečiančio lango, nei menkiausių ato- 
švaisčių, nei trykštančių spiečiais žiežirbų, nei dujinių ragelių, nei 
žibintų. Jokių gyvybės žymių. Tylybė ir tamsybė. Atrodė, tarsi mir- 
tis suko ratus virš miesto, o tamsūs kaminai styrojo lyg apanglėję 
skeletai. Žingsnių aidas dusliai skardėjo slegiančioje tyloje. 

— Koks nykumas! — nejučiomis ištrūko Oktavui. — Tarsi eitu- 
me per kapines. 

Buvo septinta valanda ryto, kai jie pasiekė svarbiausius Štalštadto 
vartus. 

Ant įtvirtinto pylimo, kur anksčiau kas dešimt žingsnių kaip stul- 
pai stovėjo sargybiniai, nesimatė nė gyvos dvasios. Tačiau tiltas prieš 
vartus buvo pakeltas, ir Marselis su Oktavu sustojo ant gilaus grio- 
vio krašto; griovys buvo gal penkių ar šešių metrų pločio. 

Jaunuoliai sugaišo ne mažiau kaip valandą, kol šiaip ne taip 
užmetė ant vartų geležinio skersinio su savimi pasiimtą lyną. Paga- 
liau Marseliui nusišypsojo laimė sėkmingai užveržti kilpą, ir Okta- 
vas užsikorė tuo lynu ant aukštų vartų. Marselis perdavė jam iš eilės 
viską, ką buvo pasiėmę, o paskui ir pats užsikabarojo tuo pačiu ke- 
liu. Permesti tą patį lyną į kitą sienos pusę, perkelti ten savo „kro- 
vinį" ir patiems nusileisti prireikė tik keleto minučių. Jaunuoliai da- 
bar stovėjo žiediniame kelyje, kuriuo kažkada žingsniavo Marselis, 
vykdamas į „O“ sektorių. Cia irgi buvo tuščia ir tylu. Tiesiai prieš 
juos stūksojo gamyklos pastatai. Jie spoksojo į jaunuolius juodomis 
langų kiaurymėmis ir tarsi bylojo ateiviams: „Salin iš čia! Kodėl jums 
rūpi mūsų paslaptys?" 

— Manau, mudviem geriausia eiti prie „O“ vartų, aš juos šiek 
tiek žinau, — tarė Marselis. 

Jaunuoliai pasuko į kairę ir netrukus priėjo masyvią arką, ku- 

rios vidury puikavosi „O“ raidė. Sunkūs ąžuolo vartai, apkaustyti 
geležimi, buvo uždaryti. 

Marselis paėmė nuo žemės didelį akmenį ir atsimojęs sviedė į 
vartus. 

Atsiliepė tik skardus aidas. 

— Nagi šturmuokime! — riktelėjo Marselis. 

Jaunuoliai vėl ėmė mėtyti lyną ant vartų ir gerokai prisikama- 
vo, kol sugebėjo tvirtai užkabinti. Pagaliau atsidūrė antroje vartų 
pusėje, svarbiausiame „O“ sektoriaus prospekte. 

— Ar ne veltui jėgas eikvojame! — nusivylęs šūktelėjo Oktavas. 
— Paimam šturmu vieną sieną, iškyla kita, trečia... Ką, ar šitaip ga- 
luosimės iki begalybės? 

— Rikiuotėje nešnekėti! — juokdamasis atsiliepė Marselis. — Ge- 
riau pažiūrėk čia — dešinėje mano cechas. Su malonumu įkišiu nosį 
į jį dar kartelį. Beje, ceche pasiimsime kai kurių instrumentų ir ke- 
letą dinamito plytelių. 

Juodu įžengė į milžinišką liejimo cechą, kur savo karjerą Štalštad- 
te pradėjo jaunasis elzasietis. Koks niūrus dabar jam atrodė cechas 
su užgesusiomis krosnimis ir aprūdijusiais bėgiais! Pilki nuo dulkių 
keliamieji kranai tarsi kartuvės tiesė aukštyn savo galingas išskėstas 
rankas! Sis niūrus reginys stingdė širdį. Marselis pasiskubino kuo 
greičiau išvesti Oktavą. 

— O šis cechas, regis, mums bus šiek tiek įdomesnis, — tarė jis, 
žengdamas pažįstamu keliu į valgyklą, kurioje ne taip seniai kasdien 
pietaudavo. 

Oktavas tylėdamas linktelėjo, bet jo veidas gerokai pagyvėjo, kai 
pamatė medinį bufetą ir ant jo ištisą bateriją įvairių dydžių ir spalvų 
butelių. Čia pat gulėjo garsiausių firmų keletas konservų dėžučių. 
Jaunuoliai ramiai įsitaisė prie bufeto ir su malonumu ėmė pusry- 
čiauti. Ekspedicija dar tik prasidėjo, taigi pasistiprinti ne pro šalį. 

Kramsnodamas Marselis galvojo, kaip reikės prasiskverbti į „Jau- 
čio bokštą" . Perlipti per centrinio sektoriaus sieną nebuvo net ko 
galvoti. Ta siena stūksojo pašėlusiai aukšta ir buvo absoliučiai lygi 
be sunkiausio kyšulėlio, be to, arti nei vieno pastato, nei vieno me- 
džio. Norėdami surasti turbūt vienintelį įėjimą į sektorių, jaunuo- 
liai, matyt, turės jį apeiti, nors kelias nebus labai jau paprastas. Li- 
ko viena išeitis — panaudoti dinamitą. Be abejo, tai gana rizikinga, 
nes galima tikėtis, kad her Sulcė prieš dingdamas pasirūpino paspęsti 
įvairiausių spąstų savo priešams, — gal kur nors padėjo minų atei- 
viams, įsigeidusiems užvaldyti Stalštadtą? Bet visos tos dvejonės ne- 
galėjo privesti Marselį atsisakyti to, ką buvo sumanęs. 

Kai Oktavas pavalgė ir pailsėjo, Marselis pasiūlė eiti gatve, ku- 

ri kirto „O“ sektorių ir rėmėsi į aukštą akmenų sieną. 
— Ką pasakytum, jeigu pamėgintume tą sienelę susprogdinti di- 
namitu? — paklausė jis. 

— Darbelis nelengvas, bet juk mudu atėjome čia nepasivaikščioti, 
— atsiliepė Oktavas, pasirengęs bet kada padėti bičiuliui. 

Ilgai negalvodami, jaunuoliai ėmėsi darbo. Teko gerokai išlieti 
prakaito. Reikėjo prakirsti skylę sienos pamate, įkišti tarp dviejų ak- 
menų stiprų svertą, išjudinti jį, išlupti vieną akmenį, paskui išgręžti 
keletą negilių lygiagrečių skylių ir sukišti į jas dinamitą. Dešimtą va- 
landą viskas jau buvo paruošta. Oktavas čirkštelėjo degtuką ir už- 
degė dagtį. 

Marselis žinojo, kad dagtis degs penkias minutes. Todėl iš anks- 
to nusižiūrėjo nedidelę smuklę rūsyje aukštu skliautu ir storomis sie- 
nomis. Ten jaunuoliai laukdami sprogimo ir pasislėpė. 

Jaudindamiesi skaičiavo minutes. Umai pastatas ir pats rūsys su- 
siūbavo tarsi nuo žemės drebėjimo. Po smūgio pasigirdo kurtinan- 
tis sprogimas, sakytum, kelios dešimtys patrankų vienu metu iššovė; 
po kokių dviejų ar trijų sekundžių viskas aplinkui pavirto griuvėsiais. 
Oras suvirpėjo nuo griūvančio stogo, virstančių sienų dundėjimo; 
dunksėjo vis dar krentančios sijos ir toli sklido dūžtančių stiklų 
skambesys. 

Pagaliau viskas nutilo, Marselis ir Oktavas išlindo iš savo slėp- 
tuvės. 

Vaizdas, atsivėręs prieš jų akis, sukrėtė netgi Marselį, nors jam 
ir ne sykį buvo tekę matyti sprogstamųjų medžiagų veikimą. Pusė 
D" sektoriaus išlėkė į orą. Atrodė, lyg miestą ilgai būtų apšaudžiusi 
artilerija. Pusiau nugriuvusios pastatų sienos atvėrė cechų vidų. Su- 
suktos sijos, rėmai, geležies lakštai, aplinkui stūksojo sudužusių 
stiklų ir skaldos krūvos, o tiršti dulkių debesys dar tvyrojo ore ir lėtai 
pilku sluoksneliu sėdo ant griuvėsių. 

Marselis ir Oktavas puolė prie sienos — joje žiojėjo didžiulė an- 
ga — kokių penkiolikos ar dvidešimties metrų pločio, o pro ją matėsi 
Marseliui pažįstamas centrinio sektoriaus kiemas. 

Kiemą supo geležinių grotų tvora, o kadangi kiemo dabar nie- 
kas nebesaugojo, tai vyrukai bemat perlipo per tvorą. Ir čia juodu 
sutiko ta pati mirtina tyla. 

Marselis apėjo modelių dirbtuvę, kur jis neseniai kasdien sėdė- 
davo prie savo brėžinių. Viename kabinete jam atsitiktinai krito į 
akis nebaigtas garinės mašinos brėžinys. Tai buvo tas pats brėžinys, 
prie kurio pradėjo triūsti, kai jį iškvietė pas her Sulcę. Eidamas per 
skaityklą, matė pažįstamas knygas, žurnalus... 

Viskas tarsi bylojo, jog gyvenimas čia slinko įprastu ritmu ir stai- 

ga kažkodėl netikėtai sustojo. 

Pagaliau jaunuoliai pasiekė vidinę „O“ sektoriaus pertvarą, — 
už jos matėsi siena; anapus sienos žaliavo her Sulcės parkas. 

— Reikės, matyt, susprogdinti ir šią tvorelę, — tarė Oktavas. 

— Galbūt, bet pirma paieškokime vartelių — tikriausiai juos 
galėsime išsprogdinti paprasta petarda (irgi sprogstamasis įtaisas. — 
Vert.). 

Jie perlipo per tvorą ir nužingsniavo pagal sieną. Retsykiais jau- 
nuoliams teko pasukti iš kelio, apeiti kažkokius statinius, bet aukš- 
ta akmenų siena visą laiką stūksojo prieš jų akis. Tačiau kelionė ne- 
buvo beprasmė. Po kurio laiko juodu išvydo žemas ąžuolo duris, vos 
grąžtą ir greitai išgręžė skylę duryse. Marselis žvilgtelėjo pro ją ir 
pamatė sodrią žydinčio ir kvepiančio parko tropinę žalumą. 

— Reikia tik prasmukti pro šias duris, ir mudu — prie tikslo, — 
tarė jis. 

— Neverta gadinti parako tokioms durims! — prunkštelėjo Ok- 
tavas ir užsimojęs ėmė dalba jas daužyti. 

Durys iš pradžių vos vos pasidavė, o paskui staiga jaunuoliai išgir- 
do duslų atitraukiamos sklendės girgžtelėjimą ir rakto spragtelėji- 
mą. Durys, prilaikomos storos grandinės, truputį prasivėrė. 

— Wer da? Kas čia? — pasigirdo kimus balsas. 

Jeigu už tos sienos netikėtai būtų nuaidėjęs šūvis, draugai ne- 
būtų taip nustebę. Ko tik nori, bet tokio klausimo juodu tikrai ne- 
sitikėjo. Galvodamas apie snaudžiantį ištisą miestą ir spėliodamas, 
kas jį ištiko, Marselis net nepamanė, kad kas nors gali jam pateikti 
iš esmės natūralų klausimą — kokio galo jis čia atėjo? 

Jų ekspedicija, tikrai teisėta manant, kad Stalštadtą paliko gy- 
ventojai, įgauna visai kitą pobūdį, jeigu mieste dar esama žmonių. 
Tai, kas pirmuoju atveju buvo lyg ir archeologiniai tyrinėjimai, ant- 
ruoju jau virto neteisiu įsiveržimu, bet to, su ginklu rankose. 

Visos šios mintys žaibiškai šmėkštelėjo Marselio galvoje tuo me- 
tu, kai jis nejudėdamas stovėjo tarsi įkastas į žemę. 

— Wer da? — pakartojo tas pats balsas jau šiek tiek nekantriau. 

Nepažįstamojo nekantravimas, be abejo, buvo natūralus. Bet, ki- 
ta vertus, kuriam galui jiems reikėjo nugalėti šitiek kliūčių, kabaro- 
tis per griovius, per akmenines sienas, susprogdinti keletą kvartalų 
ir visa tai padaryti tik dėl to, kad išgirstum visai teisėtą klausimą: 
„Kas čia?“ — ir nežinoti, ką atsakyti! 

Praslinko, galimas daiktas, gal pusė minutės, kol Marselis susi- 
tvardęs suvokė visą savo padėties dviprasmybę ir susigriebęs atsakė 
vokiškai: 

— Draugas ar priešas — jūs pats nuspręsite. O šiaip turiu pasi- 
kalbėti su her Sulce. 

Vos spėjo ištarti šiuos žodžius, kai pro praviras duris pasigirdo 
nuostabos šūksnis ir prieš Marselio akis šmėkštelėjo ugningai rudi 
bakenbardai, pasišiaušę ūsai ir kvailai išsprogusios akys. Ten buvo 
ne kas kitas, o buvęs asmens sargybinis Sigimeras. 

— Johanas Svarcas! — suriko apstulbęs milžinas, o jo balse pa- 
sigirdo džiaugsmas. — Johanas Svarcas! 

Matyt, netikėtas jam paskirto globoti belaisvio pasirodymas pri- 
trenkė argą ne mažiau negu paslaptingas dingimas. 

— Ar galiu pamatyti her Šulcę? — pakartojo Marselis. 

Sigimeras neigiamai papurtė galvą: 

— Nėra įsakymo, — tarė jis. — Įsakymo nėra, įleisti negalima. 

— Tai gal pranešite her Sulcei, kad aš esu čia? Noriu jį pamaty- 
t. 

— Nėra her Šulcės. Her Šulcės čia nėra, — nykiai atkirto milži- 
nas. 

— O kurgi jis? Kada grįš? — vis klausinėjo Marselis. 

— Nežinau. Zinau įsakymą — nieko neleisti. 

Be šių trumpų, kapotų, nerišlių frazių Marselis nieko nepajėgė 
daugiau išklausti. Rudasis cerberis bukai užsispyręs beprasmiškai 
kartojo tą patį: nėra įsakymo. 

— Ir kurio galo mes prašome jo leidimo! — pagaliau neiškentė 
Oktavas. — Eime, ir viskas! 

Ir jaunuolis iš visų jėgų užgulė pečiais duris. Tačiau grandinė 
išlaikė, o paskui stiprus smūgis iš anos pusės atmetė jį keletą žings- 
nių, durys užsitrenkė, čekštelėjo spyna. 

— Gal jų ten visa gauja! — apmaudžiai šūktelėjo Oktavas, tru- 
putį susigėdęs dėl savo nesėkmingo mėginimo ir pasilenkęs pažiū- 
rėjo per skylę. — Ziūrėk tik, antras! — nustebęs šūktelėjo. 

— Arminijus! — pritarė Marselis ir savo ruožtu pasilenkęs irgi 
žvilgtelėjo per skylę. 

Ir ūmai kažkur iš viršaus, vos ne iš dangaus, pasigirdo kitas bal- 
sas: 

— Kas eina? 

Marselis ir Oktavas pakėlė galvas. 

Tai buvo Arminijaus balsas. Jo galva kyšojo virš sienos. Matyt, 
vyrukas spėjo pasistatyti kopėčias. 

— Bet juk tu pats matai, Arminijau, — atsakė Marselis.— Ar dar 
ilgai lauksiu? Atidarysi ar ne? 

Nespėjo jaunuolis baigti sakinio, kai ant sienos pasirodė šautu- 
vo tūta, pasigirdo šūvis, ir kulka kliudė Oktavo skrybėlę. 

— Ak, štai kaip tu! Na, paragauk! — riktelėjo Marselis ir pakišo 
petardą po durimis. 

Durys išlakstė gabalaiš, ir jaunuoliai su ginklais rankose puolė į 
parką. 

Prie įskilusios nuo sprogimo sienos dar teberiogsojo kopėčios, 
nuo jų vedė kruvini pėdsakai, bet nei Sigimero, nei Arminijaus ne- 
simatė. Aplinkui žalia siena kilo atogrąžų miškas, stebuklingasis her 
Šulcės parkas. Oktavas net sustojo užkerėtas. 

— Dieve, koks grožis! — šūktelėjo jaunuolis. — Bet žinai, mu- 
dviem geriau atsiskirti. Bijau, kad tos daržo baidyklės tykoja mūsų 

kur nors už medžių. 

Ateiviai įlindo į krūmus — Marselis vienoje, Oktavas kitoje alėjos 

pusėje. Atsargiai slinkdami nuo medžio prie medžio, dairydamiesi 
į Šalis, juodu lėtai ėjo pirmyn. Nespėjo dar bičiuliai žengti kelias- 
dešimties žingsnių, kai vėl pasigirdo šūvis ir nuo medžio, po kuriuo 
ką tik stovėjo Marselis, atšoko gabalas žievės. 
' — Užtenka, pažaidėme! Gulk ant žemės ir šliaužte! — tyliai su- 
komandavo Oktavas ir tuoj pat, prigludęs prie žemės, nušliaužė prie 
tankaus krūmo, supusio didoką apvalią aikštę, kurios viduryje sto- 
vėjo „Jaučio bokštas" . Marselis nespėjo laiku pasekti bičiulio pa- 
vyzdžiu ir vos išvengė trečiosios kulkos: ji prašvilpė pro pat galvą, 
ir, kai jaunuolis nukrito paslikas ant žemės, ketvirtoji kulka, prazvim- 
busi ore, įsmigo šalia į palmės kamieną. 

— Mūsų laimė, kad tie išgamos šaudo lyg naujokai! — riktelėjo 
Oktavas, šliauždamas prie draugo. 

— Sšš... — sulaikė jį Marselis, rodydamas akimis dūmelį, kylantį 
pro langą apatiniame aukšte. — Stai kur jie įsitaisė, plėšikai! Na, 
palauk, iškrėsiu aš jiems pokštą! 

Ir Marselis, greitai apsidairęs į šalis, nulaužė nuo šalia stovinčio 
medžio storą beveik žmogaus ūgio šaką. Paskui nusivilko liemenę, 
užmovė ant šakos, o ant viršaus uždėjo skrybėlę. Įtvirtinęs šaką taip, 
kad matytųsi tik skrybėlė ir liemenė, Marselis prišliaužė prie Okta- 
vo ir sušnibždėjo jam į ausį: 

— Truputėlį pažaisk su jais, pašliaužiok iš vienos vietos į kitą ir 
pašaudyk, o aš pamėginsiu užklupti juos iš užpakalio. 

Taręs šiuos žodžius, Marselis nėrė į krūmų tankumyną, supantį 
bokštą. Praėjo bemaž ketvirtis valandos, kurio metu abi pusės pasi- 
keitė po kokį dvidešimtį šūvių, bet be jokių rezultatų. Marselio 
skrybėlė ir liemenė gerokai nukentėjo, bet joms šūviai nepadarė di- 
delio įspūdžio. Oktavo karabinas išvarpė apatinio aukšto langines. 

Netikėtai susišaudymas nutilo, ir Oktavas išgirdo prislopintą 
šūktelėjimą: 

— Eikš čia, Oktavai! Jis mano rankose... Greičiau pas mane! 

Oktavas nevertė ilgai laukti. Vienu šuoliu išlėkė iš krūmų, per- 
kirto aikštelę ir įsibėgėjęs šoko pro langą. Ant grindų, susirangę kaip 
gyvatės, grūmėsi Marselis ir Sigimeras. 

Marselis, kuriam pasisekė nepastebėtam įlįsti į pastatą iš priešin- 
gos pusės ir prišliaužti prie Sigimero iš užpakalio, neleido vokiečiui 
susivokti; išmušęs jam iš rankų šautuvą, bemat parvertė milžiną ant 
žemės, tačiau pastarojo, nors ir parversto ant žemės, herakliška jėga 
kėlė rimtą ravojų, ir Marselis turėjo parodyti visą vikrumą, kad ne- 
leistų sug. iebti sau už gerklės. Oktavas spėjo kaip tik laiku. Po va- 

landėlės Sigimeras surištomis rankomis ir kojomis gulėjo nėjudė- 
damas vidury kambario. 

— O kur antrasis? — paklausė Oktavas. 

Marselis mostelėjo ranka į sofą, ant kurios išsitiesęs visu ilgiu ir 
atmetęs kruviną veidą gulėjo Arminijus. 

— Kulka tiesiai į galvą, — tarė Oktavas, prieidamas prie sofos. 

— Taip, — patvirtino Marselis. 

— Ką gi, pats prisiprašė! 

— Na, o dabar galime tvarkytis kaip namuose, — tarė Marselis. 
— Pradėkime apžiūrą. Pirmiausia imsimės Šulcės kabineto. 

Juodu išėjo iš priimamojo, kur ką tik vyko lemiamas susidūri- 
mas, ir, praėję per visą puošniai įrengtų kambarių amfiladą, įžengė 
į mieliausiąją plieno karaliaus menę. Oktavas susižavėjęs dairėsi ap- 
linkui. 

Marselis, šaipydamasis iš bičiulio nuostabos šūksnių, atidarinėjo 
vienas po kitų duris į puošnias sales, kol pagaliau nerado žalios su 
auksu svetainės. Cia prieš jaunuolio akis atsivėrė toks vaizdas, jog 
jis iš nuostabos žengtelėjo atatupstas. 

Buvo galima pamanyti, kad centrinė Niujorko arba Paryžiaus 
kontora sumetė čia visą savo paštą iki paskutinio lapelio. Ant stalų, 
ant krėslų, ant grindų — visur mėtėsi neatplėšti paketai, laiškai, de- 
pešos, banderolės. Kojos klimpo į tuos popierius vos ne iki kelių. 
Visa Sulcės korespondencija — ir asmeninė, ir dalykinė — plūdo die- 
na po dienos, buvo metama į pašto dėžę prie parko tvoros, paskui 
Sigimeras ir Arminijus rūpestingai nešė ją į šeimininko kabinetą. 

Kiek atkaklių klausimų, vilčių, kamuojančių abejonių ir nevil- 
ties ašarų, kiek lūkesčių ir vargų glūdėjo tuose tyliuose Sulcei adre- 
suotuose paketuose! Kiek milijonų — vertybiniuose popieriuose, 
vekseliuose, pervedimuose, akredityvuose, čekiuose! Ir visa tai gu- 
lėjo čia be eigos, nes tiktai vienintelė ranka visame pasaulyje turėjo 
teisę atplėšti šiuos lengvai pasiekiamus, bet nepaliečiamus vokus, 
ir ta ranka buvo dingusi. 

— Dabar mums svarbiausia rasti užslaptintas duris į laboratori- 
ją, — tarė Marselis ir ėmė traukti knygas iš lentynų, stovinčių palei 
kabineto sienas. 

Tuščias darbas! Marselis iškraustė visas lentynas, bet taip ir ne- 
rado slaptojo išėjimo; paėmęs židinio žnyples, atplėšinėjo panelius, 
apėjo visą kambarį, stuksendamas į sienas ir stengdamasis iš garso 
įspėti, kur durys į laiptinę. Tačiau siena visur vienodai aidėjo. 

Matyt, her Sulcė, sužinojęs, kad žmogus, kuriam atskleidė savo 
paslaptį, liko gyvas, užmūrijo tą išėjimą. 

Vadinasi, tuomet profesorius kažkur padarė kitą. Bet kur? Nie- 

kur kitur, tik čia, kabinete. Čia jis dirbo kaip ir anksčiau, — tai matėsi 
iš to, jog Arminijus ir Sigimeras vis tempė čia laiškus. Marselis ge- 
rai įsidėmėjo visus vokiečio įpročius ir neabejojo, kad visa, ko reikėjo 
darbui, visa, ką turėjo slėpti nuo nekuklių žvilgsnių, Sulcė mėgo lai- 
kyti sau po ranka. Išėjimas turi būti čia! Galbūt jo liukas grindyse? 
Marselis pakėlė kilimą ir plokštelę po plokštelės apžiūrėjo visą par- 
ketą. Niekur nebuvo jokio liuko, jokio slapto išėjimo pėdsakų. 

— O kodėl manai, kad išėjimas turi būti čia? — paklausė Ok- 
tavas. 

— Esu visiškai tuo įsitikinęs, — atsakė Marselis. 

— Tada verčiau ištyrinėkime lubas, — tarė Oktavas ir užlipo ant 
kėdės. Jis norėjo užsikarti ant sietyno ir karabino buože pastuksen- 
ti lipdinius pačiame lubų viduryje. 

Bet vos tik jaunuolis nusitvėrė už masyvios paauksuotos paka- 
bos, kai sietynai pamažu ėmė leistis žemyn, bareljefas lubose prasi- 
skyrė ir iš plyšio tyliai išslydo lengvos plieno kopėtėlės. 

Jaunuoliai buvo tarsi kviečiami pakilti. 

— Na ir puiku, eime! — nesumišęs tarė Marselis ir pirmasis 
užkėlė koją ant kopėtėlių. 

Aštuonioliktasis skyrius 
Paslaptis atsiskleidžia 


Kai jaunuoliai pasiekė viršutinį plieninių kopėčių laiptelį, kuris 
buvo sulig parketo grindimis, atsidūrė didelėje apvalioje salėje be 
durų ir langų. Jeigu ne ryški pieno spalvos šviesa, sklindanti pro sto- 
rą stiklą iliuminatoriaus, įstatyto į ąžuolines grindis ir primenančio 
mėnulio pilnatį, salė skendėtų visiškoje tamsoje. 

Mirtina tyla viešpatavo tarp šių kurčių sienų, nepraleidžiančių 
nei garso, nei šviesos. 

Jaunuoliams dingojosi, jog jie įžengė į rūsį. 

Ten, už ano stiklo slypėjo paslapties raktas. Juodu tai jautė, bet 
kažkokia nesuvokiama baimė trumpam sulaikė, neleido prisiartin- 
tu. 

Pagaliau nusipurtę kausčiusį nerimą, jie lėtai priėjo prie iliumi- 
natoriaus ir, atsiklaupę ant kelių, pažvelgė į šviečiantį diską. Baisus 
ir netikėtas reginys atsivėrė jų akims. 

Tasai diskas buvo stiprus didinamasis stiklas, panašus į linzę, ir 
iš jo tarsi iš švyturio dioptrinio įtaiso tryško ryški dvigubos elektros 
lempos šviesa; ta lempa degė po stiklo gaubtu ir gavo galvaninę 
energiją iš galingos baterijos. Akinančioje šviesoje juodu apačioje 
pamatė siaubingai padidintą žmogaus figūrą, sustingusią tarsi ak- 
mens statula. Aplink ją blizgėjo pribarstyta smulkių sviedinio ske- 
veldrų. 

Taip, dabar jau buvo galima neabejoti — ten, savo slaptoje la- 
boratorijoje, sėdėjo plieno karalius her Šulcė su piktdžiugiška pa- 
šaipa lūpose, iššieptais žvėries dantimis, bet her Sulcė, pavirtęs le- 
do luitu dėl skystos angliarūgštės, išsipylusios iš sprogusio sviedi- 
nio, poveikio. 

Profesorius sėdėjo prie rašomojo stalo, suspaudęs tarp pirštų mil- 
žinišką tarsi ietis plunksnakotį, ir atrodė, tarsi dar rašytų. Jeigu ne 
ta sustingusi pašaipa, ne tas nejudrus stiklinis žvilgsnis, galėjai pa- 
galvoti, kad jis gyvas. Sakytum, lyg iškastinis mamutas, kurie ran- 

dami poliarinių platumų amžino įšalo zonoje, šis lavonas, paslėptas 
nuo bet kieno žvilgsnio, stūksojo čia jau daugiau negu mėnuo. Ap- 
link jį irgi viskas sušalo — reagentai stiklainiuose, vanduo induose, 
gyvsidabris barometre. 

Marselis su siaubu žvelgė į tą reginį, Ir jam nejučiom šmėkštelėjo 
mintis: kokia laimė, kad juos nuo laboratorijos skiria storas iliumi- 
natoriaus stiklas! Ir juodu neišvengiamai žūtų, jeigu ne toji pertva- 
ra. 

Marselis nesunkiai atspėjo, kaip įvyko katastrofa: tarp skeveldrų, 
išmėtytų po visas grindis, jis išvydo stiklinio sviedinio šukių. Vidi- 
nis her Sulcės sviedinių, užtaisytų skysta angliarūgšte, apvalkalas 
turėjo išlaikyti neįtikėtinai didelį slėgį; apvalkalą gamino iš ypatin- 
gai grūdinto stiklo, atsparesnio už paprastą stiklą nuo dešimt iki dvi- 
dešimt kartų. Tačiau toks stiklas imtas naudoti tik dar visai nese- 
niai ir, kaip vėliau pasirodė, turėjo vieną trūkumą — veikiamas kaž- 
kokių nematomų molekulinių pasikeitimų, o kai kada ir be jokios 
aiškios priežasties, netikėtai sprogdavo. Matyt, šitaip ir įvyko. Ne- 
atmestina galimybė, kad pernelyg stiprus vidinis slėgis neišvengia- 
mai sukėlė sprogimą, kai sviedinį pernešė į laboratoriją. Umai išsi- 
liejusi skysta angliarūgštė bemat virto dujomis ir katastrofiškai pa- 
žemino oro temperatūrą. 

Viskas įvyko žaibiškai. Her Šulcė, užkluptas netikėtos mirties, 
akimirksniu virto ledine statula. 

Viena aplinkybė ypač stebino Marselį: mtrtis ištiko plieno kara- 
lių tuo metu, kai jis rašė. Koks ten gulėjo priešais jį ant stalo po- 
pierius? Kokias mintis, kokius žodžius paliko paskutinę valandėlę 
sustingusi ore to piktadario plunksna? Kaip pasiekti tą lapelį? Ne- 
buvo ko ir galvoti prasiskverbti į laboratoriją. Jeigu pramuštų šį storą 
stiklą, įmontuotą į grindis, angliarūgštės dujos išsiveržtų į paviršių, 
ir nė viena gyva būtybė neišsigelbėtų nuo jų mirtino veikimo. Rizi- 
kuoti gyvybe tik dėl to, kad perskaitytum tą popiergalį, buvo ma- 
Žiausiai kvaila ir beprasmiška. 

Bet ar neįmanoma įminti paslapties, nepaimant popieriaus iš mi- 
rusiojo rankų? 

Marselis priglaudė veidą prie stiklo ir pamėgino perskaityti pažįs- 
tamu braižu parašytas eilutes. Stiprios refrakcijos (šviesos lūžio. — 
Vert.) padidintos raidės kuo aiškiausiai matėsi ryškiame spindulių 
pluošte. Kaip ir viskas, ką darė Šulcė, laiškas buvo savotiškas įsaky- 
mas. Štai ką pavyko perskaityti Marseliui: 


„Potvarkis B.K.R.C. Dviem savaitėm sutrumpinti ekspedicijos 
prieš Fransevilį terminą. Gavus įsakymą veikti kaip nurodyta instruk- 

cijoje. Operaciją pravesti žaibiškai, nė per nago juodymą nenukrypti 
nuo mano nurodymų. Noriu, kad per penkiolika dienų Fransevilis 
būtų paverstas mirusiu miestu ir kad nė vienas jo gyventojas neliktų 
gyvas. Noriu priminti pasauliui Pompėjos žūtį ir priversti jį sudrebėti 
iš siaubo. Tik tikslus mano instrukcijų vykdymas duos norimą re- 
zultatą. 

Pasistenkite čia pristatyti daktaro Sarazeno ir Marselio Brukma- 
no lavonus. Noriu juos matyti ir nuolat turėti prieš savo akis. 


Šulc..." 


Parašas nutrūko. Profesorius nebespėjo parašyti paskutinės rai- 
dės ir įprastos uodegėlės. 

Marselis ir Oktavas tylėdami susižvalgė, sukrėsti visanaikinan- 
čios neapykantos, kuri persunkė paskutines šio blogio genijaus min- 
tis. 

Metę paskutinį žvilgsnį į piktdžiugiškai sustingusį veidą, jaunuo- 
liai atsistojo ir grįžo prie išėjimo. 

Ten, laboratorijoje, tame kape, kuris nuskęs į akliną tamsą, kai 
baigsis srovė ir užges elektros lempa, plieno karaliaus lavonas išliks 
tarsi kokio nors Egipto faraono, besiilsinčio savo sarkofage tūkstan- 
čius metų, mumija. 

Po valandos Marselis ir Oktavas, išlaisvinę Sigimerą, kuris labai 
nustebo dėl tokios netikėtos malonės, atsisveikino su Plieno mies- 
tu ir nužingsniavo keliu, vedančiu į Fransevilį. Vakare juodu jau bu- 
vo namuose. 

Daktaras Sarazenas triūsė savo kabinete, kai jam pranešė, kad 
grįžo draugai. 

— Kvieskite kuo greičiau juos čia! — šūktelėjo daktaras ir puolė 
jų pasitikti. 

— Na kaip? — išvydęs jaunuolius, tik tiek ir sugebėjo paklausti. 

— Daktare, — tarė Marselis, — atnešėme jums gerą žinią. Da- 
bar galite būti ramus. Jums nebėra ko baimintis. Sulcės jau nebėra. 
Sulcė žuvo. 

— Zuvo! — riktelėjo daktaras Sarazenas, ūmai kritęs į krėslą, ke- 
letą sekundžių tylėdamas sėdėjo ir giliai susimąstęs žvelgė į Mar- 
selį. — Vaikeli mano, — pagaliau susitvardęs prabilo, — suprask ma- 
ne, turėčiau džiaugtis dėl Šulcės mirties, nes ji apsaugo mus nuo bai- 
sios nelaimės — nuo karo, kurio neapkenčiu labiausiai pasaulyje, 
nuo neteisingo ir beprasmio karo. Bet, kad ir kaip keista, tavo žinia 
man kelia nelinksmas mintis. Kodėl tasai žmogus, turėjęs neeilinių 
gabumų, pasiskelbė mūsų priešu? Kodėl jis savo talento neskyrė tar- 

nauti gėriui? Kiek naudos galėjo duoti, jeigu savo pastangas būtų 
sujungęs su mūsų ir būtų siekęs didelio ir doro tikslo — tarnauti 
žmonijai! Stai kas nejučia privertė krūptelėti mano širdį, kai išgir- 
dau tavo žodžius — Sulcė žuvo. Bet papasakok man viską, ką Žinai 
apie jo mirtį. 

Marselis ėmė išsamiai pasakoti, kaip juodu su Oktavu rado Šulcę 
paslaptingoje laboratorijoje, kurią profesorius buvo įrengęs taip, kad 
niekas nežinojo ją egzistuojant ir negalėjo suteikti pagalbos. Sulcė 
tapo savo nežmoniškų ambicijų auka, nes, susižavėjęs patvaldystės 
idėja, norėjo vienas visus valdyti. 

Tačiau Apvaizdos valia galingosios jėgos, kurias profesorius vie- 
nintelis troško laikyti savo rankose, netikėtai atsigręžė prieš jį ir prieš 
jo pragariškus kėslus. 

— Kitaip ir būti negalėjo, — tarė daktaras. — Her Šulcė sukūrė 
sistemą, paremtą absoliučiai klaidingais duomenimis. Geriausia val- 
dymo sistema ta, kuri neturi nieko slapta, todėl valdžios vairas po 
vieno valdytojo mirties be kokių nors didelių sunkumų perduoda- 
mas kitam. 

— Dabar pamatysite, daktare, — tarė Marselis, — kad visa tai, 
kas įvyko Štalštadte, akivaizdžiai patvirtins jūsų žodžius. Mes rado- 
me her Šulcę prie rašomojo stalo — tame centre, iš kurio ėjo visi 
įsakymai, — jiems Plieno miestas visada paklusdavo, nes jie buvo 
nesvarstytini. Mirtis užklupo Sulcę netikėtai, tą pačią valandėlę, kai 
rašė įsakymą. Mes her Sulcę matėme tarsi gyvą — pirmą akimirką 
man net pasirodė, kad jis tuoj tuoj prašneks. Tačiau piktavalis išra- 
dėjas tapo savo išradimo auka. Jį užmušė vienas iš tų baisių sviedi- 
nių, kuriais jis ketino sunaikinti mūsų miestą. Tas sviedinys sprogo 
j0 rankose tą pačią akimirką, kai jis rašėsi įsakymą sunaikinti mus. 
Paklausykite! 

Ir Marselis garsiai perskaitė baisųjį her Šulcės įsakymą, kurį buvo 
nusirašęs atminčiai. 

— Jeigu iki tol galėjau dar abejoti dėl Šulcės mirties, — vėl pra- 
šneko baigęs skaityti, — tai po to, ką pamačiau Štalštadte, bemat 
išsklaidė mano abejones: Plieno miesto gyvavimas nutrūko tuo mo- 
mentu, kai nebeliko Šulcės. Panašiai kaip miegančiosios gražuolės 
pilyje netikėtas miegas sustabdė gyvenimą, taip Štalštadto šeiminin- 
ko mirtis paralyžiavo visą miestą. 

— Taip, — pritarė daktaras Sarazenas. — Tai Apvaizdos ranka 
tą pačią akimirką, kai Šulcė buvo jau pasirengęs visa savo jėga smog- 
ti mums, Aukščiausiojo teisingumas nukreipė jo smūgį į jį patį. 

— Iš tikrųjų taip ir įvyko, — neprieštaravo Marselis. — Bet gal 
nebegalvokime apie tai, kas atsitiko, o geriau atsigręžkime į dabartį: 

Šulcės mirtis užtikrina mums taiką, bet kartu tai ir jo puikios įmonės 
krachas, visiškas bankrotas. Apakintas savo sėkmės ir pašėlusios ne- 
apykantos Prancūzijai, konkrečiai — jums, plieno karalius padarė 
keletą lemtingų klaidų. Ilgą laiką her Sulcė kreditu įvairioms šalims 
tiekė ginkluotę, vildamasis jas priversti stoti prieš mus. Atgauti pi- 
nigus galėjo tikėtis dar negreitai. Ir vis dėlto man atrodo, kad, rim- 
tai ėmusis reikalo, būtų galima vėl pastatyti Štalštadtą ant kojų ir 
panaudoti doram tikslui tas dideles galimybes, kurios iki šiol tarna- 
vo neapykantai ir blogiui. Šulcė gali turėti tik vieną įpėdinį, tas įpėdi- 
nis — jūs! Nereikia pasmerkti pražūčiai tokios galingos gamyklos. 
Žmonės kažkodėl linkę manyti, kad naudingiausia ir protingiausia 
— visiškai sunaikinti priešo galią. Kokia klaidinga nuomonė! Ma- 
nau, sutiksite su manimi, kad verta ir reikia gelbėti iš tų milžiniškų 
griuvėsių visa, kas gali tarnauti žmonijos labui. Savo ruožtu esu vi- 
siškai pasirengęs imtis šio reikalo. 

— Marselis sako teisybę, — pritarė jam Oktavas, — ir jeigu tu, 
tėte, sutinki, jo vadovaujamas aš irgi pasirengęs dirbti. 

— Be abejo, sutinku ir iš visos širdies pritariu jums, mano vai- 
kai, — atsakė susijaudinęs daktaras. — Mes turime pakankamai ka- 
pitalo, be to, su jūsų energija ir atkaklumu sugebėsime Plieno miestą 
paversti tokiu arsenalu, kad niekas pasaulyje nebedrįs mūsų pulti. 
O kadangi mes, būdami stipriausi, stengsimės būti ir teisingiausi, 
— po kurio laiko išmokysime žmones vertinti taikos ir teisingumo 
teikiamą gėrį. Ak, Marseli, kokios tai nuostabios svajonės! Ir kai gal- 
voju, kad tavo dėka išvysiu bent dalelę įkūnytos tos svajonės, tai ma- 
ne apninka mintis: kodėl neturiu dviejų sūnų? Kodėl tu ne Oktavo 
brolis? Man regis, mums visiems trims negali būti nieko neįmano- 
ma. 

Devynioliktasis skyrius 
Šeimos reikalai 


Galimas daiktas, kad šiame pasakojime per mažai dėmesio sky- 
rėme asmeniniam mūsų herojų gyvenimui. Taigi pasistengsime už- 
pildyti spragą ir šį skyrių skirsime jų širdžių reikalams. 

Reikia pasakyti, kad gerasis daktaras Sarazenas, visą savo gyve- 
nimą paskyręs kilniam tarnavimo žmonijai reikalui, nepriklausė 
žmonėms, kurie, susižavėję savo reikalu, nebesugeba matyti kitų 
jausmų ir išgyvenimų. Frazė, ištrūkusi daktarui iš lūpų, privertė 
išblykšti jaunąjį elzasietį. Tai nepraslydo pro Sarazeno akis. Atidžiai 
pažvelgęs Marseliui į veidą, daktaras stengėsi suprasti to susijaudi- 
nimo priežastį ir. galimas daiktas, slapta tikėjosi, jog jaunuolis at- 
vers jam savo sielą. Tačiau Marselis jau susitvardė ir, įsmeigęs į dak- 
tarą klausiamą žvilgsnį, atrodo, susidomėjęs laukė nutraukto pašne- 
kesio tęsinio. 

Daktaras Sarazenas, truputį įskaudintas jaunuolio stebėtinos sa- 
vitvardos ir išsisukinėjimo, priėjo arčiau prie jo ir, įprastu gydytojo 
judesiu paėmęs už rankos, sulaikė ją savojoje, kaip darydavo su li- 
goniais, kuriems norėdavo patikrinti pulsą. Bet kadangi Marselis, 
matyt, nesuprasdamas daktaro ketinimų, vis dar tylėdamas stovėjo, 
Sarazenas nutarė pats nutraukti tylą. 

— Marseli, mano drauge, — švelniai tarė jis, — mes dar ne sykį 
su tavimi kalbėsime apie Stalštadto ateitį. Bet nejaugi tiems, kurie 
ryžtasi tarnauti žmonijos labui, uždrausta domėtis savo artimųjų li- 
kimu? Noriu papasakoti tau, kaip tūla jauna užsispyrusi mergina, 
kurios vardą pasakysiu vėliau, atkirto savo tėvams, kai tuodu klau- 
sinėjo, kodėl ji kategoriškai atsakanti visiems jaunuoliams, mėginan- 
tiems prašyti jos rankos... 

Cia Marselis gana atsargiai ištraukė savo ranką, tačiau daktaras 
Sarazenas, suvaidinęs, jog nieko nepastebėjo, tęsė: 

— „Prašau man pasakyti, — klausinėjo jaunosios personos mo- 
tina, — kaip turėčiau suprasti, kad tu vien per šiuos metus atstūmei 

dvidešimtį jaunuolių, net nesiteikusi jų išklausyti. Juk jie visi buvo 
išsilavinę vyriškiai, su padėtimi, su kapitalu, o daugelis ir patys la- 
bai šaunūs. Kodėl tu taip ryžtingai, paskubom, nepagalvodama, ne- 
pasvėrusi atsakai „ne“? Paprastai juk šitaip nedarai tvarkydama ki- 
tus reikalus?" 

Pajutusi motinos žodžiuose priekaištą, jaunoji mergina panoro 
pasiteisinti jos akyse, o kadangi buvo tyros širdies ir turėjo blaivų 
protą, štai ką atsakė: 

„Brangioji motinėle, atsakau „ne“ taip pat nuoširdžiai, kaip ir 
atsakyčiau „taip“, jeigu tokį atsakymą man padiktuotų širdis. Aš 
neneigiu, kad siūlėte man labai puikių partijų. Bet, tiesą pasakius, 
man regis, jog visi tie jaunuoliai, pretenduojantys į mano ranką, do- 
misi ne tiek manimi, kiek tuo, jog, kaip sakoma, esu geriausia, tai 
yra turtingiausia nuotaka mieste, todėl, be abejo, tokia situacija ne- 
skatina manęs atsakyti „taip“. O jeigu jau sykį panorote iš manęs 
išgirsti visą teisybę, prisipažįstu, kad tarp visų pasipiršusiųjų nėra 
to, kurio laukiu... Deja, galimas daiktas, jis dar ilgai vers savęs lauk- 
ti, jeigu tiktai..." 

„Ką aš girdžiu, panele?.." — sušuko sukrėsta motina ir, nebai- 
gusi frazės, įrėmė bejėgišką ir maldaujantį žvilgsnį į savo vyrą, pra- 
šydama padėti. 

Tačiau vyras, matyt, norėjo išvengti to sunkaus aiškinimosi, o 
galbūt nemanė, jog reikia kištis, kol jos ko nors rimtesnio nenutars. 
Jis suvaidino, kad nepastebėjo to beviltiško prašymo, ir vargšė mer- 
gina, visa paraudusi iš gėdos ir įžeidimo, ryžosi pati viską pasakyti. 

„Aš jums sakau teisybę, brangi motule, — tęsė ji, — Jaunuolis, 
kurio pasipiršimo laukiu, tikriausiai vers laukti ilgai, be to, labai gali 
būti, kad jo niekada ir nesulauksiu. Todėl privalau pasakyti, kad dėl 
tokio poelgio niekada nenusistebėsiu ir kad savo atžvilgiu neįžvel- 
giu ko nors nemalonaus. Visa bėda ta, kad aš, savo nelaimei, esu 
laikoma labai turtinga, o jis labai neturtingas. Todėl jis ir nesiperša 
man. Jis laukia..." 

„Kad mes jį padarytume..." — skubiai tarė motina, neleisdama 
dukrai baigti frazės, kurią jai būtų skaudu išgirsti. 

Ir čia įsikišo vyras. „Bičiule mano, — tarė jis, švelniai apkabin- 
damas per pečius žmoną, — argi mes galėjome tikėtis ko nors kita, 
jeigu mūsų dukra, įpratusi gerbti ir klausyti tavęs nuo to laiko, kiek 
save prisimena, kasdien girdi, kaip žarstai pagyrimus narsiam ir pui- 
kiam jaunuoliui, išaugusiam mūsų šeimoje, kaip karštai palaikai savo 
vyrą, kai jis liaupsina to jaunuolio ypatingus gabumus ir labai pa- 
lankiai atsiliepia apie jo pasiaukojantį prieraišumą mūsų šeimai. Jei- 
gu mūsų dukra, visa tai matydama, būtų abejinga tam jaunuoliui, 

mums beliktų prisipažinti, kad išauginome blogą dukrą". 

„Ak, tėte! — sušuko vargšė mergina, slėpdama savo sumišusį vei- 
delį prie motinos krūtinės. — Bet jeigu judu su motule suprantate 
patys, kodėl tuomet verčiate mane prisipažinti?" 

„Todėl, mano širdele, — glostydamas ją atsakė tėvas, — kad mus 
nudžiugintum, kad aš po tavo žodžių galėčiau įsitikinti, jog nesu- 
klydau, ir pasakyti tau, jog mudu iš visos širdies pritariame tavo pa- 
sirinkimui, jog apie tai tik ir svajojame. 

O kai dėl to, kad tasai vargšas jaunuolis, būdamas išdidus ir tik- 
rai garbingas, nedrįsta tau pasipiršti, tai nieko baisaus — aš pats jam 
pasiūlysiu tave... Taip, taip! Nes aš jo širdyje išvydau tą patį, ką ir 
tavojoje. Būk rami, prižadu pirma patogia proga paklausti Marse- 
lio, ar nesutiktų jis tapti mano žentu..." 

Marselis, kuris tikrai nesitikėjo, kad tasai ilgas pasakojimas bus 
baigtas tokiu tiesiu ir ryžtingu klausimu, pašoko absoliučiai sumišęs 
ir bejėgiškai nukreipė akis į Oktavą. Oktavas tylėdamas paspaudė 
jam ranką, o daktaras Sarazenas paėmė jį už pečių ir apkabino. Jau- 
nasis elzasietis išblyško kaip drobė. Sitaip netikėta laimė sukrečia 
vyrišką širdį ir, ūmai užklupdama ir užvaldydama, priverčia ją su- 
trikti. 

Dvidešimtasis skyrius 
Epilogas 


Fransevilis, pamiršęs savo nelaimes, taikiai sugyvena su visais kai- 
mynais ir, išmintingai tvarkomas garbingų valdytojų, klesti ir žydi. 
Miestas neturi pavyduolių, nes mėgaujasi pelnyta laime, 0 jo galia 
kelia pagarbą visiems mėgėjams žvanginti ginklais. 

Plieno miestas, kažkada buvęs vientisa kolosali gamykla, baisus 
naikinimo ginklas geležinėje her Sulcės rankoje, dabar Marselio pa- 
stangų dėka virto stambiu pramonės centru, jungiančiu visokiausias 
naudingas pramonės šakas. 

Marselis j jau daugiau kaip metai dalijasi santuokos laime su Ža- 
na, Oo neseniai pasaulį išvydęs kūdikis yra naujų šeimos džiaugsmų 
šaltinis. 

Oktavas, savanoriškai paklusęs savo svainio vadovavimui, pade- 
da jam įgyvendinti visus sumanymus. Zana, nieko nepaisydama, nori 
supiršti brolį su savo drauge, tvirto ir ramaus charakterio žavia mer- 
gina, kuri sugebės paimti vyruką į rankas ir padarys puikų šeimos 
tėvą. 

Daktaro Sarazeno ir jo žmonos svajonės išsipildė. Savo vaikų 
draugijoje juodu mėgaujasi visiška ramybe ir laime; galima būtų net 
sakyti, pelnyta garbe, jeigu tik garbė turėtų kokią nors vietą jų švie- 
siuose ir kilniuose siekiuose. 

Dabar galime tikrai pasakyti, kad daktaro Sarazeno ir Marselio 
Brukmano pastangomis Franseviliui užtikrinta puiki ateitis ir kad 
Fransevilio bei Štalštadto pavyzdys švies ir būsimosioms kartoms. 

